
CONSTITUTIO    APOSTOLICA    DE 
ROMANA    CURIA. 


PIUS  EPISCOPUS. 

SERVUS  SERVORUM  DEI 

Ad  perpetuam  rei  memoriam. 

Sapient!  consilio  sa.  me.  Pontifex  Xystus  V,  Decessorum 
vestigiis  inhaerens  eorumque  coepta  perficiens,  sacros  Car- 
dinalium  coetus,  seu  Romanas  Congregationes,  quarum  aliquot 
iam  erant  ad  certa  negotia  institutae,  augeri  numero  voluit,  ac 
suis  quamque  finibus  contineri.  Quare  Apostolicis  Litteris,  die 
22  mensis  lanuarii  an.  1587,  queis  initium,  Immensa,  eiusmodi 
Congregationes  constituit  quindecim,  ut  "  partita  inter  eos 
aliosque  romanae  Curiae  magistratus  ingenti  curarum  negocio- 
rumque  mole,"  quae  solet  ad  Sanctam  Sedem  deferri,  iam  necesse 
non  esset  tarn  multa  in  Consistorio  agi  ac  deliberari,  simulque 
possent  controversiae  diligentius  expendi,  et  celerius  faciliusque 
eorum  expediri  negotia,  qui  undique  sive  studio  religionis  ac 
pietatis,  sive  iuris  persequendi,  sive  gratiae  impetrandae,  aliisve 
de  causis  ad  Summum  Pontificem  confugerent. 

Quantum  vero  utilitatis  ex  sacris  his  Congregationibus 
accesserit  sive  ad  ecclesiasticam  disciplinam  tuendam,  sive  ad 
iustitiam  administrandam,  sive  ad  ipsos  Romanes  Pontifices 
relevandos,  crescentibus  in  dies  curis  negotiisque  distentos, 
comperturn  ex  Ecclesiae  historia  exploratumque  omnibus  est. 

Verum  decursu  temporis  ordinatio  Romanae  Curiae  a  Xysto 
V  potissimum  per  memoratas  Apostolicas  Litteras  constitute, 
baud  Integra  perstitit.  Nam  et  Sacrarum  Congregationum 
numerus,  pro  rerum  ac  temporum  necessitatibus,  modo  auctus 
est,  modo  diminutus;  atque  ipsa  iurisdictio  unicuique  Con- 
gregation! primitus  attributa,  modonovis  Romanorum  Pontificum 
praescriptis,  modo  usu  aliquo  sensim  inducto  ratoque  habito, 
mutationibus  obnoxia  fuit.  Quo  factum  est  ut  hodie  singularum 
iurisdictio,  seu  competentia,  non  omnibus  perspicua  nee  bene 
divisa  evaserit ;  plures  ex  Sacris  Congregationibus  eadem  de  re 
ius  dicere  valeant,  et  nonnullae  ad  pauca  tantum  negotia  ex- 
pedienda  redactae  sint,  dum  aliae  negotiis  obruuntur. 

Quapropter  baud  pauci  Episcopi  ac  sapientes  viri,  maxime 
vero  S.  R.  E.  Cardinales,  turn  scriptis  turn  voce,  et  apud  Deces- 
sorem  Nostrum  fel.  rec.  Leonem  XIII.  et  apud  Nos  ipsos  saepe 
institerunt  ut  opportuna  remedia  hisce  incommodis  afferrentur. 
Quod  Nos  quidem  pro  parte  praestare  curavimus  datis  Litteris 
die  17  mensis  Decembris  anno  1903,  Romanis  Pontificibus  ;  aliisque 
datis  die  28  mensis  lanuarii  anno  1904,  Quae  in  Ecdesiae  bonnni ; 
itemque  aliis  datis  die  26  mensis  Maii  anno  1906,  Sacrae  Con- 
gregationi  super  negotiis. 

Cum  vero  in  praesenti  res  quoque  sit  de  ecclesiasticis  legibus 
in  unum  colligendis,  maxime  opportunum  visum  est  a  Romana 
Curia  ducere  initium,  ut  ipsa,  modo  apto  et  omnibus  perspicuo 
ordinata,  Romano  Pontifici  Ecclesiaeque  operam  suam  praestare 
facilius  valeat  et  suppetias  ferre  perfectius. 

Quamobrem,  adhibitis  in  consilium  pluribus  S.  R.  E.  Car- 
dinalibus,  statuimus  ac  decernimus,  ut  Congregationes,  Tri- 
bunalia  et  Officia,  quae  Romanam  Curiam  componunt  et  quibus 
Ecclesiae  universae  negotia  pertractanda  reservantur,  post  ferias 
auturrmales  decurrentis  anni,  hoc  est  a  die  3  mensis  Novembris 
1908,  non  alia  sint,  praeter  consueta  sacra  Consistoria,  quam 
quae  praesenti  Constitutione  decernuntur,  eaque  numero,  ordine, 
competentia,  divisa  et  constituta  maneant  his  legibus,  quae 
sequuntur. 

I. — SACRAE  CONGREGATIONES. 

i°. — Congregatio  Sancti  Officii. 

1.  Haec   Sacra  Congregatio,  cui  Summus  Pontifex  praeest, 
doctrinam  fidei  et  morum  tutatur. 

2.  Eidem  proinde  soli  manet  iudicium  de   haeresi  aliisque 
criminibus,  quae  suspicionem  haeresis  inducunt. 

3.  Ad  ipsam  quoque  devoluta  est  universa  res  de  Indulgentiis, 
sive  quae  doctrinam  spectet,  sive  quae  usum  respiciat. 

4.  Quidquid  ad  Ecclesiae  praecepta  refertur,  uti  abstinentiae, 
ieiunia,  festa,  servanda,  id  omne,  huic  Sacro  Consilio  sublatum, 
Congregationi    Concilii    tribuitur ;  quidquid    ad    Episcoporum 
electionem   spectat,    sibi   vindicat    Congregatio   Consistorialis : 
relaxationem  vero  votorum  in  religione  seu  in  religiosis  institu- 
tis    emissorum,    Congregatio    negotiis    sodalium    religiosorum 
praeposita. 

5.  Etsi  peculiaris  Congregatio  sit  constituta  de  disciplina  Sacra- 
nientonim,  nihilominus  integra  manet  Sancti  Officii  facultas  ea 
cognoscendi  quae  circa  privilegium,  uti  aiunt,  Paulinum,  et  im- 
pedimenta  disparitatis   cultus   et   mixtae   religionis   versantur, 
praeter  ea  quae  attingunt  dogmaticam  de  matrionio,  sicut  etiam 
de  aliis  Sacramentis,  doctrinam. 

2°. — Congregatio  Consistorialis. 

1.  Duas  haec   Sacra   Congregatio,  casque  distinctas  partes 
complectitur : 

2.  Ad  primam  spectat  non  modo  parare  agenda  in  Consistoriis, 
sed  praeterea  in  locis  Congregation!  de  Propaganda  Fide  non 
obnoxiis  novas  dioeceses  et  capitida  turn  cathedralia  turn  collegiata 
constituere ;    dioeceses   iam   constitutas   dividere :    Episcopos, 
Administratores   apostolicos,  Adiutores  et  Auxiliarios    Episco- 
porum    eligere  ;    canonicas    inquisitiones    seu   processus    super 
eligendis  indicere  actosque  diligenter  expendere  ;  ipsorum  peri- 
clitari  doctrinam.     At  si  viri  eligendi  vel  dioeceses  constituendae 
aut  dividendae  sint  extra  Italiam,  administri  Officii  a  publicis 
negotiis,  vulgo  Secretariae  Status,  ipsi   documenta  excipient   et 
Positionem  confident,  Congregationi  Consistoriali  subiiciendam. 

3.  Altera  pars  ea  omnia  comprehendit,  quae  ad  singularum 
dioecesium  regimen,  modo  Congregationi  de  Propaganda  Fide 
subiectae  non  sint,  universim   referuntur,  quaeque  ad  Congre- 
gationes  Episcoporum  et  Concilii  hactenus  pertinebant,  et  modo 
Consistoriali  tribuuntur.     Ad  hanc  proinde  in  posterum  spectent 
vigilantia    super    impletis    vel    minus    obligationibus,   quibus 
Ordinarii  tenentur ;  cognitio  eorum  quae  ab  Episcopis  scripto 
relata  sint  de  statu  suarum  dioecesium  ;  indictio  apostolicarum 
visitationum,  examenque  earum  quae  fuerint  absolutae,  et,  post 
fidelem  rerum  expositionem  ad  Nos  delatam  singulis  vicibus, 
praescriptio  eorum,  quae  aut  necessaria  visa  fuerint  aut  oppor- 
tuna ;  denique   ea   omnia   quae   ad   regimen,  disciplinam,  tem- 
poralem  administrationem  et  Studia  Seminariorum  pertinent. 

4.  Huius  Congregationis  erit,  in  conflictatione  iurium,  dubia 
solvere  circa  competentiamSacrarum  Congregationum. 

5.  Huius  Sacri  Consilii  Summus  Pontifex  perget  esse  Prae- 
fectus.     Eique  Cardinales  a  secretis  S.  Officii  et  Secretarius  Status 
semper   ex   officio   accensentur,   praeter   alios,   quos    Summus 
Pontifex  eidem  adscribendos  censuerit. 

6.  A  secretis  semper  esto  Cardinalis  a  Summo  Pontifice  ad  id 
munus   eligendus  ;   alter  ab  ipso  erit  Praelatus,  cui  Adsessoris 
nomen,  qui   idem   fungetur   munere   a   secretis   Sacri   Collegii 
Patrum   Cardinalium    et    sub    ipso    sufficiens    administrorum 
numerus. 

7.  Consultores   huius  Congregationis   erunt    Adsessor  Sancti 
Officii,  et   a  secretis   Congregationis   pro  negotiis   ecclesiasticis 
extraordinariis,   durante   munere :    quibus  accedent   alii,   quos 
Summus  Pontifex  elegerit. 

3°. — Congregatio  de  Disciplina  Sacramentorum. 
i.  Est  huic  Sacrae  Congregationi  proposita  universa  legis- 

latio  circa  disciplinam  septem  Sacramentorum,  incolumi  iure 
Congregationis  Sancti  Officii,  secundum  ea  quae  superius  statuta 
sunt,  et  Sacrorum  Rituum  Congregationis  circa  caeremonias 
quae  in  Sacramentis  conficiendis,  ministrandis  et  recipiendis 
servari  debent. 

2.  Itaque  eidem  Congregationi  tribuuntur  ea  omnia,  quae  hue- 
usque    ab    aliis    Congregationibus,  Tribunalibus    aut    Officiis 
Romae  Curiae  decerni  concedique  consueverant  turn  in  disci  - 
plina  matrimonii,  uti  dispensationes  in  foro  externo  tarn  pauperi- 
bus  quam  divitibus,  sanationes  in  radice,  dispensatio  super  rato, 
separatio  coniugum,  natalium  restitutio  seu  legitimatio  prolis ; 
turn  in  disciplina  aliorum  Sacramentorum,  uti  dispensationes 
ordinandis    concedendae,  salvo    iure    Congregationis   negotiis 
religiosorum  sodalium  praepositae  ad  moderandam  eorumdem 
ordinationem ;  dispensationes  respicientes  locum,  tempus,  con- 
ditiones    Eucharistiae    sumendae,    Sacri    litandi,    adservandi 
Augustissimi  Sacramenti,  aliaque  id  genus. 

3.  Quaestiones  quoque  de  validitate  matrimonii  vel  sacrae 
Ordinationis,  aliasque  ad  Sacramentorum  disciplinam  spectantes, 
eadem    Congregatio   dirimit,   incolumi   iure   Sancti    Officii.    Si 
tamen   eadem   Congregatio  iudicaverit   huiusmodi   quaestiones 
iudiciario   ordine  servato  esse  tractandas,  tune  eas  ad  Sacrae 
Romanae  Rotae  tribunal  remittat. 

4.  Congregationi  huic,  quemadmodum  ceteris  omnibus  quae 
sequuntur,  erit  Cardinalis  Praefectus,  qui  praeerit  sacro  Ordini, 
aliquot  Patribus  Cardinalibus  a  Pontifice  Summo  eligendis  con- 
flato,  cum  Secretario  aliisque  necessariis  administris  et  consul- 
toribus. 

4.° — Congregatio  Concilii. 

1.  Huic  Sacrae  Congregationi  ea  pars  est  negotiorum  com- 
missa,  quae  ad  universam  disciplinam  Cleri  saecularis  populique 
christiani  refertur. 

2.  Quamobrem  ipsius  est  curare  ut  Ecclesiae  praecepta  ser- 
ventur,  cuius  generis  sunt  ieiunium  (excepta   eucharistico,  quod 
ad   Congregationem   de   disciplina    Sacramentorum    pertinet), 
abstinentia,  decimae,  observatio  dierum  festorum,  cum  facultate 
opportune    relaxandi   ab    his   legibus   fideles ;    moderari   quae 
Parochos  et  Canonicos  spectant;  item  quae  pias  Sodalitates, 
pias  uniones,  pia  legata,  pia  opera,  Missarum  stipes,  beneficia 
aut  officia,  bona  ecclesiastica,  areas  nummarias,  tributa  dioece- 
sana,  aliaque  huiusmodi,  attingunt.     Videt  quoque  de  iis  omni- 
bus, quae   ad   immunitatem   ecclesiasticam   pertinent.     Eidem 
Congregationi  facultas  est  reservata  eximendi  a  conditionibus 
requisitis  ad  assecutionem  beneficiorum,  quoties  ad  Ordinarios 
eorum  collatio  spectet. 

3.  Ad  eamdem  pertinent  ea  omnia  quae  ad  Conciliorum  cele- 
brationem  et  recognitionem,  atque  ad  Episcoporum  coetus  seu 
confenntias   referuntur,  suppressa   Congregatione  special! ,  quae 
hactenus  fuit,  pro  Conciliorum  revisione. 

4.  Est  autem  haec  Congregatio  tribunal  competens  seu  legi- 
timum  in  omnibus  causis  negotia  eidem  commissa  spectantibus, 
quas  ratione  disciplinae,  seu,  ut  vulgo  dicitur,  in  linen  disciplinari 
pertractandas  iudicaverit ;  cetera  ad  Sacram  Romanam  Rotam 
deferenda. 

5.  Congregationi  Concilii  adiungitur  et  unitur,  qua  Congregatio 
specialis,  ea  quae  Lauretana  dicitur. 

5.° — Congregatio  Negotiis  Religiosorum  Sodalium  praeposita. 

1.  Haec  Sacra  Congregatio  iudicium  sibi  vindicat  de  iis  tan- 
turn,  quae  ad  Sodales  religiosos  utriusque  sexustum  solemnibus, 
turn  simplicibus  votis  adstrictos,  et  ad  eos  qui,  quamvis  sine 
votis,  in    communi    tamen    vitam    agunt    more    religiosorum, 
itemque  ad  tertios  ordines  saeculares,  in  universum  pertinent, 
sive  res  agatur  inter  religiosos  ipsos,  sive  habita  eorum  ratione 
cum  aliis. 

2.  Quapropter  ea  omnia  sibi  moderanda  assumit,  quae  sive 
inter  Episcopos  et  religiosos  utriusque  sexus  sodales  intercedunt, 
sive  inter  ipsos  religiosos.     Est  autem  tribunal  competens  in 
omnibus  causis,  quae  ratione  disciplinae,  seu,  ut  dici  solet,  in 
linea  disciplinari  aguntur,   religioso   sodali  sive  convento  sive 
actore  ;  ceterae  ad  Sacram  Romanam  Rotam  erunt  deferendae, 
incolumi  semper  iure  Sancti  Officii  circa  causas  ad  hanc  Con- 
gregationem  spectantes. 

3.  Huic  denique  Congregationi  reservatur  concessio  dispensa- 
tionum  a  iure  communi  pro  sodalibus  religiosis. 

6.° — Congregatio  de  Propaganda  Fide. 

1.  Sacrae   huius   Congregationis  iurisdictio   iis  est   circum- 
scripta  regionibus,  ubi,   sacra   hierarchia   nondum   constituta, 
status  missionis  perseverat.     Verum,  quia  regiones  nonnullae, 
etsi  hierarchia   constituta,   adhuc  inchoatum    aliquid    praese- 
ferunt,  eas  Congregationi  de   Propaganda  Fide  subiectas  esse 
volumus. 

2.  Itaque  a  iurisdictione  Congregationis  de  Propaganda  Fide 
exemptas  et  ad  ius  commune  deductas  decernimus — in  Europa — 
ecclesiasticas  provincias   Angliae,  Scotiae,  Hiberniae  et  Hol- 
landiae,  ac  dioecesim  Luxemburgensem ; — in  America — provincias 
ecclesiasticas  dominii  Canadensis,  Terrae  Novae  et  Foedera- 
tarum  Civitatum,  seu  Stattium  Unitorum.     Negotia  proinde  quae 
ad  haec  loca  referuntur,  tractanda  in  posterum  non  erunt  penes 

Congregationem  de  Propaganda  Fide,  sed,  pro  varia  eorumdem 
natura,  penes  Congregationes  ceteras. 

3.  Reliquae   ecclesiasticae  provinciae  ac   dioeceses,   iurisdi- 
ctioni  Congregationis  de  Propaganda  Fide  hactenus  subiectae, 
in  eius  iure  ac  potestate  maneant.     Pariter  ad  earn  pertinere 
decernimus    Vicariatus  omnes    Apostolicos,   Praefecturas   seu 
missiones  quaslibet,  eas  quoque  quae  Congregation e  a  Negotiis 
ecclesiasticis  extraordinariis  modo  subsunt. 

4.  Nihilominus,  ut  unitati  regiminis  consulatur,  volumus  ut 
Congregatio  de  Propaganda  Fide  ad  peculiares  alias  Congrega- 
tiones deferat  quaecumque  aut  fidem  attingunt,  aut  matrimonium 
aut  sacrorum  rituum  disciplinam. 

5.  Quod  vero  spectat  ad  sodales  religiosos,  eadem  Congregatio 
sibi  vindicet  quidquid  religiosos  qua  missionarios,  sive  uti  sin- 
gulos,  sive  simul  sumptos  tangit.     Quidquid  vero  religiosos  qua 
tales,  sive  uti  singulos,  sive  simul  sumptos  attingit,  ad  Con- 
gregationem Religiosorum   negotiis    praepositam   remittat  aut 
relinquat. 

6.  Unitam  habet  Congregationem  pro  negotiis  Rituum  Orien- 
talium,  cui  integra  manent  quae  hucusque  servata  sunt. 

7.  Praefectura    specialis   pro  re    oeconomica    esse    desinit  ; 
omnium  vero  bonorum  administratio,  etiam  Reverendae  Cameras 
Spoliorum,  ipsi  Congregationi  de  Propaganda  Fide  committitur. 

8.  Cum  hac   Congregatione  coniungitur   Coetus   pro  unione 
Eccksiarum  dissidentium. 

7°. — Congregatio  Indicts. 

1.  Huius  sacrae  Congregationis  in  posterum  erit  non  solum 
delates  sibi  libros  diligenter  excutere,  eos  si  oportuerit,  prohibere, 
et  exemptiones  concedere  ;  sed  etiam  ex  officio  inquirere,  qua 
opportuniore  licebit  via,  si  quae  in  vulgus  edantur  scripta  cuius- 
libet  generis,  damnanda ;  et  in  memoriam  Ordinariorum  reducere, 
quam  religiose  teneantur  in  perniciosa  scripta  animadvertere, 
eaque  Sanctae  Sedi  denunciare,  ad  normam  Const.  Officiorum, 
xxv.  Ian  MDCCCXCVII. 

2.  Cum  vero  librorum  prohibitio  persaepe  propositam  habeat 
catholicae  fidei  defensionem,  qui  finis  est  etiam  Congregationis 
Sancti  Officii,  decernimus  ut  in  posterum  omnia  quae  ad  librorum 
prohibitionem  pertinent,  eaque  sola,  utriusque  Congregationis 
Patres    Cardinales,    Consultores,    administri     secum     invicem 
communicare  possint,  et  omnes  hac  de  re  eodem  secreto  ad- 
stringantur. 

8.° — Congregatio  Sacrorum  Rituum. 

i.  Haec  Sacra  Congregatio  ius  habet  videndi  et  statuendi  ea 
omnia,   quae  sacros  ritus  et  caeremonias   Ecclesiae   Latinae 

proxime  spectant,  non  autem  quae  latius  ad  sacros  ritus  referun- 
tur, cuiusmodi  sunt  praecedentiae  iura,  aliaque  id  genus,  de 
quibus,  sive  servato  iudiciario  ordine  sive  ratione  disciplinae, 
hoc  est  uti  aiunt,  in  linea  disciplinary  disceptetur. 

2.  Eius  proinde  est  praesertim  advigilare  ut  sacri  ritus  ac 
caerimoniae  diligenter  serventur  in  Sacro  celebrando,  in  Sacra- 
mentis   administrandis,  in   divinis   officiis   persolvendis,  in  iis 
denique  omnibus  quae  Ecclesiae  Latinae  cultum  respiciunt ; 
dispensationes  opportunas  concedere  ;  insignia  et  honoris  privi- 
legia  tarn  personalia  et  ad  tempus,  quam  localia  et  perpetua, 
quae  ad  sacros  ritus  vel  caerimonias  pertineant,  elargiri  et  cavere 
ne  in  haec  abusus  irreptant. 

3.  Denique  ea  omnia  exequi  debet,  quae  ad  beatificationem 
et  canonizationem  Sanctorum  vel  ad  Sacras  Reliquias  quoquo 
modo  referuntur. 

4.  Huic  Congregationi  adiunguntur  Coetus  liturgicus,  Coetus 
historico-liturgicus  et  Coetus  pro  Sacro  Concentu. 

g.° — Congregatio  Caeremonialis. 

Haec  Sacra  Congregatio  iura  hactenus  ipsi  tributa  Integra 
servat ;  ideoque  ad  earn  pertinet  moderatio  caermoniarum  in 
Sacello  Aulaque  Pontifical!  servandarum,  etsacrarumfunctionum, 
quas  Patres  Cardinales  extra  pontificate  sacellum  peragunt ; 
itemque  quaestiones  cognoscit  de  praecedentia  turn  Patrum 
Cardinalium,  turn  Legatorum  quos  variae  nationes  ad  Sanctam 
Sedem  mittunt. 

io.° — Congregatio  pro  Negotiis  Ecclesiasticis  Extvaordinariis. 

In  ea  tantum  negotia  Sacra  haec  Congregatio  incumbit,  quae 
eius  examini  subiiciuntuur  a  Summo  Pontifice  per  Cardinalem 
Secretarium  Status,  praesertim  ex  illis  quae  cum  legibus  civilibus 
coniunctum  aliquid  habent  et  ad  pacta  conventa  cum  variis 
civitatibus  referuntur. 

1 1 .° — Congregatio  Studiorum. 

Est  huic  Sacrae  Congregationi  commissa  moderatio  studiorum 
in  quibus  versari  debeant  maiora  athenaea,  seu  quas  vocant 
Universitates,  seu  Facultates,  quae  ab  Ecclesiae  auctoritate 
dependent,  comprehensis  iis  quae  a  religiosae  alicuius  familiae 
sodalibus  administrantur.  Novas  institutiones  perpendit  appro- 
batque ;  facultatem  concedit  academicos  gradus  conferendi,  et, 
ubi  agatur  de  viro  singulari  doctrina  commendato,  potest  eos 
ipsa  conferre. 

II. — TRIBUNALIA. 
i.° — Sacra  Poenitentiaria. 

Huius  sacri  iudicii  seu  tribunalis  iurisdictio  coarctatur  ad  ea 
dumtaxat  quae  forum  internum,  etiam  non  sacramentale,  respi- 
ciunt.  Itaque,  extern!  fori  dispensationibus  circa  matrimonium 
ad  Congregatio  nem  de  disciplina  Sacramentorum  remissis,  hoc 
tribunal  pro  foro  interno  gratias  largitur,  absolutiones,  dispen- 
sationes,  commutationes,  sanationes,  condonationes ;  excutit 
praeterea  quaestiones  conscientiae,  easque  dirimit. 

2.° — Sacra  Romana  Rota. 

Quum  Sacrae  Romanae  Rotae  tribunal,  anteactis  temporibus 
omni  laude  cumulatum,  hoc  aevo  variis  de  causis  iudicare  ferme 
destiterit,  factum  est  ut  Sacrae  Congregationes  forensibus  con- 
tentionibus  nimium  gravarentur.  Huic  incommodo  ut  occur- 
ratur,  iis  inhaerentes,  quae  a  Decessoribus  Nostris  Xysto  V, 
Innocentio  XII  et  Pio  VI  sancita  fuerunt,  non  solum  iubemus 
"  per  Sacras  Congregationes  non  amplius  recipi  nee  agnosci 
causas  contentiosas,  tarn  civiles  quam  criminales,  ordinem  iudi- 
ciarium  cum  processu  et  probationibus  requirentes "  (Litt. 
Secretariae  Status,  17  Aprilis  1728) ;  sed  praetera  decernimus, 
ut  causae  omnes  contentiosae  non  maiores,  quae  in  Romana 
Curia  aguntur,  in  posterum  devolvantur  ad  Sacrae  Romanae 
Rotae  tribunal,  quod  hisce  litteris  rursus  in  exercitium  revo- 
camus  iuxta  Legem  propriam,  quam  in  appendice  praesentis  Con- 
stitutionis  ponimus,  salvo  tamen  iure  Sacrarum  Congregationum, 
prout  superius  praescriptum  est. 

3.° — Signalura  Apostolica. 

Item  supremum  Signaturae  Apostolicae  tribunal  restituendum 
censemus,  et  praesentibus  litteris  restituimus,  seu  melius  insti- 
tuimus,  iuxta  modum  qui  in  memorata  Lege  determinatur, 
antiqua  ordinatione  tribunalium  Signaturae  papalis  gratiae  et 
iustitiae  suppressa. 

III. — OFFICIA. 

i.° — Cancelliara  Apostolica. 

1.  Huic  officio  praesidet  unus  ex  S.  R.  E.  Cardinalibus,  qui 
posthac  Cancellarii,  non  autem  Vice-Cancellarii  nomen  assumet. 
Ipse  iuxta  pervetustan  consuetudinem  in  sacris  Consistoriis,  ex 
officio,  notarii  munere  fungitur. 

2.  Ad  Cancellariae  officium  in  posterum  hoc  unum  tamquam 
proprium  reservatur  munus,  Apostolicas    expedire  litteras  sub 
plumbo   circa  beneficiorum   consistorialium    provisionem,   circa 

novarum  dioecesium  et  capitulorum  institutionem,  et  pro  aliis 
maioribus  Ecclesiae  negotiis  conficiendis. 

3.  Unus  erit  earum  expediendarum  modus,  hoc  est  per  viam 
Cancellariae,  iuxta  normam  seorsim  dandam,  sublatis  iis  modis 
qui  dicuntur  per  viam  secretam,  de  Camera  et  de  Curia. 

4.  Expedientur   memoratae  litterae  seu  bullae   de    mandato 
Congregationis  Consistorialis  circa  negotia  ad  eius  iurisdictionem 
spectantia,  aut  de  mandato  Summi  Pontificis  circa  alia  negotia, 
servatis  ad  unguem  in  singulis  casibus  ipsius  mandati  terminis. 

5.  Suppresso  collegio  Praelatorum,  qui  dicuntur  Abbreviatores 
maioris  vel  minoris  residentia,  seu  de  parco  maiori  vel  minori ;  quae 
ipsius   erant   munia  in   subscribendis   apostolicis  bullis  trans- 
feruntur    ad    collegium    Protonotariorum    Apostolicorum,   qui 
vocantur  participates  de  numero. 

2.° — Dataria  Apostolica. 

1.  Huic  officio  praeest  unus  ex  S.  R.  E.  Cardinalibus,  qui  in 
posterum  Datarii,  non  vero  Pro-Datarii  nomen  obtinebit, 

2.  Ad  Datariam  in  posterum  hoc  unum  tamquam  proprium 
ministerium  tribuitur,  cognoscere  de  idoneitate  eorum  qui  optant 
ad  beneficia  non  consistorialia  Apostolicae  Sedi  reservata ;  con- 
ficere  et  expedire  Apostolicas  litteras  pro  eorum  collatione ; 
eximere  in   conferendo  beneficio    a    conditionibus   requisitis : 
curare  pensiones  et  onera  quae  Summus  Pontifex  in  memoratis 
conferendis  beneficiis  imposuerit. 

3.  In  his  omnibus  agendis  normas  peculiares  sibi  proprias, 
aliasque  seorsim  dandas  servabit. 

3.° — Camera  Apostolica. 

Huic  Officio  cura  est  atque  administratio  bonorum  ac  iurium 
temporalium  Sanctae  Sedis,  quo  tempore  praesertim  haec  vacua 
habeatur.  Ei  officio  praeest  S.  R.  E.  Cardinalis  Camerarius, 
qui  in  suo  munere,  Sede  ipsa  vacua,  exercendo  se  geret  ad 
normas  exhibitas  a  Const.  Vacante  Sede  Apostolica,  25  Dec.  1904. 

4.° — Secretaria  Status. 

Officium  hoc,  cuius  est  supremus  moderator  Cardinalis  a 
Secretis  Status,  hoc  est  a  publicis  negotiis,  triplici  parte  constabit. 
Prima  pars  in  negotiis  extraordinariis  versabitur,  quae  Con- 
gregationi  iisdem  praepositae  examinanda  subiici  debent,  ceteris, 
pro  diversa  eorum  natura,  ad  peculiares  Congregationes  remissis ; 
altera  in  ordinaria  negotia  incumbet,  ad  eamque,  inter  cetera, 
pertinebit  honoris  insignia  quaeque  concedere  turn  ecclesiastica 
turn  civilia,  iis  demptis  quae  Antistiti  pontifical!  domui  Prae- 
posito  sunt  reservata  ;  tertia  expedition!  Apostolicorum  Brevium, 

quae  a  variis  Congregationibus  ei  committuntur,  vacabit. — 
Primae  praeerit  Secretarius  Congregationis  pro  negotiis  extra- 
ordinariis  ;  alter!  Substitutes  pro  negotiis  ordinariis ;  tertiae  Can- 
cellarius  Brevium  Apostolicorum.  Inter  harum  partium  praesides 
primus  est  Secretarius  Sacrae  Congregationis  negotiis  extraor- 
dinariis  praepositae,  alter  Substitutes  pro  ordinariis  negotiis. 

5.° — Secretariat  Brevium  ad  Principes  et  Epistolamm 

Latinarum. 

Duplex  hoc  officium  sua  munia,  ut  antea,  servabit,  latine 
scribendi  acta  Summi  Pontificis. 

In  posterum  vero  in  omnibus  Apostolicis  Litteris,  sive  a  Can- 
cellaria  sive  a  Dataria  expediendis  initium  anni  ducetur,  non  a 
die  Incarnationis  Dominicae,  hoc  est  a  die  25  mensis  Martii,  sed 
a  Kalendis  lanuariis. 


Itaque  Congregationes,  Tribunalia,  Officia,  quae  diximus, 
posthac  Romanam  Curiam  constituent,  servata  eorum  quae  ante 
Nostras  has  litteras  exstabant,  propria  constitutione,  nisi  im- 
mutata  fuerit  secundum  superius  praescripta  aut  secundum 
legem  ac  normas  sive  generales  sive  speciales  quae  Constitutioni 
huic  adiiciuntur. 

Congregatio  quae  dicitur  Reverendae  fabricae  S.  Petri,  in  pos- 
terum unam  sibi  curandam  habebit  rem  familiarem  Basihcae 
Principis  Apostolorum,  servatis  ad  unguem  in  hac  parte  normis 
a  Benedicto  XIV.  statutis  Const.  Quanta  cur  arum  die  15  mensis 
Novembris  1751  data. 

Coetus  studiis  provehendis  sive  Sacrae  Scripturae,  sive  historiae ; 
Obulo  S.  Petri  administrando ;  Fidei  in  Urbe  praeservandae,  permanent 
in  stato  quo  ante. 

Sublata  Congregatione  Visitationis  Apostolicae  Urbis,  qua  ipsius 
erant  iura  et  munia  ad  peculiarem  Patrum  Cardinalium  coetum, 
penes  urbis  Vicariatum  constituendum,  deferimus. 

In  omnibus  autem  et  singulis  superius  recensitis  Congrega- 
tionibus, Tribunalibus,  Officiis  hoc  in  primis  solemne  sit,  ut  nil 
grave  et  extraordinarium  agatur,  nisi  a  moderatoribus  eorumdem 
Nobis  Nostrisque  pro  tempore  Successoribus  fuerit  ante  signifi- 
catum. 

Praeterea,  sententiae  quaevis,  sive  gratiae  via,  sive  iustitiae, 
pontificia  approbatione  indigent,  exceptis  iis  pro  quibus  eorum- 
dem Officiorum,  Tribunalium  et  Congregationum  moderatoribus 
speciales  facultates  tributae  sint,  exceptisque  semper  sententiis 
tribunalis  Sacrae  Rotae  et  Signaturae  Apostolicae  de  ipsarum 
competentia  latis. 

Huic  Constitutioni  accedunt  leges  propriae,  ac  normae  turn 


APOSTOLIC  CONSTITUTION. 


generates  turn  particulares,  quibus  disciplina  et  modus  tractandi 
negotia  in  Congregationibus,  Tribunalibus,  Officiis  praestituitur; 
quas  leges  et  normas  ad  unguem  ab  omnibus  observari  manda- 
mus. 

Atque  haec  valere  quidem  debent  Apostolica  Sede  plena; 
vacua  enim  standum  legibus  et  regulis  in  memorata  Constitutione 
"  Vacante  Sede  Apostolica"  statutis. 

Decernentes  praesentes  Litteras  firmas,  validas  et  efficaces 
semper  esse  ac  fore,  suosque  plenarios  et  integros  effectus  sortiri 
atque  obtinere,  et  illis  ad  quos  spectat  aut  pro  tempore  quo- 
modolibet  spectabit,in  omnibus  et  per  omniaplenissime  suffragari, 
atque  irritum  esse  et  inane  si  secus  super  his  a  quoquam  con- 
tigerit  attentari.  Non  obstantibus  Nostra  et  Cancellariae 
Apostolicae  regula  de  iure  quaesito  non  tollendo,  aliisque  Con- 
stitutionibus  et  ordinationibus  Apostolicis,  vel  quavis  firmitate 
alia  roboratis  statutis,  consuetudinibus,  ceterisque  contrariis 
quibuslibet  etiam  specialissima  mentione  dignis. 

Datum  Romae  apud  Sanctum  Petrum,  anno  Incarnationis 
Dominicae  millesimo  nongentesimo  octavo,  die  festo  Sanctorum 
Apostolorum  Petri  et  Pauli,  3  Kal.  lulias,  Pontificatus  Nostri 
anno  quinto. 

RAPHAEL  Card.  MERRY  DEL  VAL,  a  Secretis  Status. 
A.  Card.  Di  PIETRO,  Pro-Datarius. 

VISA 

De  Curia  I.  DE  AQUILA  E  VICECOMITIBUS. 
L.  jgi  P. 

Reg.  in  Secret.  Brevium. 

V.  CUGNONIUS. 


LEX  PROPRIA  SACRAE  ROMANAE  ROTAE 
ET  SIQNATURAE  APO5TOLICAE. 

TITULUS  I. 
Sacra  Romans  Rota. 

CAP.  I. 

De  constitutione  Sacrae  Romanae  Rotae. 
Can.  i. 

§  i.  Sacra  Romana  Rota  decem  Praelatis  constat  a  Romano 
Pontifice  electis,  qui  Auditores  vocantur. 

§  2.  Hi  sacerdotes  esse  debent,  maturae  aetatis,  laurea  doc- 
torali  saltern  in  theologia  et  iure  canonico  praediti,  honestate 
vitae,  prudentia,  et  iuris  peritia  praeclari. 

§  3.  Cum  aetatem  septuaginta  quinque  annorum  attigerint 
emeriti  evadunt,  et  a  munere  iudicis  cessant. 

Can.  2. 

§  i.  Sacra  Rota  Collegium  constituit,  cui  praesidet  Decanus, 
qui  primus  est  inter  pares. 

§  2.  Auditores  post  Decanum  ordine  sedent  ratione  antiquioris 
nominationis,  et  in  pari  nominatione  ratione  antiquioris  ordina- 
tionis  ad  sacerdotium,  et  in  pari  nominatione  et  ordinatione 
presbyterali,  ratione  aetatis. 

§  3.  Vacante  decanatu,  in  officium  decani  ipso  iure  succedit 
qui  primam  sedem  post  decanum  obtinet. 

Can.  3. 

§  i.  Singuli  Auditores,  probante  Rotali  Collegio  et  accedente 
consensu  Summi  Pontificis,  eligant  sibi  unum  studii  adiutorem, 
qui  laurea  doctorali  iuris  saltern  canonici  in  publica  universitate 
studiorum,  vel  facultate  a  Sancta  Sede  recognitis  donatus  sit,  et 
religione  vitaeque  honestate  praestet. 

§  2.  Adiutor  in  suo  munere  explendo  de  mandato  sui  Auditoris 
agere  debet,  et  manet  in  officio  ad  eiusdem  nutum. 

Can.  4. 

§  i.  Erunt  insuper  in  Sacra  Rota  promotor  iustitiae  pro  iuris 
et  legis  tutela,  et  defensor  sacri  vinculi  matrimonii,  professionis 
religiosae  et  sacrae  ordinationis. 

§  2.  Hi  sacerdotes  esse  debent,  laurea  doctorali  in  theologia 
et  in  iure  saltern  canonico  insigniti,  maturae  aetatis,  et  prudentia 
ac  iuris  peritia  praestantes. 

§  3.  Eligentur  a  Summo  Pontifice,  proponente  rotali  Audi- 
torum  Collegio. 

Can.  5. 

§  i.  Constituentur  etiam  notarii,  quot  necessarii  sunt  pro 
actibus  Sacrae  Rotae  rogandis,  qui  praeterea  actuarii  et  cancel- 
larii  munere  in  sacro  tribunal!  fungentur. 

§  2.  Duo  saltern  ex  his  erunt  sacerdotes ;  et  in  causis  crimina- 
libus  clericorum  vel  religiosorum  his  dumtaxat  reservatur  notarii 
et  actuarii  munus. 

§  3.  Omnes  eligentur  a  Collegio  Rotali  ex  concursu  iuxta 
regulam  pro  ceteris  Sanctae  Sedis  officiis  datam  :  eorumque 
electio  confirmanda  erit  a  Summo  Pontifice. 

Can.  6. 

§  i.  Unus  vel  duo  laici  maturae  aetatis  et  probatae  vitae  con- 
stituentur  pro  custodia  sedis  et  aulae  Sacrae  Rotae,  qui,  quoties 
necesse  sit,  cursorum  et  apparitorum  officia  praestabunt. 

§  2.  Eligentur  a  Rotali  Collegio  cum  suffragiorum  numero 
absolute  maiore. 

Can.  7. 

§  i.  Singuli  Sacrae  Rotae  Auditores,  post  nominationem, 
ante  quam  iudicis  officium  suscipiant,  coram  universo  Collegio, 
adstante  uno  ex  notariis  sacri  tribunalis,  qui  actum  rogabit, 
iusiurandum  dabunt  de  officio  rite  et  fideliter  implendo. 

§  2.  Idem  iusiurandum  dabunt  singuli  adiutores  Auditorum, 
et  tribunalis  administri  coram  Sacrae  Rotae  Decano,  adstante 
pariter  uno  ex  notariis. 

Can.  8. 

In  re  criminali,  in  causis  spiritualibus  et  in  aliis,  quando  ex 
revelatione  alicuius  actus  praeiudicium  partibus  obvenire 
potest,  vel  ab  ipso  tribunali  secretum  impositum  fuit,  Auditores, 
adiutores  Auditorum  et  tribunalis  administri  tenentur  ad  secre- 
tum officii. 

Can.  9. 

§  i.  Auditores  qui  secretum  violaverint,  aut  ex  culpabili 
negligentia  vel  dolo  grave  litigantibus  detrimentum  attulerint, 
tenentur  de  damnis  :  et  ad  instantiam  partis  laesae,  vel  etiam  ex 
officio,  Signaturae  Apostolicae  iudicio  a  SSmo.  confirmato, 
puniri  possunt. 

§  2.  Tribunalis  administri  et  adiutores  Auditorum,  qui  similia 
egerint,  pariter  tenentur  de  damnis;  et  ad  instantiam  partis 
laesae,  aut  etiam  ex  officio,  Rotalis  Collegii  iudicio,  pro  modo 
damni  et  culpae  puniri  possunt. 

Can.  10. 

§  i.  Declaratio  fidelitatis  exemplarium  cum  autographo  a 
notariis  fieri  potest  ad  instantiam  cuiuslibet  petentis. 

§  2.  Extrahere  vero  documenta  ex  archivio,  illaque  petentibus 
communicare,  notarii  non  possunt  nisi  de  mandate  Praesidis 
turni,  coram  quo  causa  agitur,  si  ad  effectum  causae  documen- 
tum  postuletur  :  de  mandate  Decani,  si  aliquod  documentum  ob 
alium  finem  requiratur. 

Can.  ii. 

Sacra  Rota,  duabus  formis  ius  dicit,  aut  per  turnos  trium 
Auditorum,  aut  videntibus  omnibus,  nisi  aliter  pro  aliqua  parti- 
culari  causa  Summus  Pontifex  statuerit  sive  ex  se,  sive  ex  con- 
sulto  sacrae  alicuius  Congregationis. 

Can.  12. 

§  i.  Turni  hoc  ordine  precedent.  Primus  turnus  constituitur 
ex  tribus  ultimis  Auditoribus  ;  secundus  et  tertius  ex  sex 


14  APOSTOLIC   CONSTITUTION. 

praecedentibus ;  quartus  ex  decano  et  duobus  ultimis  Auditori- 
bus, qui  denuo  in  turni  seriem  redeunt ;  quintus  et  sextus  turnus 
ex  Auditoribus  sex  qui  praecedunt ;  septimus  ex  subdecano  et 
decano  rotali  una  cum  ultimo  Auditore,  qui  rursus  in  seriem 
venit  :  denique  octavus,  nonus  et  decimus  turnus  ex  novem  re- 
liquis  Auditoribus :  et  sic  deinceps,  servata  ea  vice  perpetuo. 

§  2.  Turni  in  iudicando  sibi  invicem  succedunt  iuxta  ordinem 
temporis,  quo  causae  delatae  sunt  ad  Sacrae  Rotae  tribunal. 

§  3.  Si,  iudicata  iam  ab  uno  turno  aliqua  causa,  opus  sit 
secunda  sententia,  causam  videt  turnus  qui  proxime  subsequitur, 
etsi  hie  aliam  causam  iuxta  superiorem  paragraphum  iudicandam 
assumpserit.  Et  si  opus  sit  tertia  sententia,  eodem  modo  turnus, 
qui  duos  praecedentes  proxime  subsequitur,  causam  videndam 
suscipit. 

§  4.  In  unoquoque  turno,  seu  Auditorum  coetu,  praeses  est 
semper  Auditor  cui  prior  locus  com  petit. 

§  5.  Si  quis  infirmitate  aut  alia  iusta  causa  impeditus  partem 
in  iudicando  in  suo  turno  habere  non  possit,  praevio  Decani 
decreto,  eum  supplet  primus  Auditor  liber,  non  proximi  quidem 
turni,  sed  alterius  subsequentis. 

Quod  si  opus  sit  tertia  rotali  sententia,  impeditum  Auditorem 
supplet  decimus  rotalis,  vel  alius  qui  partem  in  tribus  turnis 
non  habet. 

§  6.  Auditor  ob  impedimentum  alterius  rotalis  sufFectus,  etsi 
senior,  praeses  turni  esse  non  potest,  quoties  causa  iam  coepta 
sit,  et  Praeses  alius  constitutus. 

Can.  13. 

Circa  vacationes  Rotale  tribunal  eiusque  administri  eadem 
utentur  regula  ac  cetera  Sanctae  Sedis  officia. 

CAP.  II. 

De  competent™,  Sacrae  Romanae  Rotae. 
Can.  14. 

§  i.  Sacra  Rota  iudicat  in  prima  instantia  causas,  quas  sive 
motu  proprio,  sive  ad  instantiam  partium  Romanus  Pontifex  ad 
suum  tribunal  advocaverit,  et  Sacrae  Rotae  commiserit ;  easque, 
si  opus  sit,  ac  nisi  aliter  cautum  sit  in  commissionis  rescripto, 
iudicat  quoque  in  secunda  et  in  tertia  instantia,  ope  turnorum 
subsequentium  iuxta  praescripta  can.  12. 

§  2.  Iudicat  in  secunda  instantia,  causas  quae  a  tribunali 
Emi.  Urbis  Vicarii  et  ab  aliis  Ordinariorum  tribunalibus  in 
primo  gradu  diiudicatae  fuerint,  et  ad  Sanctam  Sedem  per 
appellationem  legitimam  deferuntur.  Itemque  eas  iudicat,  si 
opus  sit,  etiam  in  tertia  iuxta  modum  in  can.  12  praescriptum. 

§  3.  ludicat  denique  in  ultima  instantia  causas  ab  Ordinariis 
et  ab  aliis  quibusvis  tribunalibus  in  secundo  vel  ulteriori  gradu 
iam  cognitas,  quae  in  rem  iudicatam  non  transierint,  et  per 
legitimam  appellationem  ad  Sanctum  Sedem  deferuntur. 

§  4.  Videt  quoque  de  recursibus  pro  restitutione  in  integrum 
a  sententiis  quibusvis,  quae  transierint  in  rem  iudicatam  et 
remedium  invenire  non  possunt  apud  iudicem  secundae  instantiae 
iuxta  titulum  De  rest,  in  integr.;  dummodo  tamen  non  agatur  de 
re  iudicata  ex  sententia  Sacrae  Romanae  Rotae :  et  in  his 
iudicat  turn  de  forma,  turn  de  merito. 

Can.  15. 

Causae  maiores,  sive  tales  sint  ratione  obiecti,  sive  ratione 
personarum,  excluduntur  ab  ambitu  competentiae  huius  tribunalis. 

Can.  16. 

Contra  dispositiones  Ordinanorum,  quae  non  sint  sententiae 
forma  iudiciali  latae,  non  datur  appellatio  seu  recursus  ad  Sacram 
Rotam  ;  sed  eorum  cognitio  Sacris  Congregationibus  reservatur. 

Can.  17. 

Defectus  auctoritatis  Sacrae  Rotae  in  videndis  causis,  de 
quibus  in  duobus  canonibus  praecedentibus,  est  absolutus,  ita  ut 
ne  obiter  quidem  de  his  cognoscere  queat,  et  si  tamen  sententiam 
proferat,  haec  ipso  iure  sit  nulla. 

CAP.  III. 

De  modo  iudicandi  Sacrae  Romanae  Rotae. 

Can.  18. 

§  i.  Partes  per  se  ipsae  possunt  se  sistere  et  iura  sua  dicere 
coram  Sacra  Rota. 

§  2.  Si  quern  tamen  sibi  assumant  advocatum,  hunc  eligere 
decent  inter  approbates  iuxta  tit.  Ill  huius  legis. 

§  3.  Advocatus,  aut  qua  consultor  et  adsistens,  aut  qua 
patronus,  cui  causa  defendenda  ex  integro  commissa  maneat,  a 
parte  eligi  potest :  in  utroque  casu  tradi  ei  debet  mandatum  in 
scriptis,  quod  exhibendum  est  tribunal!,  et  servandum  in  actis. 

§  4.  Advocatus  ad  adsistendum  assumptus  tenetur  clientem 
instruere,  prout  et  quatenus  opus  sit,  de  regulis  et  usu  sacri 
tribunalis,  opportuna  consilia  de  modo  agendi  eidem  praebere,  et 
defensionem  ac  responsionem  cum  eo  subsignare. 

§  5.  Si  partes  per  se  ipsae  etiam  cum  adsistente  advocato  ut 
in  §  3,  defensionem  suam  suscipiant,  uti  possunt  in  defensionis 
et  responsionis  scriptura  vernacula  lingua  a  sacro  tribunal! 
admissa. 

§  6.  In  quolibet  tamen  casu  unica  semper  esse  debet  defen- 
sionis  et  responsionis  scriptura,  hoc  est  aut  partis  aut  eius 
patroni :  nunquam  vero  duplex,  id  est  utriusque. 

Can.  19. 

§  i.  Cum  ad  Sacrae  Rotae  protocollum  pervenerit  appellatio 
aliqua,  aut  commissio  iudicandi  aliquam  causam  in  forma 
ordinaria,  appellationis  libellus  aut  litterae  commissoriae  ex 
Decani  mandato  transmittuntur  Auditorum  turno  ad  quern 
spectat  iudicium  in  ordine  et  vice  sua  iuxta  praecedentem 
canonem  12  ;  turnus  autem,  assumpta  causa,  procedit  ad  eius 
examen  iuxta  ordinarias  iuris  normas. 

§  2.  Quod  si  commissio  iudicandi  facta  sit,  non  in  forma 
ordinaria,  sed  speciali,  idest  videntibus  quinque,  vel  septem, 
vel  omnibus  Auditoribus,  aut  dumtaxat  pro  voto ;  Sacra  Rota 
servare  in  primis  debet  commissionis  formam  iuxta  tenorem 
rescripti,  et  in  reliquis  iuxta  regulas  iuris  communis  et  sibi  pro- 
prias  procedere. 

Can.  20. 

Quoties  quaestio  in  Sacra  Rota  fiat  circa  executionem  pro- 
visioriam  alicuius  sententiae  aut  circa  inhibitionem  executionis, 
res  inappellabili  sententia  a  solo  Praeside  turni,  ad  quern 
iudicium  causae  in  merito  spectaret,  est  definienda. 

Can.  21. 

Praeses  turni,  seu  Auditorum  coetus,  qui  tribunal  constituit, 
per  se  est  etiam  Ponens  seu  Relator  causae.  Quod  si  iustam 
habeat  rationem  declinandi  hoc  officium,  auditis  ceteris  turni  seu 
coetus  Auditoribus,  suo  decreto  statuet  qui  vice  sua  Ponentis 
munus  suscipiat. 

Can.  22. 

§  i.  Si  in  aliqua  causa  opus  sit  instructione  processus,  in- 
structio  fiat  iuxta  receptas  canonicas  regulas. 

§  2.  Ponens  autem  seu  Relator  non  potest  simul  esse  causae 
instructor,  sed  hoc  officium  a  Decano  debet  demandari  alicui 
Auditori  alterius  turni. 

Can.  23. 

§  i.  Causa  coram  Sacra  Rota  introducta  et  instructa,  actor, 
vel  etiam  conventus,  si  ipsius  intersit,  Ponentem  rogabit  ut 
diem  dicat  alteri  parti  pro  contestatione  litis,  seu  concordatione 
dubiorum. 

§  2.  Ponens,  vel  eius  studii  adiutor,  in  calce  libelli  diem 
constituet.  Quod  in  exemplari  authentico  alteri  parti  communi- 
cari  statim  debet. 

Can.  24. 

§  i.  Si  die  assignata  pro  concordatione  dubiorum  pars  in  ius 
vocata  non  compareat,  et  legitimam  excausationem  absentiae 
dare  negligat,  contumax  declarabitur,  et  dubiorum  formula  ac 
dies  propositionis  causae  ad  postulationem  partis  praesentis  et 
diligentis  ex  officio  statuetur :  idque  statim  ex  officio  notum  fiet 
alteri  parti,  ut,  si  velit,  excipere  possit  contra  dubiorum  for- 
mulam,  et  a  contumacia  se  purgare,  constituto  ad  hoc  a  Ponente 
vei  eius  studii  Adiutore  congruo  temporis  termino. 

§  2.  Si  partes  praesentes  sint,  et  conveniant  in  formula  dubii 
atque  in  die  propositionis  causae,  et  Ponens  vel  eius  Adiutor  ex 
parte  sua  nil  excipiendum  habeant,  dabitur  opportunum  decretum 
quo  id  constabiliatur. 

§  3.  Si  yero  partes  non  conveniant  in  formula  dubii,  aut  in 
die  propositionis  causae :  itemque  si  Ponens  vel  eius  Adiutor 
censeant  acceptari  non  posse  partium  conclusiones,  definitio 
controversiae  reservatur  iudicio  totius  turni ;  qui  quaestione  in- 
cidentali  discussa  decretum  ad  rem  feret. 

§  4.  Dubiorum  formula  utcumque  statuta  mutari  non  potest 
nisi  ad  instantiam  alicuius  partis,  vel  promotoris  iustitiae,  vel 
defensoris,  vinculi,  audita  altera  parte,  novo  Ponentis  vel  turni 
decreto,  prout,  fuerit  vel  a  Ponente  vel  a  turno  statuta. 

§  5.  Dies  eodem  modo  mutari  potest  ;  sed  haec  mutatio 
fieri  potest  etiam  ex  officio,  si  Ponens  vel  turnus  necessarium 
ducant. 

Can.  25. 

§  i.  Sententiae,  decreta  et  acta  quaelibet  contra  quae  expos- 
tulatio  facta  sit,  exhibenda  sunt  Sacrae  Rotae  saltern  decem  dies 
ante  lids  contestationem. 

§  2.  Documenta  quae  partes  in  propriae  thesis  suffragium 
producenda  habent,  triginta  saltern  dies  ante  causae  discussionem 
deponenda  sunt  in  protocollo  Sacrae  Rotae,  ut  a  iudicibus  et 
tribunalis  administris  atque  ab  altera  parte  examinari  possint  in 
ipso  loco  protocolli,  unde  ea  asportari  non  licet. 

§  3.  Debent  autem  esse  legitima  forma  confecta,  et  exhibenda 
sunt  in  forma  authentica,  colligata  in  fasciculo,cum  adiecto  eorum 
indice,  ne  subtrahi  aut  deperdi  possint. 

Can.  26. 

§  i.  Defensio  typis  est  imprimenda  :  et  triginta  dies  ante 
causae  discussionem  (eodem  nempe  tempore  ac  documenta  de  qiiibus  in 
can.praec.  deponenda  sunt  in  protocollo  rotali)  distribuenda  est  duplici 
exemplari  singulis  iudicibus,  notariis  protocolli  et  archivii, 
itemque  promotori  iustitiae  et  vinculi  defensori,  si  iudicio  inter- 

sint.  Commutari  praeterea  debet  cum  altera  parte,  aut  partibus, 
ut  responsioni  locus  hinc  inde  fiat. 

§  2.  Defensioni  adiungendum  est  Summarium,  typis  pariter 
impressum,  in  quo  documenta  potiora  contineantur. 

Can.  27. 

§  i.  Responsiones  decem  dies  ante  causaediscussionem,idest 
viginti  dies  post  distributionem  defensionis,  exhibendae  sunt  una 
cum  novis  documentis,  si  quae  adiungenda  partes  habeant,  ser- 
vatis  etiam  hoc  in  casu  regulis  can.  24  et  can.  25. 

§  2.  Quo  facto  conclusum  in  causa  reputabitur :  et  partibus 
earumque  patronis  seu  procuratoribus  iam  non  licebit  quidpiam 
adjungere  aut  scribere. 

§  3.  Si  tamen  agatur  de  repertis  novis  documentis,  fas  sem- 
per est  ea  producere.  Sed  in  eo  casu  pars  exhibens  probare 
tenetur  se  ea  documenta  nonnisi  ad  ultimum  reperisse.  Ad- 
missis  vero  his  novis  documentis,  Ponens  debet  congruum 
tempus  alteri  parti  concedere  ut  super  iisdem  respondere  possit. 
Aliter  nullum  erit  iudicium. 

§  4.  In  potestate  autem  et  officio  Ponentis  est  documenta 
futilia  ad  moras  nectendas  exhibita  respuere. 

Can.  28. 

Spatia  temporum  superioribus  canonibus  constituta  prorogari 
possunt  a  iudice  ad  instantiam  unius  partis,  altera  prius  audita, 
vel  etiam  coarctari,  si  ipse  iudex  necessarium  duxerit,  consen- 
tientibus  tamen  partibus. 

Can.  29. 

§  i.  Defensionis  scriptura  excedere  non  debet  viginti  paginas 
formae  typographicae  ordinariae  folii  romani.  Responsiones 
decem  paginas. 

§  2.  Si  ob  gravitatem,  difficultatem,  aut  grande  volumen 
documentorum  parti  vel  patrono  necesse  sit  hos  limites  excedere, 
a  Ponente  supplici  libello  id  ipsi  impetrabunt.  Ponens  autem 
decreto  suo  statuet  numerum  ulteriorem  paginarum  quern  con- 
cedit,  quemque  praetergredi  nefas  est. 

§  3.  Exemplar  turn  defensionis  turn  responsionis  antequam 
edatur  exhibendum  est  Ponenti  vel  eius  studii  adiutori,  ut  im- 
primendi  atque  evulgandi  facultas  impetretur. 

§  4.  Nulla  scriptura  Sacrae  Rotae  destinata  typis  edi  potest, 
nisi  in  typographia  a  Collegio  Sacrae  Rotae  approbata. 

Can.  30. 

Quae  dicuntur  informationes  omles  ad  iudicem,  in  Sacra  Rota 
prohibentur  :  admittitur  tamen  moderata  disputatio  ad  elucida- 

tionem  dubiorum  coram  turno  pro  tribunal!  sedente,  si  alterutra 
vel  utraque  pars  earn  postulet,  aut  tribunal  statuat  ut  eadem 
habeatur.  In  ea  vero  hae  regulae  serventur  : 

i°  Disputatio  fiat  die  et  hora  a  tribunal!  opportune  assignanda 
tempore  intermedio  inter  exhibitionem  responsionisetassignatam 
iudicio  diem. 

2°  Partes  regulariter  non  admittuntur  ut  per  se  ipsae  causam 
suam  dicant  coram  iudicibus  ;  sed  ad  id  deputare  debent  unum 
ex  advocatis,  quern  sibi  ad  adsistendum,  aut  qua  patronum  vel 
procuratorem  adsciverint.  In  potestate  tamen  tribunalis  est 
eas  rationabili  de  causa  admittere,  aut  advocare  et  iubere  ut 
intersint. 

3°  Biduo  ante  disputationem  partes  exhibere  debent  Adiutori 
Ponentis  quaestionis  capita  cum  altera  parte  discutienda  paucis 
verbis,  una  vel  altera  periodo,  contenta,  eaque  Adiutor  partibus 
hinc  inde  communicabit,  una  simul  cum  quaesitis  a  turni 
Auditoribus  praeparatis,  si  quae  ipsi  habeant,  super  quibus 
partes  rogare  velint. 

4°  Disputatio  non  assumet  oratoriam  formam ;  sed  sub 
Ponentis  ductu  ac  moderatione  circumscripta  erit  limitibus 
illustrandorum  dubiorum. 

5°  Adsistet  unus  ex  notariis  tribunalis  ad  hoc  ut,  si  aliqua 
pars  postulet  et  tribunal  consentiat,  possit  de  disceptatis,  con- 
fessis  aut  conclusis,  adnotationem  ad  tramitem  iuris  ex  continenti 
assumere. 

6°  Qui  in  disputatione  iniurias  proferat,  aut  reverentiam  et 
obedientiam  tribunali  debitam  non  servet  ius  ad  ulterius 
loquendum  amittit,  et  si  agatur  de  procuratore  vel  advocate, 
puniri  pro  casus  gravitate  potest  etiam  suspensione  aut  priva- 
tione  officii. 

Can.  31. 

§  i.  Assignata  iudicio  die  Auditores  in  consilium  ad  secretam 
causae  discussionem  convenire  debent. 

§  2.  Unusquisque  scripto  afferet  conclusiones  suas  seu  votum 
cum  brevibus  probationibus  tarn  in  facto  quam  in  iure.  Atta- 
men  in  discussione  fas  semper  est  Auditoribus  a  conclusionibus 
suis  recedere,  si  iustum  et  necessarium  ducant.  Conclusiones 
autem  suas  singuli  Auditores  in  actis  causae  deponere  tenentur 
ad  rei  memoriam  :  secretae  tamen  ibi  servabuntur. 

§  3.  Ea  demum  sit  sententia  in  qua  firmiter  conveniant  duo 
saltern  ex  Auditoribus,  aut  pars  absolute  maior  praesentium,  si 
tribunal  plus  quam  tribus  Auditoribus  constituatur. 

§  4.  Si  ad  sententiam  in  prima  discussione  devenire  iudices 
nolint  aut  nequeant,  differre  poterunt  iudicium  ad  primum  proxi- 

mum  eiusdem  turni  conventum,  quern  protrahi  non  licet  ultra 
hebdomadam,  nisi  forte  vacationes  tribunalis  intercedant. 

Can.  32. 

§  i.  Re  conclusa  in  Auditorum  consilio,  Ponens  super  actorum 
fasciculo  signabit  partem  dispositivam  sententiae,  idest  respon- 
siones  ad  dubia :  quae  a  notario  tribunalis  partibus  significari 
poterunt,  nisi  tribunal  censuerit  solutionem  suam  secreto  servare 
usque  ad  formalis  sententiae  promulgationem. 

§  2.  Haec  intra  decem  dies,  aut  ad  summum  intra  triginta  in 
causis  implicatioribus  est  peragenda :  exaranda  vero  vel  a  causae 
Ponente  vel  ab  alio  ex  Auditoribus,  cui  hoc  munus  in  secreta 
causae  discussione  commissum  sit. 

§  3.  Eadem  lingua  latina  est  conscribenda ;  et  rationes  tam 
in  facto  quam  in  iure  sub  poena  nullitatis  continere  debet. 

§  4.  Subsignabitur  a  Praeside  turni  et  ab  aliis  Auditoribus 
una  cum  aliquo  ex  notariis  Sacrae  Rotae. 

Can.  33. 

§  i.  Si  sententia  rotalis  confirmatoria  sit  alterius  sententiae 
sive  rotalis  sive  alius  tribunalis,  habetur  res  iudicata,  contra 
quam  nullum  datur  remedium  nisi  per  querelam  nullitatis,  vel 
per  petitionem  restitutionis  in  integrum  coram  supremo  Aposto- 
licae  Signaturae  tribunali. 

§  2.  Si  duplex  sententia  conformis  non  habeatur,  a  sententia 
rotali  ab  uno  turno  lata  datur  appellatio  ad  turnum  proxime 
sequentem  iuxta  canonem  12,  intra  tempus  utile  dierum  decem 
ab  intimatione  sententiae,  ad  tramitem  iuris  communis. 

Can.  34. 

§  i.  Si,  introducta  causa,  actor  renunciare  velit  instantiae, 
aut  liti,  aut  causae  actibus,  id  ei  semper  licebit.  Sed  renunciatio 
debet  esse  absoluta  nullique  condition!  subiecta,  subsignata  cum 
loco  et  die  a  renunciante,  vel  ab  eius  procuratore  speciali  tamen 
mandato  munito,  ab  altera  parte  acceptata  aut  saltern  non 
oppugnata,  et  a  iudice  deinde  admissa. 

§  2.  Renuncians  tamen  tenetur  hisce  in  casibus  ad  omnia  con- 
sectaria,  quae  ex  his  renunciationibus  profluunt  ad  tramitem 
iuris  communis. 

TITULUS  II. 
Signatura  Apostolica. 
CAP.  I. 

De  constitutione  et  competentia  Signatuvae  Apostolicae. 

Can.  35. 

§  i.  Supremum  Apostolicae  Signaturae  tribunal  constat  sex 
S.  R.  E.  Cardinalibus,  a  Summo  Pontifice  electis,  quorum  unus, 
ab  eodem  Pontifice  designatus,  Praefecti  munere  fungetur. 

§  2.  Eique  dabitur  a  Romano  Pontifice  adiutor,  seu  a  Secretis, 
qui  iuxta  regulas  eiusdem  Signaturae  proprias,  sub  ductu  Car- 
dinalis  Praefecti,  omnia  praestabit  quae  ad  propositae  causae 
instructionem  eiusque  expeditionem  necessaria  sunt. 

Can.  36. 

§  i.  Praeter  Secretarium  erit  etiam  in  Apostolica  Signatura 
unus  saltern  notarius  conficiendis  actibus,  conservando  archivio, 
et  adiuvando  Secretario  in  iis  quae  ab  eo  ipsi  committuntur : 
habebitur  quoque  custos  conclavium  eiusdem  Signaturae :  prior 
sacerdos,  alter  laicus. 

§  2.  Erunt  etiam  aliquot  Consultores,  a  Summo  Pontifice 
eligendi,  quibus  poterit  examen  alicuius  quaestionis  pro  voto 
ferendo  committi. 

§  3.  Quae  ad  nominationem,  iusiurandum,  obligationem  secreti 
ac  disciplinam  pertinent,  et  pro  administris  Sacrae  Rotae  con- 
stituta  sunt,  serventur  quoque,  cum  proportione,  pro  Apostolicae 
Signaturae  administris. 

Can.  37. 

Supremum  Apostolicae  Signaturae  tribunal  videt  tamquam 
sibi  propriae  ac  praecipua, 

i°.  de  exceptione  suspicionis  contra  aliquem  Auditorem,  ob 
quam  ipse  recusetur ; 

2°.  de  violatione  secreti,  ac  de  damnis  ab  Auditoribus  illatis,  eo 
quod  actum  nullum  vel  iniustum  in  iudicando  posuerint,  iuxta 
can.  9 ; 

3°.  de  querela  nullitatis  contra  sententiam  rotalem  ; 

4°.  de  expostulatione  pro  restitutione  in  integrum  adversus 
rotalem  sententiam  quae  in  rem  iudicatam  transient. 

CAP.  II. 

De  modo  iudicandi  Apostolicae  Signatuvae. 

Can.  38. 

Ad  postulandum  restitutionem  in  integrum  et  ad  introducendum 
iudicium  nullitatis  contra  sententiam  rotalem  dantur  tres  menses 

utiles  a  reperto  documento  aut  a  cognita  causa,  ob  quam  ad  haec 
remedia  recursus  fieri  potest. 

Can.  39. 

§  i.  Expostulatio  ad  Signaturam  pro  restitutione  in  integrum 
non  suspendit  rei  iudicatae  executionem. 

§  2.  Nihilominus  ad  instantiam  partis  recurrentis  Signatura 
potest,  incidental!  sententia,  inhibitionem  executionis  iubere,  aut 
obligare  partem  victricem  ad  congruam  cautionem  praestandam 
pro  restitutione  in  integrum. 

Can.  40. 

§  i.  Libellus,  quo  causa  introducitur,  exhibendus  est  Secre- 
tario  Signaturae  Apostolicae. 

§  2.  Cardinalis  autem  Praefectus,  una  cum  Secretario  accepta 
instantia,  examinare  debet,  utrum  fundamentum  aliquod  boni 
iuris  habeat :  quod  si  desit,  instantiam  ipsam  quamprimum 
reiicere  ;  sin  vero  habeatur,  tenetur  admittere. 

Can.  41. 

§  i.  In  causa  criminali,  de  qua  sub  num.  2  canonis  37,  regulae 
processuales  serventur,  quae  pro  causis  criminalibus  a  iure 
canonico  statuuntur. 

§  2.  In  aliis  iudiciis,  de  quibus  in  num.  i,  3  et  4,  can.  37,  Sig- 
natura procedere  potest  sola  rei  veritate  inspecta,  citata  tamen 
semper  parte  adversa,  vel  conventa,  vel  cuius  intersit,  et  praefixo 
partibus  congruo  peremptorio  termino  ad  iura  sua  deducenda. 

§  3.  Et  in  primo  ex  memorati  iudicii  casibus  Apostolica  Sig- 
natura inappellabili  sententia  definit  utrum,  an  non,  sit  locus 
recusationi  Auditoris.  Quo  facto  iudicium  ad  Sacram  Rotam 
remittit,  ut  iuxta  suas  regulas  ordinarias  procedat,  admisso  in 
suo  turno,  vel  non,  Auditore  contra  quern  exceptio  sublevata  fuit, 
iuxta  Signaturae  sententiam. 

In  tertio  casu  de  hoc  tantum  iudicat,  sitne  nulla  rotalis  sen- 
tentia, et  sitne  locus  eius  circumscriptioni. 

In  quarto  casu  Apostolica  Signatura,  inappellabili  sententia 
definit  utrum,  necne,  locus  sit  restitutioni  in  integrum.  Qua 
concessa,  rem  remittit  ad  Sacram  Rotam,  ut,  videntibus  omni- 
bus, de  merito  iudicet. 

Can.  42. 

Cardinalis  Praefectus,  itemque  Signaturae  tribunal,  si  expedire 
reputent,  convocare  possunt  Promotorem  iustitiae  et  Defensorem 
vinculi  penes  Sacram  Rotam,  et  ab  eis  votum  exigere,  vel  etiam 
petere  ut  de  actibus  rotalibus,  quae  impugnantur,  rationes 
explicent. 

Can.  43. 

In  reliquis,  quae  necessaria  sunt  ad  iudicii  expeditionem,  et 
non  sunt  in  praecedentibus  canonibus  cauta,  servari  in  primis 
debent,  congrua  congruis  referendo,  regulae  pro  Sacra  Rota 
statutae,  et  deinde  normae  iuris  communis. 

TITULUS  III. 
De  Advocatis  penes  Sacram  Rotam  et  Apostolicara  Signaturam. 

Can.  44. 

§  i.  Advocati  proprii  ac  nativi  Sacrae  Rotae  et  Signaturae 
Apostolicae  sunt  Advocati  consistoriales. 

§  2.  Admittuntur  tamen  et  alii  sive  sacerdotes  sive  laici,  qui 
laurea  doctorali  saltern  in  canonico  iure  instruct!,  post  triennale 
tyrocinium  vel  qua  adiutores  penes  aliquem  ex  Auditoribus,  vel 
penes  aliquem  ex  advocatis  rotalibus,  facto  experimento  coram 
Rotali  Collegio,  ab  eodem  idonei  reperti  sint,  diploma  advoca- 
torum  acceperint,  a  Sacrae  Rotae  Decano  et  ab  uno  ex  notariis 
subsignatum,  ac  iusiurandum  coram  Rotali  Collegio  dederint  de 
munere  ex  conscientia  implendo. 

Can.  45. 

§  i.  Advocati  in  causis  coram  Sacra  Rota  et  Signatura  Apos- 
tolica  agendis  tenentur  servare  turn  communes  leges  canonicas 
turn  regulas  horum  tribunalium  proprias ;  et  in  scripturis  pro 
defensione  exarandis  lingua  latina  uti  debent. 

§  2.  Tenentur  insuper  de  mandato  Decani  Sacrae  Rotae  aut 
Cardinalis  Praefecti  Signaturae  Apostolicae  gratuitum  patro- 
cinium  aut  gratuitam  adsistentiam  praebere  iis,  quibus  Sacra 
Rota  aut  Signatura  Apostolica  hoc  beneficium  concesserit. 

§  3.  Nefas  eisdem  est  emere  litem,  aut  de  extraordinario 
emolumento  vel  immodica  rei  litigiosae  parte  sibi  vindicandi 
pacisci.  Quae  si  fecerint,  praeter  nullitatem  pactionis,  a  Sacra 
Rota  congrua  poena  mulctari  possunt,  iuxta  sequentem  canonem. 

Can.  46. 

Collegium  advocatorum  consistorialium  fungetur  munere 
collegii  disciplinae  pro  continendis  in  officio  advocatis :  qui,  ex 
yoto  eiusdem  Collegii,  a  Sacra  Rota  reprehensionis  nota  inuri, 
poena  pecuniaria  mulctari,  suspendi,  vel  etiam  ex  albo  advoca- 
torum expungi  poterunt. 

APPENDIX 

DE   TAXATIONE    EXPENSARUM   IUDICIALIUM. 

CAP.  I. 

De  proventibus  quae  ad  aeramim  Sancta  Sedis  spectant. 

1.  Acta  quaelibet  iudicialia  in  causis  turn  contentiosis  turn 
criminalibus  exarari  debent  in  foliis  sigillum  Sedis  Apostolicae 
referentibus,  excepta  prima  instantia,  et  exceptis  quoque  foliis 
typis  edendis,  de  quibus  in  can.  25  et  26.  Folia  quatuor  paginis 
constant  et  paginae  triginta  lineis. 

Pretium  uniuscuiusque  folii  coram  Sacra  Rota  adhibendi  est, 
lib.  i ;  coram  Signatura  Apostolica,  lib.  2. 

2.  In  eodem  folio  cumulari  nequeunt  acta  diversa,  quamvis  ad 
eamdem  causam  spectantia. 

3.  Quoties  documenta  in  protocollo  Sacrae  Rotae  exhibentur 
sive  plura  sint,  sive  pauciora,  singulis  vicibus  pendenda  est  lib.  I. 

4.  Pro  actu  quo  declaratur  concordare  exemplar  alicuius  docu- 
menti  cum  autographo,  ad  singula  folia,  lib.  0,50. 

5.  Pro  peritiis,  si   requirantur,   et  pro  examine  testium,  si 
habendum  sit,  a  requirente  peritiam  vel  probationem  per  testes 
deponenda   est  penes  officialem  rotalem,   pecuniae  custodem, 
summa  ab  Adiutore  Praesidis  tribunalis,  taxanda,  quae  ab  eo 
censeatur  sufficiens  ad  expensas  peritiae  vel  examinis  testium 
solvendas. 

6.  In  taxanda   hac  summa  Adiutor  aestimare  debet,  iuxta 
civilem  Urbis  usum,  quid  requiratur  ad  retribuendam  peritorum 
operam,  si  de  ipsa  agatur,  vel  ad  indemnitatem  testibus  praestan- 
dam,  turn  ob  itineris  expensas,  turn  ob  cessatum  lucrum  ex 
interruptione  laboris,  si  de  examine  testium  res  sit.  Praeterea 
tribunalis  iura  iuxta  communes  normas  ei  prae  oculis  habenda 
sunt. 

7.  Ad  occurrendum   expensis  iudicialibus  universe  sumptis 
deponenda  est  in  area  nummaria  Sacrae  Rotae  pro  prudenti 
Ponentis  arbitrio  pecuniae  summa  a  100  ad  500  libellas. 

8.  Proventus  imiversi  hucusque  recensiti  ad  aerarium  Sanctae 
Sedis  spectant,  et  ad  illud  singulis  mensibus  transmitti  debent 
iuxta  regulam  pro  aliis  Sanctae  Sedis  officiis  assignatam. 

CAP.  II. 

De  proventibus  qui  cedunt  in  retributionem  opens  a  singulis  praestitae. 

i.  Pro  versione  alicuius  actus  a  lingua  non  in  usu  penes 
Romanam  Curiam  in  aliam  usu  receptam,  retributio  pro  singulis 
foliis,  lib.  1,50. 

2.  Pro  examinanda  versione,  et  pro  declaratione  facienda  a 
perito  de  eius  fidelitate,  ad  singula  folia,  lib.  0,50. 

3.  Pro  simplici  transcriptione,  ad  singulas  paginas,  lib.  0,25. 

4.  Pro  extrahendis  ex  archivio  documentis  vel  fascicule  (posi- 
zione)   alicuius    causae,  tabularius    ministeriurn   suum  gratuito 
debet  praestare,  si  agatur  de  re  ultimis  decem  annis  acta  ;  si  de 
antiquiori,  ius  habet  ad  lib.  5. 

CAP.  III. 

De  advocatovum  et  pvocuvatovum  proventibus. 

1.  Pro  qualibet  instantia  exarata,  lib.  5. 

2.  Pro  concordatione  dubiorum,  ad  singula  dubia,  lib.  5. 

3.  Pro  interventu  in   examine  testium  in  qualibet  sessione, 
lib.  5. 

4.  Pro  adsistentia  examini,  vel  iuramento  parti  delate,  lib.  5. 

5.  Pro  congressibus   cum   cliente  et  cum  aliis  personis  ad 
effectum  causae,  iuxta  numerum  et  simul  sumptis,  a  lib.  10  ad  100. 

6.  Pro  accessibus  ad  tribunal,  a  lib.  5  ad  50. 

7.  Pro  disputatione  coram  tribunal!  ad  normam  can.  30,  a  lib. 
10  ad  £5. 

8.  Pro  examine  omnium  documentorum,  a  lib.  50  ad  300. 

9.  Pro  eorum  ordinatione  et  summarii  compositione,  a  lib.  50 
ad  100. 

10.  Pro  exaranda  defensione,  a  lib.  200  ad  1000. 

11.  Pro  responsione,  a  lib.  100  ad  200. 

12.  Pro  simplici  adsistentia  ad  normam  can.  18,  a  lib.  100  ad 
200. 

13.  Harum  omnium  taxarum  motio,  seu  liqtiatio,  facienda  est 
ad  tramitem  communis  iuris  a  Praeside  tribunalis. 

CAP.  IV. 

De  exemptions  a  iudicialibus  expensis  et  gratuito  patrocinio. 

1.  Pauperibus  ius  est  exemptionis  ab  expensis  iudicialibus,  et 
gratuiti  patrocinii,  iuxta  praescripta  superius  can.  45,  §  2. 

2.  Qui  pauperes  absolute  dici  non  possunt,  sed  ob  arctam  suam 
conditionem  ordinariis  expensis  ferendis  pares  non  sunt,  ad  earum 
reductionem  ius  habent. 

3.  Qui  exemptionem  ab  expensis  vel  earum  reductionem  asse- 
qui  velit,  earn  postulare  debet,  dato  supplici  libello  Praesidi  turni 
vel  Auditorum  coetus,  qui  causam  iudicandam  habet,  adduc- 
tisque  documentis  quibus  conditionem  suam  comprobet.     Prae- 
terea,  nisi  ag.atur  de  iudicio  a  SSmo.  commisso,  demonstrare 
debet  se  non  futilem  neque  temerariam  causam  agere. 


26  APOSTOLIC   CONSTITUTION. 

4.  Praeses    turni    postulationem    ne    admittat,   nisi   auditis, 
praeter  partem  postulantem,  parte  adversa,  promotore  iustitiae 
ac  decano  advocatorum  consistorialium,  requisitisque,  si  opus 
sit,  notitiis  etiam  secretis  super  statu  oeconomico  postulantis. 

5.  Contra  decretum  Praesidis  negantis  exemptionem  ab  ex- 
pensis  vel  earum  reductionem,  potest,  intra  utile  tempus  decem 
dierum,  expostulatio  fieri  pro  recognitione  iudicii  ad  turnum,  vel 
Auditorum  coetum,  cui  causa  iudicanda  est. 

6.  Qui  exemptionem  ab  expensis  et  gratuitum  patrocinium 
concedit,    simul    debet     unum    ex    advocatis    designare,    qui 
pauperis  patrocinium  vel  adsistentiam  suscipiat  ad  normam  can. 

45.  §  2. 

7.  Si  vero  decreta  tantum  fuerit  expensarum  reductio,  qui 
huiusmodi  decretum  tulit  debet  simul  normas  saltern  generates 
statuere  intra  quas  reductio  sit  circumscribenda. 

CAP.  V. 

De  expensis  in  iudiciis  coram  Signatura  Apostolica. 

Eadem  regula,  congrua  congruis  referendo,  servetur  ac  pro 
iudiciis  coram  S.  Rota. 

Datum  Romae,  die  29  lunii  1908. 

De  mandate  speciali  SSmi.  D.  N.  Pii  Papae  X. 

R.  Card.  MERRY  DEL  VAL. 


Ordo  Servandus  in  Sacris  Congregationibus,  Tribunalibus, 
Officiis  Romanae  Curiae. 

NORMAE  COMMUNES. 
CAP.  I. 

De  Online  ac  Direction*  generatim. 

i°.  In  omnibus  superius  memoratis  S.  Sedis  Officiis  (dicasteri) 
duplex  erit  Administrorum  coetus,  Maiorum  et  Minorum. 

2°.  In  singulis  moderatio  proxima  Secretariat,  Protocolli, 
Tabularii,  ad  Praelatum  pertinet  qui  alter  est  a  Cardinali  Prae- 
side.  A  Praelato  tamen  erunt  ad  Cardinalem  deferendae 
maioris  momenti  res,  quibus  peculiari  aliquo  modo  sit  con- 
sulendum. 

In  S.  Rotae  tribunal!  secretaria,  protocollum,  tabularium, 
obnoxia  sunt  Auditori  Decano,  eoque  impedito,  Auditori  qui 
primam  sedem  post  decanum  obtinet :  hi  tamen,  ubi  agatur  de 


APOSTOLIC  CONSTITUTION.  27 

extraordinario  aliquo  consilio  capiendo,  rem  deferent  ad  Col- 
legium Auditorum  universum. 

3°.  Excepta  S.  Rota,  cui  propriis  erit  agendum  normis,  in 
ceteris  Officiis  omnibus,  administri  maiores  praeside  Cardinali 
suo,  Congressum  constituunt. 

4°.  Ad  Congressum  spectat  minora  negotia  expendere  atque 
expedire ;  de  ceteris  disponere  et  ordinare  ut  agantur  in  pleno 
sui  cuiusque  officii  conventu. 

5°.  Singula  Officia  sibi  librum  habebunt  "  Revum  Notabilium" 
in  quo  rite  indicentur  nominationes,  initique  muneris  dies  Patrum 
Cardinalium,  Consultorum,  maioris  et  minoris  ordinis  Adminis- 
trorum ;  datum  iusiurandum,  cessatio  ab  officio,  et  si  qua  forte 
pontificia  rescripta  immutationem  aliquam  circa  cuiusque  Officii 
competentias  induxerint. 

CAP.  II. 

De  provisione  Officiomm. 

i°.  Maiores  Administri  cuiusque  Sacrae  Congregationis, 
Tribunalis,  Officii,  a  Summo  Pontifice  libere  eligentur. 

2°.  Minoribus  eligendis  administris  titulorum  doctrinaque 
certamen  proponetur. 

Gratiosae  suffragationes  non  admittuntur,  earumque,  si  inter- 
cedant,  ratio  habebitur  nulla. 

3°.  Certamen  indicetur  intra  mensem  a  vacuo  officio,  acceptis 
ante  mandatis  a  Summo  Pontifice.  Assignabitur  vero  spatium 
utile  unius  mensis  ad  exhibendam  petitionem  ac  titulos  neces- 
saries. 

4°.  Periculum  de  doctrina  erit  scripto  faciendum  certo  die,  quo 
propositae  ex  tempore  quaestiones  evolventur  circa  disciplinas 
ad  petitum  officium  pertinentes.  De  proposita  materia  candidati 
in  communi  aula  conscribent,  designatis  horis,  ad  vigilante  Con- 
sultore  aut  aliquo  ex  minoribus  eiusdem  Officii  administris,  quem 
Praelatus  moderator  adlegerit. 

5°.  Scripta,  numeris  distincta,  non  expresso  candidati  nomine, 
duo  Consultores  ordine  excutient,  a  Congressu  eligendi,  et,  si 
agatur  de  S.  Rota,  a  Decano.  Horum  nomina  Censorum  occulta 
manebunt ;  iidemque  quamprimum  suum  expriment  scripto 
iudicium  super  exarata  a  candidatis,  declarantes,  quaenam  ex 
iis,  sive  doctrinae  laude,  sive  dicendi  forma  probentur ;  quaenam 
idonea  tantum,  quaenam  omnino  improbanda  censeantur. 

6°.  Si  Consultorum  indicia  de  idoneitate  scripti  secum  pug- 
nent,  candidatus  non  idoneus  habebitur  deficientis  causa 
doctrinae.  Verum  facultas  erit  Congressui,  et  apud  S.  Rotam 
Decano,  in  ea  iudiciorum  discrepantia,  exquirendi,  si  necessarium 

aut  aequum  duxerint,  Consultoris  tertii  suffragium,  ad  quern 
proinde  remittentur  priorum  duorum  indicia,  ut  ipse  proferat  de 
summa  lite  sententiam. 

7°.  Ut  quis  possit  ad  eligendorum  scrutinium  admitti,  requiri- 
tur  tamquam  necessaria  conditio  ut  probatus  discesserit  experi- 
mento  doctrinae. 

8°.  Scrutinium  fiet  a  Congressu,  et  apud  S.  Rotam  a  Collegio 
Auditorum.  Idem  erit  duplex,  et  in  utroque  suffragia  erunt 
secreta. 

In  primo,  suffragia  ferentur  de  singulis  candidatis,  ut  decerna- 
tur,  quinam  aetate,  moribus,  indole  censeantur  idonei.  Qui  paria 
suffragia  retulerint  iudicandi  sunt  non  idonei. 

In  altero  suffragia  ferentur  de  singulis  in  primo  scrutinio  ap- 
probatis,  ut  decernatur  quinam  virtute,  meritis,  scientia,  habili- 
tate sit  praeferendus.  Paribus  inter  duos  pluresve  candidates 
suffrages,  Cardinalis,  qui  Congressui  praeerit,  et  apud  S.  Rotam 
Decanus,  paritatem  diriment. 

9°.  De  scrutinii  exitu  ad  Summum  Pontificem  integre  refere- 
tur,  ut,  Eo  probante,  ad  candidati  nominationem  deveniri 
possit. 

10°.  Rationes  et  modi,  quibus  lata  sint  suffragia,  sunt  prorsus 
reticendi. 

11°.  Litteras  nominationis  ad  maiores  Administros  mittet 
Cardinalis  a  Secretis  Status ;  ad  minores  mittent,  in  S.  Rota 
Decanus,  subscripto  nomine  alicuius  Notarii ;  in  ceteris  Officiis 
suus  cuiusque  praeses  Cardinalis,  contra  posita  subscriptione 
more  rescriptorum. 

12°.  Deservientium  nominatio,  apud  S.  Rotam  spectat  ad 
Collegium  Auditorum ;  apud  Officia  reliqua  ad  suum  cuiusque 
Praesidem  Cardinalem,  proponentibus  maioribus  Administris. 

13°.  In  uno  eodemque  viro  cumulare  munia  non  licet ;  ideoque 
qui  ad  novum  adspiret  munus,  ad  id  semel  assumptus,  pristine 
cessit. 

14°.  Ad  unum  idemque  Officium  prohibetur  aditus  duobus 
consanguineis  in  primo  et  secundo  gradu,  et  affinibus  in  primo. 

15°.  Minoribus  administris,  ubi  inter  ipsos  vacaverit  locus,  ius 
est  adscensus  titulo  ministerii  provectioris ;  non  ita  ceteris. 

CAP.  III. 

Cuiusvis  ordinis  Administri,  ante  quam  adsciscantur,  iusiuran- 
dum  dabunt,  coram  suo  Praelato,  "  de  officio  fideliter  implendo, 
de  non  recipiendis  muneribus  etiam  sponte  oblatis,  et  de  secreto 
servando,"  secundum  formulam  heic  adiectam,  servata  lege  iis 
Officiis  quibus  peculiare  et  gravius  iusiurandum  imponitur,  ut 
communi  formae  particularem  addant. 

lURISIURANDI    FORMA. 

In  nomine  Domini. 

Ego  N.  N.  spondeo,  voveo  ac  iuro,  fidelem  et  obedientem  me 
semper  futurum  B.  Petro  et  Domino  Nostro  Papae  eiusque 
legitimis  Successoribus ;  ministeria  mihi  commissa  in  hac  S.  Con- 
gregatione  (Tribunali,  aut  Officio)  sedulo  ac  diligenter  impletu- 
rum ;  munera  mihi  in  remunerationem,  etiam  sub  specie  doni 
oblata,  non  recepturum :  et  secretum  officii  religiose  servaturum 
in  iis  omnibus,  quae  sacri  Canones  aut  Superiores  secreta  servari 
iusserint,  itemque,  quoties  ab  Ordinariis  id  postulatum  fuerit,  et 
quando  ex  revelatione  alicuius  actus  praeiudicium  partibus  aut 
Ecclesiae  obvenire  potest.  Sic  me  Deus  adiuvet,  et  haec  Sancta 
Dei  Evangelia,  quae  meis  manibus  tango. 

CAP.  IV. 

DE    HORIS   AC   DISCIPLINA    OFFICIORUM. 

i°.  Spatium  temporis  officio  assignatum  est  matutinum,  ab 
bora  nona  cum  dimidio  usque  ad  meridiem  cum  semihora,  sin- 
gulis  diebus  non  feriatis.  Per  has  horas  administri  omnes 
tenentur  in  officio  esse,  non  remorari,  nee  ab  ipso  ante  constitu- 
tum  tempus  discedere,  incolumi  eorum  privilegio,  quibus 
officii  sui  lex  concesserit  ut  commissum  opus  possint  exequi 
domi. 

2°.  Est  tamen  Moderatoribus  facultas  concedendi  singulis 
Administris  diem  unum  vel  duos  vacationis  in  mense,  modo  talis 
concessio  cum  Officii  necessitatibus  componi  queat.  Eadem 
conditione  quotannis  aut  unoquoque  biennio  dies  aliquot,  non 
ultra  hebdomadam,  singulis  concedere  debebunt,  ut  piis  exerci- 
tationibus  vacent. 

3°.  Morbo  aut  alia  causa  impediti  quominus  Officium  adeant, 
rem  Praelato  significent. 

4°.  Exceptis  maioribus  Administris,  itemque  scriba  protocolli, 
diribitore  atque  aliis,  qui  sui  muneris  gratia  debent  se  adeuntes 
excipere,  ceteris  non  licet  per  horas  officii  visitantem  quemquam 
admittere. 

5°.  In  sua  quisque  munia  religiose  et  quam  optime  explenda 
incumbet ;  nee  fas  erit  cuiquam  alienam  occupare  provin- 
ciam,  aut  in  sui  locum  substituere  quempiam,  aut  ipse  alium 
sufficere. 

6°.  Verum,  si  Praelatus  id  committat,  quilibet  Administer  se 
promptum  exhibebit  ad  subrogandos  collegas,  atque  ad  alia  non 
communia  pensa  quae  forte  sint  expedienda. 

7°.  Erit  curae  omnibus,  maxirae  iis  qui  praesunt,  ne  diu 
negotia  iaceant.  Danda  igitur  opera  ut  necessaria  studia,  ut 
actorum  perscriptio,  ut  expeditio  negotiorum  ea  sollicitudine 
procedant,  quae  naturae  rerum  tractandarum  et  normis  Officii 
respondeant. 

8°.  Quoties  igitur  designatae  horae  muneri  explendo  satis  non 
sint,  administri  reliquum  operis  aut  domi  confident,  aut  mora- 
buntur  in  officio  diutius,  aut  revertentur  post  meridiem,  prout 
visum  fuerit  moderatori  opportunius. 

9°.  Quod  si  productus  hie  labor  fere  quotidianus  evadat, 
moderatorum  erit  eum  ex  aequo  remunerari. 

10°.  lidem  Administrorum  nomina,  qui  doctrina,  diligentia, 
rerum  agendarum  peritia,  vitaeque  honestate  praecellant,  Summo 
Pontifici  significanda  curabunt. 

11°.  Administro  nemini  licet  Agentis,  Procuratoris,  Advocati 
partes  assumere,  neque  in  suo,  neque  in  alieno  Officio. 

Unum  eximitur  procuratoris  vel  advocati  munus  in  Sanctorum 
causis,  quo  munere  fungi  poterunt  Administri  minores  ad  SS. 
Rituum  Congregationem  non  pertinentes. 

12°.  Si  quis  Administer  negligentia  culpave  suo  officio  defuerit, 
erit  admonendus,  aut  aliqua  poena  multandus,  aut  loco  moven- 
dus  ad  tempus,  aut  etiam  omnino  dimittendus,  pro  admissi 
gravitate  aut  recidendi  frequentia. 

13°.  Si  autem  a  sacerdotis  aut  christiani  viri  aut  civis  officiis 
ita  declinaverit,  ut  in  ius  rapi  debuerit,  aut  publicae  existima- 
tionis  iacturam  fecerit,  suo  loco  movebitur  ad  tempus,  aut 
omnino  dimittetur. 

14°.  Acre  alieno  ita  gravari  ut  aditus  fiat  sequestris  iudiciali- 
bus,  esse  causa  potest  quamobrem  quis  ad  certum  tempus 
^xuatur  munere,  aut  etiam  abdicare  cogatur. 

15°.  Publica  inquisitione  instituta  de  crimine  adversus  aliquem 
administrum,  qui  Officio  praeest,  officii  ipsius  honori  tutando, 
simulque  non  gravando  reo,  providebit.  Ad  eum  finem  curare 
poterit  ut  accusatus  ab  officio  recedat,  et  partem  stipendii  re- 
tinere  in  remunerationem  suffecti  in  eius  locum. 

1 6°.  Remotio  ad  tempus,  expulsio  aut  officii  amissio,  multae 
poenaeque  ceterae  contra  administrum  decernentur,  nullo  pro- 
vocationis  iure  relicto,  apud  S.  Rotam  a  Collegio  Auditorum ; 
in  aliis  vero  Officiis  a  Cardinal!  Praeside,  sufFragante  Congressu ; 
et  in  utroque  casu  audita  parte  per  scriptum. 

De  temporaria  remotione  aut  dismissione  referendum  est  ad 
SSmum.  Dominum,  ut  has  poenas  ratas  habeat. 

CAP.  V. 

DE    FERIIS. 

i°  Singulis  diebus  festis  cum  praecepto  Officia  vacabunt. 

His  adduntur : 

Anniversarius  dies  creationis  et  coronationis  Summi  Pontificis. 

Item  obitus  Decessoris. 

Stati  dies  Consistoriis  habendis  sive  publicis  sive  semi- 
publicis. 

Feria  secunda  et  tertia  Quinquagesimae,  et  quarta  Cinerum. 

Postremi  dies  quatuor  maioris  hebdomadae,  et  Feria  secunda 
et  tertia  Paschatis. 

Pervigilium  Pentecostes  et  succedentes  huic  Festo  dies,  Feria 
secunda  ac  tertia. 

Pervigilium  Deiparae  in  caelum  receptae. 

Secundus  dies  mensis  Novembris,  in  commemoratione  Fi- 
delium  defunctorum. 

Pervigilium  Nativitatis  Domini  et  consequentes  tres  dies. 

Ultimus  anni  dies. 

2°  Feriatis  diebus,  Moderatcre  Officii  curare  poterunt  ut  aliquis 
ex  administris  Officium  frequentet,  expediturus  negotia  si  quae 
forte  occurrerint.  Huic  autem  administro  licebit  vacationis  dies 
alios  petere. 

3°  A  die  decimo  mensis  Septembris  ad  trigesimum  primum 
Octobris  decurrent  Feriae  autumnales. 

Hoc  spatio  temporis  Officium  nullum  erit  intermissum ;  sed 
in  unoquoque  tot  aderunt  turn  maioris  turn  minoris  ordinis  ad- 
ministri,  quot  satis  esse  existimentur  urgentioribus  expediendis 
negotiis  ordinariae  administrationis  ;  maiorum  enim  tractationes, 
ac  de  gravioribus  et  implicatioribus  rebus  deliberationes  in 
mensem  Novembrem  differentur.  Quod  si  urgens  rei  gravitas 
postulet  ut  cito  occurratur,  intra  merae  necessitatis  fines  pro- 
videbitur. 

4°  Qui  feriarum  tempore  in  officio  versari  debebunt,  iis  con- 
ceduntur  vacationis  dies  quinque  et  quadraginta,  sive  intermissi, 
sive  continui  pro  lubitu  petentium,  alio  anni  tempore  ab  iisdem 
eligendo,  habita  tamen  ratione  necessitatum  Officii,  atque  appro- 
bante  Moderatore. 

CAP.  VI. 

DE    STIPENDIIS. 

i°  De  medio  sublatis  emolumentis,  quae  incevta  vocari  solent, 
administri  omnes  certo  stipendio,  eoque  menstruo  et  ad  honestam 
substentationem  sufficienti,  fruentur  ex  aerario  Sanctae  Sedis. 
Stipendii  ratio  pro  variis  administris  proponetur  in  apposita 
tabula  ;  incipietque  vim  habere  pro  iis  qui  in  officia  adsciscentur 

post  praesentera  ordinationem,  ac  pro  veteribus  administris  qui 
ad  officia  diversi  gradus  et  conditionis  advocentur. 

2°  Emolumentorum,  seu  incertonim,  genus  unicum  derivari 
poterit  minoribus  administris  ex  opere  in  extrahendis  ab  archivio 
documentis  impenso,  ac  transcriptione  documentorum  et  pro- 
cessuum,  si  non  ex  officio  fiant,  sed  instantibus  partibus  quarum 
intersit ;  dummodo  tamen  his  rebus  non  detur  opera  horis  officio 
destinatis,  et  praescripta  serventur  Appettdicis  Legis  propriae  S. 
Rotae  c.  2  de  exigenda  compensatione. 

3°  Qui  in  praesens  cuiusvis  gradus  ac  naturae  officio  funguntur, 
sua  stipendia  retinebunt  turn  ordinaria  turn  extraordinaria, 
qua  tamen  stabilitatis  rationem  habeant,  (incerta  certa),  et  ad 
officium  ipsum  referantur;  non  quae  speciem  remunerationis 
praeseferant  ob  collocatam  peculiarem  operam  aut  extraordin- 
arios  ob  titulos. 

Eadem  stipendia  non  aliunde  solventur  in  posterum  nisi  ab 
aerario  Sanctae  Sedis. 

4°  Ut  autem  recti  iustique  servetur  lex,  intra  mensem  ab  edita 
praesenti  ordinatione,  singuli  qui  variis  Officiis  praesunt  ad  Car- 
dinalem  Secretarium  Status  administrorum  deferent  nomina, 
adiecto  suo  cuiusque  stipendio,  ad  normam  superiori  numero 
descriptam. 

lidem  Praesules  intra  memoratum  tempus,  recensebunt  onera 
sive  perpetua  sive  temporaria,  quibus  Officia  sua  gravantur,  et 
impensas  Officii  ordinarias. 

5°  Gradus  et  stipendia  ad  normam  n.  3  sarta  tectaque  mane- 
bunt  Administris  eorum  etiam  Officiorum,  quae  ob  novan 
Romanae  Curiae  ordinationem  aut  prorsus  desierint,  aut  sint 
natura  penitus  immutata. 

Huiusmodi  autem  administri  a  Sanctae  Sedis  nutu  pendebunt, 
et,  ubi  eorum  postuletur  opera,  ad  earn  praestandam  debebunt 
sese  promptos  ac  paratos  exhibere. 

6°  Salvis  iuribus  a  praesentibus  administris  acquisitis  in  qui- 
busdam  Officiis  ad  emeritum  percipiendum,  ceteris  omnibus  in 
posterum,  qui  sive  aetatis  ingravescentis,  sive  diutini  morbi 
causa,  sustinendis  rite  muneribus  impares  fiant,  Apostolica  Sedes, 
quantum  poterit,  ex  aequo  providebit,  curando  ut  sufficiantur 
ab  aliis,  et  cavendo  ne  ipsis  necessaria  desint  ad  honestam  sus- 
tentationem. 

CAP.  VII. 

DE   ADVOCATIS. 

i°  Firmo  illorum  iure  qui  modo  legitimi  habentur  advocati,  in 
posterum,  ad  ineundum  hoc  munus,  servandae  erunt  normae  tit. 
Ill  legis  propriae  S.  Rotae  constitutae. 

2°  Exinde  leges  disciplinae  vigebunt  in  memorato  titulo  con- 
tentae,  quibus  aeque  omnes  erunt  obnoxii. 

3°  Qui  vero  cupiat  advocati  munus  exercere  apud  S.  Rituum 
Congregationem  in  Sanctorum  causis,  is  legitimum  sibi  titulum 
comparet  Advocati  rotalis,  ceterisque  satisfaciat  consuetudinis 
formis,  quae  ab  eo  Sacro  Consilio  praescripta  sunt. 

CAP.  VIII. 

DE    MINISTRIS    EXPEDITIONUM. 

i°  Privilegium  exclusivae,  quo  Apostolici  Ministri  expeditionum 
in  Datariae  Officio  fruuntur,  ubi  primum  habere  vim  coeperit 
Constitutio  Sapienti  consilio,  cessabit. 

2°  Est  autem  Sanctae  Sedis  propositum  de  ministrorum  ex- 
peditionum, qui  modo  sunt,  conditione  ac  statu  cognoscere,  ut  in 
peculiaribus  casibus  ea  possit  inire  consilia,  quae  magis  aequa 
et  opportuna  iudicaverit. 

CAP.  IX. 

DE    PROCURATORIBUS   SEU    AGENTIBUS. 

SECTIO  I. — De  procuratoribus  particalaribus  et  privatis. 

i°  Qui  ad  Sanctam  Sedem  recurrens  sui  particularis  ac  privati 
negotii  causa  uti  opera  velit  procuratoris,  potest  ad  id  munus 
deputare  quemlibet  suae  fiduciae  virum,  dummodo  catholicum, 
integra  fama,  et  ad  Officium,  in  quo  agenda  sit  res,  minime 
pertinentem.  Praeterea  oportet  eumdem  legitimo  mandate 
munire,  quod  in  Actis,  ad  ipsius  Officii  cautionem,  servabitur  ; 
aut  sin  minus  apud  Moderatores  eiusdem  in  tuto  ponere  delecti 
viri  honestatem  et  requisitas  conditiones. 

2°  Si  exhibitum  virum  Moderatores  iudicaverint  admitti  non 
non  posse,  certiorem  facient  mandantem,  ut  aliter  consulat. 

SECTIO  II. — De  Procuratoribus  publicis  ac  legitimis. 

3°  Ad  procuratoris  munus  legitime  et  constanter  obeundum 
pro  Episcopo  eiusque  dioecesi,  oportet  inscriptum  habere  nomen 
in  Procuatorum  albo,  quod  patebit  in  Officio  a  Secretis  Sacrae 
Congregationis  Consistorialis. 

4°  Salvis  iuribus  acquisitis  ab  exercentibus  hodie  munus 
Agentium  seu  ministrorum  expeditionis,  qui,  ubi  postulaverint, 
in  memoratum  album  referentur,  posthac  quicumque  volet 
inscribi  debebit  petitionem,  cum  titulis  quibus  ilia  nititur,  ex- 
hibere  Adsessori  S.  C.  Consistorialis. 

5°  Ad  iustam  admissionem  requiritur  ut  orator  catholicam 
fidem  profiteatur,  sit  integra  fama,  calleatque  satis  latinum 

sermonem  et  ius  canonicum.  Si  agatur  de  sacri  ordinis  viro, 
oportet  ab  Officio  Urbis  Vicarii  adsensum  impetret  Romae  resi- 
dendi ;  religiosus  autem  sodalis  id  a  Praeposito  generali  impe- 
trabit. 

6°  ludicium  de  petitione,  utrum  ea  admitti  possit  necne,  edetur 
a  Cardinali  a  Secretis  S.  C.  Consistorialis,  audito  congressu  ;  qui, 
ut  magis  explorata  sit  candidati  doctrina,  poterit  ipsum  experi- 
mento  subiicere,  prout  melius  iudicaverit. 

7°  Nihil  obstat  quominus  Ordinarius  procuratorem  eligat  virum 
nondum  in  album  relatum ;  qui  tamem,  ante  quam  exerceat 
mandatum,  inscriptionem  postulabit. 

Hoc  autem  in  casu  Ordinariorum  prudentiae  relinquitur  ante 
videre,  num  cui  forte  obstaculo  propositus  procurator  esse  possit 
obnoxius,  ne  sese  repulsae  periculo  obiiciant. 

8°  Praeter  inscriptionem  in  album,  ut  quis  publicus  habeatur 
et  stabilis  procuratur  dioecesanus,  necessario  requiritur  iustum 
Ordinarii  mandatum  ab  adlecto  exibendum,  cuius  mandati 
authenticum  exemplar  apud  Officium  a  Secretis  Consistioralis 
Congregationis  deponetur. 

9°  Munerum  a  procuratore  dioecesano  explendorum  haec 
summa  est :  curare  ut  epistolarum  commercium  inter  Apostoli- 
cam  Sedem  et  Episcopum,  de  omnibus  dioecesis  negotiis,  rite  et 
cum  fide  procedat ;  ea  referre,  de  quibus  Officio  alicui  praepositi, 
in  rebus  ad  ipsum  pertinentibus,  eum  sint  percontati ;  in  cogni- 
tione  versari  negotiorum,  quae  apud  varia  Sanctae  Sedis  Officia 
evoluntur  spectantque  dioecesim,  cuius  habet  ipsi  procura- 
tionem. 

10°  Quae  scripta  data  sint  obsignata,  inviolata  transmittenda 
sunt ;  neve  procurator  unquam  ullave  de  causa  sibi  fas  esse 
ducat  ea  resignare.  Qua  in  re  cuiusvis  generis  culpa  censebitur 
gravis. 

11°  Circa  res  omnes  dioecesis,  quarum,  ratione  sui  muneris, 
notitiam  acceperit,  nisi  agatur  de  re  publica  et  notoria,  procura- 
tor secreto  officii  tenetur.  Huius  legis  violatio  culpae  gravis 
instar  habebitur. 

12°  Procurator! bus  interdicitur  ne  litteras  passim  dimittant 
ad  clientum  aucupium,  exhibentes  faciliores  conditiones  aut 
similia. 

13°  Nemini  procurator!  licet  pro  sua  opera  maiorem  pecuniae 
summam  exigere  quam  quae  pro  rescriptis,  brevibus,  bullis 
officiorum  Sanctae  Sedis  constituta  sit  atque  descripta  :  quam 
qui  fregerit  legem  restitutionis  obligatione  tenebitur,  etiam 
poenis  aliis  non  irrogatis. 

14°  Qui  christiano  plane  more  non  agat,  quae  conditio  ad  ex- 
ercendum  procuratoris  munus  est  omnino  necessaria,  aut  in 

memoratis  officii  sui  partibus  grave  aliquid  admittat,  potest  ad 
tempus  removed,  aut  etiam  perpetuo  dimitti. 

15°  Advocatorum  Consistorialium  Collegium  erit  agentibus  seu 
procuratoribus  omnibus  instar  Consilii  disciplinae.  Ex  eius 
Collegii  sententia,  Cardinalis  a  Secretis  S.  C.  Cousistorialis  (si 
agatur  de  prave  acta  vita  sociali  vel  de  alia  publice  nota  culpa) ; 
aut  praepositi  Officio,  cuius  intersit,  (si  de  culpa  officium  spec- 
tante),  poterunt  ad  admonitionem  rei,  aut  ad  eius  remotionem 
sive  temporariam  sive  perpetuam  procedere. 

16°  Procurator,  sive  remotus  ad  tempus  sive  perpetuo  dimis- 
sus  ab  uno  officio,  hoc  ipso  remotus  censetur,  aut  omnino  ex- 
clusus  ab  omnibus.  Quare  praepositi  Officio,  a  quo  eiusmodi 
sit  prolata  sententia,  ceteris  Officiis  rem  significandam  curabunt. 

CAP.  X. 

DE    RATIONE   ADEUNDI    SANCTAE   SEDIS   OFFICIA   CUM    USQUE 
AGENDI    GENERATIM. 

SECTIO  I. — Pro  privatis. 

i°  Christifideli  cuique  patet  aditus  ad  Sanctae  Sedis  Officia, 
servata  rite  forma  quae  decet,  et  facultas  est  cum  iisdem  agendi 
per  se  de  suis  negotiis. 

2°  Advocati  opera  uti  volenti,  in  quaestionibus  quae  ilium 
admittant,  fas  non  erit  patronum  proponere  quemlibet ;  sed  optio 
ei  dabitur  inter  approbates,  de  quibus  cap.  VII. 

3°  Si  vero  Procuratoris  desideret  operam,  eius  eligendi  arbi- 
trium  ipsi  relinquitur,  servatis  tamen  normis  cap.  IX  sect.  I 
constitutis. 

SECTIO  II. — Pro  Ordinariis. 

4°  Ordinarius  unusquisque  potest  ipse  per  sejin  variis  Aposto- 
licae  Sedis  Officiis  negotia  libere  tractare,  non  solum  quae  se 
ipsum  spectent,  sed  etiam  quae  dioecesim  ac  sibi  subditos  fideles 
ad  ipsum  confugientes. 

5°  Quoties  Ordinarius  velit  ipse  per  se  de  negotio  aliquo  agere, 
sive  praesens  in  Curia,  sive  per  litteras  a  sua  sede  mittendas, 
Officium  praemonebit  quocum  ei  erit  agendum.  Tune  vero  in 
Positione  adnotabitur :  Personalis  pro  Ordinario ;  resque  nullis 
interpositis  procuratoribus  agetur. 

6°  Ordinarius,  qui  petit  directo  agere  cum  Officio  aliquo,  sibi 
assumit  solvendas  impensas,  non  modo  pro  acceptis  redditisque 
litteris  et  scriptis,  aut  pro  aliis  rebus  necessariis,  sed  etiam  pro 
taxationibus  praescriptis  in  singulis  actis. 

7°  Si  advocate  fuerit  opus,  etiam  Ordinariis  cohibetur  optio, 
ita  ut  nequeant  ipsum  deligere  nisi  ex  approbatis. 

8°  Si  procuratore  uti  velint,  normis  inhaerebunt  cap  IX.  sect. 
II  declaratis. 

9°  Mandatum,  quo  ab  Ordinario  procurator  eligitur,  potest 
usque  rescindi  ad  formam  iuris  communis,  in  eamque  rescis- 
sionem,  utpote  rem  ad  fiduciam  pertinentem,  nulla  datur  in- 
quirendi  aut  expostulandi  facultas. 

10°  Vicario  Capitulari  non  licet  electum  ab  Episcopo  procu- 
ratorum  cum  alio  mutare ;  at  poterit  cum  Sanctae  Sedis  Officiis 
directo  agere,  ad  normam  art.  4,  5,  6  huius  Sectionis. 

CAP.  XI. 

DE   TAXATIONIBUS    ET   PROCURATIONIBUS. 

i°  In  omni  rescripto,  indulto,  dispensatione,  a  suo  Officio  in- 
dicabitur,  non  modo  taxatio  Sanctae  Sedis  solvenda  et  remune- 
ratio  Agenti  debita,  sed  etiam  pecuniae  summa,  cuius  repetendae 
ius  habet  dioecesana  Curia  pro  exsequutione  rescriptorum,  si 
haec  necessaria  sit;  quae  quidem  summa  pontificia  taxatione 
erit  inferior. 

2°  Taxatio  pauperibus,  sive  cives  privati  sint,  sive  Instituti 
piaeve  causae,  si  petita  gratia  moraliter  necessaria  sit,  non  lucrosa 
oratori,  ita  ut  hie  nullum  possit  ex  ea  quaestum  facere,  ex  dimidia 
parte  minuetur,  aut  etiam,  si  visum  fuerit,  omnino  condonabitur, 
integris  tamen  oratori  manentibus  impensis  pro  tabellariis, 
pro  exscriptione,  aliisque  id  genus  necessariis. 

His  in  casibus,  etiam  Agentis  procuratio  ad  partem  dimidiam 
redigetur  aut  omnimo  condonabitur,  salvis  impensis  pro  tabel- 
lariis. 

3°  Ordinarii,  secreto  percontati  parochos,  quae  vera  sit  ora- 
torum  conditio,  significabunt  in  singulis  casibus,  agaturne  de 
paupere,  aut  quasi  paupere,  ideoque  competat  ne  ipsis  ius  ad 
plenam  aut  dimidiatam  condonationem  taxationis  onerata 
utriusque  partis  conscientia  super  expositorum  veritate ;  contra 
quam  si  actum  fuerit,  firma  restat  obligatio  sarciendi  quidquid 
iniuria  sublatum  sit. 

Si  qui  autem  iniqua  voluntate  renuant  satisfacere  taxationem 
ad  aliquam  consequendam  dispensationem  praescriptam,  cuius 
tamen  concessio  sit  moraliter  necessaria  ad  offendicula  et  pec- 
cata  vitanda,  hoc  erit  ab  Ordinariis  indicandum  in  suis  litteris. 
Idem  impetratae  gratiae  notitiam  communicantes  cum  iis  quorum 
interest,  eos  commonebunt  (si  opportune  id  fieri  prudenterque 
licebit  ab  ipsis)  ex  iustitia,  aliquid  Sanctae  Sedi  deberi. 

Utcumque  tamen  gratiae  validitati  nihil  unquam  officiet  error 
aut  fraus  circa  oeconomicam  petentis  conditionem. 

4°  In  omnibus  Officiis,  subsignatis  rescriptis  destinatus  ad- 
minister, peculiari  super  ipsis  impresso  sigillo,  taxationem  nota- 
bit  Sanctae  Sedi  debitam,  impensas  procurationis  et  pecuniae 
summam  pro  exequutione ;  quae  omnia  in  menstruo  libello 
recensebit,  ad  rationum  computationem  suique  cautionem  ad- 
servando. 

In  variis  taxationibus  designandis  administer  prae  oculis  habe- 
bit  superius  expositas  normas,  Positionem  seu  fasciculum  actorum 
expendens  ;  in  dubiis  vero  rem  ad  Officii  moderatores  deferet. 

5°  Singula  Officia  alterum  habebunt  a  priore  distinctum  ad- 
ministrum  diribendis  litteris,  rescriptis,  et  exigendae  pecuniae 
taxationum  ad  Sanctam  Sedem  pertinentium. 

6°  In  rebus  secreto  tegendis  rescripta  obserata  tradentur; 
taxatio  vero  in  alio  notabitur  folio  eumdem  numerum  referente 
qui  in  obserato  rescripto.  Eadern  taxationis  notatio  in  interiore 
rescripti  pagina  iterabitur,  ad  securitatem  recipientis. 

7°  Extremo  quoque  mense,  Praelatus  Officii  moderator  libellum 
inspiciet,  de  quo  num.  4,  acceptique  rationem  expendet ;  deinde 
utrumque  ad  Sanctae  Sedis  arcam  summariam-  deferet,  sua 
auctoritatis  testimonio  munitum. 

DISPOSITIONES   TEMPORARIAE. 

8°  Officiorum  administrationem  totam  illico  retexere  quum 
minime  detur ;  Sancta  Sedes  sibi  reservat  peculiares  normas  con- 
stituere  servandas  in  posterum. 

9°  Interim  nulla  net  immutatio  taxationum  quae  legitime  in 
usu  sunt  pro  expeditione  Bullarum  et  Brevium  Apostolicorum. 

10°  Pariter  in  usu  esse  non  desinunt  eae  taxationes,  quae  in 
causis  Beatificationis  aut  Canonizationis  descriptae  habentur  in 
lege  SS.  Rituum  Congregationis :  de  taxis  et  impensis  pro  causis 
Servorum  Dei. 

1 1°  Sua  etiam  disciplina  est  moderandarum  taxationum,  mer- 
cedium,  impensarum  apud  S.  Rotam  et  Signaturam  Apostolicam 
in  causis  quae  ad  ea  tribunalia  deferantur. 

12°  Pro  dispensationibus  matrimonii  vigore  quoque  pergent  in 
praesens  taxationes  pendi  solitae  penes  Datariam  Apostolicam  et 
S.  Poenitentiariam.  In  causis  vero  matrimonialibus  dispensa- 
tionis  super  rato,  et  in  aliis  quae  a  S.  Congregatione  de  Sacramentis 
indicantur,  standum  normis  a  S.  Congregatione  Concilii  hue 
usque  servatis. 

13°  Pro  ceteris  gratiarum,  indultorum,  dispensation um  re- 
scriptis, in  Officiis  omnibus,  taxatio  Sanctae  Sedi  solvenda  erit 

libellarum  decem,  si  de  maioribus  rescriptis  agatur ;  si  de  mi- 
noribus,  quinque. 

Remuneratio  Agenti  debita  erit  libellarum  sex  pro  rescriptis 
maioribus  ;  pro  minoribus,  trium. 

Si  rescriptum  unum  plures  gratias  contineat,  augebitur  pro 
portione  taxatio ;  non  ita  tamen  Agentis  procuratio. 

14°  In  omnibus  autem  et  singulis  casibus  superius,  num.  9, 
10,  u,  12,  et  13,  recensitis,  incolumes  semper  sint  dispositiones 
capitis  VI  praecedentis,  de  stipendiis,  et  dispositiones  num.  4,  5, 
6  et  7  huius  capitis,  de  solutione  pecuniae  singulis  mensibus 
arcae  nummariae  S.  Sedis  facienda. 

15°  Usus  S.  Congregationis  de  Propaganda  Fide  exemptionis 
e  qualibet  taxatione  in  suae  iurisdictionis  locis  incolumis 
servetur. 

Datum  Romae,  die  29  lunii  1908. 
De  mandato  speciali  SSmi.  D.  N.  Pii  Papae  X. 
R.  Card.  MERRY  DEL  VAL. 

*   » 


SANCTISSIMI    DOMINI    NOSTRI 

PII 
DIVINA   PROVIDENTIA 

PAPAE  X 

IN     QUINQUAGESIMO    NATALI    SACERDOTII    8UI    EXHORTATIO    AD 
CLERUM    CATHOLICUM. 

PIUS  PP.  X 

Dilectifilii  salutem  et  Apostolicam  Benedictionem. 

Haerent  animo  penitus,  suntque  plena  formidinis  quae  gentium 
Apostolus  ad  Hebraeos  scribebat,  quum  illos  commonens  de 
obedientiae  officio  praepositis  debitae,  gravissime  amrmabat : 
Ipsi  enim  pervigilant,  quasi  vationem  pro  animabus  vtstris  reddituri. 
Haec  nimirum  sententia  si  ad  omnes  pertinet,  quotquot  in 
Ecclesia  praesunt,  at  maxime  in  Nos  cadit,  qui,  licet  impares, 
supremam  in  ea  auctoritatem,  Deo  dante,  obtinemus.  Quare 
noctu  atque  interdiu  sollicitudine  affecti,  meditariatqueeniti  non 
intermittimus  quaecumque  ad  incolumitatem  faciant  et  incre- 
menta  dominici  gregis.  Inter  haec  unum  praecipue  Nos  occupat : 
homines  sacri  ordinis  eos  omnino  esse  qui  pro  muneris  officio 
esse  debent.  Persuasum  enim  habemus,  hac  maxime  via  de 

religionis  statu  bene  esse  laetiusque  sperandum.  Idcirco,  statim 
ut  Pontificatum  inivimus,  quamquam,  universitatem  cleri  con- 
tuentibus,  multiplices  eius  laudes  elucebant,  tamen  venerabiles 
fratres  catholici  orbis  Episcopos  impensissime  hortandos 
censuimus,  ut  nihil  constantius  nihil  efficacius  agerent,  quam  ut 
Christum  formarent  in  iis,  qui  formando  in  ceteris  Christo  rite 
destinantur.  Sacrorum  autem  Antistitum  quae  fuerint  in  hac  re 
voluntates  probe  novimus.  Novimus  qua  providentia,  qua  navi- 
tate  in  excolendo  ad  virtutem  clero  assidue  connituntur  :  de  quo 
illis  non  tarn  laudem  impertivisse,  quam  gratias  palam  habuisse 
libet. 

At  vero,  quum  ex  huiusmodi  Episcoporum  curis  iam  plures  e 
clero  gratulamur  caelestes  concepisse  ignes,  unde  gratiam,  Dei 
ex  impositione  manuum  presbyterii  susceptam,  vel  resuscitarunt 
vel  acuerunt ;  turn  adhuc  conquerendum  superest,  alios  quosdam 
per  diversas  regiones  non  ita  se  probare,  ut  in  ipsos  tamquam  in 
speculum,  prout  dignum  est,  plebs  Christiana  coniiciens  oculos, 
sumere  possit  quod  imitetur.  Ad  hos  porro  cor  Nostrum  per 
hasce  litteras  patere  volumus;  videlicet  ut  cor  patris,  quod  in 
conspectu  aegrotantis  filii  anxia  palpitat  caritate.  Hac  igitur 
suadente,  hortationibus  Episcoporum  hortationes  addimus 
Nostras ;  quae,  quamvis  eo  spectent  potissimum  ut  devios  tor- 
pentesve  ad  meliora  revocent,  tamen  etiam  ceteris  admoveant 
velimus  incitamenta.  Commonstramus  iter  quo  quisque  stu- 
diosius  in  dies  contendat  ut  vere  sit,  qualem  Apostolus  nitide 
expressit,  homo  Dei  (i),  iustaeque  expectationi  Ecclesiae  re- 
spondeat. — Nihil  plane  inauditum  vobis  aut  cuiquam  novum 
dicemus,  sed  quae  certe  commeminisse  omnes  oportet :  spem 
autem  indit  Deus,  vocem  Nostram  fructum  non  exiguum  esse 
habituram.  Id  equidem  flagitamus  :  Renovamini,..  spiritu  mentis 
vestrae,  et  induite  novum  hominem,  qui  secundum  Deum  creattis  est  in 
institia,  et  sanctitate  reritatis  (2) :  eritque  hoc  a  vobis  in  quin- 
quagesimo  sacerdotii  Nostri  natali  pulcherrimum  acceptissi- 
mumque  munus.  Quumque  Nos,  in  auimo  contrito  et  spiritu  hu- 
militatis  (3),  exactos  in  sacerdotio  annos  recogitabimus  Deo  ; 
quidquid  humani  dolendum  sit,  videbimur  quodammodo  expiare, 
admonendo  vos  et  cohortando  ut  ambuletis  digne  Deo  per  omnia 
placentes  (4).  —  Qua  tamen  in  hortatione,  non  vestras  tantum 
utilitates  tuebimur,  sed  communes  etiam  catholicarum  gentium  ; 
quum  aliae  ab  aliis  dissociari  nequaquam  possint.  Etenim  non 

(1)  I  Tim.,  VI.,  ii. 

(2)  Ephes.  IV.,  23,  24. 

(3)  Dan.  III.,  39. 

(4)  Coloss.  I.,  10. 

eiusmodi  est  sacerdos,  qui  bonus  malusve  uni  sibi  esse  queat ;  sed 
eius  ratio  et  habitus  vitae  sane  quantum  habet  consequentis 
effectus  in  populum.  Sacerdos  reapse  bonus  ubi  est,  quale  ibi 
donum  et  quantum  est ! 

Hinc  porro,  dilecti  filii,  hortationis  Nostrae  exordium  capimus, 
ut  vos  nimirum  ad  earn  vitae  sanctimoniam,  quam  dignitatis 
gradus  postulat,  excitemus.  —  Quicumque  enim  sacerdotio 
potitur,  eo  non  sibi  tantum,  sedaliis  potitur;  Omnis  namque  Ponti- 
fex  ex  hominibus  assumptus,  pw  hominibus  constituitur  in  Us,  quae  sunt 
ad  Deum  (i).  Idipsum  et  Christus  indicavit,  qui  ad  signifi- 
candum  quo  demum  actio  sacerdotum  spectet,  eos  cum  sale 
itemque  cum  luce  comparatos  voluit.  Lux  ergo  mundi,  sal 
terrae  sacerdos  est.  Neminem  sane  fugit  id  praecipue  fieri 
Christiana  veritate  tradenda  :  at  vero  quern  pariter  fugiat,  insti- 
tutionem  eiusmodi  pro  nihilo  fere  esse,  si  quae  sacerdos  verbo 
tradat,  exemplo  suo  non  comprobet  ?  Qui  audiunt,  contumeliose 
ii  quidem,  sed  non  immerito  obiicient :  Confitentur  se  nosse  Deum, 
factis  autem  negant  (2) ;  doctrinamque  respuent,  nee  sacerdotis 
fruentur  luce.  Quam  ob  rem  ipse  Christus,  factus  sacerdotum 
forma,  re  primum,  mox  verbis  docuit :  Coepit  lesus  facere,  et 
docere  (3). — Item,  sanctimonia  posthabita,  nihil  admodum  sacer- 
dos sal  terrae  esse  poterit ;  corruptum  enim  et  contaminatum 
integritati  minime  aptum  est  conferendae  :  unde  autem  sanctitas 
abest,  ibi  corruptionem  inesse  oportet.  Quapropter  Christus, 
eamdem  insistens  similitudinem,  sacerdotes  tales  sal  infatuatum 
dicit,  quod  ad  nihilum  valet  ultra,  nisi  ut  mittatur  foras,  atque  adeo 
conculcetur  ab  hominibns  (4). 

Quae  quidem  eo  apertius  patent,  quod,  sacerdotali  munere 
baud  nostro  nos  fungimur  nomine,  sed  Christi  lesu.  Sic  nos, 
inquit  Apostolus,  existimet  homo  ut  ministros  Christi,  et  dispensatores 
mysteriorum  Dei  (5) :  pw  Christo  ergo  legatione  fungimur  (6). — Hac 
nempe  de  causa  Christus  ipse,  non  ad  servorum,  sed  ad  amicorum 

numerum  nos  adscripsit :  lam  non  dicam  vos  servos 

Vos  autem  dixi  amicos :  quia  omnia  quaecumque  audivi  a  Patre  meo, 
nota  fed  vobis  .  .  .  Elegi  vos,  et  posiii  vos  ut  eatis,  et  fructum 
afferatis  (7). — Est  igitur  nobis  persona  Christi  gerenda:  legatio 
yero  ab  ipso  data  sic  obeunda,  ut  quo  ille  intendit,  eo  nos  per- 
tingamus.  Quoniam  vero  idem  velle  idem  nolle,  ea  demum  firma 


i)  Hebr.  V.,  i. 

a) 

Tit.  I.,  16. 

3) 

Act.  I.,  i. 

4) 

Matth.  V., 

13] 

5) 

I  Cor.  IV., 

i. 

6) 

II  Cor.  V., 

20. 

(7) 

loan.  XV., 

15. 

16. 

•amicitia  est  :  tenemur,  ut  amici,  hoc  sentire  in  nobis,  quod  et  in 
Christo  lesu,  qui  est  sanctus,  innocens,  impollutus  (i)  :  ut  legati  ab 
eo,  debemus  doctrinis  eius  ac  legi  conciliare  fidem  hominum, 
easdem  nimirum  nos  ipsi  primum  servantes  :  ut  potestatis  eius 
participes  ad  animos  vinculis  culparum  levandos,  conari  nos 
omni  studio  oportet  ne  illis  implicemur.  At  maxime  ut  ministri 
eius  in  praecellentissimo  sacrificio,  quod  perenni  virtute  pro 
mundi  vita  innovatur,  debemus  ea  animi  conformatione  uti,  qua 
ille  ad  aram  crucis  seipsum  obtulit  hostiam  immaculatam  Deo. 
Nam  si  olim,  in  specie  solummodo  ac  figura,  tanta  a  sacerdotibus 
postulabatur  sanctitas:  ecquid  a  nobis,  quum  victima  est 
Christus  ?  Quo  non  oportet  igitur  esse  puriorem  tali  fruentem  sacri- 
ficio? quo  solari  radio  non  splendidiorem  manum  carnem  hanc  divi- 
dentem  ?  os  quod  igni  spirituals  repletur,  linguam  quae  tremendo  nimis 
-sanguine  rubescit  ?  (2)  Perapte  S.  Carolus  Borromaeus,  in  oratio- 
nibus  ad  cle'rum,  sic  instabat :  "  Si  meminissemus,  dilectissimi 
fratres,  quanta  et  quam  digna  in  manibus  nostris  posuerit  Domi- 
nus  Deus,  quantam  istiusmodi  consideratio  vim  haberet  ad  nos 
impellendum  ut  vitam  ecclesiasticis  hominibus  dignam  ducere- 
mus  I  Quid  non  posuit  in  manu  mea  Dominus,  quando  proprium 
Filium  suum  unigenitum,  sibi  coaeternum  et  coaequalem,  posuit  ? 
In  manu  mea  posuit  thesauros  suos  omnes,  sacramenta  et  gratias ; 
posuit  animas,  quibus  illi  nihil  est  carius,  quas  sibi  ipsi  praetulit 
in  amore,  quas  sanguine  suo  redemit :  in  manu  mea  posuit 
caelum,  quod  et  aperire  et  claudere  ceteris  possim.  .  . 
Quomodo  ergo  adeo  ingratus  esse  potero  tantae  dignationi  et 
dilectioni,  ut  peccem  contra  ipsum  ?  ut  illius  honorem  offendam  ? 
ut  hoc  corpus,  quod  suum  est,  inquinem  ?  ut  hanc  dignitatem, 
hanc  vitam,  eius  obsequio  consecratam,  maculem  ?  " 

Ad  hanc  ipsam  vitae  sanctimoniam,  de  qua  iuvat  paulo  fusius 
dicere,  magnis  Ecclesia  spectat  perpetuisque  curis.  Sacra 
idcirco  Seminaria  instituta  :  ubi,  si  litteris  ac  doctrinis  imbuendi 
sunt  qui  in  spem  cleri  adolescunt,  at  simul  tamen  praecipueque 
ad  pietatem  omnem  a  teneris  annis  sunt  conformandi.  Subinde 
vero,  dum  ipsa  candidates  diuturnis  intervallis  gradatim  promo- 
vet,  nusquam,  ut  mater  sedula,  hortationibus  de  sanctitate  asse- 
quenda  parcit.  lucunda  quidem  ea  sunt  ad  recolendum.  Quum 
enim  primo  in  sacram  militiarn  cooptavit,  voluit  nos  ea  rite  pro- 
fiteri :  Domimis  pars  haereditatis  meae,  et  calicis  mei :  tu  es,  qui  resti- 
tues  kaereditatem  meant  mihi  (3).  Quibus,  inquit  Hieronymus, 
monetur  cltricus  ut  qui,  vel  ipse  pars  Domini  est,  vel  Dominumpartem 
habet,  talem  se  exhibeat,  ut  et  ipse  possideat  Dominum,  et  possideatur  a 

(1)  Hebr.  VII.,  26. 

(2)  S.  lo.  Chrysost.  horn.  LXXXII  in  Matth.,  n.  5. 

(3)  Ps.  XV.,  5. 

Domino  (i). — Subdiaconis  accensendos  ipsa  quam  graviter  est 
allocuta !  Iterum  aiqiie  iterum  considerare  debetis  attente  quod  onus 
hodie  ultro  appetitis ;  .  .  .  quod  si  hunc  ordinem  susceperitis,,  am- 
plius  non  licebit  a  proposito  resilire,  sed  Deo  .  .  .  perpetuo  famu- 
lari,  et  castitatem,  illo  adiuvantc,  servare  oportebit.  Turn  denique :  St 
usque  nunc  fuistis  tardi  ad  ecclesiam,  amodo  debttis  esse  assidui :  si 
usque  nunc  somnolenti,  amodo  vigiles :  .  .  .  si  usque  mine  inhonesti, 
amodo  casti.  .  .  Videtecuiusministeriumvobistraditur  ! — Diaconatu 
porro  augendis  sic  per  Antistitem  a  Deo  precata  est  :  Abundet  in 
eis  totius  forma  virtutis,  auctoritas  modesta,  pudor  constans,  innocentiae- 
puritas  et  spiritualis  observantia  disciplinae.  In  moribus  eorum  prae- 
cepta  tua  fulgeant,  ut  suae  castitatis  exempio  imitationem  sanctam  plebs 
acquirat. — Sed  eo  acrius  movet  commonitio  initiandis  sacerdotio 
fact  a  :  Cum  magno  timore  ad  tantum  gradum  ascendendum  est,  ac  pro- 
videndum  ut  ciekstis  sapientia,  probi  mores  et  diuturna  iustitiae  observatio 
ad  id  electos  commendet.  .  .  Sit  odor  vitae  vestrae  delectamentum 
Ecclesiae  Christi,  ut  praedicatione  atque  exetnplo  aedificetis  domum,  id  est 
familiam  Dei.  Maximeque  omnium  urget  illud  gravissime  addi- 
tum :  Imitaminiquod  tractatis  :  quod  profecto  cum  Pauli  praecepto 
congruit :  ut  exhibeamus  omnem  hominem perfectum  in  Chriito  lesu  (2). 

Talis  igitur  quum  sit  mens  Ecclesiae  de  sacerdotum  vita, 
mirum  nemini  esse  possit,  quod  sancti  Patres  ac  Doctores  omnes 
ita  de  ea  re  consentiant,  ut  illos  fere  nimios  quis  arbitretur  :  quos 
tamen  si  prudenter  aestimemus,  nihil  eos  nisi  apprime  verum 
rectumque  docuisse  iudicabimus.  Eorum  porro  sententia  haec 
summatim  est.  Tantum  scilicet  inter  sacerdotem  et  quemlibet 
pro  bum  virum  intercedere  debet  discriminis,  quantum  inter 
caelum  et  terram  :  ob  eamque  causam,  virtuti  sacerdotali  caven- 
dum  non  solum  ne  gravioribus  criminibus  sit  affinis,  sed  ne  mini- 
mis  quidem.  In  quo  virorum  tarn  venerabilium  iudicio  Triden- 
tina  Synodus  stetit,  quum  monuit  clericos  ut  fugerent  levia  etiant 
delicta,  quae  in  ipsis  maxima  essent  (3) :  maxima  scilicet,  non  re  ipsa, 
sed  respectu  peccantis,  in  quern,  potiore  iure  quam  in  templorum 
aedificia,  illud  convenit :  Domum  tuatn  decet  sanctitudo  (4). 

lam  sanctitas  eiusmodi,  qua  sacerdotem  carere  sit  nefas, 
videndum  est  in  quo  sit  ponenda :  id  enim  si  quis  ignoret  vel 
praepostere  accipiat,  magno  certe  in  discrimine  versatur. 
Equidem  sunt  qui  putent,  quin  etiam  profiteantur,  sacerdotis 
laudem  in  eo  collocandam  omnino  esse,  ut  sese  aliorum  utilita- 
tibus  totum  impendat :  quamobrem,  dimissa  fere  illarum  cura 
virtutum,  quibus  homo  perficitur  ipse  (eas  ideo  vocitant/cssmzs), 

(1)  Ep.  L1I.,  ad  Nepotianum,  n.  5. 

(2)  Coloss.  I.,  28. 

(3)  Sess.  XXII.,  de  reform. ,c.  i. 

(4)  Ps.  XCIL,  5. 

aiunt  vim  omnem  atque  studium  esse  conferenda  ut  activas  virtu- 
tes quis  excolat  exerceatque.  Haec  sane  doctrina  mirum  quan- 
tum fallaciae  habet  atque  exitii.  De  ea  Decessor  noster  fel.  rec. 
sic  pro  sua  sapentia  edixit  (i) :  "Christianas  .  .  .  virtutes, 
alias  temporibus  aliis  accommodatas  esse,  is  solum  velit,  qui 
Apostoli  verba  non  meminerit :  Quos  praescivit,  et  praedestinavit 
conformes  fieri  imaginis  Filii  sui  (2).  Magister  et  exemplar  sancti- 
tatis  omnis  Christus  est ;  ad  cuius  rrgulam  aptari  omnes  necesse 
est,  quotquot  avent  beatorum  sedibus  inseri.  lamvero  haud 
mutatur  Christus  progredientibus  saeculis,  sed  idem  heriet  hodie  : 
ipse  et  in  saecula  (3).  Ad  omnium  igitur  aetatum  homines  pertinet 
illud  :  Discite  a  me,  quia  mitis  sum,  et  humilis  corde  (4) ;  nulloque 
non  tempore  Christus  se  nobis  exhibet  factum  obedientem  usque  ad 
mortem  (5) :  valetque  quavis  aetate  Apostoli  sententia :  Qui^ 
.  sunt  Christi,  cavnem  suam  cvucifixevunt  cum  vitiis  et  concupi- 
scentiis"  (6). — Quae  documenta  siquidem  spectant  unumquemque 
fidelium,  proprius  tamen  ad  sacerdotes  attinent :  ipsique  prae 
ceteris  dicta  sibi  habeant  quae  idem  Decessor  Noster  apostolico 
ardore  subiecit :  "  Quas  utinam  virtutes  multo  nunc  plures  sic 
colerent,  ut  homines  sanctissimi  praeteritorum  temporum  !  qui 
demissione  animi,  obedientia,  abstinentia,  potentes  fuerunt  opere  et 
strmone,  emolumento  maximo,  nedum  religiosae  rei,  sed  publicae 
ac  civilis."  Ubi  animadvertere  non  abs  re  fuerit,  Pontificem 
prudentissimum  iure  optimo  singularem  abstinentiae  mentionem 
intulisse,  quam  evangelico  verbo  dicimus,  abnegationem  sui. 
Quippe  hoc  praesertim  capite,  dilecti  fiiii,  robur  et  virtus  et 
fructus  omnis  sacerdotalis  muneris  continetur  :  hoc  neglecto,  ex- 
oritur  quidquid  in  moribus  sacerdotis  possit  oculos  animosque 
fidelium  offendere.  Nam  si  turpis  lucri  gratia  quis  agat,  si  ne- 
gotiis  saeculi  se  involvat,  si  primos  appetat  accubitus  ceterosque 
despiciat,  si  carni  et  sanguini  acquiescat,  si  quaerat  hominibus 
placere,  si  fidat  persuasibilibus  humanae  sapientiae  verbis  ;  haec 
omnia  inde  fluunt,  quod  Christi  mandatum  negligit  conditio- 
nemque  respuit  ab  ipso  latam  :  Si  quis  vult  post  me  venire,  abneget 
semetipsum(j). 

Ista  Nos  quum  adeo  inculcamus,  illud  nihilo  minus  sacerdotem 
admonemus,  non  sibi  demum  soli  vivendum  sancte :  ipse  enim- 
vero  est  operarius,  quern  Christus  exiit  .  .  .  conduces  in 

Si)  Ep.  Testem  benevolentiae,  ad  Archiep.  Baltimor.,  22  Ian.  1899. 
2)  Rom.  VIII.,  29. 

(3)  Hebr.  XIII..  8. 

(4)  Math.  XI..  29. 

(5)  Philipp.  n.  8. 

(6)  Gal.  V..  24. 

(7    Matth.  XVI.,  24. 

vineam  mam  (i).  Eius  igitur  est  fallaces  herbas  evellere,  serere 
utiles,  irrigate,  tueri  ne  inimicus  homo  superseminet  zizania. 
Cavendum  propterea  sacerdoti  ne,  inconsulto  quodam  intimae 
perfectionis  studio  adductus,  quidquam  praetereat  de  muneris 
partibus  quae  in  aliorum  bonum  conducant.  Cuiusmodi  sunt 
verbum  Dei  nuntiare,  confessiones  rite  excipere,  adesse  infirmis 
praesertim  morituris,  ignaros  fidei  erudire,  solari  moerentes,  re- 
ducere  errantes,  usquequaque  imitari  Christum  :  Qui  pertransiit 
benefaciendo  et  sanando  omnes  oppresses  a  diabolo  (2). — Inter  haec  vero 
insigne  Pauli  monitum  sit  menti  defixum  :  Neque  qui  plantat  est 
aliquid,  neque  qui  rigat :  sed,  qui  incrementum  dat,  Deus  (3).  Liceat 
quidem  euntes  et  flentes  mittere  semina :  liceat  ea  labore  multo 
fovere :  sed  ut  germinent  edantque  optatos  fructus,  id  nempe 
unius  Dei  est  eiusque  praepotentis  auxilii.  Hoc  accedit  magno- 
pere  considerandum,  nihil  praeterea  esse  homines  nisi  instru- 
menta,  quibus  ad  animorum  salutem  utitur  Deus  ;  ea  oportere 
idcirco  ut  apta  sint  quae  a  Deo  tractentur.  Qua  sane  ratione  ? 
Num  ulla  putamus  vel  insita  vel  parta  studio  praestantia  moveri 
Deum  ut  opem  adhibeat  nostram  ad  suaegloriaeamplitudinem  ? 
Nequaquam :  scriptum  est  enim :  Quae  stulta  sunt  mundi  elegit 
Deus,  ut  confundat  sapientes  :  et  infirma  mundi  elegit  Deus,  ut  conjundat 
fortia :  et  ignobilia  mundi,  et  contemptibilia  elegit  Deus,  et  ea  quae  non 
sunt,  ut  ea  quae  sunt  destrueret  (4).  Unum  nimirum  est  quod 
hominem  cum  Deo  coniungat,  unum  quod  gratum  efficiat,  atque 
non  indignum  eius  misericordiae  administrum :  vitae  morumque 
sanctimonia.  Haec,  quae  demum  est  supereminens  lesu  Christi 
scientia,  sacerdoti  si  desit,  desunt  ei  omnia.  Nam,  ab  ea  disi- 
unctae,  ipsa  exquisitae  doctrinae  copia  (quam  Nosmetipsi  nitimur 
in  clero  provehere),  ipsaque  agendi  dexteritas  et  sollertia,  etiamsi 
emolumenti  aliquid  vel  Ecclesiae  vel  singulis  afferre  possint,  non 
raro  tamen  detriment!  iisdem  sunt  flebilis  causa.  Sanctimonia 
vero  qui  ornetur  et  affluat,  is  quam  multa  possit,  vel  infimus, 
mirifice  salutaria  in  populo  Dei  aggredi  et  perficere,  complura  ex 
omni  aetatetestimonialoquuntur:  praeclare,nonremotamemoria, 
loannes  Bapt.  Vianney,  animarum  in  exemplum  curator,  cui 
honores  Caelitum  Beatorum  Nosmet  decrevisse  laetamur. — Sanc- 
titas  una  nos  efficit,  quales  vocatio  divina  exposcit :  homines 
videlicet  mundo  crucifixos,  et  quibus  mundus  ipse  sit  crucifi xus ; 
homines  in  novitate  vitae  ambulantes,  qui,  ut  Paulus  monet  (5), 

(1)  Matth.  XX.,  i. 

(2)  Act.  X.,  38. 

(3)  I  Cor.  III..  7. 

(4)  I  Cor.  L,  27,  28. 

(5)  II  Cor.  VI.,  5  et  seqq. 

in  laboribus,  in  vigiliis,  in  ieiuniis,  in  castitate,  in  scientia,  in  longanimi- 
tate,  in  suavitate,  in  Spiritu  Sancto,  in  charitate  nonficta,  in  verbo  veri- 
tatis  seipsos  exhibeant  ut  ministros  Dei ;  qui  unice  in  caelestia 
tendant,  et  alios  eodem  adducere  omni  ope  contendant. 

Quoniam  vero,  ut  nemo  unus  ignorat,  vitae  sanctitas  eatenus 
fructus  est  voluntatis  nostrae,  quoad  haec  gratiae  subsidio  robo- 
retur  a  Deo,  abunde  nobis  Deus  ipse  providit,  ne  gratiae  munere, 
si  velimus,  ullo  tempore  careamus  ;  idque  in  primis  assequimur 
studio  precandi. — Sane  precationem  inter  et  sanctimoniam  is  ne- 
cessario  intercedit  usus,  ut  altera  esse  sine  altera  nullo  modo 
possit.  Quocirca  consentanea  omnino  veritati  est  ea  sententia 
Chry sostomi :  A  rbitror  cunctis  esse  manifestum,  quod  simpiciter  impos- 
sibile  sit  absque  precationis  praesidio  cum  virtute  degere :  (i)  acuteque 
Augustinus  conclusit :  Vere  novit  recte  vivere,  qui  recte  novit  orare  (2). 
Quae  nobis  documenta  Christus  ipse  et  crebra  hortatione  et 
maxime  exemplo  suo  firmius  persuasit.  Nempe  orandi  causa  vel 
in  deserta  secedebat,  vel  montes  subibat  solus :  noctes  solidas 
totus  in  eo  exigebat ;  templum  frequenter  adibat ;  quin  etiam, 
stipantibus  turbis,  ipse  erectis  in  caelum  oculis  palam  orabat ; 
denique  suffixus  cruci,  medios  inter  mortis  dolores,  cum  clamore 
valido  et  lacrimis  supplicavit  Patri. — Hocigitur  certum  ratumque 
habeamus,  sacerdotem,  ut  gradum  officiumque  digne  sustineat 
suum,  precandi  studio  eximie  deditum  esse  oportere.  Saepius 
quidem  dolendum  quod  ipse  ex  consuetudine  potius  id  faciat 
quam  ex  animi  ardore ;  qui  statis  horis  oscitanter  psallat  vel 
pauculas  interserat  preces,  nee  deinde  ullam  de  die  partem  memor 
tribuat  alloquendo  Deo,  pie  sursum  adspirans.  Sed  enim  sacer- 
dos  multo  impensius  ceteris  paruisse  debet  Christi  praecepto  : 
Oportet  semper  orare  (3) :  cui  inhaerens  Paulus  tantopere  suade- 
bat :  Oratione  instate,  vigilantes  in  ea  in  gratiarum  actione  (4) ;  Sine 
intermissione  orate  (5)  Animo  quippe  sanctimoniae  propriae  aeque 
ac  salutis  alienae  cupido  quam  multae  per  diem  sese  dant  occa- 
siones  ut  in  Deum  feratur !  Angores  intimi,  tentationum  vis  ac 
pertinacia,  virtutum  inopia,  remissio  ac  sterilitas  operum,  oflfen- 
siones  et  negligentiae  creberrimae,  timor  demum  ad  iudicia 
divina :  haec  omnia  valde  incitant  ut  ploremus  coram  Domino, 
ac,  praeter  impetratam  opem,  bonis  ad  ipsum  meritis  facile  dite- 
scamus.  Neque  nostra  tantummodo  ploremus  causa  oportet. 
In  ea,  quae  latius  ubique  funditur,  scelerum  colluvione,  nobis  vel 

(1)  De  precatione,  orat.  i. 

(2)  Horn.  IV.  ex  50. 

(3)  Luc.  XVIII.,  i. 

(4)  Coloss.  IV.,  2. 

(5)  I  Thess.  V.,  17. 

maxime  imploranda  exorandaque  est  divina  dementia  ;  nobis  in- 
standum  apud  Christum,  sub  mirabili  Sacramento  omnis  gratiae 
benignissime  prodigum  :  Parce,  Domine,  parce  populo  tuo. 

Illud  in  hac  parte  caput  est,  ut  aeternarum  rerum  meditationi 
certum  aliquod  spatium  quotidie  concedatur.  Nemo  est  sacerdos 
qui  possit  hoc  sine  gravi  incuriae  nota  et  animae  detrimento 
praetermittere.  Ad  Eugenium  III,  sibi  quondum  alumnum, 
tune  vero  romanum  Pontificem,  Bernardus  Abbas  sanctissimus 
scribens,  eum  libere  obnixeque  admonebat,  ne  unquam  a  quoti- 
diana  divinorum  meditatione  vacaret,  nulla  admissa  excusatione 
curarum,  quas  multas  et  maximas  supremus  habet  apostolatus. 
Id  autem  se  iure  exposcere  contendebat,  utilitates  eiusdem  exer- 
citationis  ita  enumerans  prudentissime  :  Fontem  suum,  id  est  men- 
tent  de  qua  oritur,  puvificai  consideratio.  Deinde  regit  affectus,  dirigit 
actus,  corrigit  excessus,  componit  mores,  vitam  honestat  et  ordinat ;  pos- 
tremo  divinarum  pariter  et  humanarum  rerum  scientiam  confert.  Haec 
est  quae  confusa  disterminat,  hiantia  cogit,  sparsa  colligit,  secreta  rimatur, 
vera  vestigat,  verisimilia  examinat,  ficta  et  fucata  explorat.  Haec  est 
quae  agenda  praeordinat,  acta  recogitat,  ut  nihil  in  mente  resideat  out  in- 
correctnm  aut  corrections  egens.  Haec  est  quae  in  prosperis  adversaprae- 
sentit,  in  adversis  quasi  non  sentit ;  quorum  alterum  fortitudinis,  alterum 
prudentiae  est  (i).  Quae  quidem  magnarum  utilitatum  summa, 
quas  meditatio  parere  est  nata,  nos  item  docet  atque  admonet, 
quam  sit  ilia,  non  modo  in  omnem  partem  salutaris,  sed  admo- 
dum  necessaria. 

Quam  vis  enim  varia  sacerdotii  munia  augusta  sint  et  plena 
venerationis,  usu  tamen  frequentiore  fit  ut  ipsa  tractantes  non 
ea  plane  qua  par  est  religione  perpendant.  Hinc,  sensim  defer- 
vescente  animo,  facilis  gressus  ad  socordiam,  atque  adeo  ad  fasti- 
dium  rerum  sacerrimarum.  Accedit,  quod  sacerdotem  quotidiana 
consuetudine  versari  necesse  sit  quasi  in  media  nationis  pravae ;  ut 
saepe,  in  pastoralis  ipsa  charitatis  perfunctione,  sit  sibi  pertime- 
scendum  ne  lateant  inferni  anguis  insidiae.  Quid,  quod  tarn  est 
proclive,  de  mundano  pulvere  etiam  religiosa  corda  sordescere  ? 
Apparet  igitur  quae  et  quanta  urgeat  necessitas  ad  aeternorum 
contemplationem  quotidie  redeundi,  ut  adversus  illecebras  mens 
etvoluntas,  renovato  subinde  robore,  obfirmentur. — Praeterea  ex- 
pedit  sacerdoti  quadam  instrui  facilitate  assurgendi  nitendique 
in  caelestia ;  qui  caelestia  sapere,  eloqui,  suadere  omnino  debet ; 
qui  sic  debet  vitam  suam  omnem  supra  humana  instituere,  ut, 
quidquid  pro  sacro  munere  agit,  secundum  Deum  agat,  instinctu 
ductuque  fidei.  lamvero  hunc  animi  habitum,  hanc  veluti  nati- 
vam  cum  Deo  coniunctionem  efficit  maxime  ac  tuetur  quotidianae 

(i)  DeConsid.  L.  I.,  c.  7. 

meditationis  praesidium ;  id  quod  prudenti  cuique  tarn  perspi- 
•cuum  est,  ut  nihil  opus  sit  longius  persequi. — Quarum  rerum 
confirmationem  petere  licet,  sane  tristem,  ex  eorum  vita  sacer- 
dotum,  qui  divinorum  meditationem  vel  parvi  pendunt  vel  plane 
fastidiunt.  Videas  enim  homines,  in  quibus  sensus  Christi,  illud 
tam  praestabile  bonum,  oblanguit ;  totus  ad  terrena  converses, 
vana  consectantes,  leviora  effutientes  ;  sacrosancta  obeuntes  re- 
misse,  gelide,  fortasse  indigne.  lampridem  ipsi,  unctionis  sacer- 
dotalis  recenti  charismate  perfusi,  diligenter  parabant  ad  psallen- 
dum  animam,  ne  perinde  essent  ac  qui  tentant  Deum  ;  oppor- 
tuna  quaerebant  tempora  locaque  a  strepitu  remotiora  ;  divina 
scrutari  sensa  studebant ;  laudabant,  gemebant,  exsultabant, 
spiritum  effundebant  cum  Psalte.  Nunc  vero,  quantum  mutati 
ab  illis  sunt !  .  .  . — Itemque  vix  quidquam  in  ipsis  residet  de 
alacri  ea  pietate  quam  spiribant  erga  divina  mysteria.  Quam 
dilecta  erant  olim  tabernacula  ilia !  gestiebat  animus  adesse  in 
circuitu  mensae  Domini,  et  alios  ad  earn  atque  alios  advocare 
pios.  Ante  sacrum  quae  mundities,  quae  preces  desiderantis 
animae !  turn  in  ipso  agendo  quanta  erat  reverentia,  augustis 
caeremoniis  decore  suo  integris;  quam  effusae  ex  praecordiis 
gratiae  :  feliciterque  manabat  in  populum  bonus  odor  Christi ! 
,  .  . — Rememommini,  obsecramus,  dilecti  filii  rememoramini. 
.  .  .  pristinos  dies  (i) :  tune  nempe  calebat  anima,  sanetae  me- 
ditationis studio  enutrita. 

In  his  autem  ipsis,  qui  recogitare  corde  (2)  gravantur  vel  negli- 
gunt,  non  desunt  sane  qui  consequentem  animi  sui  egestatem  non 
dissimulent,  excusentque,  id  causae  obtendentes,  se  totos  agita- 
tioni  ministerii  dedidisse,  in  multiplicem  aliorum  utilitatem. 
Verum  falluntur  misere.  Nee  enim  assueti  cum  Deo  colloqui, 
quum  de  eo  ad  homines  dicunt  vel  consilia  christianae  vitae  im- 
pertiunt,  prorsus  carent  divino  afflatu ;  ut  evangelicum  verbum 
videatur  in  ipsis  fere  intermortuum.  Vox  eorum,  quantavis 
prudentiae  vel  facundiae  laude  clarescat,  vocem  minime  reddit 
Pastoris  boni,  quam  oves  salutariter  audiant :  strepit  enim 
diffluitque  inanis,  atque  interdum  damnosi  fecunda  exempli,  non 
sine  religionis  dedecore  et  offensione  bonorum.  Nee  dissimiliter 
fit  in  caeteris  partibus  actuosae  vitae  :  quippe  vel  nullus  inde 
solidae  utilitatis  proventus,  vel  brevis  horae,  consequitur,  imbre 
deficiente  caelesti,  quern  sane  devocat  uberrimum  oratio  humili- 
antis  se  (3). — Quo  loco  facere  quidem  non  possumus  quin  eos 
vehementer  doleamus,  qui  pestiferis  novitatibus  abrepti,  contra 

(i)  Hebr.  X.,  32. 
lerem.  XII.,  n. 
Eccl.  XXXV.,  21. 

haec  sentire  non  vereantur,  impensamque  meditando  et  precando 
operam  quasi  perditam  arbitrentur.  Proh  funesta  caecitas ! 
Utinam,  secum  ipsi  probe  considerantes,  aliquando  cognoscerent 
quorsum  evadat  neglectus  iste  contemptusque  orandi.  Ex  eo> 
nimirum  germinavit  superbia  et  contumacia ;  unde  nimis  amari 
excrevere  fructus,  quos  paternus  animus  et  commemorate  refugit 
et  omnino  resecare  exoptat.  Optatis  annuat  Deus  ;  qui  benigne 
devios  respiciens,  tanta  in  eos  copia  spiritum  gratiae  et  precunt 
effundat,  ut  errorem  deflentes  suum,  male  desertas  vias  communi 
cum  gaudio  volentes  repetant,  cautiores  persequantur.  Item  ut 
olim  Apostolo  (i),  ipse  Deus  sit  Nobis  testis,  quo  modo  eos  omnes 
cupiamus  in  visceribus  lesu  Christi ! 

Illis  igitur  vobisque  omnibus,  dilecti  filii,  alte  insideat  hortatio 
Nostra,  quae  Christi  Domini  est :  Videte,  vigilate,  et  orate  (2). 
Praecipue  in  pie  meditandi  studio  uniuscuiusque  elaboret  indus- 
tria  :  elaboret  simul  animi  fiducia,  identidem  rogantis  :  Domine, 
doce  nos  orare  (3).  Nee  parvi  quidem  momenti  esse  nobis  ad 
meditandum  debet  peculiaris  quaedam  causa  :  silicet  quam 
magna  vis  consilii  virtutisque  inde  profluat,  bene  utilis  ad  rectam 
animarum  curam,  opus  omnium  perdifficile. — Cum  re  cohaeret, 
et  est  memoratu  dignum,  Sancti  Caroli  pastorale  alloquium  : 
"  Intelligite,  fratres,  nil  aeque  ecclesiasticis  omnibus  viris  esse 
necessarium  ac  est  oratio  mentalis,  actiones  nostras  omnes  prae- 
cedens,  concomitans  et  subsequens :  Psallam,  inquit  propheta,  et 
intelligam  (4).  Si  Sacramenta  ministras,  o  frater,  meditare  quid 
facis  ;  si  Missam  celebras,  meditare  quid  offers  ;  si  psallis,  medi- 
tare cui  et  quid  loqueris ;  si  animas  regis,  meditare  quonam 
sanguine  sint  lavatae  (5).  Quapropter  recte  ac  iure  Ecclesia 
nos  ea  davidica  sensa  iterare  frequentes  iubet :  Beatus  vir,  qui  in 
lege  Domini  meditatur ;  voluntas  eius  permanet  die  acnocte  ;  onmia  quae- 
cumque  faciet  semper  prosperabantur. — Ad  haec,  unum  denique  instar 
omnium  sit  nobile  incitamentum.  Sacerdos  enim,  si  alter 
Christus %vocatur  et  est  communicatione  potestatis,  nonne  talis 
omnino  et  fieri  et  haberi  debeat  etiam  imitatione  factorum  ? 
.  .  .  Summum  igitur  studium  nostrum  sit  in  vita  lesu  Christi  medi- 
tan  (6). 

Cum  divinarum  rerum  quotidiana  consideratione  magni  refert 
ut  sacerdos  piorum  librorum  lectionem,  eorum  in  primis  qui 
divinitus  inspirati  sunt,  coniungat  assiduus.  Sic  Paulus  manda- 


(i)  Philipp.  I.,  8. 
(2)  Marc.  XIII.,  33. 

(3 

Luc.  XI.,  i. 

(4 

Ps.  C.  2. 

(5 

Ex  orationib.  ad  clerum. 

(6)  De  imit.  Chr.  I.,  i. 

bat  Timotheo  :  Attende  lectioni (i).  Sic  Hieronymus,  Nepotianum 
de  vita  sacerdotali  instituens,  id  inculcabat :  Nunquam  de  manibus 
tuis  sacra  lectio  deponatuv :  cuius  rei  hanc  subtexebat  causam : 
Disce  quod  doceas  :  obtine  eum,  qui  secundum  doctnnam  est,  fidelem  ser- 
monem,  ut  possis  exhortari  in  doctrina  sana,  et  contradicentes  revincere. 
Quantum  enimvero  proficiunt  sacerdotes  qui  constanti  hoc 
praestant  assuetudine ;  ut  sapide  praedicant  Christum  utque 
mentes  animosque  audientium,  potius  quam  emolliant  et  mulce- 
ant,  ad  meliora  impellunt,  ad  superna  erigunt  desideria ! — Sed 
alia  quoque  de  causa,  atque  ea  in  rem  vestram,  dilecti  filii,  frugi- 
fera,  praeceptio  valet  eiusdem  Hieronymi :  Semper  in  manu  tua 
sacra  sit  lectio  (2).  Quis  enim  nesciat  maxirnam  esse  in  amici 
animum  vim  cuiuspiam  amici  qui  candide  moneat,  consilio  iuvet, 
carpat,  excitet,  ab  errore  avocet  ?  Beatus,  qui  invenit  amicum 
verum  (3)  ...  qui  autem  invenit  ilium,  invenit  thesaurum  (4). 
lamvero  amicos  vere  fideles  adscribere  ipsis  nobis  pios  libros 
debemus.  De  nostris  quippe  omciis  ac  de  praescriptis  legitimae 
disciplinae  graviter  commonefaciunt ;  repressas  in  animo  caele- 
stes  voces  suscitant ;  desidiam  propositorum  castigant ;  dolosam 
obturbant  tranquillitatem ;  minus  probabiles  affectiones,  dissi- 
mulatas,  coarguunt ;  pericula  detegunt,  saepenumero  incautis 
patentia.  Haec  autem  omnia  sic  illi  tacita  cum  benevolentia 
praestant,  ut  se  nobis  non  modo  amicos  praebeant,  sed  amicorum 
perquam  optimos  praebeant.  Siquidem  habemus,  quum  libeat, 
quasi  lateri  adhaerentes,  intimis  necessitatibus  nulla  non  hora 
promptos ;  quorum  vox  nunquam  est  acerba,  consilium  nunquam 
cupidum,  sermo  nunquam  timidus  aut  mendax. — Librorum 
piorum  saluberrimam  emcacitatem  multa  quidem  eaque  insignia 
declarant  exempla ;  atexemplumprofecto  eminet  Augustini,  cuius 
promerita  in  Ecclesiam  amplissima  inde  auspicium  duxerunt: 
Tolle,  lege  ;  tolle,  lege.  .  .  Arripui  (epistolas  Pauli  apostoli), 
aperui  et  legi  in  silentio.  .  .  Quasi  luce  securitatis  infusa  cordi  meo, 
omnis  dubitationis  tenebrae  diffugerunt  (5).  Sed  contra  heu  !  saepius 
accidit  nostra  aetate,  ut  homines  e  clero  tenebris  dubitationis 
sensim  offundantur  et  saeculi  obliqua  sectentur,  eo  praesertim 
quod  piis  divinisque  libris  longe  alios  omne  genus  atque  ephe- 
meridum  turbam  praeoptent,  ea  quidem  scatentia  errore  blando 
ac  lue.  Vobis,  dilecti  filii,  cavete  :  adultae  provectaeque  aetati 
ne  fidite,  neve  sinite  spe  fraudulenta  illudi,  ita  vos  posse  aptius 
communi  bono  prospicere.  Certi  custodiantur  fines,  turn  quos 

(1)  I  Tim.  IV.,  13. 

(2)  Ep.  LVIII.  ad  Paulinum,  n.  6. 

3)  Eccl.  XXV.,  12. 

4)  Ib.,  VI.,  14. 

5)  Conf.  i.  VIII.,  c.  12. 

Ecclesiae  leges  praestituant,  turn  quos  prudentia  cernat  et  chari- 
tas  sui :  nam  venena  istaec  semel  quis  animo  imbiberit,  concept! 
exitii  perraro  quidem  effugiet  damna. 

Porro  emolumenta,  turn  a  sacra  lectione,  turn  ex  ipsa  medita- 
tione  caelestium  quaesita,  futura  certe  sunt  sacerdoti  uberiora,  si 
argument!  quidpiam  accesserit,  unde  ipsemet  dignoscat  an  lecta 
et  meditata  religiose  studeat  in  usu  vitae  perficere.  Est  apposite 
ad  rem  egregium  quoddam  documentum  Chrysostomi,  sacerdoti 
praesertim  exhibitum.  Quotidie  sub  noctem,  antequam  somnus 
obrepat :  excita  indicium  conscientiae  tuae,  ab  ipsa  rationem  exige,  et 
quae  interdiu  mala  cepisti  consilia  .  .  .  fodica  et  dilania,  et  de  eis 
poenam  sume  (i).  Quam  rectum  id  sit  ac  fructuosum  christianae 
virtuti,  prudentiores  pietatis  magistri  luculenter  evincunt,  opti- 
mis  quidem  monitis  et  hortamentis.  Praeclarum  illud  referre 
placet  e  disciplina  Sancti  Bernard!:  Integritatistuaectmosusexplo- 
rator,  vitam  tuam  in  quotidiana  discussione  examina.  Attend:  diligen- 
ter  quantum  proficias,  vel  quantum  deficias.  .  .  .  Stude  cognoscere 
te.  Pone  omnes  transgressiones  tuas  ante  oculos  tuos.  Statue 

te  ante  te,  tamquam  ante  alium  ;  et  sic  te  ipsum  plange  (2). 

Etiam  in  hac  parte  probrosum  vere  sit,  si  Christi  dictum 
eveniat:  Filii  huius  saeculi  prudentiores  filiis  lucis!  (3).  Videre  licet 
quanta  ill!  sedulitate  sua  negotia  procurent :  quam  saepe  data  et 
accepta  conferant ;  quam  accurate  restricteque  rationes  subdu- 
cant ;  iacturas  factas  ut  doleant,  seque  ipsi  acrius  excitent  ad 
sarciendas.  Nos  vero,  quibus  fortasse  ardet  animus  ad  aucu- 
pandos  honores,  ad  rem  familiarem  augendam,  ad  captandam 
praesidio  scientiae  praedicationem  unice  et  gloriam ;  negotium 
maximum  idemque  perarduum,  sanctimoniae  videlicet  adeptio- 
nem,  languentes,  fastidiosi  tractamus.  Nam  vix  interdum  apud 
nos  colligimus  et  exploramus  animum ;  qui  propterea  paene  sil- 
vescit,  non  secus  ac  vinea  pigri,  de  qua  scriptum :  Per  agrum 
Jwminis  pigri  transivi,  et  per  vineam  viri  stulti  :  et  ecce  totum  repleverant 
urticae,  et  operuenmt  snperficiem  eius  spinae,  et  maceria  lapidum  destmcta 
erat($}. — Ingravescit  res,  crebrescentibus  circum  exemplis  pravis, 
sacerdotal!  ipsi  virtuti  baud  minime  infestis  !  ut  opus  sit  vigilan- 
tius  quotidie  incedere  ac  vehementius  obniti.  lam  experiendo 
cognitum  est,  qui  frequentem  in  se  censuram  et  severam  de  cogi- 
tatis,  de  dictis,  de  factis  peragat,  eum  plus  valere  animo,  simul 
ad  odium  et  fugam  mali,  simul  ad  studium  et  ardorem  boni. 
Neque  minus  experiendo  compertum,  quae  incommoda  et  damna 
fere  accidant  declinanti  tribunal  illud, ubi  sedeat  iudicans  iustitia, 

(1)  Exposit.  in  Ps.  IV.,  n.  8. 

(2)  Meditationes  piissimae,  c.  V.,  de  quotid.  sui  ipsius  exam. 

(3)  Luc.  XVI.,  8. 

(4)  Prov.  XXIV.,  30,  31 

stet  rea  et  ipsum  accusans  conscientia.  in  ipso  frustra  quidem 
desideres  earn  agendi  circumspectionem,  quae  adeo  in  christiano 
homine  probatur,  de  minoribus  quoque  noxis  vitandis  ;  eamque 
verecundiam  animi,  maxima  sacerdotis  propriam,  ad  omnem  vel 
levissimam  in  Deum  offensam  expavescentis.  Quin  immo  indili- 
gentia  atque  neglectus  sui  nonnunquam  eo  deterius  procedit,  ut 
ipsum  negligant  poenitentiae  sacramentum :  quo  nihil  sane 
opportunius  infirmitati  humanae  suppeditavit  Christus  insigni 
miseratione. — Diffitendum  certe  non  est,  acerbeque  est  deploran- 
dum,  non  ita  raro  contingere,  ut  qui  alios  a  peccando  fulminea 
sacri  eloquii  vi  deterret,  nihil  tale  metuat  sibi  culpisque  obcalle- 
scat ;  qui  alios  hortatur  et  incitat  ut  labes  animi  ne  morentur 
debita  religione  detergere,  id  ipse  tarn  ignave  faciat  atque  etiatn 
diuturno  mensium  spatio  cunctetur ;  qui  aliorum  vulneribus 
oleum  et  vinum  salutare  novit  infundere,  saucius  ipsesecusviam 
iaceat,  nee  medicam  fratris  manum,  eamque  fereproximam,pro- 
vidus  sibi  requirat.  Heu  quae  passim  consecuta  sunt  hodieque 
consequuntur,  prorsus  indigna  coram  Deo  et  Ecclesia,  perniciosa 
christianae  multitudini,  indecora  sacerdotali  ordini ! 

Haec  Nos,  dilecti  filii,  pro  conscientiae  officio  quum  reputamus, 
oppletur  animus  aegritudine,  et  vox  cum  gemitu  erumpit ;  Vae 
sacerdoti,  qui  suum  tenere  locum  nesciat,  et  nomen  Dei  sancti, 
cui  esse  sanctus  debet,  infideliter  polluat !  Optimorumcorruptio, 
teterrimum  :  Grandis  dignitas  sacerdotum,  sed  grandis  mina  eorum,  si 
peccant ;  laetemur  ad  ascensum,  sed  timearmis  ad  lapsum  :  non  est  tanti 
gaudii  excelsa  tenuisse,  quanti  moeroris  de  sublimioribus  corniisse  /  (i) 
Vae  igitur  sacerdoti,  qui,  immemor  sui,  precandi  studium  deserit ; 
qui  piarum  lectionum  pabulum  respuit ;  qui  ad  se  ipse  nunquam 
regreditur  ut  accusantis  conscientiae  exaudiat  voces !  Neque 
crudescentia  animi  vulnera,  neque  Ecclesiae  matris  ploratus 
movebunt  miserum,  donee  eae  feriant  terribiles  minae  :  Excaeca 
cor  populi  huius,  et  aures  eius  aggrava:  et  oculos  eius  claude  :  ne  forte 
videat  oculis  suis,  et  auribus  suis  audiat,  et  corde  suo  intelligat,  et  conver- 
tatur,  et  sanem  eum  (2). — Triste  omen  ab  unoquoque  vestrum, 
dilecti  filii,  avertat  dives  in  misericordia  Deus ;  ipse  qui  Nostrum 
intuetur  cor,  nulla  prorsus  in  quemquam  amaritudine  affectum, 
sed  omni  pastoris  et  patris  charitate  in  omnes  permotum :  Quae 
est  enim  nostra  spes,  aut  gaudium,  aut  corona  gloriae  ?  nonne  vos  ante 
Dominum  Nostrum  lesum  Christum  ?  (3). 

At  videtis  ipsi,  quotquot  ubique  estis,  quaenam  in  tempora, 
arcano  Dei  consilio,  Ecclesia  incident.  Videte  pariter  et  medi- 

(r)  S.  Hieron.  in  Ezech.  I.,  XIII.,  c.  44,  v.  30. 

(2)  Is.  VI.,  10. 

(3)  I.  Thess.  II.,  19. 

tamini  quam  sanctum  officium  vos  teneat,  ut  a  qua  tanto  digni- 
tatis  honore  donati  estis,  eidem  contendatis  adesse  et  succurere 
laboranti.     Itaque  iu  clero,  si  unquam  alias,  nunc  opus  maxime 
est   virtute   non   mediocri ;    in   exemplum   Integra,   experrecta, 
operosa,  paratissima  demum  facere  pro  Christo  et  pati  fortia. 
Neque  aliud  quidquam  est  quod  cupidiore  Nos  animo  precemur 
et  optemus  vobis,  singulis  et  universis. — In  vobis  igitur  inteme- 
rato  semper  honore  floreat  castimonia,  nostri  ordinis  lectissimum 
ornamentum ;  cuius  nitore  sacerdos,  ut  adsimilis  efficitur  angelis, 
sic  in  Christiana  plebe  venerabilior  praestat  sanctisque  fructibus 
fecundior. — Vigeat  perpetuis  auctibus  reverentia  et  obedientia, 
iis  sollemni  ritu  promissa,  quos  divinus  Spiritus  rectores  consti- 
tuit   Ecclesiae :  praecipue  in  obsequio  huic  Sedi   Apostolicae 
iustissime  debito  mentes  animique  arctioribus  quotidie  fidelitatis 
nexibus  devinciantur. — Excellatque  in  omnibus  charitas,  nullo 
modo  quaerens  quae  sua  sunt :  ut,  stimulis  qui  humanitus  urgent 
invidae    contentionis    cupidaeve    ambitionis    cohibitis,    vestra 
omnium  studia  ad  incrementa  divinae  gloriae  fraterna  aemula- 
tione  conspirent.     Vestrae  beneficia  charitatis  multitude  magna 
languentium,  caecorum,  claudorum,  aridorum,  quam  miserrima,  ex- 
pectat ;  vel  maxime  expectant  densi  adolescentum  greges,  civi- 
tatis  et  religionis  spes  carissima,  fallaciis  undique  cincti  et  cor- 
ruptelis.     Studete  alacres,  non  modo  sacra  catechesi  impertienda, 
quod  rursus  enixiusque  commendamus,  sed,  omni  quacumque 
liceat  ope  consilii  et  sollertiae,  bene  optimeque  mereri  de  omni- 
bus.    Sublevando,  tutando,  medendo,  pacificando,  hoc  demum 
velitis  ac  propremodum  sitiatis,  lucrari  vel  obstringere  animas 
Christo.     Ab  inimicis  eius  heu  quam  impigre,  quam  laboriose, 
quam  non  trepide  agitur,  instatur,  exitio  animarum  immenso ! — 
Ob  hanc  potissime  charitatis  laudem  Ecclesia  catholica  gaudet 
et   gloriatur  in  clero  suo,   christianam   pacem  evangelizante 
salutem  atque  humanitatem  afferente,  ad  gentes  usque  barbaras : 
ubi   ex  magnis  eius  laboribus,  profuso  nonnunquam  sanguine 
consecratis,  Christi  regnum  latius  in  dies  profertur,   et  fides 
sancta   enitet  novis  palmis  augustior. — Quod  si,   dilecti  filii, 
effusae  charitatis  vestrae  officiis  simultas,  convicium,  calumnia, 
ut  persaepe  fit,  respondent,  nolite  ideo  tristitiae  succumbere, 
nolite  deficeve  bene  facientes  (i).     Ante  oculos  observentur  illorum 
agmina,  numero  meritisque  insignia,  qui  per  Apostolorum  ex- 
empla,  in  contumeliis  pro  Christi  nomine  asperrimis,  ibant  gaud- 
entes,  maledicti  benedicebant.     Nempe  filii  sumus  fratresque  Sanc- 
torum, quorum  nomina  splendent  in  libro  vitae,  quorum  laudes 
nuntiat  Ecclesia :  Non  infemmus  crimen  gloriae  nostvae  I  (2). 

(1)  II.  Thess.  III.,  13. 

(2)  I.  Mach.  IX.,  10. 

Instaurato  et  aucto  in  ordinibus  cleri  spiritu  gratiae  sacerdo- 
talis,  multo  quidem  efficacius  valebunt  Nostra,  Deo  adspirante, 
proposita  ad  caetera,  quaecumque  late  sunt,  instauranda. — Qua- 
propter  ad  ea  quae  supra  exposuimus,  certa  quaedam  adiicere 
visum  est,  tamquam  subsidia  eidem  gratiae  custodiendae  et 
alendae  opportuna.  Est  primum,  quod  nemini  sane  non  cogni- 
tum  et  probatum,  sed  non  item  omnibus  re  ipsa  exploratum  est, 
pius  animae  recessus  ad  Exercitia,  quae  vocant,  spiritualia ; 
annuus,  si  fieri  possit,  vel  apud  sesingulatim,  vel  potius  una  cum 
aliis,  unde  largior  esse  fructus  consuevit ;  salvis  Episcoporum 
praecriptis.  Huius  instituti  utilitates  iam  Ipsi  satis  laudavimus, 
quum  nonnulla  in  eodem  genere  ad  cleri  romani  disciplinam 
pertinentia  ediximus  (i). — Nee  minus  deinde  proficiet  animis,  si 
consimilis  recessus,  ad  paucas  horas,  menstruus,  vel  privatim  vel 
communiter  habeatur :  quem  morem  libentes  videmus  pluribus 
iam  locis  inductum,  ipsis  Episcopis  faventibus,  atque  interdum 
praesidentibus  coetui. — Aliud  praeterea  cordi  est  commendare : 
adstrictiorem  quamdam  sacerdotum,  ut  fratres  addecet,  inter  se 
coniunctionem,  quam  episcopalis  auctoritas  firmet  ac  moderetur. 
Id  sane  commendabile,  quod  in  societatem  coalescant  ad  tnutuam 
opem  in  adversis  parandam,  ad  nominis  et  munerum  integritatem 
contra  hostiles  actus  tuendam,  ad  alias  istiusmodi  causas.  At 
pluris  profecto  interest,  consociationem  eos  inire  ad  facultatem 
doctrinae  sacrae  excolendam,  in  primisque  ad  sanctum  vocationis 
propositum  impensiore  cura  retinendum,  ad  animarum  prove- 
hendasrationes,  consiliis  viribusque  collatis.  Testantur  Ecclesiae 
annales,  quibus  temporibus  sacerdotes  passim  in  communem 
quamdam  vitam  conveniebant,  quam  bonis  fructibus  id  genus 
societas  abundant.  Tale  aliquid  quidni  in  hanc  ipsam  aetatem, 
congruenter  quidem  locis  et  muniis,  revocari  queat  ?  pristini 
etiam  fructus,  in  gaudium  Ecclesiae,  nonne  sint  recte  sperandi  ? 
—Nee  vero  desunt  instituti  similis  societates,  sacrorum  Antisti- 
tum  comprobatione  auctae :  eo  utiliores,  quo  quis  maturius,  sub 
ipsa  sacerdotii  initia,  amplectatur.  Nosmetipsi  unam  quamdam, 
bene  aptam  experti,  fovimus  in  episcopali  munere,  eamdem 
etiamnum  aliasque  singular!  benevolentia  prosequimur. — Ista 
sacerdotalis  gratiae  adiumenta,  eaque  item  quae  vigil  Episco- 
porum prudentia  pro  rerum  opportunitate  suggerat,  vos,  dilecti 
filii,  sic  aestimate,  sic  adhibete,  ut  magis  in  dies  magisque  digne 
ambtiletis  vocation*  qua  vocati  estis  (2),  ministerium  vestrum  honori- 
ficantes,  et  perficientes  in  vobis  Dei  voluntatem,  quae  nempe  est 
sanctificatio  vestra. 

(1)  Ep.  Expcriendo  ad  Card,  in  Urbe  Vicarium,  27  Decembris  1904. 

(2)  Ephes.  IV.,  i. 

Hue  enimvero  feruntur  praecipuae  cogitationes  curaeque 
Nostrae :  propterea  sublatis  in  caelum  oculis,  supplices  Christ! 
Domini  voces  super  universum  clerum  frequenter  iteramus : 
Pater  sancte  .  .  .  santifica  eos  (i).  In  qua  pietate  laetamur 
permultos  ex  omni  fidelium  ordine  Nobiscum  comprecantes 
habere,  de  communi  vestro  et  Ecclesiae  bono  vehementer  solli- 
citos :  quin  etiam  iucundum  accidit,  baud  paucas  esse  generosi- 
oris  virtutis  animas,  non  solum  in  sacratis  septis,  sed  in  media 
ipsa  saeculi  consuetudine,  quae  ob  eamdem  causam  sese  victimas 
Deo  votivas  non  intermissa  contentione  exhibeant.  Puras  exi- 
miasque  eorum  preces  in  odorem  suavitatis  summus  Deus 
accipiat,  neque  humillimas  abnuat  preces  Nostras.  Faveat, 
exoramus,  clemens  idem  et  providus :  atque  e  sanctissimo  dilecti 
Filii  sui  Corde  divitias  gratiae,  caritatis,  virtutis  omnis  univer- 
sum in  clerum  largiatur. — Postremo,  libet  gratam  ex  animo 
vicem  referre  vobis,  dilecti  filii,  de  votis  faustitatis  quae,  appe- 
tente  sacerdotii  Nostri  natali  quinquagesimo,  multiplici  pietate 
obtulistis:  votaque  pro  vobis  Nostra,  quo  cumulatius  eveniant, 
magnae  Virgini  Matri  concredita  volumus,  Apostolorum  Reginae. 
Haec  etenim  illas  sacri  ordinis  felices  primitias  exemplo  suo 
edocuit  quemadmodum  perseverarent  unanimes  in  oratione, 
donee  induerentur  superna  virtute  :  eamdemque  ipsis  virtutem 
multo  sane  ampliorem  sua  deprecatione  impetravit,  consilio  auxit 
et  communivit,  ad  fertilitatem  laborum  laetissimam. — Optamus 
interea,  dilecti  filii,  ut  pax  Christi  exultet  in  cordibus  vestris  cum 
gaudio  Spiritus  Sancti ;  auspice  Apostolica  Benedictione,  quam 
vobis  omnibus  peramanti  voluntate  impertimus. 

Datum  Romae,  apud  Sanctum  Petrum,  die  4  Augusti  anno 
1908,  Pontificatus  Nostri  ineunte  sexto. 

PIUS  PP.  X. 


(i)  loan.  XVII.,  II.,  17. 


LETTER.  55 


VENERABILI  FRATRI  NOSTRO 

VINCENTIO  S.  R.  E.  CARD.  VANNUTELLI 
EPISCOPO  PRAENESTINO 

PIUS  PP.  X. 

VENERABILIS  FRATER  NOSTER 
SALUTEM  ET  APOSTOLICAM  BENEDICTIONEM. 

E  solemnibus  catholicorum  conventibus,  qui  quotannis  in 
honorem  Sanctissimae  Eucharistiae  haberi  solent,  insignis  ad- 
modum  is  fore  videtur,  quern  nosti  indictum  esse  Londinium  in 
Septembrem  proximum ;  idque  turn  frequentia  et  dignitate 
coeuntium,tum  caeremoniarum  splendore  ac  celebritate.  Nam, 
curantibus  praesertim  Venerabilibus  Fratribus,  Francisco 
Archiepiscopo  Westmonasteriensi,  qui  rei  apparandae  summa 
cum  diligentia  praeest,  ac  Thoma,  Episcopo  Namurcensi,  prae- 
fecto  generalis  Consilii  coetibus  Eucharisticis  agendis,  audimus 
in  eum  conventum  mirifice  commota  esse  studia  piorum ;  con- 
venturos  undique  lectissimos  cuiusvis  ordinis  viros ;  in  ipsa 
autem  luce  amplissimae  florentissimaeque  urbis  magnas  factum 
iri  significationes  pietatis  publicae.  Quam  iucunda  Nobis  haec 
accidant,  facile  existimabit,  quisquis  permagni  referre  intelligit 
ut  vigeat  in  populo  christiano  quotidieque  crescat  amor,  cultus 
atque  usus  divinae  Eucharistiae.  Hie  adeo  fons  est,  unde  per 
totum  Ecclesiae  corpus  supernaturalis  vitae  spiritus  diffunditur ; 
hoc  vinculum,  quo  eiusdem  membra  corporis  arctissime  coa- 
lescunt.  Etenim,  quum  in  augusto  Sacramento,  licet  mystice 
latens,  vere  tamen  praesens  et  vivus  adsit  inter  nos  usque  in 
finem  saeculorum  dulcis  Redemptor  noster,  inde  potissimum 
divinae  caritatis  flammam  concipimus ;  in  ipso  spes  omnes 
nituntur  nostrae ;  ipsum  nobis  omnibus  unum  idemque  est 
quasi  centrum  Fidei ;  quemadmodum  ratio  huius  Sacramenti 
conficiendi,  quae  sacerdotibus  omnibus  catholicis  in  magna 
rituum  varietate  communis  est,  regiminis  disciplinaeque  nostrae 
aperte  indicat  unitatem.  Porro  Eucharistiam  veneramur  non 
solum  ut  Sacramentorum  maximum,  sed  etiam  ut  quod  religioni 
necessario  inhaeret,  atque  adeo  divini  cultus  caput  est,  ut 
Sacrificium  scilicet.  Est  enim  ipsa  sacrificium  Novi  Testamenti, 
Ecclesiaeque  Christi  proprium  variis  iam  antiquorum  patrum 
hostiis,  praecipue  sacerdotis  Melchisedech,  adumbratum,  oraculo 

autem  Malachiae  non  dubie  promissum.  Quoquidem  Sacrificium, 
quod  semel  in  ara  Crucis  oblatum  est,  illud  ipsum  incruente  sine 
ulla  intermissione  instauratur  per  omnem  orbem  terrarum,  ubi- 
cumque  ad  altare  congregantur  oves  Christi,  ut,  quod  maiores 
et  in  veteri  Lege  et  in  nova  perpetuo  consueverunt,  rite  omnipo- 
tenti  Deo  debitam  gratiam  laudemque  persolvant,  eumque 
placatum  sibi  reddant  et  propitium.  Non  igitur  inveniri  potest 
res  ulla  dignior,  quae  animos  hominum  religiosorum  studio  in- 
flammet,  ut  apud  christianos  magis  ac  magis  in  honore  sit. 

Recte  autem  placuit,  ut  conventus  iste  in  urbe  principe  cele- 
bretur  eius  Imperii,  cuius  non  ultima  laus  est  aequam  omnibus 
civibus  ministrare  libertatem,  et  cuius  auctoritati  ac  legibus  tarn 
multa  catholicorum  centena  millia  fideliter  ex  officii  conscientia 
parent.  lam  vero  Nos,  quod  alias  in  simili  causa  fecimus,  non 
modo  id  consilii  vehementer  probamus,  verum  etiam  in  partem 
rei  perlibenter  venimus :  quare,  ut  personam  Nostram  in  con- 
ventu  Eucharistico  Westmonasteriensi  ipse  geras,  Legatum 
Nostrum  his  te  litteris  renunciamus.  Aderit  ubertate  gratiae 
suae  consiliantibus  divinus  Ecclesiae  Auctor,  cuius  unice  agitur 
gloria ;  interim  Nos  auspicem  Eius  munerum,  eamdemque  bene- 
volentiae  Nostrae  peculiaris  testem,  tibi,  Venerabilis  Frater 
Noster,  universisque  et  singulis,  qui  conventuri  sunt,  Apostoli- 
cam  benedictionem  peramanter  impertimus. 

Datum  Romae  apud  S.  Petrum  die  XXVIII.  Augusti,  in  festo 
Sancti  Augustini,  Ecclesiae  Doctoris,  anno  MCMVIII.,  Pontifi- 
catus  Nostri  sexto. 


DECREES.  57 


DECREES. 


CONGREGATION   OF  THE  INDEX. 

Varia  danmantur  opera. 

FERIA    II.  DIE  25  MAI!  1908. 

Sacra  Congregatio  Eminentissimorum  ac  Reverendissimorum 
Sanctae  Romanae  Ecclesiae  Cardinalium  a  Sanctissimo  Domino 
Nostro  Pio  Papa  X  Sanctaque  Sede  Apostolica  Indici  librorum 
pravae  doctrinae,  eorumdemque  proscription!,  expurgation!  ac 
permission!  in  universa  Christiana  republica  praepositorum  et 
delegatorum,  habita  in  Palatio  Apostolico  Vaticano,  die 
25  Maii  1908,  damnavit  et  damnat,  proscripsit  proscribitque, 
atque  in  Indicem  librorum  prohibitorum  referri  mandavit  et 
mandat  quae  sequuntur  opera  : 

L'abbe  EMMANUEL  BARBIER,  Le  progres  du  liberalisme  catholique 
en  France  sous  le  Pape  Leon  XIII.  Histoire  documentaire.  Paris, 
P.  Lethielleux. 

—  Ne  melez  pas  Leon  XIII  au  liberaksme.     Ibid.,  1907. 

JEAN  D'ALMA,  La  controverse  du  quatrieme  Evangile.  Paris,  E. 
Nourry,  1907. 

ANTOINE  DUPIN,  Le  dogme  de  la  Trinite  dans  les  trois  premiers 
siecles.  Ibid.,  1907. 

C.  ROMANO  o'Azzi,  Un  vasto  inganno :  la  risurrezione  dei  morti. 
Studio  critico.  Roma,  Enrico  Voghera,  1907. 

FERDINAND  HAMELIN,  Le  journal  d'un  pretve.  Roman.  Paris, 
Stock,  1908. 

Itaque  nemo  cuiuscumque  gradus  et  conditionis  praedicta 
opera  damnata  atque  proscripta,  quocumque  loco  et  quocumque 
idiomate,  aut  in  posterum  edere,  aut  edita  legere  vel  retinere 
audeat,  sub  poenis  in  Indie e  librorum  vetitorum  indictis. 

PAULUS  BUREAU,  Decreto  S.  Congregationis,  edito  die  17 
Martii  1908,  quo  liber  ab  eo  conscriptus  notatus  et  in  Indicem 
librorum  prohibitorum  insertus  est,  laudabiliter  se  subiecit. 

Quibus  Sanctissimo  Domino  Nostro   Pio   Papae   X  per  me 
infrascriptum  Secretarium  relatis,  Sanctitas  Sua  decretum  pro- 
bavit,  et  promulgari  praecepit.     In  quorum  fidem,  etc. 
Datum  Romae  die  26  Maii  1908. 

FRANCISCUS  Card.  SEGNA,  Praefectus. 
L.  ©S. 

FR.  THOMAS  ESSER,  Ord.  Praed.,  a  Secvetis. 

Die  29  Maii    1908  ego  infrascriptus  Mag.   Cursorum  tester 
supradictum  decretum  affixum  et  publicatum  fuisse  in  Urbe. 

HENRICUS  BENAGLIA,  Mag.  Curs. 


CONGREGATION    OF    THE    COUNCIL. 
Circa  decretum  de  sponsalibus  et  matrimonio. 

Ex  pluribus  dubiis,  quae  ad  hanc  S.  C.  postremis  hisce  tem- 
poribus  pervenerunt,  nonnisi  infrascripta  hodie  proponuntur  in 
plenariis  comitiis,  quum  cetera  vel  facili  negotio  solvi  possint, 
vel  potius  inter  cavillationes  sint  accensenda.  Praeterea  heic 
adnexa  exhibentur  vota,  quae,  propter  rei  gravitatem,  a  duobus 
Consultoribus  exarata  fuerunt. 

Dubia.  I.  Utrum  ad  valida  ineimda  sponsalia  paries  teneantuv 
subsignare  scripturam  imico  contextu  cum  parocho  sen  Qvdinavio  aut  cum 
duobus  testibus ;  an  potius  sufficiat  ut  scriptura,  ab  una  parte  cum 
parocho  vel  cum  duobus  testibus  subsignata,  vcmittatuv  ad  alterant  partem 
quae  vicissim  cum  parocho  vel  cum  duobus  testibus  subscribat. 

II.  An  ad  sponsaliiim  validitatem  in  scriptura  sit  apponenda  data,  sen 
adscriptio  diei,  mensis  et  anni. 

III.  An  vi  decreti  Ne  temere,  etiam  ad  matrimonia  mixta  valide 
contrahenda,  ab  Ordinario  vel  a  parocho  exquirendus  et  excipiendus  sit 
contrahentium  consensus. 

IV.  Utrum  ad  valide  et  licite  matrimoniis  adsistendum,  ad  tramitem 
art.  VI  decreti,  vequivatuv  semper  delegatio  specialis,  an  vero  sufficiat 
generalis. 

V.  An  in  locis  dissitis,  ad  quae  missionarius  singulis  mensibus  non 
venit — in  quibus  tamen,  si  peteretur,  haberi  posset,  et  vel  ad  eum  aut  ad 
alium  missionarium,  qui  sit  pavochus  in  sensu  decreti,  absque  gravi  in- 
commodo  possent  accedere  sponsi — matrimonia  contracta  sine  missionarii 
seu  parochi  praesentia  retinenda  sint  uti  valida. 

VI.  Utrum  ratione  momentanei,  inopinati  et  fidelibus  prorsus  incogniti 
tvansitus  per  aliquem  locum,  a  quo  iam  a  mense  missionarius  abest,  in- 
terrumpi  dicenda  sit  ilia  rerum  conditio,  de  qua  in  art.  VIII  decreti. 

VII.  An  et  quomodo  annuendum  sit  petitionibus  Ordinaviorum  Sinen- 
sium  qui  ob  peculiares  illius  regionis  conditiones  postularunt :  7°.  exemp- 
tionem  a  praescriptionibus  decreti  in  sponsalibus  inetindis ;  2°.  dispensa- 

tionem  a  praesentia  pavochi  et  quandoque  etiam  testium,  sive  in  matrimoniis 
ex  dispensations  contrahendis  a  baptizatis  cum  non  baptizatis,  sive  in 
matrimoniis  inter  catholicos,  qui  sub  paganorum  potestate  sunt  wnstituti. 

VIII.  Utrum  subditi  dioecesis  Damaensis,in  dioecesi  tamen  Bombayensi 
commorantes,  et  e  converse  subditi  dioecesis  Bombay ensis  degentes  in  dioecesi 
Damaensi,tit  validum  et  licitum  ineant  matrimonium,  teneaniuv  se  sistere 
dumtaxat  coram  parocho  personali   vel  possint   etiam   coram  parocho 
territorii. 

IX.  An  et  quomodo  provider  e  expediat  casui,  quo  parochi  a  lege  civili 
graviter  prohibeanttir  quominus  matrimoniis  fidelium  adsistant  nisi  prae- 
missa  caeremonia  civili,  quae  praemitti  nequeat,  et  tamen  pro  animarum 
salute  omnino  urgeat  matrimomi  celebratio. 

Resplutipnes.  Et  Emi.  Patres  S.  C.  Concilii  in  plenaris 
comitiis  diei  27  lulii  1908  respondendum  censuerunt : 

Ad  I.  Affirmative  ad  pr  imam  pay  tern,  negative  ad  secundam. 

Ad  II.     Affirmative. 

Ad  III.  Affirmative,  servatis  ad  liceitatem  quoad  reliqua  praescrip- 
tionibus  et  instructionibus  S.  Sedis. 

Ad  IV.  Quoad  delegationem  nihil  esse  immutatum,  excepta  necessitate 
earn  faciendi  sacerdoti  determinate  et  certo,  ac  restrictam  ad  territorium 
delegantis. 

Ad  V.  Negative. 

Ad  VI.     Negative. 

Ad  VII.  Quoad  primum  negative.  Quoad  secundum,  concedendam 
esse  iisdem  Ordinariis  facultatem  dispensandi  a  forma  substantiali  matvi- 
monii  pro  casibus  tantum  verae  necessitatis,  cum  potestate  Inane  facul- 
tatem etiam  habitualiter  subdelegandi  missionum  rectoribus ;  facto  verbo 
cum  SSmo. 

Ad  VIII.  Dilata. 

Ad  IX.  Non  esse  interloquendum. 

Eadem  autem  die  SSmus.  Dnus.  Noster  Pius  PP.  X,  audita 
relatione  infrascripti  Secretarii,  supra  recensitas  resolutiones 
ratas  habere  et  approbate  dignatus  est,  contrariis  non  obstantibus 
quibuscumque. 

t  VINCENTIUS  Card.  Episc.  Praenest.,  Praefectus. 
B.  POMPILI,  Secretariats. 


CONGREGATION   OF   RITES. 

Festum   Septem    Dolorum  B.  M.  V.,  Dominicae  IIIae  Septembris 
affixum,  ad  ritum  duplicem  secundae  classis  elevatur. 

URBIS    ET    ORBIS. 

Dolores  Virginis    Deiparae  etsi   duplici    festo    in    universa 
Ecclesia  per  annum    recolantur,   videlicet    Feria    Sexta  post 

Dominicam  Passionis,  ac  Dominica  tertia  Septembris :  utrum- 
que  tamen  festum  mobile  Beatae  Mariae  Virginis  utpote  secun- 
darium,  sub  ritu  duplici  tantummodo  maiori  celebratur.  Quo 
vero  eiusdem  Virginis  Perdolentis  cultus  augeatur,  et  Fidelium 
pietas  gratique  animi  sensus  magis  magisque  foveantur  erga 
misericordem  humani  generis  Conredemptricem  ;  Rmus.  Pater 
Prior  Generalis  Ordinis  Servorum  B.  M.  V.  qui  potissimum 
ipsam  Matrem  Dolorosam  veluti  suam  Conditricem  et  praeci- 
puam  Patronam  venerantur,  occasionem  nactus  qua  proxime 
adfuturo  Septembri  (mense  Virginis  Doloribus  recolendis  sacro) 
quinquagesimus  annus  ab  inito  Sacerdotio  Sanctissimi  Domini 
Nostri  Pii  Papae  X  feliciter  completur,  supplicibus  votis  totius 
Regularis  Familiae  Eumdem  Sanctissimum  Dominum  nostrum 
rogavit,  ut  etiam  ad  perennem  rei  memoriam,  festum  Septem 
Dolorum  B.  M.  V.,  Dominicae  tertiae  Septembris  affixum,  ad 
ritum  duplicem  saltern  secundae  classis  pro  universa  Ecclesia 
elevare  dignaretur.  Sanctitas  porro  Sua,  referente  infrascripto 
Cardinali  Sacrorum  Rituum  Congregationi  Praefecto,  eiusmodi 
preces  peramanter  excipiens,  Festum  Septem  Dolorum  B.  M.  V. 
quod  enuntiatae  Dominicae  adsignatum  fuit,  in  posterum  sub 
ritu  duplici  secundae  classis  ubique  recolendum  decrevit :  serva- 
tis  Rubricis.  Contrariis  non  obstantibus  quibuscumque. 

Die  13  Maii  1908. 

S.  Card.  CRETONI,  Praef. 

L.  ®S. 

f  D.  PANICI,  Archiep.  Laodicen.,  Secret. 


De   distantia   altaris   a   loculis,    et   de    altaribus    mobilibus    in 

sepulcretis. 

Rmus.  Dnus.  Caietanus  Muller,  Episcopus  Gallipolitanus,  a 
Sacra  Rituum  Congregatione  sequentium  dubiorum  solutionem 
reverenter  expostulavit,  nimirum : 

In  sepulcreto  civitatis  Gallipolitanae  turn  confraternitates  turn 
privatae  familiae  habent  sua  sacella,  in  quibus  cadavera  sepeliuntur 
in  loculis.  At  huiusmodi  sacella  valde  exigua  sunt  et  angusta, 
ita  ut  vix  a*liquod  eorum  habeat  quatuor  metra  longitudinis,  tria 
vero  latitudinis ;  altaria  autem  non  distant  in  eis  tres  cubitos,  seu 
unum  metrum,  a  loculis,  sed  pauca  centimetra.  Insuper  in 
aliquibus  sacellis  habetur  altare  ex  ligno  confectum  cum  lapide 
consecrate  infixo  in  medio  mensae  ;  sed  altare  mobile  est,  ita  ut 
ad  libitum  transferatur  de  uno  in  alio  loco  eiusdem  sacelli. 
Quaeritur : 

I.  Utrum  permitti  possit  Missa  celebratio  in  istis  sacellis,  in 
quibus  non  habetur  praescripta  distantia  altarium  a  loculis  ? 

II.  Utrum  altaria  mobilia,  sensu  exposito,  tolerari  possint  ? 
Et  Sacra  eadem  Congregatio,  ad  relationem  subscript!  Secre- 

tarii,  audito  Commissionis  Liturgicae  voto  omnibusque  sedulo 
perpensis  respondendum  censuit : 

Ad.  I.  Negative  iuxta  decretum  n.  3944  Romano,  12  lanuarii 
1899  ad  II. 

Ad  II.  Affirmative,  dummodo  mensa  solidis  basibus  adhaereat 
et  altare  ipsum  in  uno  tantum  loco  stabiliter  collocetur. 

Atque  ita  rescripsit,  die  19  lunii  1908. 

S.  Card.  CRETONI,  Praefectus. 
t  D.  PANICI,  Archiep.  Laodicen.,  Secretarius. 


CONGREGATION   OF   INDULGENCES. 

Indulgentia  adnectitur  duabus  orationibus  pro  clericis. 

ORATIO   AD    POSTULANDOS   CLERICOS. 

Ant.  Quid  statis  tota  die  otiosi  ?     Ite  et  vos  in  vineam  meam. 

$".  Rogate  Dominum  messis. 

!^.  Ut  mittat  operarios  in  messem  suam. 

Oremus.  Deus  qui  non  vis  mortem  peccatoris,  sed  magis  ut  con- 
vertatur  et  vivat,  da,  quaesumus,  per  intercessionem  B.  Mariae 
semper  Virginis  et  omnium  sanctorum,  operarios  Ecclesiae  tuae, 
qui  sint  cooperatores  Christi,  et  se  impendant  et  superimpendant 
pro  animabus.  Per  eumdem  D.N.I.C. 

ORATIO   PRO    CONSERVATIONE   CLERICORUM    IN    MILITIA, 

Ant.  Nemo  mittens  manum  suam  ad  aratrum  et  suspiciens 
retro  aptus  est  regno  Dei. 

"$".  Nemo  militans  Deo  implicat  se  negotiis  saecularibus. 

ty.  Ut  ei  placeat  cui  se  probavit. 

Oremus.  Deus  infirmitatis  humanae  singulare  praesidium,  ex- 
audi,  quaesumus,  preces  quas  pro  fratribus  in  discrimine  positis 
humiliter  fundimus,  ut  famulos  tuos  ab  omni  eruas  peccatorum 
nequitia  et  in  tua  protectionis  securitate  constituas.  For  Domi- 
num N.  I.  C.  etc. 

Utramque  hanc  orationem  recitantibus  devote  indulgentiam  ttrcentorum 
dienim  pro  unaquaque  conceditmis. 

Die  29  Mavtii  1908. 

PIUS  PP.  X. 

Praesentis  Rescripti  authenticum  exemplar  exhibitum  fuit 
huic  S.  Congni.  Indulgentiis  Sacrisque  Reliquiis  praepositae.  In 
quorum  fidem  etc. 

Datum  Romae  e  Secretaria  eiusdem  S.  Congregationis,  die 
30  Martii  1908. 

t  D.  PANICI,  Archiep.  Laodicen.,  Secretarius. 


THE     BIBLICAL    COMMISSION. 


De  libri  Isaiae  indole  et  auctore. 

Propositis  sequentibus  dubiis  Commissio  Pontificia  de  Re 
Biblica  sequent!  modo  respondit : 

Dubium  I. — Utrum  doceri  possit,  vaticinia  quae  leguntur  in 
libro  Isaiae,  —  et  passim  in  Scripturis,  —  non  esse  veri  nominis 
vaticinia,  sed  vel  narrationes  post  eventum  confictas,  vel,  si  ante 
eventum  praenuntiatum  quidpiam  agnosci  opus  sit,  id  prophetam 
non  ex  supernaturali  Dei  futurorum  praescii  revelatione,  sed  ex 
his  quae  iam  contigerunt,  felici  quadam  sagacitate  et  naturalis 
ingeuii  acumine,  coniiciendo  praenuntiasse  ? 

R.  Negative. 

Dubium  II. — Utrum  sententia  quae  tenet,  Isaiam  ceterosque 
prophetas  vaticinia  non  edidisse  nisi  de  his  quae  in  continenti 
vel  post  non  grande  temporis  spatium  eventura  erant,  conciliari 
possit  cum  vaticiniis,  imprimis  messianicis  et  eschatologicis,  ab 
eisdem  prophetis  de  longinquo  certo  editis,  necnon  cum  com- 
muni  SS.  Patrum  sententia  concorditer  asserentium,  prophetas 
ea  quoque  praedixisse,  quae  post  multa  saecula  essent  implenda  ? 

R.  Negative. 

Dubium  III. — Utrum  admitti  possit,  prophetas  non  modo  tam- 
quam  correctores  pravitatis  humanae  divinique  verbi  in  profectum 
audientium  praecones,  verum  etiam  tamquam  praenuntios  even- 
tuum  futurorum,  constanter  alloqui  debuisse  auditores  non 
quidem  futures,  sed  praesentes  et  sibi  aequales,  ita  ut  ab  ipsis 
plane  intelligi  potuerint ;  proindeque  secundam  partem  libri 
Isaiae  (cap.  XL-XLVI),  in  qua  vates  non  ludaeos  Isaiae 
aequales,  at  ludaeos  in  exilio  babylonico  lugentes  veluti  inter 
ipsos  vivens  alloquitur  et  solatur,  non  posse  ipsum  Isaiam  iamdiu 
emortuum  auctorem  habere,  sed  opertere  earn  ignoto  cuidam  vati 
inter  exules  viventi  assignare  ? 

R.  Negative. 

Dubium  IV. — Utrum,  ad  impugnandam  identitatem  auctoris 
libri  Isaiae,  argumentum  philologicutr,  ex  lingua  stiloque 
desumptum,  tale  sit  censendum,  ut  virum  gravem,  criticae  artis 
et  hebraicae  linguae  peritum,  cogat  in  eodem  libro  pluralitatem 
auctorum  agnoscere  ? 

R.  Negative. 

Dubium  V. — Utrum  solida  prostent  argumenta,  etiam  cumula- 
tive sumpta,  ad  evincendum  Isaiae  librum  non  ipsi  soli  Isaiae, 
sed  duobus,  imo  pluribus  auctoribus  esse  tribuendum  ? 

R.  Negative. 

Die  autem  28  lunii  anni  1908,  in  Audientia  ambobus  Rmis. 
Consultoribus  ab  Actis  benigne  concessa  Sanctissimus  praedicta 
responsa  rata  habuit  ac  publici  iuris  fieri  mandavit. 

FULCRANUS  VlGOUROUX,  P.S.S. 

LAURENTIUS  JANSSENS,  O.S.B. 

Consultores  ab  Actis. 
Romae,  die  29  lunii  1908. 


THE     SACRED     PENITENTIARY. 


Deputati  et  Senatores  Galliae  qui  votis  suis  legem  separations 
constituerunt,  excommunication!  latae  sententiae  subiicluntur, 
Solvuntur  quaedam  alia  dubia  praecipue  eorumdem  sepultu 
ram  respicientia. 

Beatissime  Patey, 

Vicarius  Generalis  dioecesis  N....  implorat  solutionem  se- 
quentium  dubiorum  : 

I.  An  deputati  et  Senatores   Galliae  qui   votis   suis  legem 
Separationis,  ut  aiunt,  constituerunt,  subiaceant,  ipso  facto,  ex- 
communicationi  latae  sententiae  ? 

II.  Quatenus  affirmative,  an  Ordinarius  debeat  contra  illos 
declaratoriam   excommunicationis    sententiam   ferre   ut   eccle- 
siastica  sepultura  priventur  ? 

III.  Quatenus  negative,  an  iidem  subiaceant  excommunica- 
tioni  tantum  ferendae  sententiae  ? 

IV.  Si  iidem  Deputati  et  Senatores  excommunicati  non  sunt, 
an  habendi  sunt  ut  peccatores  publici  ita  ut  sint  omni  eccle- 
siastica  sepultura  privati  ? 

V.  Quatenus   negative,    an  expedit  praedictos   si   decedant, 
iisdem  religiosis  honoribus  tumulari  quibus  caeteri  fidelium  et 

utrum  conveniat  observare  practicam  hanc  normam  :  ut  eisdem 
Deputatis  et  Senatoribus  defunctis  concedatur  tantum  missa 
lecta  cum  simplici  absolutione  cadaveris  ? 

Et  Deus.. . 

Sacra  Poenitentiaria,  mature  consideratis  expositis,  respondet  : 

Ad  I.  affirmative. 

Ad  II.  Ad  id  Episcopum  minime  teneri,  nee  generatim  consu- 
lendum,  nisi  specialis  ratio  aliud  prorsus  exigat. 

Ad  III.  Provisum  in  primo. 

Ad  IV.  Si  notorie  constet  huiusmodi  homines  in  peccato  suo 
decedere,  indigni  sunt  ecclesiastica  sepultura. 

Ad  V.  Si  poenitentes  defuncti  sint,  non  sunt  privandi  con- 
suetis  honoribus;  si  res  dubia  sit,  affirmative  ad  secundam 
partem. 

Datum  Romae  ex  S.  Poenitentiaria  die  20  Maii  1908. 

GIORGI,  S.  P.,  Regens. 


CONSTITUTIO    APOSTOLICA 

De  promulgatione  legum  et  evulgatione  actorum  S.  Sedis. 


PIUS  EPISCOPUS. 

SERVUS  SERVORUM  DEI 

Ad  perpetuam  rei  memoriatn. 

Promulgandi  pontificias  Constitutiones  ac  leges  non  idem 
semper  decursu  temporis  in  Ecclesia  catholica  fuit  modus;  a 
pluribus  tamen  saeculis  consuetude  invaluit,  ut  earum  exemplaria 
publice  proponerentur  frequentioribus  quibusdam  Urbis  affixa 
locis,  praesertim  ad  Vaticanae  ac  Lateranensis  Basilicae  valvas. 
Quae  autem  Romae,  tamquam  in  christianae  reipublicae  centro 
et  communi  patria  fidelium,  promulgarentur,  ea  ubique  gentium 
promulgata  censebantur,  vimque  legis  plenissimam  obtinebant. 
Verum,  quum  promulgandae  legis  ratio  et  modus  a  legislatoris 
voluntate  pendeat,  cui  integrum  est  constitutas  innovare  ac 
moderari  formas,  aliasque  pro  temporum  ac  locorum  opportuni- 
tate  sufficere  ;  idcirco  factum  est,  ut,  vel  anteactis  temporibus, 
non  omnes  Apostolicae  Sedis  leges  ac  Constitutiones,  memorata 
forma,  hoc  est  consuetis  Urbis  affixae  locis  promulgarentur. 
Recentius,  sacrarum  praesertim  Congregationum  opera,  quibus 
Romani  Pontifices,  ad  leges  iam  latas  declarandas  aut  ad  novas 
constituendas,  utebantur,  id  fere  in  consuetudinem  venit,  ut 
acta  Sanctae  Sedis  eiusque  decreta,  in  Officio  a  secretis  a  quo 
edita  essent  legitima  auctoritate  vulgata,  hoc  ipso  promulgata 
haberentur.  Publici  sic  iuris  effecta,  dubitari  quidem  nequit, 
quin  acta  ipsa  rata  firmaque  essent,  turn  quod  plerumque  munita 
clausulis,  contrariis  quibusvis  derogantibus,  turn  quod  id  genus 
promulgatio  esset  vel  expresse  vel  tacite  approbata  a  Pontifice 
Maximo.  Huic  tamen  promulgandi  rationi  etsi  plena  vis  esset 
solemnitas  ilia  deerat  quam  par  est  sumptae  auctoritatis  actis 
accedere.  Ea  de  causa  complures  Episcopi,  non  modo  a  nobis, 
sed  a  Nostris  etiam  Decessoribus,  quum  saepe  alias,  turn 
novissime  in  postulatis  circa  ius  canonicum  in  codicem  redigen- 
dum,  flagitarunt,  ut  a  suprema  Ecclesiae  auctoritate  Com- 
mantarium  proponeretur,  in  quo  novae  promulgarentur  ecclesias- 
ticae  leges,  et  Apostolicae  Sedis  acta  vulgarentur. 

Re  igitur  mature  perpensa,  adhibitisque  in  consilium  aliquot 
S.  R.  E.  Cardinalibus,  Antistitum,  quos  diximus,  excipienda 
vota  rati,  auctoritate  Nostra  Apostolica,  harum  Litterarum  vi, 
edicimus,  ut,  ineunte  proximo  anno  1909,  Commentarium  officiale 
de  Apostolicae  Sedis  actus  edatur  Vaticanis  typis.  Volumus 
autem  Constitutiones  pontificias,  leges,  decreta,  aliaque  turn 
Romanorum  Pontificum  turn  sacrarum  Congregationum  et 
Officiorum  scita,  in  eo  Commentario  de  mandate  Praelati  a 
secretis,  aut  maioris  administri  eius  Congregationi  vel  Officii,  a 
quo  ilia  dimanent,  inserta  et  in  vulgus  edita,  hac  una,  eaque 
unica,  ratione  legitime  promulgata  haberi,  quoties  promulgatione 
sit  opus,  nee  aliter  fuerit  a  Sancta  Sede  provisum.  Volumus 
praeterea  in  idem  Commentarium  caetera  Sanctae  Sedis  acta 
referri,  quae  ad  commune  m  cognition  em  videantur  utilia, 
quantum  certe  ipsorum  natura  sinat ;  eique  rei  perficiendae 
sacrarum  Congregationum,  Tribunalium  et  aliorum  Ofl&ciorum 
moderatores  opportune  consulere. 

Haec  edicimus,  declaramus,  sancimus,  decernentes  has 
Litteras  Nostras  firmas,  validas  et  efficaces  semper  esse  ac 
fore  suosque  plenarios  et  integros  effectus  sortiri  atque  obtinere, 
contrariis  quibusvis  non  obstantibus. 

Datum  Romae  apud  S.  Petrum,  anno  Incarnationis  Dominicae 
millesimo  nongentesimo  octavo,  3  Kalendas  Octobris,  Pontifi- 
catus  Nostri  sexto. 

A.  Card.  Di  PIETRO,  Datarius. 

R.  Card.  MERRY  DEL  VAL,  a  Secretis  Status. 

VISA  :  De  Curia  I.  DE  AQUILA,  e  Vicecomitibus. 
Loco  |J(  Plumbi. 

Reg.  in  Secret.  Brevium 

V.  CUGNONIUS. 

LETTERS, 


Pius  X  Emo.  Card.  Gibbons,  Archiepiscopo   Baltitnoren.  gratu- 
latur  pro  observantiae  et  pietatis  erga  5.  Sedem  et  Roma 
num  Pontificem  testimonio  quod   ab  Episcopis,  Clero  popu- 
loque  Foederatorum  Americae  Civitatum  sibi  signif icatum  est. 

DlLBCTO  FlLIO  NOSTRO  JACOBO  S.  R.  E.  PRESB.  CARD.  GlBBONS, 

ARCHIEPISCOPO  BALTIMORENSI. 

PIUS  PP.  X. 

Dilccte  Fili  Noster,  Salutcm  et  Apostolicam  Benedictionem. 

Quam  tuo  nomine  et  Venerabilium  Fratrum  ex  ista  Republica 
dederas  ad  Nos  proxime  epistolam,  singular!  Nos  quidem  cum 
voluptate  legimus  :  quippe  amantissime  piissimeque  perscriptam. 
Sane  eximia  Episcoporum  e  Foederatis  Americae  Civitatibus 
cum  in  omni  genere  officii  diligentia  et  alacritas,  turn  erga  Petri 
successorem  observantia  et  pietas  ita  comperta  Nobis  iam  erat, 
ut  exploratior  fieri  non  posset.  Sed  tamen  per  haec  solemnia 
sacerdotii  Nostri,  quum  divina  benignitate  Nobis  contingit,  ut 
pulcherrimis  orbis  catholici  significationibus  fruamur,  ipsi  recte 
existimastis  et  Americanam  Ecclesiam,  nobilem  istam  Ecclesiae 
Catholicae  partem,  huic  quasi  concentui  bonorum  omnium 
deesse  non  debere,  et  commune  testimonium  studii  vestri  Nobis 
fore  pergratum.  In  quo  valde  libenter  perspicimus  sic  vos  erga 
personam  humilitatis  Nostrae  affectos  esse,  quemadmodum  uni- 
versos  cupimus  et  optamus.  Placet  nempe  reverentia,  qua 
Vicarium  Jesu  Christi  colitis ;  placet  obsequium,  quod  fidei 
disciplinaeque  christianae  Magistro  profitemini ;  sed  perplacet  is 
amor  quo  communem  catholicorum  praesertim  diligitis  Patrem. 
Quando  igitur  rem  deditos  vos  Nobis  praestatis  filios,  facile 
intelligitis,  Nostra  vicissim  in  vos  paterna  charitas  quanta  sit. 
Qua  Nos  charitate,  uti  par  est,  Clerum  ceterumque  gregem 
vestrum  una  complectimur :  scimus  enim,  quotquot  curae  vestrae 
creditos  habetis,  in  primis  esse  studiosos  Nostri  et  Apostolicae 
huic  Sedi  coniunctos.  Quod  autem  scribitis  videri  vobis  auspi- 
cato  accidere,  ut,  quum  eo  tempore  sacerdotium  iniverimus,  quo 
Maria  Immaculata,  ad  oppidum  Lourdes  apparens,  ibi  mirificae 

beneficentiae  suae  tamquam  fontem  aperuit,  huius  fact!  recorda- 
tio  cum  sacerdotal!  Nostra  celebritate  concurrat,  rem  vos  attin- 
gitis  vehementer  Nobis  cogitatu  iucundam.  Scilicet  divinae 
Matris  apud  Christum  patrocinio  unice  confisi  semper  sumus : 
atque  sicut  Ilia,  quod  minime  dubitamus,  cursum  sacerdotalis 
Nostri  muneris  praesens  usque  adhuc  adiuvit,  ita  sperare  libet, 
velle  Ipsam  Nobis,  iam  ad  hoc  dignitatis  fastigium  investigabili 
Dei  voluntate  provectis,  sollicitudinum,  quibus  angi  Nos  videt, 
solatium  afferre.  Ac  in  tanta  mole  molestiarum  non  ignoratis 
quae  Nos  premant  maxime.  Quare  pergite,  ut  facitis,  Nobis- 
cum  implorare  Virginem,  praesertim  ut  quae  sibi  admodum  esse 
curae  Ecclesiam  Gallicam  ostenderit,  tarn  misere  hodie  afflic- 
tam,  mature  in  statum  tranquillae  libertatis  restituat,  eademque, 
Interemptrix  haeresum,  de  finibus  christiani  populi  pestiferos 
errores  exterminet,  quos  damnando  denuntiavimus.  Quod  reli- 
quum  est,  merito  vestro  magnas  vobis  agimus  et  habemus 
gratias ;  atque  auspicem  divinorum,  quae  precamur  munerum, 
simulque  testem  praecipuae  Nostrae  benevolentiae,  tibi,  dilecte 
Fili  Noster,  tuis  istis  in  episcopatu  collegis,  universoque  Clero 
et  populo  vestro  Apostolicam  benedictionem  peramanter  im- 
pertimus. 

Datum  Romae  apud  S.  Petrum,  die  17  lunii  1908,  Pontificatus 
Nostri  anno  quinto. 

PIUS  PP.  X. 


Pius  X  Archiepiscopo  Westmonasteriensium  gratulatur  pro  fell- 
cissimo  exitu  Conventus  Eucharistici  Londinensis,  laudatque 
omnes  et  praesertim  ducem  de  Norfolk,  qui  in  coetu  apparando 
et  perficiendo  adiumentum  praestitere. 

VENERABILI  FRATRI  FRANCISCO,  ARCHIEPISCOPO  WEST- 
MONASTERIENSIUM. 
Venerabilis  Prater,  salutem  et  Apostolicam  Benedictionem. 

Solatium  Nos  illudque  tarn  grande  quam  fuerat  ante  expeti- 
tum,  ex  habito  istic  conventu  Eucharist  tco  cepimus,  quern  non 
Anglis  modo,  sed  universo  pene  adspectanti  orbi  extitisse  pietatis 
vestrae  turn  testem  turn  laudem  accepimus.  Allata  enim 
publice  nuncia  gratiusque  multo  et  luculentius  Venerabilis 
Fratris  Nostri  Vincentii  S.  R.  E.  Cardinalis  Vannutelli,  Legati 
Nostri,  enarratio  sic  descriptum  exhibuere  congressionis  exitum 
ut  sive  celebri  illustrium  virorum  frequentia,  sive  profunda  dis- 
ceptandi  decernendique  gravitate,  sive  praebitis  fidei  cultusque 

Eucharistiae  testimoniis,  sive  denique  comitantium  splendore 
caerimoniarum,  debeat  is  coetus,  uti  Anglis  aetate  et  ordine 
priori  ita  Ecclesiae  universae  amplitudine  princeps  existimari, 
Congressum  cessisse  tarn  prospere,  a  Deo  primum  repetendum. 
At  non  opera  Nobis  praetereunda  ilia  est  quam  ipse,  Venerabilis 
Frater,  sollerter,  prudenter  studioseque  contulisti,  hoc  demum 
digno  recreatus  praemio,  catholicos  vidisse  tuos  nobilitate  fidei 
mirabiles.  Eum  vero  commemorare  insimul  placet,  cuius,  que- 
madmodum  ab  omni  catholicae  Angliae  gloria  non  seiunctum  est 
nomen,  ita  huic  adiunctum  conventui  manet :  Ducem,  id  est,  de 
Norfolk,  qui  coetu  apparando  et  perficiendo  atque  etiam  excipi- 
endis  honestissime  primoribus  laudem  promeruit. — Utique  sin- 
gulorum  heic  afferre  velimus  nomina,  quum  ex  ordine  nobilium, 
turn  e  civibus  caeteris,  qui  variis  modis  celebrando  prospere 
congressui  adiumentum  praestitere,  delatisque  liberaliter  hospi- 
tiis,  Angliam  monstrarunt  peregrinis  splendide  urbanam.  Id 
vero  quoniam  expleri  per  Nos  nequeat,  tibi  libenter  demanda- 
mus  ut  gratias  iis  laudesque  nomine  Nostro  persolvas. 

Ad  haec,  iucundi  beneque  affecti  animi  Nostri  testimonium 
iis  etiam  e  saeculari  regularique  Clero  dare  par  est,  qui  diligen- 
tiam  studiumque  congressionis  bono  impenderunt,  optime  prop- 
terea  de  Religione,  de  Nobis,  de  Eucharistico  cultu  promeriti. — 
Omnes  denique  filios  ex  Anglia  Nostros  cum  amore  et  grati 
animi  sensu  complectimur,  eos  publice  dilaudantes  quod,  profes- 
sione  fidei,  exemplo  caeteris  existant.  Deum  postremo  vehe- 
menter  adprecati  ut  Eucharistici  conventus  fructus  uberes 
reddat  velitque  pro  utilitate  patriae  perennes,  auspicem  coeles- 
tium  gratiarum  Nostraeque  dilectionis  pignus  Apostolicam 
Benedictionem  Tibi,  Duci  de  Norfolk,  cunctisque  Regni  catho- 
licis  peramanter  in  Domino  impertimus. 

Datum  Romae,  die  15  Octobris,  Pontificatus  Nostri  anno 
sexto. 

PIUS  PP.  X. 

Ordo  servandus  in  Sacris  Congregationibus,  Tribunaiibus, 
Officiis  Romanae  Curiae. 

NORMAE  PECULIARES. 
CAP.  I. 

DB    AMBITU    COMPETENTIAE    SINGULORUM    OFFICIORUM 
SANCTAE    SEDIS. 

i.  Secundum  praescripta  Constitutionis  Sapicnti  consilio, 
Ofl&ciorum  Sanctae  Sedis  competentia  partim  territorium,  partira 
veto  materiam  afficit. 

(a)  Congregation!  Sancti  Officii,  in  suae  competentiae  rebus, 
territorii  limites  nulli  sunt. 

(b)  Consistorialis   munia   sunt   circumscripta   regionibus  iuri 
communi  obnoxiis,  in  quibus  ipsa  suara  et  cum  aliis  non  com- 
munem  habet  competentiam  circa  ea  omnia,  quae  ad  regimen 
dioecesanum,  ad  Seminaria,  ad  Episcoporum  aliorumque  Ordi- 
nariorum  electionem,  ad  Apostolicas  visitationes,  ad  relationes  de 
statu  dioecesum  referantur. 

(c)  Congregation!  de   disciplina  Sacramentorum  in  iis  quae 
matrimonium  spectant,  competunt  quoque  loca  Congregation!  de 
Propaganda  Fide  obnoxia,  ad  memoratae  Constitutionis  normam. 
Circa  cetera  Sacramenta  competentiam  habet  circumscriptam 
regionibus  iuri  communi  subjectis. 

(d)  Concilii  et  Studiorum  Congregationibus,  in  ipsarum  com- 
petentiae negotiis,  certi  locorum  assignati  sunt  limites,  quemad- 
modum  Consistoriali. 

(e)  Congregatio  religiosorum  Sodalium  praecipuam  et  propriam 
habet  competentiam  in  religiosos  ubicumque  versantur,  atque  in 
rebus  omnibus,   quae  statum,   disciplinam,   studia   et  sacram 
ipsorum  Ordinationem  spectant,  salvo  iure  Congregation  is  de 
Propaganda  in  religiosos  qua  missionarios. 

(/)  Propagandae  Fidei  Congregatio  jurisdictionem  locis  et 
rebus  circumscriptam  habet,  iuxta  memoratae  Constitutionis 
praescriptum. 

(g)  Congregationibus  Indicis,  Rituum,  pro  Negotiis  eccle- 
siasticis  extraordinariis,  Caeremoniali,  itemque  Tribunaiibus  turn 

intern!  turn  externi  fori,  pro  suae  competentiae  negotiis,  nulli 
sunt  constituti  territorii  limites. 

2.  Etsi,  abrogata  iurium  cumulatione  in  Sanctae  Sedis  Officiis, 
sua  cuique  negotio  sit  constituta  sedes;  nihilominus,  quia  in 
peculiaribus  casibus  dubitationi  aut  errori  locus  esse  potest,  firma 
manet  antiqua   lex  qua,   delato  et   excepto  ab  aliquo  Officio 
supplici  libello  pro  impetranda  re  sive  ad  gratiam  pertinente, 
sive  ad  iustitiam,  nemini  ulla  de  causa  licet  aliud  suo  marte 
Officium  ad  eumdem  finem  adire  ;  sed  opus  est  adsensu  Officii 
ipsius  quocum  agi  coeptum  est,  aut  Congregationis  Consistorialis 
decreto,  quo  venia  detur  transmittendi  negotii. 

Quaevis  concessio  ab  Officio  alio  profecta,  contra  memoratam 
legem,  irrita  esto. 

3.  In  expostulationibus  ad  Sanctam  Sedem  si  libellus  ad  S. 
Rotam  delatus  est,  Decanus  cum  duobus  Auditoribus  primis  ;  si 
ad  aliquam  Congregationem  ordinarius  eiusdem  Congressus,  de 
quaestionis  natura  videbunt,  utrum  res  administrationis  ac  dis- 
ciplinae  tramite  tractanda  sit,  an  summo  iure  agendum. 

Horum  primum  si  accidat,  iudicium  quaestionis  reservatur 
sacrae  Congregationi  cui  competit,  ad  normam  Const.  Sapienti 
consilio. 

Alterum  si  fiat,  quaestio  ad  proprios  indices  ac  sua  tribunalia 
deferatur  ad  normam  iuris  communis  definienda,  salvo  semper 
proprio  Signaturae  Apostolicae  procedendi  modo. 

CAP.  II. 

DE    IIS   QUAE    PLENAE    CONGREGATIONI    RESERVANTUR 
ET   CONGRESSUI    TRIBUUNTUR. 

1.  In   sacris  omnibus  Congregationibus  communiter  iudicio 
Patrum  Cardinalium,   quibus  ipsae  constant   (vel,   uti  vulgo 
dicitur,  plenae  Congregationi),  est  reservata  solutio  dubiorum 
omnium  aut  quaestionum  de  iure  interpretando :  examen  con- 
troversiarum  ordinis  administrationem  ac  disciplinam  spectantis, 
vel  per  se,  vel  ob  adiuncta  graviorum  ;  disceptatio  de  gratiis  ac 
facultatibus  maioris  momenti,  iisdemque  vel  per  se,  vel  ratione 
modi  insuetis ;  acta  denique  omnia  publici  ordinis  atque  com- 
munis, sive  praeceptiones  ea  sint  sive  praescriptiones. 

2.  Ad  Congressum  pertinet  ea  praeparare  quae  ad  plenam 
Congregationem  erunt  deferenda ;  deliberata  exsequi  post  ap- 
probationem  Summi  Pontificis  ;  eadem  casibus  aptare  similibus, 
ubi  res   perspicua   sit,  obvia,  nullique  obiecta  controversiae  ; 
largiri,  pro  potestate  a  Pontifice  Maximo  facta,  facultates,  gratias, 
indulta,   quae   consueta   sint  et   fa  cilia  ;  providere  ut  quae  in 
Officio  geruntur,  omnia  rite  procedant  secundum  normas  turn 
communes  turn  peculiares  huius  legis  et  Constit.  Sapienti  consilio. 

CAP.  III. 

DE    MODO    TRACTANDI    NEGOTIA    NON    STRICTE    IUDICIALIA. 

Art.  I. — Quando  agitur  de  rebus  gratiae. 

1.  Si  gratiae  seu  facultates,  dispensations,  indulta,  quae  quis 
a  Sancta  Sede  postulet,  ius  aliis  quaesitum  laedant ;  ii,  quorum 
interest,  aut  directo  aut  per  Ordinaries  suos  ante  concessionem 
audiendi  sunt. 

2.  Gratiae  quas  quis  pro  se  a  Sancta  Sede  oretenus  assequitur, 
ipsi  petenti   in   foro   conscientiae   suffragantur.     Nemo   tamen 
potest  cuiuscumque  privilegii  usum  adversus  quemquam  vindi- 
care,  nisi  privilegium  ipsum  legitime  probet. 

3.  Gratiae  quae  a  Sancta  Sede  scripto  conceduntur,  com- 
muniter  ab  ipsa  directo  promanant  per  personas  et  Officia  iure 
recognita.  Quandoque  vero  supplex  oratoris  libellus  ad  Ordi- 
narium,   vel  ad  alium    eius    loco    ecclesiasticum    virum,    per 
personas  et  Officia  memorata  remittitur,  cum  facultatibus  peti- 
tam  gratiam  largiendi,  sive  totam,  sive  certis  limitibus  circum- 
scriptam. 

Quum  preces  ad  Ordinarium  cum  facultatibus  remittuntur, 
eius  aequo  iudicio  rectaeque  conscientiae  imploratae  gratiae 
largitio  permittitur,  habita  ratione  formae  rescript!,  rerum  Sanctae 
Sedi  expositarum,  et  opportunitatis  gratiae  concedendae. 

Ubi  vero  ab  ipsa  Sancta  Sede,  interposito  nemine,  gratia 
impertiatur,  exarari  rescripta  possunt,  aut  forma  gratiosa,  aut 
commissoria. 

4.  Si  forma  gratiosa,  exsecutorem  suapte  natura  non  postu- 
lant. Exhibenda  tamen  Ordinario  sunt,  qui  ea  suo  recognitions 
rescripto  roboret,  si  de  rebus  agatur  publicis,  cuius  generis  in- 
dulgentiae  sunt  communiter  impertitae,  sacrae  reliquiae  publicae 
venerationi  proponendae,  aliaque  huiusmodi ;  aut  si  comprobare 
conditiones  quasdam   oporteat,   uti  loci    decorem    in    sacellis 
privatis,  aliaque  id  genus. 

Si  vero  commissoria  forma  rescripta  expressa  sint,  opus  habent 
exsecutore.  Nee  licet  Ordinario  exsecutionem  detrectare,  nisi 
forte  horum  alterutrum  occurrat  ut,  aut  manifesto  vitiosae,  hoc 
est  obreptitiae  vel  subreptitiae  sint  preces,  aut  qui  gratiam 
impetravit  adeo  videatur  indignus  ut  aliorum  offensioni  futura 
sit  indulti  concessio.  Haec  si  accidant  Praelatus,  intermissa 
exsecutione,  statim  ea  de  re  certiorem  faciet  Apostolicam  Sedem. 

5.  Pro  recognitionis  testimonio,  quo  rescripta  muniuntur,  ut 
est  in  superiore  num.  4,  nulla  est  repetenda  compensatio.  Neces- 
sariae  tamen  impensae  sarciri  possunt,  quales  ex.  gr.  occurrunt 
ad  loci  cognitionem  in  sacelli  usum  adhibendi,  aut  ad  fidei  com- 
probationem  circa  aliquam  sacram  reliquiam. 

6.  Servatis,  turn  quae  superiore  num.  4  statuta  sunt  circa 
rescriptorum  exsecutionem,  turn  necessariis  conditionibus  ad 
sacras  indulgentias  lucrandas ;  a  die  3  Novembris  1908,  quo  die 
incipient  vim  legis  habere  praescripta  in  Constitutione  Sapienti 
consilio,  gratiae  ac  dispensationes  omne  genus  a  Sancta  Sede 
concessae,  etiam  censura  irretitis,  ratae  sunt  ac  legitimae,  nisi 
de  iis  agatur  qui  nominatim  excommunicati  sint,  aut  a  Sancta 
Sede  nominatim  pariter  poena  suspensionis  a  divinis  multati. 

Art.  II. — Quando  agitur  de  causis  ordinis  disciplinam  et  administrationtm 

spectantis. 

7.  In  causis  apud  Sacras  Congregationes  administrationis  ac 
discipiinae  tramite  agitandis,  remota  litis  contestatione,  exclusa 
auditione  testium  nullisque  scriptis  patronorum  receptis  habe- 
bitur  quaestio  ;  audientur  tamen  semper  partes  quorum  interest, 
ab  iisque  producta  documenta  excutientur. 

8.  Ut  ii  quorum  interest  suam  causam  dicere  valeant  erunt 
praemonendi,  vel  per  suos  Ordinarios  vel  directo,  ad  iuris  com- 
munis  normas. 

9.  Quod   si   pro  re  sua  typis  edere  ac  distribuere  scriptum 
suum  aliquod  vellent,  facere  hoc  poterunt,  servatis  normis  statutis 
in  can,  29  Legis  propviae  S.  Romanae  Rotae,  congrua  congruis 
referendo. 

10.  Quaestione  semel  instituta  penes  Congregationem  aliquam 
administrationis  ac  discipiinae  tramite,  et  a  partibus  admisso  aut 
saltern  non  recusato  hoc  agendi  modo  ;  his  iam  non  licet  eadem 
de  causa  actionem  stricte  iudicialem  instituere. 

Eoque  minus,  deliberata  re  atque  ad  sententiam  deducta,  fas 
erit  hoc  agere. 

Est  nihilominus  Congregation!  Sacrae  facultas,  quovis  in  stadio 
quaestionis,  ad  indices  ordinaries  causam  deferre. 

CAP.  IV. 

DE    DIEBUS    QUIBUS    CARDINALIUM    COETUS    COADUNANTUR 
AC    DE    MODO    PROCEDENDI    PLENARUM    CONGREGATIONUM. 

i.  Stati  dies  habendis  coetibus  Patrum  Cardinalium  erunt 
dies  Lunae       pro  SS.  CC.  Propagandae  Fidei  et  Indicis  ; 
,,    Martis  „      „     Rituum,  Caeremoniali,  et  Studiorum ; 

„    Mercurii  pro    S.     C.  Sancti  Officii ; 
„    lows       pro  SS.  CC.  Consistoriali,    et    pro  Negotiis  eccle- 

siasticis  extraordinariis ; 

„    Veneris  „      „     Sacramentorum,  et  religiosorum  Soda- 

Hum; 
,,    Sabbati    pro     S.     C.  Concilii,  et  pro  Signatura  Apostolica. 

In  Officiis,  quae  unum  eumdemque  suis  conventibus  agendis 
habent  constitutum  diem,  ipsorum  Moderatores  consilia  inter  se 
inibunt  de  iisdem  habendis  per  hebdomadas  diversas. 

2.  Si   quaestio    eiusmodi    sit,    quae    plenae    Congregationis 
iudicium  postulet,  conficiendum  erit  officiate  folium,  compendio 
collectam  quaestionem  exhibens,  cum  adiectobrevi  summario  ac 
dubiis  ad  excutiendum  propositis. 

In  gravioribus  aut  difficilioribus  sive  de  facto,  sive  de  iure 
quaestionibus,  singularum  Congregationum  Moderatores  cura- 
bunt  unius  vel  alterius  Consultoris  rogare  sententiam,  official! 
folio  adiiciendam. 

3.  Folia  officialia,  Consultorum  wta,  quidquid  proelo  edi  debeat 
nomine  Officiorum  Sanctae  Sedis,  documenta  ipsa  aut  defen- 
siones,  quae  partes  exhibere  velint,  ubi  agatur  de  criminum  aut 
matrimonii  causis  prudentius  cautiusque  tractandis,  haec  omnia 
Vaticanis  typis  imprimenda  tradentur.  Cetera  aliis  etiam  officinis 
committi  poterunt,  quae  a  Cardinal!  a  secretis  Congregationis 
Consistorialis  in  suo   Congressu  probatae  sint,   et  in  quibus 
cautum  sit  circumspectioni  pro  variis  casibus  necessariae. 

4.  Scripta  typis  impressa  Patribus  Cardinalibus  dispertientur 
decem  saltern  ante  diebus  quam  Congregatio  habeatur. 

5.  Qui  typis  edita  folia  scriptave  alia  receperint,  quae,  sive 
positive  praecepto,  sive  rei  delicatiore  natura,  postulant  secreti 
religionem,  de  arcano  servando  erunt  maxime  solliciti ;  idque, 
non  per  dies  tantum   rei  studio  tributes,  sed  etiam  posthac, 
quamdiu  impressa  ea  folia  scriptave  domi  retinuerint. 

lidem  curare  debebunt  ut,  post  obitum,  ea  documenta  suo 
quaeque  Officio  inviolata  restituantur. 

Hac  lege  aeque  obstringuntur  uniuscuiusque  Officii  administri, 
Consultores  ac  Patres  Cardinales. 

Easdem  qui  chartas  alio  deferat,  debitis  modis  ac  tutiore  via 
transmittendas  curabit. 

6.  Nulla  fit  immutatio  in  recepto  more,  quo  Sacrae  Congrega- 
tiones  quaedam  in  certis  negotiis,  aliquot  ante  dies  quam  Patrum 
Cardinalium  cogatur  coetus,  convocant  Consultorum  collegium 
ut  eorum  sententiam  rogent. 

Summam  hanc  sententiarum  postulare  poterunt  semper 
Moderatores  Congregationum  aut  Patres  Cardinales  aliis  etiam 
in  causis,  praeter  ordinarias,  modo  sint  maioris  momenti. 

7.  In  Patrum  Purpuratorum  coetibus  primus  sermonem  in- 
stituet  Cardinalis  Ponens,  seu  relator,  si  aderit ;  eo  absente,  aut 
post  ipsum,  Cardinalis  priorem  obtinens  locum  ;  subinde  ceteri 
ex  ordine ;  denique  Cardinalis  Praefectus  aut  eius  vice  fungens. 

8.  Quae  Sacrae  Congregation!  aut  plerisque  illorum  qui  in- 
terfuerunt,  decernenda  visa  sint,  ea,  constant!  lege,  cui  deroga- 

bitur  nunquam,  exarari  scripto  debebunt,  perlegi  et  pro  contione 
approbari. 

Eadem  servabitur  lex  in  Consultorum  conventibus. 

9.  Si  nihil  obstet,  sententia,  in  quam  sacer  Ordo  devenit,  a 
Praelato  a  secretis  in  suo  Officio  evulgabitur ;  et  de  ea  scriptum 
aut  typis  impressum  exemplar  tradetur  omnibus  eiusdem  Con- 
gregationis  Cardinalibus  in  Urbe  residentibus. 

10.  Sententia  evulgata,  parti  oneratae  licet  intra  dies  decem 
novae  audientiae  beneficium  flagitare.  Cardinal!  autem  Praefecto, 
audito  Congressu,  arbitrium  erit  eius  beneficii  concedendi  aut 
recusandi,  prout  rerum  adiuncta  suaserint. 

Quod  si  Patrum  Cardinalium  deliberatio  secumferat  clausulam 
amplius  non  proponatur,  non  poterit  novae  audientiae  beneficium 
concedi,  nisi  ab  ipsa  Congregatione  universa. 

ii.  Expensae,  quas  partes  in  causis  agendis  coram  Sacris 
Congregationibus  obierint,  generatim  repeti  non  possunt. 

Attamen  cum  pars  vocata  ad  suum  ius  persequendum,  per 
contumaciam  defuerit,  si  postea  velit  rem  iudicatam  referre,  hoc 
est,  causam  denuo  cognoscendam  proponere,  debebit  aut  se  de 
contumacia  purgare,  aut  congruam  pecuniae  summam  deponere, 
qua  impensae  sarciantur  diligentem  partem  aut  Sanctae  Sedis 
Officium  rursus  gravaturae. 

Item  si  quis  absque  legitima  causa  temere  postulet  ut  quaestio 
in  plena  Congregatione  proponatur,  Cardinalis  Officii  praeses  una 
cum  suo  Congressu  exigere  ab  instante  poterit,  ut  congruam 
summam  ad  eumdem  finem,  ut  supra,  deponat. 

CAP.  V. 

DE    RELATIONIBUS    SUMMO   PONTIFICI   AGENDIS. 

1.  In  relationibus  Pontifici  Summo  faciendis  iuxta  memoratam 
Constitutionem,  curae  erit,  pro  implicatioribus  saltern  negotiis, 
scriptum  rei  compendium  prae  oculis  habere  quod  deinde  in 
tabulario  adservabitur  una  cum  resolutione,  appositis  die  et  anno 
subscriptoque  nomine  referentis. 

2.  Si  Romano  Pontifici  visum  fuerit  aliquid  a  Sacra  Congre- 
gatione deliberatum  immutare,  de  hac  re  certiores  fient  Emi. 
Patres  in  proximo  coetu,  ad  ipsorum  normam. 

CAP.  VI. 

DE    MUNERE    VARIORUM    ADMINISTRORUM   COMMUNITER. 

i.  Praelatus,  ad  quern,  quovis  nomine,  moderatio  Officii  a 
secretis  proxime  spectat,  ut  est  num.  2,  cap  I,  Norm.  comm.  huius 
legis,  providebit  ut  negotia,  qua  par  est  celeritate  ac  diligentia 
expediantur,  secundum  normas  constitutas. 

Ad  eum  pertinet  maiorum  praesertim  negotiorum  tractatio, 
et  cura  ut,  quae  ad  eadem  referuntur,  epistolae  ac  rescripta 
redigantur. 

Ipse  Consultoribus  committit  studium  causarum,  se  positionunt 
de  quibus  dicant  rogati  sententiam ;  eosdem  convocat  quoties 
oportet,  eorumque  coetibus  praeest. 

Interest  Congregationibus  Patrum  Cardinalium,  notat  forma 
praescripta  quae  ipsi  decreverint,  et  ad  Sanctissimum  Patrem 
refert  statis  diebus,  quibus  ei  facta  sit  Ipsum  adeundi  potestas. 

Pro  Cardinali  Officii  praeside,  si  desit,  Congressus  habet  ac 
moderatur.  Salvis  autem  peculiaribus  cuiusque  Officii  normis, 
communiter  eius  actis  cum  Cardinali  subscribit. 

Administration!  pecuniae  advigilat,  eamque  dirigit  secun- 
dum  legis  huius  praescripta  num.  7,  cap.  XI,  Norm.  comm.  Prudent! 
eiusdem  iudicio  relinquitur  decernere,  utrum  praestet,  ad  eos, 
qui  directam  petierint  expeditionem  negotii  tributo  gravati,  re- 
scriptum,  tamquam  rem  creditam,  transmittere,  an  postulare  ut 
ante  solvatur. 

luxta  praescriptum  Constit.  Promulgandi,  quae  hac  ipsa  die 
vulgatur  ac  praesentis  legis  pars,  moderatoribus  Commentarii 
officialis  de  Apostolicae  Sedis  actis  ipse  tradere  tenetur  exemplaria 
decretorum  Officii  sui  quae  promulgari  debent.  Quae  veroutiliter 
evulgari  possunt,  eisdem  tradet,  Cardinali  Officii  praeside  con- 
sentiente.  In  utroque  casu,  ea  subsignabit,  aut  ab  alio  administro 
subsignari  iubebit,  in  fidem  et  testimonium  veritatis. 

Si  quae  cum  aliis  S.  Sedis  Officiis  communicari  aut  eisdem 
tradi  debeant,  et  in  omnibus  uti  gravius  aut  urgentius  quid 
accidat,  Cardinalem  praesidem  semper  conveniet. 

2.  Fungentes  pro  Praelato  a  secretis,  aut  Substituti,  debent, 
non  solum  praescriptas  officii  sui  partes  exsequi  omnes,  sed  etiam 
adiumento  esse  Praeposito  in  iis  omnibus  quae  ipse  postulet, 
eiusque  absentis  aut  impediti  vice  munus  implere. 

3.  Studii  adiutores  seu  informatores  (minutanti]  debent  : 

(a)  in  suae  quisque  causae  seu  positionis  studio  versari,  in 
iisque  praeterea  quas  ipsis  Officii  Praepositi  cognoscendas  com- 
mittant ;  eas  in  epitomen  cogere  distincto  in  folio,  quod  velut 
indicem  positionis  exhibeat  actorumque  seriem  quae  deinceps 
adiecta  sunt.  Eo  compendio  non  egent  expostulationes  aut  sup- 
plices  preces  paucis  contentae  verbis,  et  quae  forte  longius  non 
protrahentur ; 

(b)  interesse  Congressui  ut  de  commissis  ad  cognoscendum 
negotiis  referant,  suamque  sententiam  proponant,  caute  primum 
ut,  exceptis  urgentioribus  casibus  aut  positionibus,  de  quibus  in 
litt.  a,  relatio  semper  fiat  ex  scripto  ante  compendio ;  deinde,  ut 
in  maioribus  ac  difficilioribus  causis  positio  cum  adiecto  com- 

pendio,  ante  quam  cogatur  coetus,  ad  Praelatum  Officio  praepo- 
situm  deferatur,  ab  ipso  vel  per  se,  vel  per  alium  primi  ordinis 
administrum  expendenda,  quo  plenius  atque  facilius  possit  de 
causa  penitus  cognita  in  Congressu  dicere  ; 

(c)  epistolas  et  rescripta  de  rebus  ad  suam  positionem  perti- 
nentibus,  aut   sibi   commissis,   ductu   maiorum   administrorum 
exarare,    et    statuere   quomodo   sint   transmittenda,    utrum   et 
quodnam  sive  ordinarium  sive  speciale  tributum  solvendum  sit, 
an  fiat  exemption!  locus  ; 

(d)  officiale   folium    et    summarium    documentorum    maioris 
momenti  conficere,  quum  res  erit  ad  plenam   Congregationem 
referenda ;    eius  imprimendi  curam  suscipere,  typicas   formas 
emendare.     In  hoc  autem  redigendo  folio  vigentem  consuetudi- 
nem  retinebunt ;  et,  ubi  res  postulaverit,  inserent  iuris  et  facti 
animadversiones  vel  necessarias  vel  utiles  ad  iustam  solutionem 
quaestionis. 

4.  Adiutoribus  et,  si  fieri  potest,  etiam  scriptoribus,  sua  cuique 
negotia  erunt  materiae  aut  regionis  ratione  divisa. 

5.  Adiutores  laurea  doctoris  oportet  esse  insignitos  in  sacra 
theologia  et  in  iure  canonico. 

lidem  in  Congregationibus  praesertim,  quorum  negotia  regionis 
ratione  divisa  sunt,  unam  saltern  callebunt  ex  his  linguam : 
gallicam,  germanicam,  anglicam,  hispanicam,  lusitanam.  Cura- 
bunt  autem  Praepositi  ut  in  Officio  a  secretis  sermones  hi 
omnes  intelligantur ;  cuius  rei  gratia  opportunum  erit,  candi- 
datis,  etiam  ad  alia  inferiora  officia,  tamquam  conditionem 
proponere,  ut  vel  unam  ex  memoratis  linguis,  pro  casibus  ac 
necessitate,  sciant. 

6.  Scriptorum  amanuensium  est  Officii  epistolas  et  rescripta 
e  positione  exscribere,  et  quae  paucis  recepto  usu  indicata  sint 
verbis,  ea  fusius  evolvere. 

Curam  omnem  adhibebunt,  ut  quavis  menda  scriptura  careat ; 
nee  subscribendam  tradent  nisi  prius  attente  perlegerint.  Huic 
diligentiae  qui  desit  identidem,  praebere  poterit  causam,  cur  in 
ipsum  severius  animadvertatur.  Absoluta  scriptione,  nomen 
suum  et  cognomen  initialibus  litteris  position!  adiicient  in 
confecti  operis  testimonium. 

Epistolae  ac  rescripta  redigentur  communiter  in  foliis,  quae 
inscriptum  gerant  suae  Congregationis  nomen,  induentque 
formam  ex  institute  Romanae  Curiae  vigentem. 

7.  Qui  conficiendis  tabulis,   seu  pvotocollo,   dant  operam   in 
librum    et  in   parvam  rubricam   documenta  referent  actaque 
Officio  exhibita ;   relatarum  in  album  rerum  indicium,  vulgc* 
culum,   folio  vel  position!  apponent ;   rite  digestum  habebunt 
librum  return  notabilium  ;  positiones  in  tabularium  nondum  relatas 

ordine  disponent,  eas  dividentes  pro  sua  quamque  dioecesi  et 
pro  annorum  ac  mensium  serie,  secundum  progredientem  pro- 
tocolli  numerum. 

8.  Tabulario  addict!  eidem  recte  ordinando  vacabunt ;  posi- 
tiones  resument ;  utrumque  indicem  confident,  alterum,  lir- 
terarum  ordine  digestum,  referentem  petentium  nomina,  aut 
eorum  contra  quos  expostulatum  sit,  in  causis  alicuius  moinenti ; 
alterum  ordine  materiae,  res  maiores  complectentem  quae  anni 
decursu  actae  sint ;  denique,  muniti  scripto  mandato  in  actis 
adservando,  petita  documenta  exscribent,  eaque  exempla  cum 
prinao  concordare  declarabunt. 

g.  Ad  officium  expeditionis  pertinent  ratiocinator,  et  distri- 
butor qui  etiam  arcarii  fungetur  munere. 

10.  Ratiocinatoris  erit  in  menstruum  folium  referre  (de  quo 
huius  legis  num.  4,  cap.  XI,  Norm,  comm.)  rescripta  omnia  taxa- 
tioni   obnoxia,  indicata  dioecesi,  numere  protocolli  ac  pecunia 
Sanctae  Sedi  solvenda,  a  maioribus  administris  aut  adiutoribus 
taxata ;  ex  ea  taxatione  supputare,  servatis  normis  in  memoratis 
locis  huius  legis  descriptis  aliisque  seorsim  exhibendis,  expensas 
procurationis    et    exsecutionis,   si  id  negotii   fuerit   Ordinario 
commissum ;  in  tergo  rescripti,  vel  distincto  in  folio  secunuum 
praescripta    num.   6,   memorati  cap    XI,   impresso    signo    vim 
pecuniae  solvendam  notare  ;    eamque,  ubi   de    maiore  agatur 
pecuniae  summa,  exprimere  integris  litteris. 

11.  Distributoris  munus  erit : 

(a)  partibus  quarum  interest  aut  ipsarum  procuratoribrs  seu 
agentibus,  acta,  litteras,  rescripta  distribuere ;  pecuniam  exigere 
Sanctae  Sedi  debitam,  si  quae  sit,  eamque  in  arcae  folio  notare : 

(b)  Prospiciet    ut   epistolae  et  fasciculi    actorum,  in    Urbe 
distribuenda,  ad  eos,  ad  quos  pertinent,  apparitorum  adhibita 
opera  mittantur :  quae  vero  extra  Urbem  ex  officio  mittenda 
sunt,  ea  per  publicos  cursores  transmittantur ; 

(c)  Litteras  et  rescripta,  quae  occlusa  mittenda  sunt  iuxta 
num.  6,  memorati  cap.  XI,  praeposita  nominis  et  loci  inscriptione, 
obserabit ; 

(d)  Ante  vero  quam  acta  tradat  vel  mittat,  inspiciet  sint  ne 
ipsis  rite  subscripta  nomina;  eaque  sigillo  munienda  curabit, 
secundum  Officii  normas  ; 

(e)  Acta  taxation!  obnoxia  nunquam  dimittet  ante  solutam 
pecuniam,  nisi  scripta  Praepositorum  accedat  auctoritas.    Quam 
si  cautelam   neglexerit,    in  se  periculum   recipiet,  expletoque 
mense,  de  suo  restituet ; 

(/)  Distributoris  quoque  munus  est,  Praepositorum  aucto- 
ritate,  officiales  curare  sumptus  pro  necessaria  tabularii  seu 
canccllariac  supellectili  sive  comparanda,  sive  instauranda  ; 

(g)  Tandem  si  (mis  Ordinarius  petierit  ad  se  directo  aliquid 
mitti,  simulque  aliquam  pro  expensis  pecuniae  vim  ad  Sanctam 
Sedem  expedient,  distributoris  erit  missam  ad  Officium  a 
secretis  pecuniam  servare,  cuius  partem  administration!  oecono- 
micae  S.  Sedis  debitam,  impetrata  gratia,  tradet ;  reliquum, 
arbitrio  mittentis  adhibcndum,  retinebit. 

Ad  hunc  finem,  accepti  et  expensi  tabulas  peculiares  habeat, 
omnium  rationem  Praelato  a  secretis  sub  exitum  mensis  reddi- 
turus.  Pecuniavero  in  Officii  area,  distincto  loco,  servetur. 

12.  In  Officiis,  ubi  propter  negotiorum  numerum  unus  distri- 
butionis    administer    non    sufficiat,    alius    adiicietur.     Munia 
superiusrecensita,  prudenti  Moderatorum  arbitrio,  inter  utrumque 
dividentur,  ita  ut  uni  cura  sit  praesertim  distributionis  litterarum, 
alteri  rescriptorum  et  perceptionis  taxatae  pecuniae. 

13.  Tabularii,  protocolli,  expeditionis  et  scriptionis  administri 
censentur  inter  se  pares.     Patet  igitur  iis  transitus  de  uno  in 
aliud  officium  ex  prudenti  Moderatorum  iudicio,  nullo  ulterius 
indicto  certamine. 

14.  A  mox  recensitis  officiis  ad  munus  adiutoris  nullus  datur 
adscensus.    Quare,  vacuo  adiutoris  officio,  peculiare  certamen 
indicetur. 

15.  Etsi,  quod  supra  dictum   est,  sua  cuique  definita  sint 
munia,  firma   tamen   communis  manet  lex,  qua  omnes  admi- 
nistri debent  absentium  partes  mutua  vice  supplere,  ac  fraterna 
caritate  alter  alteri  adiumento  esse,  prout  aequum  Praepositi 
iudicaverint. 

16.  Apparitores  seu  ianitores  debent  aedes  sibi  commissas 
custodire,  earum  nitorem  curare,  epistolas  et  actorum  fascicules 
ad  quos  spectant,  vel  ad  stationes  tabellarias  ferre,  aliaque 
peragere  quae  a  Moderatoribus  commissa  habeant  in  sui  Officii 
commodum. 

Salvis,  si  quae  sint,  iuribus  acquisitis  a  praesentibus  Of- 
ficiorum  apparitoribus,  ceteri  ex  eo  numero  posthac  eligentur  ad 
triennium,  eaque  nominatio  poterit  ad  ulteriora  triennia  proro- 
gari,  prout  ipsi  sese  integros  idoneosque  probaverint. 

Omnes  denique  iusiurandum  interponent  de  secreto  servando 
in  sui  Officii  rebus  huic  nexui  subiectis. 

CAP.   VII. 

DE    SINGULIS    SAORIS    CONGREGATIONIBUS. 

Art.  I. — Congvegatio  Sancti  Officii. 

1.  Huius  Congregationis  administri  maiores,  post  Cardinalem 
a  secretis,  sunt  Adsessor  et  Commissarius. 

2.  Consilium    constabit,   ut   ante,    Consultoribus  a   Summo 

Pontifice  nominandis.     Praeter  Consultores,  pergent  esse  non- 
nulli  Censores,  vulgo  Qualification. 

3.  Minores    administri    ad    cetera    quae    retinebunt    munia 
adiunctam  habebunt  indulgentiarum  expeditionem. 

4.  Unus    e   substitutis   notariis   officium    sibi    assumet   im- 
ponendae   taxationis  rescriptis,  quibus  dispensatio   conceditur 
ab  impedimentis  disparitatis  cultus  et  mixtae  religionis,  aut  imperti- 
untur  indulgeniiae. 

5.  Alterius  erit  epistolas  et  rescripta  distribuere  debitamque 
pecuniam  exigere. 

6.  In    tractandis   negotiis    quae    ad    catholicam    doctrinam 
moresque  pertineant,  et  in  iudicio  ferendo  de  criminibus  haeresis 
aliisve  suspicionem  haeresis  inducentibus,  atque  in  iis  omnibus 
quae  ad  dispensationes  ab  impedimentis  disparitatis  cultus  et 
mixtae  religionis  referuntur,  Congregatio  Sancti  Officii  suo  more 
institutoque  procedit,  sibique  propriam  consuetudinem  retinet, 
servatis  normis  in  hac  lege  constitutis,  quantam  cum  necessaria 
S.  Officii  disciplina  componi  possint. 

Congruenter  ad  haec,  dubia  quae  circa  competentiam  Sancti 
Officii  in  aliqua  re  oriri  possunt,  ipsamet  haec  Congregatio  per 
se  dirimet,  servatis  semper  terminis  a  Constitutione  Sapienti 
consilio  praefinitis. 

7.  Mos  procedendi  S.  Officii,  de  quo  in  superiore  n.  6,  itemque 
temporalis  suae  administrationis  gerendae  ratio,  quamprimum 
erunt  scripto  redigenda,  et  postquam  a  Patribus  Cardinalibus 
revisa  fuerint,  per  Cardinalem  a  secretis  Summo  Pontifici  erunt 
subicienda  ut  approbentur. 

8.  Circa  indulgentias,  in  ea  parte  quae  est  disciplinae  et  gratiae, 
nova  Romanae  Curiae  ordinatione  Sancto  Officio  tributa,  haec 
Congregatio  adhaerebit  normis  ea  de  re  propositis  a  Clemente  IX 
in  Constit.  In  ipsis,  die  6  mensis  lulii  a.  1669,  quae  lex  plene 
vigebit.     Ipsius  igitur  erit  "  omnem  difficultatem  ac  dubietatem 
in  indulgentiis  emergentem,  Romano  Pontifice  circa  graviora 
difficilioraque  consulto,  expediendi ;  ac,  si  qui  abusus  in  eis 
irrepserint,  illos,  iudicii  forma  plane  postposita,  corrigendi  et 
emendandi ;  causas  vero  iudicialem  formam  requirentes  ad  pro- 
prios    iudices    remittendi;    falsas,    apocryphas    indiscretasque 
indulgentias  typis  imprimi  vetandi ;  impressas  recognoscendi  et 
examinandi  ac,  ubi  Romano  Pontifici  retulerit,  illius  auctoritate 
reiiciendi ;  ac  in  concedendis  indulgentiis  moderationem  adhi- 
bendi." 

Firma  pariter  manet  lata  lex  per  decretum  sacrae  Congrega- 
tionis  Indulgentiarum  ac  Reliquiarum  a  Benedicto  XIV 
appro batum  die  28  mensis  lanuarii  a.  1756,  et  a  Pio  IX 
confirmatum  die  14  Aprilis  1856,  hoc  est :  "  Impetrantes  posthac 

generales  indulgentiarum  concessiones  teneri,  sub  poena  nulli- 
tatis  gratiae  obtentae,  exemplar  earumdem  concessionum  ad 
Secretariam  sacrae  Congregationis  deferre." 

9.  Rebus   huius  partis   liber  protocolli  destinabitur  ac  dis- 
tinctum  tabularium.     Erunt  etiam  et  administer  maior  titulo 
Substituti,  et  peculiares  Consultores. 

10.  Congressus  pro  his  negotiis  constabit  Cardinali  a  secretis, 
Adsessore,  Commissario,  et  Substitute  indulgentiarum. 

11.  Administri,    Consultores,   Cardinales,   quibus    de    hisce 
rebus  erit  agendum,  non  obstringentur  circa  eas  speciali  vinculo 
secreti  S.  Officii,  sed  communi  a  praesenti  lege  praescripto. 

12.  Indulgentiarum  petitiones,  dubia,  occurrentes  quaestiones, 
relata  prius  in  librum  protocolli,  ad  Substitutum  transmittentur 
primo  eius  examini  subiicienda. 

13.  Si,   quemadmodum    superius    praescriptum  est    cap    II 
Norm,  pecul.,  agatur  de  gratia  quae  secundum  vigentem  consuetu- 
dinem  communiter  concedi  soleat,    et   si  dubiorum  et  quaes- 
tionum  solutio  obvia  et  perspicua  fiat  ex  iam  probatis  receptisque 
sententiis,   res  in    Congressu    diiudicari   poterit,    ad   normam 
facultatum,  quas  Pontifex  Maximus  concedendas  censuerit. 

Sin  aliter,  res  in  plena  Congregatione  tractabitur  cum  folio 
officii  per  Substitutum  redigendo,  atque  uno  aut  pluribus 
Consultorum  suffragiis.  De  soluta  vero  quaestione  relatio  erit 
peragenda  Pontifici. 

14.  Mittentur  per  Breve  indulgentiae  perpetuae,  itemque  ex 
temporariis  illae  quae  totam  dioecesim,  provinciam,  regionem, 
vel  universam  Ecclesiam  complectuntur  ;  turn  etiam  facultates 
perpetuae  applicandi  indulgentias  alicui  piae  supellectili. 

Substitutus  ab  indulgentiis  cum  Cancellario  Brevium  com- 
municabit  de  rebus  necessariis  ad  exsecutionem  Brevis. 

15.  Epistolae   ac  rescripta  de   indulgentiis  a  Congregatione 
Sancti  Officii  exarata,  subscriptum  gerent  nomen  Cardinalis  a 
secretis,  aut  alicuius  ex  Emis.  Patribus  eiusdem  sacri  Consilii, 
contra  posita  subscriptione  Adsessoris  eoque  impedito,  Substituti 
ab  indulgentiis. 

Art.  II. — Congregatio  Consistorialis. 

i.  Post  Cardinalem  a  secretis,  maiores  administri  sunt  Ad- 
sessor  et  Substitutus. 

^  2.  Collegium  erit  Consultorum,  iuxta  praescriptum    Consti- 
tionis  Sapienti  consilio. 

3.  Habebitur    quoque     sufficiens    administrorum     minorum 
numerus  pro  expediences  negotiis  huius  Congregationis  propriis, 
iuxta  statuta  in  cap.  VI  praecedenti. 

4.  Praeter  commune  iusiurandum,  omnes  qui  aliquo  munere 

in  hac  sacra  Congregatione  funguntur,  illud  etiam  dabunt,  quod 
Sancti  Officii  iusiurandum  dicitur,  his  verbis  expressum  : 

"  In  nomine  Domini. 

"  Ego  N.  N.  sub  poena  excommunicationis  latae  sententiae 
ipso  facto  et  absque  alia  declaratione  incurrendae,  a  qua, 
praeterquam  in  articulo  mortis,  a  nullo  nisi  a  Summo  Pontifice, 
ipso  quidem  Cardinali  Poenitentiario  excluso,  absolvi  possim ; 
et  sub  aliis  poenis  etiam  gravissimis  arbitrio  Summi  Pontificis 
mihi  in  casu  transgressionis  infligendis,  spondeo,  voveo  ac  iuro, 
inviolabile  secretum  me  servaturum  in  omnibus  et  singulis  quae 
ad  Episcoporum,  Administratorum  Apostolicorum  aliorumque 
Ordinariorum  electionem,  vitam,  mores  agendique  rationem 
delata  sint ;  itemque  in  omnibus  quae  ad  dioecesum  erectionem 
seu  earumdem  unionem  spectent,  exceptis  dumtaxat  iis  quae 
in  fine  et  expeditione  eorumdem  negotiorum  legitime  publicari 
contingat :  et  hoc  secretum  me  servaturum  cum  omnibus  qui 
eodem  iuramenti  vinculo  constricti  non  sint,  et  cum  iis  etiam 
qui  quamvis  hoc  secreto  teneantur  et  ad  Congregationem  Con- 
sistorialem  pertineant,  nihilominus  in  Urbe  habitualiter  non 
commorantur  :  neque  unquam,  directe,  nutu,  verbo,  scriptis,  aut 
alio  quovis  modo  et  sub  quocumque  colorato  praetextu,  etiam 
maioris  boni  aut  urgentissimae  et  gravissimae  causae,  contra 
hanc  secreti  fidem  quidquam  commissurum,  nisi  peculiaris 
facultas  aut  dispensatio  expresse  mihi  a  Summo  Pontifice  tributa 
fuerit. 

"  Denique  si  supplices  libellos,  commendationes  aut  litteras 
de  memoratis  negotiis  a  qualibet  persona  receperim,  sacrae  Con- 
gregationi  rem  patefaciam. 

"  Sic  me  Deus  adiuvet,  et  haec  sancta  Dei  Evangelia,  quae 
meis  manibus  tango." 

5.  Invitationes    ad    solemnia    pro    decernendis    Sanctorum 
Caelitum  honoribus,  ad  aliasque  sacras  celebritates,  fient  per 
huius  Congregationis  epistolas. 

6.  Plenae  Congregationis  ius  competit  nominandi  Episcopos 
omnes,  stabiles  Ordinaries  dioecesanos,  Visitatores  Apostolicos 
dioecesum.     Ad  eamdem  pertinet  novas  dioeceses  constituere, 
constitutas  unire ;  canonicorum  collegia,  seu  Capitula,  erigere ; 
Visitatorum  atque  Ordinariorum   de  statu  suarum  dioecesum 
relationes  expendere;   dioecesano  regimini  ac  Seminariis  uni- 
versim  prospicere  ;  specialiter  vero  iis  omnibus  occurrere  quae 
graviora  videantur,   prout   ante  praescriptum   est ;    denique  in 
conflictatione  iurium  dubia  solvere  circa  competentiam  omnium 
Officiorum,  excepta  Congregatione  Sancti  Officii,  quae  ipsa  per 
se  de  sua  competentia  iudicabit,  iuxta  superius  dicta. 


SECRETARIATE    OF    STATE.  83 

In  Episcopis  nominandis,  quoties  id  ei  competat,  Congregatio 
Consistorialis  inhaerebit  normis  Constitutionis  Romanis  Ponti- 
ficibus,  diei  17  mensis  Decembri  1903. 

7.  Ad   Congressum   pertinet,   praeter   ea   quae   communibus 
huius  legis   normis  sunt  constituta,  nominate  Administratores 
Apostolicos  temporaries  dioecesum,  ubi  necessitas  urgeat ;  acta 
omnia  conficere  ad  praeparandam  positionem  super  eligendis  in 
Italia  Episcopis,  et  ad  reliqua  in  plena  Congregatione  discu- 
tienda ;    ea  providere  quae  dioecesum  ac  Seminariorum  ordi- 
narium  regimen  spectant,  qualia  sunt  dispensationes  Episcopis 
a  commorando  in  sua  sede,  facultas  iisdem  protrahendi  rela- 
tionem   de  statu    dioecesis,   aliaque    huiusmodi;    quaecumque 
denique  ad  solvendam  pro  eiusdem  Congregationis  actis  pecuniam 
referuntur. 

8.  Relationes  de  statu  dioecesum,  nisi  gravior  urgeat  providendi 
ratio,  ad  plenam  Congregationem  non  deferentur  seorsim  singulae, 
sed  pro  variis  provinciis  regionebusve  coniunctae. 

Adiutor  autem  in  redigendo  summario  res  adnotabit  maioris 
momenti,  sive  quae  bene,  sive  quae  male  successerint. 

9.  Idem  fere  servabitur  in  relationibus  Visitatorum  Apostoli- 
corum. 

10.  Nominationes  omnes  quae  solent  in  Consistorio  promul- 
gari,  non  aliter  fient  nisi  per  litteras  signo  Romani  Pontificis 
impressas,  seu  per  Bullam. 

Eadem  ratione  decretur  mittentur  alicuius  novae  constituendae 
dioecesis,  aut  canonicorum  collegii,  seu  Capituli,  aut  uniendarum 
dioecesum. 

11.  Administri  maiores  Congregationis  Consistorialis  significa- 
tiones  opportunas  ad  Bullam  conficiendam  maioribus   Cancel- 
lariae  administris  exhibebunt.     Eiusmodi  significatio  in  Cancel- 
laria  retinebitur,  et  Bulla,  debito  sigillo  et  subscriptione  munita 
secundum   proprias   Cancellariae  Apostolicae    normas,    quam- 
primum  transmittetur  ad  Officium   a   secretis    Congregationis 
Consistorialis. 

12.  Quae  pro  Bullae  expeditione  imponetur  solvenda  pecunia, 
Congregation!  Consistoriali  tradetur  integra.' 

Ad  hunc  finem  administri  maiores  aut  adiutores  Congre- 
gationis Consistorialis  constituent  pretium,  quod  referetur  in 
librum  ;  et  ab  administris  expeditionum  secundam  normas  com- 
munes percipietur. 

Art.  III. — Congngatio  4e  Sacramentis. 

i.  Maiores  administri,  post  Cardinalem  Prefectum,  erunt 
Praelatis  a  secretis  et  Subsecretarii  tres. 

2.  Theologi  et  sacri  iuris  periti  aliquot,  a  Summo   Pontifice 
delecti,  munere  Consultorum  fungentur. 

3.  Aderit  quoque  congruus  administrorum  minorum  numerus. 

4.  Ex  tribus  Subsecretariis  unus,  cum  adiutore  ac  scriptoribus 
aliquot,   in    petitiones    omnes    circa   impedimenta    matrimonii 
praecipue  incumbet. 

5.  Alter  Subsecretarius,   cum    adiutore   ac    scriptoribus   ali- 
quot, ceteras  curabit    preces    ad   matrimonia  pertinentes,   uti 
sanationes  in   radice,   natalium    restitutiones,   quaestiones,   de 
iustis  aut  irritis  coniugiis,  vel  de  dispensatione  in  matrimonio 
rato,  dubia,  et  huiusmodi  alia. 

6.  Tertius  Subsecretarius,  cum  adiutore  et  aliquot  scriptoribus, 
sacrae  Ordinationis  aliorumque  Sacramentorum  rebus,  excepto 
matrimonio,  vacabit. 

7.  Protocolli  duo  libri  sunto ;  alter  precum  pro  dispensationibus 
ab  impedimentis   matrimonii ;    alter  postulationum   ceterarum, 
sive  quae  ad  matrimonium,   sive   quae  ad  reliqua  Sacramenta 
referantur. 

Bini  administri  primo  protocolli  libro  redigendo  praecipuam 
operam  dabunt ;  bini  secundo. 

8.  Edam  tabularium  duplici  parte  constabit ;  altera  cui  erunt 
reservatae  positiones   dispensationum   ab   impedimentis  matri- 
monii, altera  pro  ceteris. 

9.  Potestas  huius  Congregationis  propria  statuta  est  a  Con- 
stitutione  Sapienti  consilio. 

10.  Peculiariter  vero  ad  earn  pertinet  has  concedere  facultates, 
quae  ad  omnem  tollendam  ambiguitatem  heic  recensentur,  hoc 
est : 

(a)  adservandi  SSmam.  Eucharistiam  in  templis  aut  in 
sacelli  eo  iure  carentibus ; 

(&)  celebrandi  Sacrum  in  sacellis  privatis,  et  cetera  largiendi 
privilegia  quae  in  hac  re  concedi  solent,  ipsius  decori  sacelli 
advigilans ; 

(c)  erigendi  altaris  ad  litandum  sub  diu  ; 

(d)  celebrandi  ante  auroram  et  post  meridiem  : 

(c)  legendi  Missam  feria  V  in  Coena  Domini,  itemque  tres 
Missas  Nativitatis  Domini,  noctu,  in  sacellis  privatis,  cum 
distributione  SSmae.  Eucharistiae  ; 

(/)  utendi  pileolo  vel  capillamento  in  celebratione  Missae  aut 
in  deferanda  SSma.  Eucharistia  ; 

(g)  coeco  aut  coecutienti  ut  litare  possit  cum  facultate  legendi 
Missam  votivam  B.  M.  Virginis  aut  pro  defunctis ; 

(h)  celebrandi  Sacrum  in  navibus ; 

(i)  Episcopum  consecrandi  die  alio  ab  iis  qui  in  Pontifical! 
Romani  statuti  sunt ; 

(k)  sacros  Ordines  extra  tempora  conferendi ; 
(I)  eximendi  fideles,  ipsosque  Sodales  religiosos,  quoties  opus 
sit,  a  lege  ieiunii  eucharistici. 

11.  Plenae  Congregationis  iudicio  reservatur  : 

(a)  in   re   ad    matrimonium   pertinente    examen    petitionurn 
dispensationis   ab  impedimentis  difficultatem   non    communem 
exhibentibus,  sive  ea  exsurgat  ex  natura  rei,  sive  ex  dubio  de 
legitima  dispensandi  causa ;  separatio  coniugum  non  pacifica ; 
sanationes  in  radice ;  natalium  restitutiones  difficilioris  negotii ; 
cognitio  causarum  irriti  matrimonii  ac  dispensationum  super 
matrimonio  rato,  quae  plenae  Congregationis  iudicium  postulent ; 
denique  dubia  omnia  iuris  circa  disciplinam  sacramenti  matri- 
monii, quibus  obvia  et  perspicua  solutio  nulla  inveniatur  in  causis 
alias  decisis,  prout  superius  dictum  est ; 

(b)  in    ceteris   Sacramentis    quaestiones  omnes    disciplinam 
spectantes,  quarum  flagitetur  solutio,  si  haec  in  sententiis  iam 
probatis  et  in  rebus  alias  iudicatis  nulla  habeatur ;  item  peti- 
tiones  gratiarum  ac  dispensationum  non  communium,  quae  a 
Congressu  disceptatione  digna  videantur.     Quapropter  plenae 
Congregationi   competent   dispensationes   ab   irregularitate    ad 
sacram  Ordinationem  in  casibus  dubiis  vel  difficilioribus,  aut 
ubi  impetrata  gratia  in  dedecus  cessura  sit  ecclesiastici  coetus  ; 
supplices  libelli  circa  irritam  sacram  Ordinationem  aut  circa 
eiusdem  obligationes,  aut  ab  his  exemptionem,  ubi  causa  solo 
disciplinae  tramite  tractanda   sit ;    quaestiones   iuris  de  loco, 
tempore,  conditionibus  ad  Sacrum  faciendum,  ad  ipsum  gemi- 
nandum,  ad  recipiendam  adservandamque  Eucharistiam  neces- 
sariis ;    item  de  loco,  tempore,  conditionibus   ab    ecclesiastica 
disciplina  requisitis  ad  cetera  Sacramenta  legitime  ministranda 
et    recipienda ;    simulque    petitae    hac    de    re    dispensationes 
extraordinariae. 

12.  Ad   Congressum  pertinet  iudicium  de  rebus  ad  plenam 
Congregationem  deferendis,  eorumque  omnium  instructio  quae 
habendo  consilio  afferant  lucem.  sive  institutis  de  facto  investi- 
gationibus,    sive   exquisitis   unius    alteriusve    Consultoris,    aut 
etiam  omnium,  sententiis. 

Eidem  Congressui  iudicare  licet,  atque  etiam  concedere,  pro 
facultatibus  quas  Pontifex  Maximus  Cardinal!  Praefecto  et 
Praelato  a  secretis  tribuendas  censuerit,  dispensationes  ab 
impedimentis  matrimonii,  ad  normas  inferius  exhibendas. 

Pariter  ad  Congressum  pertinet  ab  aetatis  ac  tituli  defectu 
dispensationes  clero  saeculari  concedere ;  ab  eucharistico  ieiunio 
dispensare ;  permittere  ut  Augustum  Sacramentum  adservetur 
in  ecclesiis  et  oratoriis  quae  hoc  iure  carent,  et  ut  sanctum 
sacrificium  celebretur  in  privatis  sacellis,  in  iis  casibus  quibus 

huiusmodi  gratiae  impertiri  solent,  ad  vigentis  disciplinae 
normas  et  secundum  communem  legem  superius  memo- 
ratam. 

13.  Documento    forma    Brevis,    redacto    tamen    in    huius 
Congregationis    Officio    secreto,    mittentur    dispensations    ab 
impedimentis     matrimonii    cuiusvis    gradus,    modo    honestae 
naturae,    si    dispensationes    ipsae    sint    maioribus    obnoxiae 
taxationibus. 

Ceterae  dispensationes  documento  mittentur  forma  rescripti. 

14.  Indulta    privati    sacelli  cuiusvis    generis,   sui,   familiae, 
aliorumve  commodi  causa  petita,  mittentur  per  Breve  in  proprio 
Secretariae  Status  officio  redigendum. 

Ab  hac  tamen  lege  eximuntur  sacerdotes  vel  senio  vel  morbo 
affecti,  qui  solvendo  pares  non  sint.  Ad  hos  gratia  mittetur 
forma  rescripti  et  ad  normas  huius  legis  cap.  XI,  Norm.  comm. 

15.  Indulta  perpetua  SSmae.  Eucharistiae  adservandae   in 
aliquo  templo  vel  sacello,  privilegii  huius  expertibus,  pariter  per 
Breve  mittenda  sunt.     Temporaria  mittentur  per  rescriptum, 
iisdem  quae  superiore  numero  normis. 

16.  Ubi  gratia  per  Breve  mittenda  sit,  Fraelatus  a  secretis  aut 
Subsecretarius,  ad   quern  negotium  pertinet,  certiorem    de   re 
faciet  Cancellarium  Brevium   cum  eoque  opportunas  normas 
communicabit.     Ille  vero  cuius  interest  hoc  Officium  adhibit, 
suum  documentum  recepturus. 

17.  Si  Summus  Pontifex  consuetas  Congregationi  facultates 
concedat,   circa   dispensationes    ad    impedimentis    matrimonii 
serventur  hae  leges  : 

(a)  in  impedimentis  minoris  gradus,  de  quibus  inferius  num.  19, 
ubi  nihil  obstet  quominus  dispensatio  concedatur,  gratiae  con- 
cessio,  loco  maiorum  Praepositorum,  a  Subsecretario  dispensa- 
tionum,  aut  ab  eius  adiutore  signatur  ; 

(b)  in  impedimentis  maioris  gradus,  de  quibus  proximo  num.  20, 
si  nihil  pariter  obstet,  dispensatio  a  Cardinali  Praefecto  con- 
ceditur,  aut  a  Praelato  a  secretis. 

1 8.  In  dubiis,  Subsecretarius  de  re  conferet  cum  Praelato  a 
secretis   aut  cum   Cardinali    Praefecto;    hie    ad    Congressum 
plenamve  Congregationem  referet ;  ad  ultimum,  prout  res  ferat, 
relaiio  net  Summo  Pontifici. 

19.  Dispensationes  gradus  minoris  sunt  ab  impedimentis : 

(a)  consanguinitatis  et  affinitatis  tertii  et  quarti  gradus  lineae 
collateralis,  sive  aequalis  sive  inaequalis,  hoc  est  quarti  gradus 
mixti  cum  tertio,  et  quarti  vel  tertii  mixti  cum  secundo ; 

(b)  affinitatis   in   primo  gradu,   et  in    secundo   simplici  vel 
mixto  cum  primo,  ubi  hoc  impedimentum  ex  illicito  commercio 
procedat ; 

(c)  cognationis  spiritualis  cuiusvis  generis  ; 

(d)  publicae    honestatis,    sive    per    sponsalia   sive    per  ma- 
trimonium  ratum,  super  quod  iam  dispensatum   sit,  fueritque 
solum. 

20.  Dispensations  maioris  gradus    concedi    solitae,  interve- 
niente  legitima  causa,  sunt  ab  impedimentis : 

(a)  consanguinitatis  secundi  gradus  lineae  collateralis  aequalis, 
et  secundi  vel  tertii  gradus  primum  attingentis  ; 

(b)  affinitatis    primi    et    secundi    gradus  lineae    collateralis 
aequalis,  et  secundi  vel  tertii  gradus  primum  attingentis ; 

(c)  criminis  ex  adulterio  cum  promissione  future  matrimonii. 

21.  Dispensationes   a   minoribus    impedimentis   concedentur 
omnes  ex  vationabilibus  causis  a  S.  Sede  probatis.    Sic  vero  concessae 
perinde  valebunt  ac  si  ex  motu  proprio  et  ex  cevta  scientia  impertitae 
sint ;  ideoque  nulli  erunt  impugnationi  obnoxiae  sive  obreptionis 
vitio,  sive  subreptionis. 

22.  Nisi  Cardinalis  Praefectus  aut  Praelatus  a  secretis  aliquam 
sibi  petitionem  aut  plures  reservarint,  supplices  libelli  omnes  ad 
impetrandam  dispensationem  ab  impedimentis,  relati  prius  in 
tabulas,  a  protocollo  ad  Subsecretarium  dispensationum  eiusque 
adiutorem  transmittentur. 

Hi,  opere  inter  sese  aequa  ratione  distribute,  quae  ad  ipsos 
pertinent,  secernent  a  ceteris.  Supplicibus  libellis  sibi  reservatis 
consulent,  signando  gratiae  concessionem  initialibus  sui  nominis 
et  cognominis  litteris.  lidem  constituent  debeatne  dispensatio 
esse  gratuita,  an  et  quanti  taxanda.  Si  vero  gratia  mittenda  sit 
forma  Brevis,  id  adnotare  ne  omittant.  Post  haec  supplices 
libellos,  quibus  fuerit  provisum,  scriptoribus  expediendos  com- 
mittent. 

De  ceteris  petitionibus  quamprimum  ad  Cardinalem  referent 
aut  ad  Praelatum  a  secretis,  ut  opportune  ipsi  provideant. 

23.  Cardinalis   et    Praelatus    a   secretis,   legitime    impediti, 
possunt   negotium  Subsecretario  committere  largiendi  dispen- 
sationes  sibi  reservatas,  intra  limites  et  cautelas  quas  duxerint 
necessarias. 

24.  In  dispensationibus  minoris  gradus  et  in  negotiis  minoris 
momenti  poterit  documento  subscribere  Subsecretarius  ad  quem 
pertinet  res,  aut,  hoc  impedito,  alteruter  e  duobus  reliquis  Sub- 
secretariis,  contra  posita  subscriptione  amanuensis  qui  documen- 
tum  exaravit  tamquam  officialis. 

In  maioris  gradus  dispensationibus  et  in  negotiis  maioris 
momenti  documento  subscribet  Cardinalis  Praefectus,  aut  alius 
eiusdem  Congregationis  Cardinalis,  contraposita  subscriptione 
Praelati  a  secretis,  aut,  hoc  impedito,  alicuius  e  Subsecretariis, 
ut  in  superiore  numero. 

Art.  IV. — Congregatio  Concilii. 

1.  Administri   maiores,   post   Cardinalem    Praefectum,   sunt 
Praelatus  a  secretis  et  Subsecretarius. 

2.  Erit  collegium  Consultoruma  Summo  Pontifice  renuntian- 
dorum,  quorum   aliqui  probati  sint  temporalium  etiam  geren- 
darum  rerum  peritia. 

3.  Aliquot    etiam    minores    administri    erunt,    iuxta   norma 
superius  datas. 

4.  Potestas  huius  Congregationis  propria  statuta  est  in  Con- 
stitutione  Sapienti  consilio. 

Ad  omnem  tamen  tollendam  ambiguitatem,  quae  forte  in  ali- 
quibus  casibus  oriri  posset,  nonnullae  heic  peculiares  singillatim 
recensentur  facultates,  quae  uni  Concilii  Congregation!  reser- 
vantur.  Eius  itaque  dumtaxat  erit  in  posterum  concedere  : 

(a)  collegiis    canonicorum,  seu   Capitulis,  dispensationes  ab 
obligatione  celebrandi  Missam  feriae  ac  vigiliae  ;  Missae  canen- 
dae  et  applicandae  conventualis  ;  canendi  atque  in  choro  recit- 
andi  horas  canonicas ; 

(b)  turn  Capitulis,  turn  singulis  e  clero  saeculari,  anticipatio- 
nem  recitationis  officii  matutini : 

(c)  capitulis  anticipationem  Vesperarum  et  Completori  ante 
meridiem ; 

(d)  sacerdotibus    e    clero    saeculari    commutationem    reci- 
tationis officii  divini  cum  aliis  precibus  ; 

(e}  dispensationem  a  ieiunio  praescripto  ante  consecrationem 
sacrarum  aedium ; 

(/)  facultatem  in  interno  templi,  vel  publici  sacelli  pariete 
fenestram  faciendi  exstruendique  parvi  chori,  aut  aperiendi 
ostii,  quo  privatus  aditus  patefiat ; 

(g)  dispensationem  a  laurea  doctoris,  sive  ex  tabulis  institu- 
tionis,  sive  ex  lege  praescriptaad  beneficium  vel  officium  aliquod 
assequendum,  quorum  largitio  ad  Ordinarium  pertineat. 

5.  Item  ad  Concilii  Congregationem  spectat  iudicium  de  con- 
troversiis  omnibus  circa  potiorem  dignitatis  locum,  seupraeceden- 
tiam,  exceptis  iis  quae  Sodales  reliogicsos  attinent  (quae  contro- 
versiae  Congregationi  religiosorum  Sodalium  sunt  reservatae), 
iisque  pariter   demptis   quae  Cappellam,  Aulam  pontificiam  et 
Patres  Cardinales  spectant  ad  Caeremonialem  deferendae. 

Item  ad  earn  pertinet  videre,  administrationis  et  disciplinae 
tramite,  de  servitutibus,  quas  aedi  sacrae  se  constituisse 
aliquis  iactet,  aut  quas  eidem  velit  imponere,  qualia  sunt  habi- 
tatio  in  superiori  contignatione,  murorum  impositio,  atque  horum 
similia. 

6.  Ad  plenae  Congregationis  iudicium  pertinent 

(a)  examen  dubiorum  circa    iuris   interpretationem  in  hums 
Officii  rebus,  quae  dubia  nullam  facilem  solutionem  atque  per- 
spicuam  nanciscantur  in  constitutis  legibus,  aut  in  alias  decisis ; 
examen  petitarum  gratiarum,  dispensationum,  indultorum,  quae 
concedi  fere  non  soleant  eo  modo,  aut  ea  latitudine ;  aliaque, 
quemadmodum  superius  dictum  est ; 

(b)  cognitio  Conciliorum  provincialium. — Qua  in  re,  ad  vigentis 
disciplinae  normam,  unius  Consultoris  primum  exquiretur  sen- 
tentia ;  deinde  horum  Collegii,  aut  partis   eiusdem,  non  infra 
numerum  Consultorum  quinque,  per  vices  eligendorum.     Turn 
vero  adiutor  regionis,  ad  quam  pertinet  provinciale  Concilium, 
acta  et  suffragia  typis  imprimenda  curabit. 

Pariter  quidquid  maioris  ponderis  in  Episcoporum  coetibus 
contigerit  statutumve  sit,  ad  plenam  Congregationem  referatur. 

7.  congressus  autem  est,  ad  normam  legis  communis,  neces- 
saria  parare  ad  negotiorum  examen,  quae  plenae  Congregationi 
sint  reservata,  ordinarias  res  expedire,  solitas  gratias  concedere 
usitatis  formis  et  pro  facultatibus  a  Summo  Pontifice  acceptis. 

8.  In  administrandae  pecuniae  negotiis,  suae   ac  peculiares 
erunt  servandae  normae. 

9.  In  rebus  sanctae  Domus  Lauretanae,  normae  pariter  ser- 
ventur  superius  constituae. 

Art.  V. — Congregatio  de  Sodalibus  veligiosis. 

1.  Huius   Congregationis    administri   maiores    sunt  pariter, 
post    Cardinalem    Praefectum,   Praelatus   a    secretis  et    Sub- 
secretarius. 

2.  Erit   collegium   Consultorum   a  Summo  Pontifice  eligen- 
dorum. 

3.  Erunt  etiam  aliquot  officiales  minores,  quot  necessarii  sunt 
iuxta  regulas  superius  datas. 

4.  Alterius  ex  adiutoribus  proprium  officium  esto  curare  quae 
ad  religiosos  Ordines  pertinent ;  alterius  quae  ad  congregationes 
et  omne  genus  instituta  virorum  ;  tertii  quae  ad  congregationes 
et  instituta  mulierum. 

Pro  unoquoque  horum  munerum  sui  erunt  scriptores  distri- 
buti. 

5.  In  decernendo  quaenam  in  plena  Congregatione  tractanda 
sint,  quaenam  maioribus  administris  aut  Congressui  reservanda, 
prae  oculis  habeantur  superius  cap.  II  constitutae  normae,  et 
quae  in  memoratis  hactenus  Congregationibus  indicatae  sunt. 

6.  Decretum  quo  laudatur  probaturque  institutum  aliquod,  et 
decretum  approbations  constitutionum,  itemque  substantialis 
mutatio  quaevis  in  iam  probatis  institutis  inducenda,  ad  plenam 
Congregationem  semper  pertinebunt. 

Art.  VI. — Congregatio  de  Propaganda  Fide. 

1.  Congregatio    haec     retinet    constitutionem,     disciplinam 
agendique  rationem  sibi  propriam,  in  iis  omnibus  quae  cum  dis- 
positionibus  Const.  Sapienti  consilio  et  praesentis  legis  componi 
possunt. 

2.  luxta  vero  ea  quae  pro  aliis  Congregationibus  statuta  sunt, 
in   officio    a    secretis  alius  administer  adiicetur,   nempe  Sub- 
secretarius. 

3.  Indulta  quae  hactenus  haec  sacra  Congregatio  concedere 
solebat  iis  etiam  qui  suae  iurisdictioni  non  essent  obnoxii,  in 
posterum  suis  subditis  tantum  tribuet. 

4.  Congregatio  de  Propaganda  Fide  pro  Negotiis  ritus  orien- 
talis  sua  munia  ex  integro  servabit.     In  iis  tamen,  quae  in- 
ternam  Officii  disciplinam  et  modum  tractandi  negotia  spectant, 
huius  legis  normis  sive  communibus  sive  peculiaribus  inhaerebit. 

5.  Circa  huius  Congregationis  et  Camerae  Spoliorum  admin- 
istrationem,    peculiaris   norma   quamprimum   dabitur,   quae,  a 
speciali  Cardinalium  coetu  revisa,  per  Emum.  Praefectum  Summi 
Pontificis  approbationi  subiicietur. 

Art.  VII. — Congregatio  Indicis. 

1.  In  ratione  gerendarum  rerum  et  in   disciplina  ac  muniis 
administrorum    haec    Congregatio    suas    retinebit   normas,  se 
tamen  conformando  statutis  Const.  Sapienta  consilio  et  praesentis 
legis. 

2.  Administri,  Consul  tores,  Cardinales  huius   Congregationis 
iusiurandum  dabunt  de  secreto  Sancti  Officii  servando,  ut  ipsis 
cognita  sint   quae   ab   eo  sacro  Consilio    de    prohibitione  li- 
brorum  agantur,  ad  normas  memoratae  Constitutions. 

Art.  VIII. — Congregatio  SS.  Rituum. 

1.  Suam,    quam     hactenus,     constitutionem    retinet    atque 
naturam,  salvis  praescriptionibus  Const.  Sapienti  consilio  atque 
huius  legis,  in  iis  quae  ad  Congregationem  hanc  referuntur. 

2.  Itaque,  quum  huius  proprium  et  cum  aliis  non  commune 
sit  munus  curandi  ut,  in  universa  Ecclesia  latina,  sacri  ritus  ac 
caeremoniae  diligenter  serventur  in  Sacro  celebrando,  in  Sacra- 
mentis  administrandis,  in  divinis  officiis  persolvendis,  id  circo 
debet : 

(a)  advigilare  liturgicis  omne  genus  libris  Ecclesiae  iatinae, 
eos  inspicere,  corrigere  aut  reprobare,  salva  Sancti  Officii  com- 
petentia  in  iis  quae  fidei  capita,  seu  dogmata,  respiciunt ; 

(b)  excutere  atque  approbare  nova    officia  divina  et  calen- 
daria ; 

(c)  dubia  de  ritibus  iudicare  ac  dirimere  ; 

(d)  quaehacinre  necessaria  videanturtemperamenta.indulta, 
facultates  concedere,  veteri  retento  catalogo,  novis  tamen   dis- 
ciplinae    normis    circumscripto,  iis    praesertim   quae   superius 
allata  sunt  num.  10,  de  Congregatione  Sacramentorum,  et  num.  4 
et  5  de  Congregatione  Concilii. 

3.  Negotiis   ad  plenam   Congregation  em  deferendis  aut    in 
Congressu   tractandis  erunt  aptandae  regulae  baud  semel  in- 
dicatae  in   superius  memoratis  Congregationibus  et  superiore 
cap.  II. 

4.  In  causis  Beatificationis  et  Canonizationis  standum   normis 
eius  rei  propriis  ac  peculiaribus,  servatis  tamen  semper  huius 
legis  praescriptionibus  ad  hoc  genus  materiae  pertinentibus. 

5.  Circa  sacras  Reliquias,    Congregatio   Rituum    inhaerebit 
praescriptis  Const.     In  ipsis,  die  6  mensis  lulii  a.  1669,  superius 
memoratae  sub  art  I,  de  Sancto  Officio. 

Art.  IX. — Congregatio  Caeremonialis. 

Congregatio  haec,  suapte  natura,  constitutionem  suam  ac 
disciplinae  rationem  stabilem  retinet  nullique  mutation! 
obnoxiam. 

Art.  X. — Congregatio  pro  Negotiis  eccl.  extraordinariis. 
Huius  pariter  Congregationis  natura  et  constitutio,  non  minus 
quam  ratio  disciplinae,  immutata  manet,  salvis  praescriptionibus 
earn  spectantibus,  in  Const.  Sapienti  consilio  et  in  hac  adiecta  lege 
comprehensis. 

Art.  XI. — Congregatio  Studiorum. 

1.  Quaenam  sit  huius  Congregationis  auctoritas  statuitur  in 
Const.  Sapienti  consilio.     In  iis  vero  quae  ad  internam  discipli- 
nam  et  negotiorum  expediendorum  rationem  pertinent,  regulas 
in  hac  lege  statutas  sive  communes,  sive  peculiares  servabit. 

2.  Plenae  Congregationi  huius  Officii  competunt  condendae 
novae  studiorum  Universitates  ac  Facultates  omnes,  quibus  ius 
est  academicos  gradus  conferendi ;  mutationes  maioris  momenti 
in   iisdem   iam  institutis  ;  cognitio  quaestionum  graviorum   in 
ipsis   occurrentium  de  patrimonii   administratione,  de  magistri 
alicuius  decurialis  nominatione,  de  ratione  studiorum,  et  de  aliis 
huiusmodi ;  item  quae  necessario  capienda  consilia  in  commune 
videantur ;  postremo  iudicium  de  excellent!  aliquo  viro  acade- 
micis  gradibus  ad  honorem  decorando. 

3.  Congressu  officium  est  ad  plenam  Congregationem  defer- 
enda  parare  ;  leviores  controversias  in  aliqua  studiorum  Univer- 
sitate  vel  Facultate  subortas  dirimere,  ad  normam  praescriptorum 
superius. 

4.  Si  qua  velit  in  posterum  studiorum  Universitas  aut  Facultas 
nova  constitui,  opus  est  id  fieri  per  Breve.  Nulla  pariter  in 
praesentem  Facultatum  et  Universitatum  statum  gravior  im- 
mutatio  induci  poterit  nisi  per  Breve. 

CAP.  VIII 

DE   SINGULIS   TRIBUNALIBUS. 

Art.  I. — Sacra  Poenitentiaria. 

1.  Tribunalis  huius  ambitu  ad  solum  forum  internum  coarc- 
tato,  suis  muniis  addicti  manebunt,  praeter  Cardinalem  Poeni- 
tentiarium,  Regens,  Praelati  quinque  Signaturae,  Procurator  seu 
a  secretis,  Substitutus  et  aliquot  inferiores  officiales. 

2.  In  officii  parte  quam  retinet,  hoc  sacrum  Tribunal  se  geret 
ad  normas  praesertim  Const.  In  Apostolicae,  editae  die  13  mensis 
Aprilis  a.  1744  a  Benedicto  XIV,  salvis  immutationibus  legitimo 
usu  posterius  inductis,  quae  erunt  scripto  redigendae  et  a  Car- 
dinali    Poenitentiario     subiiciendae     approbation!     Pontificis ; 
firmisque  praescriptis  a  Const.  Sapienti  consilio  et  ab  hac  lege,  in 
omnibus  quae  hoc  sacrum  Tribunal  spectent. 

3.  luxta  memoratae  Constitutionis  Benedict!  XIV  praescripta 
omnia  secrete  et  gratis  in  hoc  sacro  Tribunali  expedientur. 

Art.  II. — Sacra  Romana  Rota  et  Signatura  Apostolica. 

1.  Utriusque  Tribunalis  quae  debeat  esse  procedendi  ratio,  qui 
et  quales  administri  a  Lege prc-pria  potissimum  decernitur  adiuncta 
Constitutioni  Sapienti  consilio. 

2.  Nihilominus  in  his  etiam  Officiis  servanda  sunt  praesentis 
Ordinationis   praescripta  in  iis   omnibus   quae   ad   expedienda 
negotia,  ad   iusiurandum,  ad  administrorum   munia  horumque 
similia  referuntur,  quantum  scilicet  huius  Ordinationis  normae 
cum  Lege  propria  consentiant. 

CAP.  IX. 

DE    SINGULIS   OFFICIIS. 

Art.  I. — Cancellaria  Apostolica. 

Purpuratorum  Patrum  coetus,  constans  Cardinalibus  tribus, 
Cancellario,  Datario  et  a  secretis  Consistorialis,  reformandas 
quamprimum  curabit  formulas  Bullamm  collationis  beneficiorum, 
sive  consistorialium,  sive  aliorum  ;  itemque  Bullarum  consti- 
tutionis  dioecesum,  Capitulorum ;  denique  Regularum  quas 
Cancellariae  vocant. 

Art.  II. — -Datavia  Apostolica. 

1.  Ob  inductam  a  Const.  Sapienti  consilio  novam  ordinationem, 
Datariae  Apostolicae   hoc   relinquitur   munus,  quod  in    bene- 
ficiorum  non  consistorialium  collatione  versatur.    Atque  in  hoc 
etiam  Officio  sunt  retinendae  normae  huius  legis  in  iis  quae  ipsum 
attingant. 

2.  In    collatione    beneficiorum    ea   ratio    servabitur,    quam 
praesens  lex  et  vigens  usus  praestituunt,  cauto  tamen  ut  hie  cum 
novis    praescriptionibus  memoratae   Constitutionis    cohaereat, 
donee,  reformatis  Cancellariae  Regulis,  aliter  provideatur. 

3.  Bullae  collationis  prima  praescriptio  (minuta)  fieri  debebit 
ab  uno  adiutore,  et  loco  erit  veteris,  uti  vocant,  supplicationis ; 
eaque  in  actis  servabitur  ad  cautionem  et  recognitionem,  si  qua 
forte  inciderit  impugnatio. 

Nihil  immutatur  in  invecto  usu  providendi  nonnunquam 
beneficiis  per  decretum  simplicis  signaturae,  hoc  est  nullis  Bullis 
expeditis. 

4.  Subscribetur  Bullis  a  Cardinali  Datario,  eoque  impedito,  a 
Cardinali  a  publicis  negotiis  seu  a  Secvetis  Status,  contra  posita 
subscriptione  illius  officialis,  qui  primus  ordine  temporis  post 
Datarium  sit,  et  in  officio  adsit. 

5.  Curabit  praeterea  Dataria  ut  imponantur  et  exigantur  pen- 
siones  et  onera  beneficiis  Urbis  adnexa,  ad  arcam  pensionum, 
quam  vocant,  pertinentia.     Quare  officialis   distributor  exiget 
solvendam  ab  iis  pecuniam,  qui  oneribus  aut  pensionibus  graven- 
tur  ;  ac  deinde  ius  habentibus  ad  pensiones  aliave  emolumenta 
debitis  modis  satisfaciet. 

Trimestri  quoque  spatio  Cardinalis  Datarius,  aut  eius  vice 
alius,  arcae  statum  explorabit,  supputatisque  rationibus,  suae 
auctoritatis  testimonium  adscribet. 

Art.  III. — Camera  Apostolica,  Sccretaria  Status,  Secretariat 
Bvevium  ad  Pvincipes  et  Epistolavum  latinarum. 

1.  Haec  Officia  receptum  hucusque   suis   muniis  fungendi 
morem    ut    ante    retinebunt,   sal  vis    praescriptionibus    Const. 
Sapienti    consilio    et  huius   Ordinationis,  in    iis    omnibus   quae 
eadem  attingant. 

2.  Peculiaris  coetus  trium  Cardinalium,  quos  inter  Cardinalis 
a  stcretis   Status,  Brevium  Apostolicorum  formas  instaurandas 
curabit,  quae  ab  ea  Secretariae  Status  parte  mitti  solent,  cui  est 
Apostolicorum  Brevium  cura  commissa. 

APPENDIX. 

INSTITUTIO    CIRCA    MODUM    IN    TABULAS    REFERENDI    ET 
SCRIPTA    EXPEDIENDI. 

1.  In  omni  Officio  liber  erit  annui  protocolli,  in  quod,  ordine 
temporis,  preces  et  expostulationes  referentur  singulae,  quae  per 
annum  exhibeantur. 

Haec  in  album  adscriptio,  post  numerum  ordinis,  indicabit : 

1.  dioecesim,  ad  quam  preces  aut   expostulationes  pertinent; 

2.  petentem  aut  expostulantem ;  3.  cur,   aut  contra  quern  ex- 
postulatio  fiat ;     4.    exhibitionis   diem ;    5.  procuratorem,   seu 
agentem,  si  fuerit  interpositus.     Subinde  vacuum  chartae  relin- 
quetur  spatium,  in  quo  notetur,  qui  fuerit  negotii  processus,  hoc 
est,  scriptumne  sit  ad  Ordinarium,  impetratane  gratia,  an  trans- 
missa,  negata,  dilata,  et  ita  porro. 

Numerus  protocolli  debet  in  supplicem  libellum  referri,  scrip- 
turn  ad  modum  fractae  partis,  cuius  numerator  exprimat  ipsius 
numerum  protocolli ;  denominator  vero  annum,  elisis  litteris.  Ita 
si  negotium,  pertinens  ad  annum  1908,  in  protocolli  libro 
numerum  ferat  500,  inscribendum  positioni  erit  fracta  sic  parte  : 
^.  Tergo  praeterea  supplicis  libelli  apponentur  adnotationes 
earum  fere  similes,  quae  in  libro  protocolli,  hoc  est,  nomina 
dioecesis,  recurrentis,  ac  cetera. 

2.  Habebitur  etiam  protocolli  index,   hoc  est   annua  parva 
rubrica,  in  quam  negotia  ordine  dioecesum  digesta  referantur, 
indicto,  post  nomen  dioecesis,  nomine  postulantis  cum  numero 
protocolli,   quo  facilius  investigationes  in  positionibus  institui 
possint. 

3.  Numerus  protocolli,  semel  positioni  adsignatus,  manet,  etsi 
negotium  ultra  annum  trahatur.     Quod  si,  aut   instaurata  post 
aliquot  annos  quaestione,  aut  alia  quavis  de  causa  contingat,  ut 
alius  ei  sufficiatur  numerus,  huius  mentio  fiet  in  priore  numero, 
tarn  in  libro  protocolli  quam  in  parva  rubrica. 

4.  Relatis  in  protocollum  chartis,  resumptisque,  si  quae  sint, 
prioribus  positiones  ad  maiores  administros  aut  adiutores  trans- 
mittendae  sunt,  eorum  cognitioni  subiiciendae  et  ad  rem,  secun- 
dum  suas  cuiusque  Officii  normas,  ad  exitum  deducendam. 

5.  Re  deliberata  et  provisa,  positiones  deferendae  sunt :  (a) 
ad  scriptores,  quoties  eadem  de  re  aut  epistola  conficienda  sit, 
aut  aliquis  vocandus,  aut  exarandum  rescriptum  ;  (b)  ad  distri- 
butorem  si  positio  Consultori  vel  alio  viro  studii  causa  commit- 
tenda  sit ;  (c)  ad  protocollum,  si  aut  iussum  fuerit  resumi  priores, 
aut  si  coeptum  consilium  peculiarem  exsecutionem  non  postulet, 

quemadmodum  si  rescriptum  sit ;  ad  acta,  veponatur,  lectum,  aut 
horum  aliquid  simile. 

6.  Nisi  quid  aliterin  suiscuiusque  Officii  normis  praescriptum 
sit,  aut  nisi  Moderatores  opportunum  duxerint  alia  ratione  con- 
sulere,  communiter  ad  eum  qui  prior  est  inter  addictos  proto- 
collo,  haec  munium  partitio  spectabit.     Ipsius  igitur  erit  suas 
cuique  scriptori  positiones  adsignare,  prout  singulis  competunt 
sive  ratione  territorii,  sive  materiae.     Idem  in  protocolli  libro 
rescripta,  de  quibus  litt.  b  et  c  num.  5,  superioris,  notabit.  Priora 
vero  ilia,  de  quibus  litt.  a,  in  album  referet  absolute  negotio. 

7.  Scriptores,  expleto  suo  munere,  positiones   cum   adiectis 
rescriptis  ad  ratiocinatorem  transmittent, 

Hie  acta  tradet  ad  subsignandum.  Actorum  vero  fasciculos, 
sen  positiones,  apud  se  retinebit,  ut  in  suo  administrations  folio  et 
deinde  super  rescriptis,  cum  subsignata  redierint,  taxationes 
adnotet,  si  quae  sint  adiectae.  Deinde  positiones  ad  protocollum 
remittet,  cum  sigla  ex  convento  constituta  ad  significandum 
omnia  esse  confecta ;  litteras  vero  et  rescripta  distributor! 
tradet. 

8.  Protocollo  addictus  rem  in  librum  referet  et  positiones  in 
suo  quamque  loco  reponet.     Distributor  autem  acta  secundum 
proprias  leges  distribuenda  curabit. 

9.  Si  non  subscripta   redierint  acta,  velsi  cum  aliqua  animad- 
versione  coniuncta,  administri,  pro  variis  casibus,  Praepositorum 
sese  mandatis  conformabunt. 

10.  Memoratae  normae  sunt  omnibus  retinendae  diligenter, 
nisi  quid  in  iis  quae  sequuntur  peculiaribus  legibus  exceptum  sit 
pro  aliquo  Officio. 

Quae  superiovibus  capitibus  contincntur,  SSmi.  D.  N.  Pii  PP.  X 
iussu  accedunt  Constitutions  Sapienti  consilio  editae  die  29  mensis  lunii 
a.  1908  et  Ordinationi  communi  tune  temporis  vulgatae.  Eadeni  proinde 
vi  pollent,  anteriores  abrogant  contrarias  leges,  et  servari  ab  omnibus 
integre  debent,  quavis  alia  ordinatione,  usu,  privilegio  contrariis  non 
obstantibus. 

Datum  Romae,  die  29  mensis  Septembris  an.  1908. 

De  speciali  mandato  SSmi.  D.  N.  Pii  Papae  X. 

R.  Card.  MERRY  DEL  VAL. 

CONGREGATION   OF   RITES. 
Novae  Lectiones  historicae  in  festo  S.  Bcnaventurae. 

DIE    XIV    IULII. 

5.  Bonaventurae  Episc.  Conf.  et  Eccl.  Doct.  Duplex. 

Omnia  de  Communi  Conf.  Pont,  praeter  sequ. 

In  utrisque  Vesperis.  Ad  Magnificat.  Ant.  O  Doctor Beate 

Bonaventura. 

Oratio.     Deus,  qui  populo  tuo. 

In  I.     Nocturno.     Lect.     Sapientiam  de  Communi  Doct. 

In  II.     Nocturno. 

Lectio  IV.  Bonaventura,  Balneoregii  in  Etruria  natus,  a 
lethali  morbo  adhuc  puer,  beati  Francisci  precibus,  cuius 
religioni,  si  convaluisset,  voto  matris  dicatus  fuerat,  evasit 
incolumis.  Itaque  adolescens,  Fratrum  Minorum  institutum 
amplecti  voluit,  in  quo  ad  earn  doctrinae  praestantiam  Alexandro 
de  Ales  magistro  pervenit,  ut  septimo  post  anno  Parisiis 
magisterii  lauream  adeptus,  libros  Sententiarum  publice  summa 
cum  laude  sit  interpretatus,  quos  etiam  praeclaris  postea  com- 
mentariis  illustravit.  Nee  scientiae  solum  eruditione,  sed,  et 
morum  integritate,  vitaeque  innocentia,  humilitate,  mansue- 
tudine,  terrenarum  rerum  contemptu  et  coelestium  desiderio 
mirifice  excelluit :  dignus  plane,  qui  tamquam  perfectionis 
exemplar  haberetur,  et  a  beato  Thoma  Aquinate,  cui  summa 
charitate  coniunctus  erat,  sanctus  appellaretur.  Is  enim,  cum 
sancti  Francisci  vitam  ilium  scribentem  comperisset :  Sinamus, 
ait,  sanctum  pro  sancto  labor  are. 

Lectio  V.  Divini  amoris  flamma  succensus,  erga  Christ! 
Domini  passionem,  quam  iugiter  meditabatur,  ac  Deiparam 
Virginem,  cui  se  totum  devoverat,  singulari  ferebatur  pietatis 
affectu  :  quern  in  aliis  etiam  verbo  et  exemplo  excitare,  scrip- 
tisque  opusculis  augere  summopere  studuit.  Hinc  ilia  morum 
suavitas,  gratia  sermonis,  et  charitas  in  otnnes  effusa,  qua 
singulorum  animos  sibi  arctissime  devinciebat.  Quamobrem 
vix  quinque  et  triginta  annos  natus,  Romae  summo  omnium 
consensu  Generalis  Ordinis  Minister  electus  est :  susceptumque 


DECREES.  97 

munus  per  duodeviginti  annos  admirabili  prudentia  gessit  ac 
laude  sanctitatis.  Plura  constituit  regular!  disciplinae  et 
amplificando  Ordini  utilia;  quern  una  cum  aliis  Ordinibus 
mendicantibus  ad  versus  obtrectatorum  calumnias  feliciter 
propugnavit. 

Lectio  VI.  Ad  Lugdunense  Concilium  a  beato  Gregorio 
Decimo  accersitus,  et  Cardinalis  Episcopus  Albanensis  creatus, 
arduis  Concilii  rebus  egregiam  navavit  operam  :  qua  et  schis- 
matis  dissidia  composita  sunt,  et  ecclesiastica  dogmata  vindi- 
cata.  Quibus  in  laboribus,  anno  aetatis  suae  quinquagesimo 
tertio,  salutis  vero  millesimo  ducentesimo  septuagesimo  quarto, 
summo  omnium  moerore  decessit,  ab  universo  Concilio,  ipso 
praesente  Romano  Pontifice,  funere  honestatus.  Bum  Xystus 
quartus  plurimis  maximisque  clarum  miraculis  in  Sanctorum 
numerum  retulit.  Multa  scripsit,  in  quibus  summam  erudi- 
tionem  cum  pietatis  ardore  coniungens,  lectorem  docendo 
movet ;  quare  a  Xysto  quinto  Doctoris  Seraphici  nomine  merito 
est  insignitus. 

In  III.  Nocturno.  Homiiia  in  Evang.  Vos  estis  sal  tevvae, 
de  Communi  Doct.  3°  loco. 

URBIS    ET   ORBIS. 

Sanctissimus  Dominus  Noster  Pius  Papa  X,  libenter  deferens 
supplicibus  votis  plurium  Sacrorum  Antistitum,  praeeunte 
Emo.  Dno.  Cardinali  Antonio  Agliardi  Episcopo  Albanensi,  a 
Rmo.  P.  Ministro  Generali  Ordinis  Minorum  Conventualium 
humillime  depromptis,  suprascriptas  Lectiones  secundi  Noc- 
turni,  quibus  Franciscales  Familiae  iamdudum  utuntur  in  festo 
S.  Bonaventurae,  Cardinalis  Episcopi  Albanensis,  Lectionibus 
historicis  substituendas  mandavit,  quae  nimium  ieiunae  modo 
habentur  de  ipso  Seraphico  Doctore  in  Breviario  Romano. 
Contrariis  non  obstantibus  quibuscumque.  Die  22  lulii  1908. 

S.  Card.  CRETONI,  Pvaefectus. 
L.  gi  S. 

t  D.  PANICI,  Archiep.  Laodicen.,  Sccretanus. 


Additiones  et  variationes  in  Breviario  et  Missali  Romano. 

ADDEN'DA   ET    VARIANDA    IN    DUABUS    TABELLIS 
EXCERPTIS    E    RUBRICIS    GENERALIBUS    BREVIARII. 

Duplicia  secimdae  classis,  in  quibus  de  simplicibus  fit  commemovatio 
tantuin  in  Laudibus  ;  de  aliis  uti  in  Rubricis. 

Circumcisio  Domini. 

Purificatio  B.  M.  V. 

Visitatio     B.  M.  V. 

Nativitas    B.  M.  V. 

Festum  Septem  Dolorum  B.  M.  V.  (Dom.  Ill  Sept.). 

Solemnitas  SSmi.  Rosarii  B.  M.  V. 


Duplicia  maiora  per  annum,  quae  aliis  duplicibus  minoribus  praeferuntur. 
Transfiguratio  Domini. 


Festum  Septem  Dolorum  B.  M.  V.  (Feria  VI  post  Dom. 
Passionis). 

Commemoratio  B.  M.  V.  de  Monte  Carmelo. 


VARIANDA    IN    CATALOGO    FESTORUM, 
QUAE    UTI    PRIMARIA   VEL   SECUNDARIA   ETC. 

Festa  scctindaria. 
§  II.     Duplicia  secundae  classis. 
Festum  SSmi.  Nominis  lesu. 


Festum  Septem  Dolorum  B.  M.  V.  (Dom.  Ill  Septembr.). 
Solemnitas  SSmi.  Rosarii  B.  M.  V. 


§  III.     Duplicia  maiora. 
Exaltatio  S.  Crucis. 

Festum  Septem  Dolorum  B.   M.  V.  (Feria  VI  post  Dom. 
Passionis). 
Commemoratio  B.  M.  B.  de  Monte  Carmelo. 


RUBRICA    REFORMANDA    IN    BREVIARIO   ET    MISSALI   ROMANO. 

Dominica  III  Septembris.  Deleatur  integra  Rubrica:  "  Im- 
pedita...  post  Dom.  Ill  Septembris"  Eius  loco  substituatur 
sequens  :  "  Hac  Dominica  si  occurrat  festum  nobilius,  tamquam 
in  sede  propria  celebretur  festum  B.  M.  V.  Perdolentis  prima 
sequent!  die,  non  impedita  a  festo  nobiliori,  ac  translate 
Duplici  maiori,  vel  Doctoris  Ecclesiae ;  de  Duplici  vero  minori 
vel  semiduplici  occurrente  fiat  tantum  Commemoratio  iuxta 
Rubricas." 

RUBRICA   REFORMANDA   IN    BREVIARIO. 

Dominica  infra  Octavam  Nativitatis  B.  M.  V.\  "  Si  haec 
Dominica  immediate  sequatur  festum  Nativitatis,  Vesperae 
dieuntur  integrae  de  ipsa  Nativitate  sine  commemoratione 
SSmi.  Nominis  Mariae.  Si  hac  Dominica  occurrat  festum 

nobilius,  eo  anno  festum  SSmi.  Nominis  celebretur  die  duo- 
decima  Septembris,  tamquam  in  sede  propria,  uti  notatur  in 
Martyrologio.  Sicubi  vero  die  duodecima  occurrat  festum 
nobilius,  Officium  SSmi.  Nominis  Mariae  transferatur  in  primam 
diem  liberam  iuxta  Rubricas." 

SSmus.  Dominus  Noster  Pius  PP.  X  referente  infrascripto 
Cardinal!  Sacrorum  Rituum  Congregation!  Praefecto,  supra - 
scriptas  additiones  et  variationes  inserendas  Breviario  et 
Missali  Romano  benigne  approbare  dignatus  est.  Die  8  lulii 
1908. 

S.  Card.  CRETONI,  Pvaefectus. 
t  D.  PANICI,  Archiep.  Laodicen.,  Secvetavius. 


Antistites  Americae,  Oceaniae  et  Australiae,  perdurante  mari- 
time itinere,  Sacrum  in  navis  singulis  diebus  peragere 
possunt,  dummodo  locus  sit  decens,  mare  tranquillum,  et  in 
quantum  fieri  potest,  sacerdos  Praesuli  celebrant!  adsistat. 

Sanctissimus  Dominus  Noster  Pius  Papa  X,  clementer 
deferens  supplicibus  votis  Sacrorum  Praesulum  ecclesiarum 
sive  dioeceseon  totius  Americae,  Oceaniae  atque  Australiae, 
privilegium  benigne  impertiri  dignatus  est,  quo  ipsi  Rmi. 
Sacrorum  Antistites,  quotiescumque  Romam  petituri  sint, 
perdurante  maritimo  itinere,  etiam  in  reditu,  singulis  diebus 
Sacrum  in  navi  peragere  valeant :  dummodo  locus  ad  hoc 
delectus  nihil  indecens  aut  indecorum  praeseferat ;  mare  sit  adeo 
tranquillum,  ut  nullum  prorsus  adsit  periculum  effusionis 
sacrarum  specierum  e  calice,  et — si  adsit — alter  sacerdos  super- 
pelliceo  indutus,  Praesuli  celebranti  adsistat.  Contrariis  non 
obstantibus  quibuscumque.  Die  30  lunii  1908. 

S.  Card.  CRETONI,  Praefectus, 
t  D.  PANICI,  Archiep.  Laodicen.,  Secvetanus. 


Circa  indulta  Officiorum  votivorum  de  SS.   Sacramento  et  de 
Immaculata  Conceptione  B.  M.  V. 

Postulate  Rmi.  Dni.  Episcopi  Osnabrugen.  Provicarii 
Apostolici  Missionum  Germaniae  Septentrionalis  et  Administra- 
toris  Praefecturae  ApostolicaeSlevigisHolsatiae  :  "utrum  Officia 
votiva  antiqua  de  praecepto  recitanda  singulis  feriis  quintis  non 
impeditis  de  SSmo.  Sacramento,  et  singulis  Sabbatis  item  non 
impeditis  de  Immaculata  Conceptione  B.  M.  V.,  sint  revocata 
per  nova  Officia  votiva  ad  libitum  recitanda  et  concessa  cum 
decreto  generali  n.  3581  Urbis  et  Orbis  5  lulii  1883";  Sacra 

Rituum  Congregatio,  referente  subscripto  Secretario,  auditoque 
voto  Commissionis  Liturgicae,  respondendum  censuit  : 

"  Negative,  nisi  expresse  rtnuntiatum  fuerit  antiquis  indultis, 
iuxta  ipsum  citatum  decretum,  ubi  in  fine  ad  I  legitur  :  Firmis 
remanentibus  aliis  votivorum  Officiorum  indultis  quibuscumque 
iam  concessis."  Atque  ita  rescripsit,  die  5  lunii  1908. 

S.  Card.  CBETONI,  Praefectus. 
L.  ijl  S.  D.  PANICI,  Archiep.  Laodicen.,  Secret arins. 


S.  loannes  Chrysostomus  Patronus  Concionatorum  declaratur. 

Quo  congruus  accedat  cumulus  solemnibus  sacrisque  pompis 
nuper  expletis  in  honorem  celeberrimi  totius  Ecclesiae  Doctoris, 
loannis  ob  aureum  eloquentiae  flumen  cognomento  Chrysostomi, 
mox  elapso  saeculo  decimoquinto,  ex  quo  sanctus  ipse  Antistes 
exilio  multatus  iniuste,  ac  mala  multa  perpessus,  supremum 
diem  obivit;  Rmus.  P.  Hugo  Athanasius  Gaisser,  ex  Ordine 
Sancti  Benedict!,  Pontificii  Graecorum  Collegii  moderator,  vota 
depromens  peculiaris  Coetus  eiusmodi  honoribus  Chrysostomo 
tribuendis  in  Urbe  constituti,  ac  munere  suo  feliciter  perfuncti, 
Sanctissimum  Dominum  Nostrum  Pium  Papam  Decimum 
supplex  rogavit,  ut  eumdem  Sanctum  Doctorem  christianae 
eloquentiae  et  coelestem  sacrorum  concionatorum  Patronum 
suprema  auctoritate  Sua  declarare  ac  statuere  dignaretur.  Id 
siquidem  fe.  re.  Leo  Decimus  Tertius  die  quarta  lulii  anno 
millesimo  octingentesimo  octogesimo  quarto  indubie  praenuncia- 
verat,  sacros  videlicet  oratores  in  fidem  ac  tutelam  collocando 
S.  loannis  Chrysostomi,  Ecclesiae  Doctoris,  quern  omnibus  ad 
imitandum  proponebat  exemplar,  utpote  qui  christianorum 
oratorum  facile  princeps,  ob  aureum  eloquentiae  flumen,  in- 
victum  dicendi  robur,  vitaeque  sanctitudinem  sum  mis  laudibus 
ubique  celebretur.  Sanctitas  porro  Sua  has  preces  ab  infra- 
scripto  Cardinali  Sacrorum  Rituum  Congregationi  Praefecto 
relatas  peramanter  excipiens,  praeclarum  Ecclesiae  universae 
Doctorem  deeusque  Sanctum  Episcopum  loannem  Chrysosto- 
mum,  oratorum  sacrorum  coelestem  Patronum  Apostolica 
auctoritate  Sua  declaravit  et  constituit ;  eumdemque  quemad- 
modum  cunctis  fidelibus  omnigenae  virtutis,  ita  christianae 
eloquentiae  ad  imitandum  exemplar  sacris  concionatoribus 
libentissime  proposuit.  Contrariis  non  obstantibus  quibus- 
cumque. Die  8  lulii  1908. 

S.  Card.  CRETONI,  Praefectus. 
f  D.  PANICI,  Archiep.  Laodicen.,  Secretarius. 

Dubia  de  ordine  servando  circa  commemorationes  in  secundis 
vesperis  et  de  versu  "  Rdelium  Animae." 

R.  D.  Onesimus  Machez,  magister  caeremoniarum  ecclesiae 
cathedralis  Atrebaten.,  et  extensor  Kalendarii  dioecesani,  de 
licentia  sui  Rmi.  Episcopi,  a  Sacrorum  Rituum  Congregatione 
insequentium  dubiorum  solutionem  humillime  flagitavit, 
nimirum : 

I.  Quando  celebratur  festum  duplex  Dominica  infra  Octavam 
communem,  ponitur  in   Laudibus  commemoratio   Dominicae, 
deinde  Octavae ;  debetne  in  secundis  Vesperis  idem  ordo  servari 
pro  commemorationibus,  si  feria  secunda  sequent!  fit  Officium 
de  die  infra    Octavam,    vel   poni   primo  loco  commemoratio 
Octavae  ? 

II.  Quando  feria   VI   post    Octavam    Ascensionis   recolitur 
festum    duplex    aut    semiduplex    quod    in   secundis   Vesperis 
concurrit   cum   festo  eiusdem    ritus  ob  Vigiliam   Pentecostes 
simplificando,   debetne   prius    fieri  commemoratio  huius   fesfi 
simplificati  ac  postea  feriae  aut  inversus  ordo  servari  ? 

III.  Post  Horam  tertiam  quae  praecedit  Missam  pontificalem, 
Episcopus  celebrans  debetne,  dicto  per  chorum  "  Benedicamus 
Domino  "  omittere  versum  "  Fideliwn  animae  ?  " 

Et  sacra  eadem  Congregatio  ad  relationem  subscripti  Secre- 
tarii,  exquisite  Commissionis  Liturgicae  suffragio,  omnibus 
sedulo  perpensis,  rescribendum  censuit  : 

Ad  I  et  II  Negative  ad  primam  partem,  affirmative  ad 
secundam,  iuxta  decretum  n.  3843  Commemoratio num  in  Vesperis 
5  Februarii  1895  quia  habetur  concursus  et  commemoratio 
sumatur  e  primis  Vesperis  iuxta  Rubricas. 

Ad  III   Affirmative  in  casu. 

Atque  ita  rescripsit,  die  5  lunii  1908. 

S.  Card.  CRETONI,  Praefectus. 
L.  %i  S.  f  D.  PANICI,  Archiep.  Laodicen.,  Secretaritts. 


Ad  decennium  conceditur  ut  quicumque  presbyteri,  ad  Coenobia 
Monachorum  nigrorum  confederation^  Benedictinae,  quavis 
ex  causa,  confluentes,  possint  in  choro,  persolvere  Horas 
canonicas,  iuxta  ritum  respectivi  Coenobii. 

Beatissime  Pater, 

Hildebrandus  de  Hemptinne,  Abbas  Sancti  Anselmi  de  Urbe 
et  Primas  Ordinis  Sancti  Benedicti,  ad  genua  Sanctitatis 
Vestrae  provolutus,  humillime  exponit  : 

Per  Rescriptum  Sacrorum  Rituum  Congregationis  d.  d.  16 
Aprilis  1885,  ad  Rmi.  Dni.  Mauri  Wolter,  Ar chiabbatis  Congrega- 
tionis Beuronensis  Ordinis  Sancti  Benedicti,  privilegium  a  sa.  me. 
Clemente  XIII,  Congregation!  Cassinensi  concessum,  videlicet 
ut  Sacerdotes,  servitio  Monasteriorum  et  Ecclesiarum  dictae 
Congregationis  addicti,  Horas  Canonicas  iuxta  ritum  eiusdem 
Congregationis  in  choro  et  extra  chorum  recitare  valeant,  ad 
quoscumque  Presbyteros  ad  Monasteria  confluentes,  extensum 
est. 

Cuius  indulti  ratio — quod  scilicet  saepe  saepius  ad  Monasteria 
Sacerdotes,  occasione  alicuius  solemnitatis  vel  exercitiorum 
spiritualium,  confluunt,  qui  horis  canonicis  intersunt,  variaque 
exinde  exurgunt  incommoda — quum  in  omnibus  monasteriis 
habeatur  :  humilis  Orator  petit,  ut  praedictum  privilegium  ad 
universa  Confoederationis  Benedictinae  Coenobia  Monachorum 
Nigrorum  extendatur. 

Et  Deus,  etc. 

Sacra  Rituum  Congregatio,  utendofacultatibus  sibi  specialiter 
a  Sanctissimo  Domino  Nostro  Pio  Papa  X  tributis,  attentis 
expositis,  benigne  indulsit,  ut,  ad  proximum  Decennium, 
quicumque  Presbyteri  ad  Coenobia  Monachorum  Nigrorum 
Confoederationis  Benedictinae  quavis  ex  causa  confluunt, 
possint,  in  Choro  tantummodo,  persolvere  Horas  Canonicas 
iuxta  ritum  respectivi  Coenobii.  Contrariis  non  obstantibus 
quibuscumque. 

Die  ii  lulii  1908. 

S.  Card.  CRETONI,  Pvaefectus. 

L.  (Jl  S.  t  D.  PANICI,  Archiep.  Laodicen.,  Secretavius. 

Concordat  cum  originali. 


Anniversarium   celebrari  debet    pro  ultimo  Episcopo  defuncto, 
non  autem  pro  administratore  iam  ad  aliam  sedem  translate. 

In  Relatione  status  ecclesiae  Fuldensis  Sacrae  Congregation! 
Concilii  die  8  Maii  1908  exhibita  sequens  invenitur  postulatum 
ad  Sacrorum  Rituum  Congregationem  pro  opportuna  declara- 
tione  seu  sanatione  transmissum ;  nimirum  : 

Hodiernus  Episcopus  Fuldensis  exponit,  post  mortem  Georgii 
Ignatii  Homp,  qui  a  sede  Fuldensi  ad  sedem  archiepiscopalem 
Friburgensem,  anno  1898,  translatus  fuerat,  retenta  administra- 
tione  tantum  dioecesis  Fuldensis,  anniversarium,  quod  iuxta 
Caeremoniale  Episcoporum  pro  ultimo  defuncto  Episcopo  cele- 
brandum  est,  celebratum  fuisse  pro  dicto  Episcopo  Georgio 


DECREES.  103 


Ignatio,  quamvis  administrator  tantum  erat  dum  in  ipso  ad 
suam  novam  sedem  itinere  moreretur.  Pro  Episcopo  vero,  qui 
ultimus  in  sede  Fuldensi  mortuus  erat,  sc.  losepho  Weyland 
anniversarium  fundatum  persolutum  quidem  fuit,  non  tamen 
illud  quod  Caeremoniale  Episcoporum  postulat.  Unde  petit,  ut 
Sacra  Congregatio,  si  quid  in  hac  re  praestandum  adhuc  sit, 
declarare  vel  sanare  benigne  velit. 

Sacra  porro  Rituum  Congregatio,  exquisitis  turn  Commissionis 
Liturgicae  turn  alterius  ex  Consultoribus  suffragiis,  attentis  ex- 
positis  una  cum  specialibus  informationibus  ex  officio  assumptis, 
reque  accurate  examine  perpensa,  ita  rescribendum  censuit  : 
Pro  declavatione  sen  sanatione  in  casu,  facto  verbo  cum  Sanctissimo  et 
prout  Ipsiplacuerit. 

Quibus  omnibus  Sanctissimo  Domino  Nostro  Pio  Papae  X 
per  infrascriptum  Cardinalem  Sacrae  Rituum  Congregationi 
Praefectum  relatis,  Sanctitas  Sua  petitam  declarationem  seu 
sanationem  indulgere  dignata  est,  supplendo  de  thesauro  Eccle- 
siae  et  imposito  tamen  onere  hodierno  Episcopo  Fuldensi  appli- 
candi  unam  Missam  lectam  pro  anima  Episcopi  losephi  Wey- 
land. Die  22  lulii  1908. 

L.  ^  S.  S.  Card.  CRETONI,  Praefectus. 

t  D.  PANICI,  Archiep.  Laodicen.,  Secretaries. 


Addenda  in  Martyrologio  Romano. 

Quinto  Idus  Octobris  (71  Oct.) 

Ad  calcem  post  verba  Veronac  sanctae  Placidiae  Virginis  : 
tl  Calotii,  in  dioecesi  Astensi,  olim  Papiensi,  Sancti  Alexandri 
Sauli,  Episcopi  confessoris  e  congregatione  Clericorum  Regu- 
larium  Sancti  Pauli,  genere,  virtutibus,  doctrina  et  miraculis 
clari." 

Decimoseptimo  Kalendas  Novembris  (16  Oct.) 

Ad  calcem  post  verba  Ratum  habuit  et  confirmavit :  "  Muri  in 
Lucania,  Sancti  Gerardi  Maiella  Confessoris  laici  professi  con- 
gregationis  Sanctissimi  Redemptoris,  quem  miraculis  clarum 
Pius  decimus  Pontifex  Maximus  Sanctorum  albo  accensuit." 

Sanctissimus  Dominus  Noster  Pius  Papa  X,  referente  infra- 
scripto  sacrorum  Rituum  Congregations  Secretario,  suprascripta 
Elogia  de  S.  Alexandro  Sauli  Episcopo  Confessore,  et  S.  Gerardo 
Maiella  Confessore,  approbare  dignatus  est,  ac  Martyrologio 
Romano  respective  inserenda  benigne  indulsit. 
Die  9  Septembris  1908. 

L.  |J<  S.  S.  Card.  CRETONI,  Praefeciiis. 

\  D.  PANICI,  Archiep.  Laodicen.,  Secretaries. 

CONGREGATION   OF   INDULGENCES. 

Indulgentia  plenaria  piae  exercitationi  5eptem  Sabbatorucn  in 
honorem  B.  M.  V.  de  Mercede  conceditur. 

PIUS  PP.  X. 

AD    PERPETUAM    REI    MEMORIAM. 

Cum  sicuti  ad  Nos  retulit  hodiernus  rector  Diaconiae  ad  S. 
Hadrian!  de  Urbe,  in  pluribus  provinciis  Ordinis  B.  Mariae 
Virginis  a  Mercede,  probantibus  Sacrorum  Antistitibus,  pia 
exercitatio  septem  Sabbatorum  in  honorem  Deiparae  Virginis  a 
Mercede  publice  haberi  soleat,  et  oblatae  Nobis  sint  preces 
gravissimo  Cardinalis  Diaconi  S.  Hadriani  sum-agio  suffultae,  ut 
huic  exercitationi  nonnullas  addere  indulgentias  de  Apostolica 
benignitate  dignaremur ;  Nos  quibus  nihil  antiquius  est,  quam  ut 
erga  Virginem  gratiarum  omnium  sequestram,  fidelium  pietas 
magis  ac  magis  amplificetur,  votis  hisce  annuendum  quantum  in 
Domino  possumus,  existimavimus.  Quare  de  omnipotentis  Dei 
misericordia  ac  BB.  Petri  et  Pauli  App.  eius  auctoritate  confisi, 
omnibus  et  singulis  fidelibus  utriusque  sexus,  qui  ubique  terra- 
rum  nunc  et  in  posterum  huic  piae  exercitationi  in  honorem 
B.  M.  V.  a  Mercede  publice  peragendae  intersint,  et  quovis  e 
septem  hisce  Sabbatis,  vere  poenitentes  et  confessi  ac  sacra 
Communione  refecti,  vel  Ordinis  Religiosorum  a  Mercede  pro- 
priam  quamlibet  pariter  ubique  terrarum  sitam  ecclesiam,  vel 
tertii  Ordinis  ipsius,  vel  confraternitatum  eiusdem  instituti  ac 
nominis,  tandem  his  deficientibus  propriam  cuiusque  parochia- 
lem  ecclesiam,  ab  ortu  ad  occasum  solis,  devote  quotannis 
visitent,  et  ibi  pro  christianorum  Principum  concordia,  haeresum 
extirpatione,  peccatorum  conversione,  ac  S.  Matris  Ecclesiae 
exaltatione  pias  ad  Deum  preces  effundant ;  plenariam  omnium 
peccatorum  suorum  indulgentiam  et  remissionem,  quam  etiam 
animabus  Christifidelium  quae  Deo  in  charitate  coniunctae  ab 
hac  luce  migraverint  per  modum  suffragii  applicare  possint, 
misericorditer  in  Domino  concedimus  et  largimur.  Contrariis 
non  obstantibus  quibuscumque.  Praesentibus  perpetuo  valituris. 
Volumus  vero  ut  harum  litterarum  authenticum  exemplar  tra- 
datur  S.  Congregationi  Indulgentiarum,  secus  nullas  eas  esse 
volumus,  utque  praesentium  litterarum  transumptis  seu  exemplis 
etiam  impressis  manu  alicuius  notarii  publici  subscriptis,  et 
sigillo  personae  in  ecclesiastica  dignitate  constitutae  munitis, 
eadem  prorsus  fides  adhibeatur  quae  adhiberetur  ipsis  prae- 
sentibus  si  forent  exhibitae  vel  ostensae. 


DECREES.  105 

Datum  Romae  apud  S.  Petrum  sub  annulo  Piscatoris,  die 
25  Mali  1908,  Pontificatus  Nostri  anno  quinto. 

R.  Card.  MERRY  DEL  VAL,  a  Secretis  Status. 

Praesentium  litterarum  authenticum  exemplar  traditum  fuit 
huic  S.  Congregation!  Indulgentiis  Sacrisque  Reliquiis  praeposi- 
tae.  In  quorum  fidem  etc. 

Datum  Romae,  e  Secretaria  eiusdem  S.  C.,  die  2  lunii,  1908. 
t  D.  PANICI,  Archiep.  Laodicen.,  Secntarius. 


Plures  Indulgentiae  conceduntur  Sodalitatibus  vulgo  "  Bellum 
Sanctum  "  seu  de  Temperantia,  nuncupatis. 

Beatissime  Pater, 

Hodiernus  Minister  Generalis  Ord.  Min.  S.  Francisci  Cappucci- 
norum,  ad  pedes  Sanctitatis  Vestrae  provolutus  humiliter, 
exponit  quod  die  4*  Junii  1902  SSmus.  Dnus.  Leo  XIII  fel. 
mem.  benigne  concessit  aliquas  Indulgentias  Sodalitatibus 
"  a  Temperantia "  nuncupatis  in  Ecclesiis  Patrum  Capucci- 
norum  apud  Dublinum  et  Corcagiam  in  Hibernia  iam  institutis. 

1.  Cum  vero  die  na  Octobris  1905  omnes  Archiepiscopi  et 
Episcopi  Hiberniae  in  unum  apud  Maynutiam  congregati,  prae- 
side  Eminentissimo  Michaele  Cardinale  Logue,  una  voce  postu- 
laverint  ut  Patres  nostri  per  omnes  Hiberniae  dioeceses  institue- 
rent  "  Sanctum  Bellum,"  uti  vocatur  (vulgo,  National  Temperance 
Crusade)  contra  ebrietatis  vitium,  amoremque  virtutis  Temperan- 
tiae  inculcarent,  hinc  est  quod  Minister  Provincialis  Hiberniae 
obsecundare  volens  mandatis  supradictorum  Episcoporum  enixe 
postulat  ut  Indulgentiae  iam  concessae  Sodalitatibus  Dublini  et 
Corcagiae,  extendantur  omnibus  Ecclesiis  Hiberniae  ubi  con- 
similes  Sodalitates  a  Patribus  nostris,  annuentibus  Episcopo  et 
Clero,  erigentur, 

2.  Quia  autem  hisce  diebus  mense  Octobri,  decem  et  octo 
Patres  adlaborant  in  civitate  Belfast  in  Hibernia  Septentrio- 
nali,  aliique  Patres  per  varias  Hiberniae  dioeceses  dispersi  sunt 
causa  praedicandi  "  Temperantiam,"  ad  magis  magisque  foven- 
dum   eorum   labores  Orator  supplex  et  urgentissime  postulat, 
ut  Sanctitas  Vestra  dignetur  concedere  hanc  specialem  gratiam, 
scilicet : 

Ut  ubicumque  nunc  et  in  perpetuum  Patres  Ordinis  nostri  in 
Hibernia,  clero  annuente  et  invitante,  praedicant  "  Temperan- 
tiam," ibi  erigere  possint  Sodalitates  ad  normam  illarum  apud 
Dublinum  et  Corcagiam,  cum  iisdem  et  aliis  Indulgentiis, 
scilicet : 

Indulgentia  Pienaria,  animabus  in  Purgatorio  applicabilis  : 

1.  Die  adscriptionis  Sodalitati. 

2.  Semel  in  mense,  die  Generalis  Communionis  Sodalitatis. 

3.  In   festo  Titularis    Ecclesiae,    Sti.    Patritii,   Dominicae 
Resurrectionis,  Nativitatis  et  die  i*  Januarii,  nee  non  in  articulo 
mortis. 

Partialis  vero  Indulgentia,  simili  modo  animabus  in  Purgatorio 
applicabilis : 

1.  Tercentum   dierum    pro  precibus   publice   dictis   quando 
Sodales  religiose  congregati  sunt. 

2.  Tercentum  dierum  pro  omni  bono  opere  in  finem  Sodalitatis 
peracto. 

Et  Deus... 

luxta  preces  in  Domino  et  in  perpetuum. 

Die  7  Octobris  1908. 

PIUS  PP.  X. 


CONGREGATION  OF  THE  PROPAGATION  OF  THE 

FAITH. 

Quomodo  Missarum  eleemosynae  ad  orientates  ecclesia*  trans- 
mi  tti  possunt. 

Cum  plures  Praelati  enucleatas  instructiones  postulaverint 
circa  modum  quo  transmitti  possint  Missae  ad  Ecclesias  rituum 
orientalium,  haec  S.  C.,  ad  tramites  recentorum  decretorum, 
has  distinctas  normas  proponit  ab  omnibus  adamussim  ser- 
vandas : 

i°  Si  qui  velint  Missas,  quarum  exuberet  copia,  ad  Ecclesias 
rituum  orientalium  mittere,  hoc  praestare  possunt  non  modo  per 
bane  S.  C.,  uti  praecipitur  in  decreto  Recenti  S.  C.  Concilii  die 
22  Maii  1907,  sed  etiam  per  Rmos.  Delegates  Apostolicos  in 
regionibus  orientalibus  constitutes.  Quo  in  casu,  necesse  est 
significare  Delegatis  Apostolicis  quot  Missae  et  quae  stipendi- 
orum  summa  tradi  debeant  Praelatis  orientalibus  intra  cuiusque 
Delegationis  ambitum  exsistentibus. 

2°  Nullatenus  licet  eleemosynas  mittere  ad  viros  laicos  qui 
postea  eas  distribuant  sacerdotibus  Missas  celebraturis. 

3°  Neque  licet  celebrationem  Missarum  directe  committere 
presbyteris  orientalibus. 

4°  Vetitum  etiam  est  eleemosynas  directe  mittere  ad  Superi- 
ores  Congregationum  religiosarum  orientalrum. 

5°  Immo  neque  licet   Missas  directe  committere   Praelatis 

orientalibus,  qui  vel  Episcopi  sint  titulares  vel  simplices  Vicarii 
Patriarchales. 

6°  Si  vero  agatur  de  Antistitibus  habentibus  iurisdictionem 
ordinariam  episcopalem  in  Oriente,  Missarum  intentiones  cum 
relativa  eleemosyna  ab  Episcopis  et  sacerdotibus  ad  ipsos  Anti- 
stites  directe  mitti  possunt  pro  necessitatibus  sacerdotum  dum- 
taxat  iis  subiectorum,  uti  declaravit  S.  C.  Concilii  die  18  Martii 
1908.  Ne  autem  ex  pluribus  locis  simul,  multae  eleemosynae 
confluant  in  unam  et  eamdem  dioecesim  (quod  nimiam  dila- 
tionem  in  Missis  celebrandis  secum  ferret) ;  ideo  qui  committit 
eleemosynas  alicui  Praelato  orientali,  certiorem  faciat  de  numero 
Missarum  etiam  Delegatum  Apostolicum  regionis  ad  quern 
spectat  vigilare  ut  Missae,  ea  qua  par  est  sollicitudine,  cele- 
brentur. 

Datum  Romae  ex  aedibus  S.  Congregationis  de  Propaganda 
Fide,  die  15  Julii  1908, 

Fr.  H.  M.  Card.  GOTTI,  Praefectus. 
ALOISIUS  CHIESA,  Ojficialis. 


EPISTOLA. 


Pii  PP.  X  circa  coronation  em  simulacri  S.  Cord  is  lesu. 

VENERABILI    FRATRI 

LEONI    GAUTHEY 
EPISCOPO     NIVERNENSI 

Venerabilis  Prater, 

Me  taedet  preces  tuas  exaudire  non  posse  eo  quod  S.  Rituum 
Congregatio  ultimis  hisce  diebus  incongruum  declaravit  imagi- 
nibus  divini  Cordis  lesu  coronas  imponere,  et  tantum  permisit, 
ut  (si  populorum  pietas  hoc  devotionis  tributum  exhibere  desi- 
deret)  corona  ad  simulacri  pedes  deponatur  :  quod  quidem  et  tu 
meo  nomine  facere  poteris. 

Ceterum  de  festis  in  reparationem  indictis  summopere  gaudeo, 
et  dum  quaeque  salutaria  a  tua  praedicatione  a  Domino  adprecor, 
tibi  facultatem  concedo  impertiendi  benedictionem  Apostolicam 
cum  indulgentia  plenaria  pro  confessis  et  sacra  communione 
refectis. 

Fidelibus  vero,  qui  devote  triduanae  praedicationi  intervene- 
rint,  indulgentiam  septem  annorum  et  totidem  quadragenarum, 
et  tercentorum  dierum  in  Domino  concedo  quoties  in  contempla- 
tione  divini  simulacri  hanc  invocationem :  Cceur  sacre  de  Jesus, 
ranimez  lafoi  dans  le  diocese  de  Nevers,  devote  recitaverint. 

Auspicem  vero  divinae  gratiae  et  praecipuae  benevolentiae 
meae  testem,  tibi,  Ven.  Frater,  Apostolicam  benedictionem 
peramanter  impertio. 

Ex  aedibus  Vaticanis,  die  9  lulii  1908. 

PIUS  PP.  X. 

CONGREGATION     OF    THE     HOLY    OFFICE. 

Omnibus  christifidelibus  orationem  iaculatoriatn  Tutto  per  Voi 
Cuore  Sacratissimo  di  Gesu  recitantibus,  trecentorum  dierum 
rndulgentia  conceditur. 

DIE  26  NOVEMBRIS  1908. 

SSmus.  D.  N.  Pius  Div.  Prov.  Papa  X  in  audientia  r.  p.  d. 
Adsessori  S.  Officii  impertita,  benigne  concessit  Indulgentiam 
trecentorum  dierum,  defunctis  quoque  applicabilem,  ab  universis 
Christifidelibus  toties  lucrandam,  quoties,  corde  saltern  contriti, 
iaculatoriam  precem  Tutto  per  Voi  Cuore  Sacratissimo  di  Gesu  ! 
devote  recitaverint.  Praesenti  in  perpetuum  valituro  absque  ulla 
Brevis  expeditione.  Contrariis  non  obstantibus  quibuscumque. 

ALOISIUS  Can.  GIAMBENE, 
L.  |J|  S.  Subst.  pro  Indulg. 


Universis  christifidelibus  qui  duodecim  Sabbatis  baud  intermissis 
ante  Immaculati  Conceptus  B.M.V.  festum,  positis  conditioni- 
bus,  plenaria  indulgentia  impertitur. 

Die  26  Novembris  1908. 

SSmus.  D.N.  Pius  div.  prov.  Papa  X,  in  audientia  R.P.D. 
Adsessori  S.  Officii  impertita,  universis  christifidelibus  qui 
duodecim  sabbatis  baud  interruptis  ante  festum  Immaculatae 
Conceptionis  B.  Mariae  Virginis,  confessi  ac  S.  Synaxi  refecti, 
sive  precibus  sive  piis  meditationibus  ad  honorem  eiusdem  B. 
Virginis  absque  macula  originalis  culpae  conceptae,  vacaverint, 
et  ad  mentem  Summi  Pontificis  pias  ad  Deum  pieces  effunderint, 
plenariam  indulgentiam,  defunctis  quoque  applicabilem,  singulis 
memoratis  sabbatis  lucrifaciendam,  benigne  concessit  in  per- 
petuum absque  ulla  Brevis  expeditione.  Contrariis  quibus- 
cumque non  obstantibus. 

ALOISIUS  Can.  GIAMBENE, 
L.  £g  S.  Subst.  pro  Indulg. 

Visitatio  in  sacellum  propriae  domus  sufficit  ad  lucrandas 
indulgentias. 

Die  14  lanuarii  1909. 

SSmus.  Dominus  Noster  Pius  divina  providentia  PP.  X,  in 
audientia  R.  P.  D.  Adsessori  S.  Officii  impertita,  benigne  indulsit, 
ut  fideles  utriusque  sexus,  qui  perfectionis  studio  vel  institutionis 
seu  educationis,  aut  etiam  valetudinis  causa  in  domibus  ecclesia 
vel  publico  sacello  carentibus,  de  consensu  veto  Ordinariorum 
constitutis,  vitam  communem  agunt,  nee  non  personae  omnes  ad 
illis  ministrandum  ibidem  commorantes,  quoties  ad  lucrandas 
indulgentias  praescribatur  visitatio  alicuius  ecclesiae  in  genere, 
id  est  non  determinatae,  vel  indeterminati  alicuius  publici  oratorii, 
visitare  valeant  propriae  domus  sacellum,  in  quo  obligationi 
audiendi  Sacrum  iure  satisfacere  possunt,  dummodo  cetera  opera 
iniuncta  rite  praestiterint.  Praesenti  in  perpetuum  valituro. 
Contrariis  quibuscumque  non  obstantibus. 

ALOISIUS  Can.  GIAMBENE,  Substitutes  pro  Indulgentiis. 
L.       S. 


De  sepultura  ecclesiastica  deneganda. 

Utrum  catholici,  qui  cum  acatholicis  coram  haeretico  ministro 
qua  tali  nuptias  contraxerunt,  et  in  eiusmodi  nuptiis  vel  expresse 
consenserunt  acatholicae  prolium  education!,  vel  eas  de  facto  in 
haeresi  educari  fecerunt,  ideoque  censuram  incurrisse  dicendi 
sunt,  si  apoplexia  tacti  et  sensibus  destituti  aut  statim  aut  brevi 
post  discesserint,  Ecclesiae  minime  reconciliati  et  quin  resipi- 
scentiae  signa  unquam  dedissent,  donari  possint  sepultura  eccle- 
siastica  et  exequiis  nee  ne. 

Eminentissimi  DD.  Cardinales  Inquisitores  Generales,  re  in 
generali  conventu  huius  Supremae  Congregationis  habito  feria 
IV,  die  8  mensis  Mail  1907  mature  discussa,  respondendum 
decreverunt  :  Negative. 

PETRUS  PALOMBELLI,  Notarius. 


Quaedam  solvuntur  dubia  circa  celebrationem  Missarum  in 
nocte  Nativitatis  Christ!. 

Feria  V>  die  1  Augusti  1907. 

SSmus.  D.  N.  D.  Pius  divina  Providentia  PP.  X,  in  solita 
audientia  R.  P.  D.  Adsessori  S.  Officii  impertita,  ad  fovendam 
fidelium  pietatem  eorumque  grati  animi  sensus  excitandos  pro 
ineffabili  Divini  Verbi  Incarnationis  mysterio,  motu  proprio, 

benigne  indulgere  dignatus  est  ut  in  omnibus  et  singulis  sacrarum 
virginum  monasteriis  clausurae  legi  subiectis  aliisque  religiosis 
institutis,  piis  domibus  et  clericorum  seminariis,  publicum  aut 
privatum  Oratorium  habentibus  cum  facultate  Sacras  Species 
habitualiter  ibidem  asservandi,  sacra  nocte  Nativitatis  D.  N.  I.  C. 
tres  rituales  Missas  vel  etiam,  pro  rerum  opportunitate,  una 
tantum,  servatis  servandis,  posthac  in  perpetuum  quotannis 
celebrari  Sanctaque  Communio  omnibus  pie  petentibus  mini- 
strari  queat.  Devotam  vero  huius  vel  harum  Missarum  audi- 
tionem  omnibus  adstantibus  ad  praecepti  satisfactionem  valere 
eadem  Sanctitas  Sua  expresse  declarari  mandavit. 

Contrariis  quibuscumque  non  obstantibus. 

Hoc  decreto  evulgato  quae  sequuntur  dubia  fuerunt  pro- 
posita : 

I1"".  An  indultum  importet  facultatem  tres  Missas  vel  unam 
tantum  pro  rerum  opportunitate  celebrandi  etiam  apertis  Oratorium 
ianuis  ? 

11°™.  An  indultum  Oratoriis  concessum  extendi  possit  ad 
Ecclesias  Religiosorum,  quae  publico  fidelis  populi  usui  in- 
serviunt. 

SSmus.  D.  N.  Pius  Papa  X  in  audientia  R.  P.  D.  Adsessori 
Sancti  Officii,  die  26  mensis  Novembris  anno  1908,  concessa 
respondit : 

Ad  I"™  Negative. 

Ad  II1"11  Negative,  salvo  tamen  Religiosorum  privilegio  in  media 
nocte  missam  celebrandi. 

ALOISIUS  CASTELLANO,  Notaries. 


CONGREGATION     OF    THE     CONSISTORY. 

Plura  dubia  de  S.C.  de  Propaganda  Fide  caeteras  versus  compe- 

tentia  solvuntur. 
Beatissime  Pater, 

Cardinalis  Praefectus  S.  Congregationis  de  Propaganda  Fide 
ut  rite,  sicuti  debet,  exsequi  valeat  praescripta  Constitutionis 
Apostolicae  Sapienti  consilio  et  adiectae  Ordinationis  a  Sanctitate 
Vestra  confirmatae,  quae  fuerunt  edita  diebus  29  lunii  et  29  Sep- 
tembris  labentis  anni  1908,  eorum  quae  sequuntur  dubiorum 
solutionem  postulat : 

I.  Utrum   Vicariatus  Apostolici,   qui  tanquam   suffraganei 
pertinent  ad  provincias  ecclesiasticas  a  iurisdictione  Congrega- 
tionis de  Propaganda,  vi  memoratae  Constitutionis  exemptas, 
iugiter  subsint  eidem  Congregation!  de  Propaganda. 

II.  Utrum  Congregatio  de  Propaganda,  ob  peculiaria  adiuncta 

Moderatorum  dioecesum  et  missionum  in  longinquis  regionibus 
Indiarum,  Tonkini,  Sinarum,  laponiae,  Australiae,  Oceaniae 
aliisque  huiusmodi,  etiam  in  posterum  concedere  possit  Epis- 
copis,  Vicariis  Apostolicis,  Praefectis  vel  Moderatoribus  mis- 
sionum formulas  facultatum,  quarum  plures  matrimonium  respi- 
ciunt. 

III.  Utrum  eadem  Congregatio  adhuc  tribuere  valeat  titulum 
Missionarii  Apostolici  ad  honovem,  addita  solita  facultatum  formula. 

IV.  Cum  S.  Congregatio  de  Propaganda  teneatur  deferre  ad 
S.  Congregationem  Rituum  "quaecumque  attingunt  sacrorum 
rituum  disciplinary"  quaeritur,  utrum  hoc  praescriptum  respiciat 
rituum  disciplinam  prout  ipsa  determinatur  ac  circumscribitur  a 
Constitutione  Sapienti  consilio,a.n  extendatur  quoque  ad  facultates 
Missam,  divinum  Officium  aliaque  spectantes,  quas  ante  largiri 
consueverant  sive  Congregatio  Rituum  sive  etiam  Congregatio 
de  Propaganda. 

V.  Utrum  Congregatio  de  Propaganda  deferre  debeat  ad  Con- 
gregationem de  Religiosis  etiam  quidquid  attingat  Congrega- 
tiones  missionarias  turn  virorum  quum  mulierum,  quarum  con- 
stitutiones  a  Congregatione  de  Propaganda  approbatae  fuerunt. 

VI.  Utrum   Congregatio  pro   Negotiis    rituum   orientalium 
valeat  etiam  in  posterum  concedere  dispensationes  matrimoniales 
mixtae  religionis  ac  disparitatis  cultus. 

VII.  Utrum  acta  Conciliorum,  quae  celebrari  contigerint  in 
territorio  Congregation!  de  Propaganda  relicto,  remittenda  sint 
ad  Congregationem  Concilii. 

VIII.  Utrum  etiam  Officiates,  qui  in  officio  aderant  ante  diem 
4  Novembris  1908,  teneantur  iusiurandum  emittere  per  legem 
generalem,  diei  29  lunii  1908  praescriptum. 

IX.  Utrum  Collegia  Americae  Septentrionalis,  Hiberniae  et 
Scotiae  dependere  pergant  a  Congregatione  de  Propaganda,  et 
utrum  eorumdem  alumni  praestare  teneantur  iusiurandum  prae- 
scriptum ab  Urbano  VIII,  die  24  Novembris  1625. 

X.  Utrum  etiam  alumni   Americae   Septentrionalis,  Cana- 
denses,  Hiberni,  etc.,  qui  ex  iure  fundationis  instituuntur  in 
Collegio  Urbano  de  Propaganda,  emittere  obstringantur  posthac 
memoratum  iuramentum  ab  Urbano  VIII  praescriptum  atque 
in  forma  et  terminis  deinceps  statutis  ab  Alexandro  VII  per 
Bullam,  diei  20  lulii  1660,  pro  cunctis  Collegii  Urbani  alumnis. 

XI.  Utrum  Cardinalis  Praefectus  Congregationis   de  Propa- 
ganda poterit  adhuc  concedere  litteras  dimissoriales  ad  sacros 
Ordines  alumnis  Collegiorum  Americae  Septentrionalis,  Hiberniae 
et  Scotiae;  et  an  ac  quomodo  mutare  oporteat  titulum  missionis. 

XII.  Utrum  et  qua  ratione  immutandus  sit  titulus  missionis 
quoad  alumnos  Collegii  Urbani  de  Propaganda,  qui  pertinent  ad 

provincias  eeclesiasticas  et  dioeceses  a  Congregatione  de  Propa- 
ganda avulsas. 

Sacra  Congregatio  Consistorialis  superius  relatis  dubiis  circa 
praescripta  Constitutionis  Apostolicae  Sapienti  consilio  et  addictae 
Ordinationis,  iuxta  mentem  a  SSmo.  Domino  declaratam,  die 
12  Novembris  1908,  respondendum  censuit : 

Ad  I.  Affirmative,  dum  ita  permanent.  Expedit  tamen  ut 
S.  Congregatio  de  Propaganda,  quamprimum  fieri  possit,  memo- 
ratos  Vicariatus  erigat  in  dioeceses,  eosque  proinde  deducat  ad 
ius  commune. 

Ad  II.  Affirmative,  re  tamen  agitata  et  composita  cum  S. 
Congregatione  de  Sacramentis. 

Ad  III.  Affirmative  quoad  sibi  subditos. 

Ad  IV.  Affirmative  ad  primam  partem,  negative  ad  secundam. 

Ad  V.  Etiam  quoad  Congregationesreligiosas,quarumregulae 
seu  constitutiones  approbatae  sunt  a  Congregatione  de  Propa- 
ganda, standum  praescriptis  Constitutionis  Sapienti  consilio. 

Ad  VI.  Affirmative,  excepto  tantummodo  privilegio  Paulino, 
quod  pertinet  ad  Congregationem  S.  Officii. 

Ad  VII.  Negative. 

Ad  VIII.  Negative,  verum  congruit  ut  omnes  illud  emittant. 

Ad  IX.  Collegia  Americae  Septentrionalis,  Hiberniae  et 
Scotiae  posthac  pendebunt  a  S.  Congregationi  Consistoriali. 
luramentum  autem  ab  alumnis  praestandum  servetur,  reform - 
andum  tamen  erit  iuxta  novam  statuendam  formulam. 

Ad  X.  Affirmative,  formula  vero  reformanda  consiliis  initis 
cum  Emo.  Cardinali  Praefecto  Congregationis  de  Propaganda. 

Ad  XL  Concessio  litterarum  dimissorialium  ad  sacros  Ordines 
pertinebit  ad  hanc  S.  Congregationem,  quae,  cum  necessarium 
fuerit,  immutabit  titulum  missionis  in  titulum  servitii  ecclesiat. 

Ad  XII.  Emus.  Cardinalis  Praefectus  Congregationis  de  Pro- 
paganda mutabit  pro  memoratis  alumnis  titulum  missionis  in 
titulum  servitii  ecclesiae. 

G.  Card.  DE  LAI,  Sccretarius. 
L.  j%4  S.  SCIPIO  TECCHI,  Adscssor. 


Dubium  de  di«pensatione  super  iureiurando  ab  antiquis  alumnis 
Collegii  de  Propaganda  Fide  emisso. 

Proposito  dubio,  ad  quam  S.  Congregationem  spectet  dis- 
pensare  a  iureiurando,  emisso  ab  antiquis  Collegii  Urbani  de 
Propaganda  Fide  aliorumve  Collegiorum  alumnis,  qui  subsunt 

dioecesibus  ad  ius  commune  nuper  deductis,  quique  facultatem 
petunt  de  dioecesi  cui  iuramento  obstringuntur  in  aliam  trans- 
eundi ;  S.  Congregatio  Consistorialis,  re  mature  perpensa,  iuxta 
Constitutionem  Sapienti  consilio  respondit :  spectare  ad  S.  Congre- 
gationem  Concilii. 

Datum  Romae,  ex  aedibus  S.  Congregationis,  die  7  lanuarii 
1909. 

L.  f%  S.  SCIPIO  TECCHI,  Adsessor. 

LITTERAE 
Ad  Archiepiscopos,  E  pi  scopes  Aliosque  Locorum  Ordinaries. 

Illme.  ac  Rme.  Domine, 

Haud  raro  accidit  ut  Ordinarii  aliquid  habeant  ad  Sanctam 
Sedem  deferendum  vel  cum  ipsa  tractandum,  quod  aut  ratione 
officii,  aut  vi  ecclesiasticae  alicuius  legis,  aut  prudentiae  causa 
secreto  silentii  tegendum  sit. 

Ubi  haec  occurrant,  Ordinariis  curae  sit  scripta  committere 
occlusa  diligenter,  etiamsi  per  suos  rerum  agentes  vel  procura- 
tores  ea  transmittere  velint.  Quamvis  enim  dubitare  non  liceat 
de  fide  ac  prudentia  illius,  in  quo  Episcopus  fiduciam  collo- 
caverit  et  qui  fuerit  Sanctae  Sedi  probatus ;  tuenda  nihilominus 
lex  ilia  est  quae  prohibet  secreti  participes  fieri  plures  quam 
necessitas  postulet. 

Illud  praeterea  commendatur  Ordinariis  vehementer,  ut  in 
delectu  procuratorum  vel  agentium  rationem  habeant  eorum, 
qui  hoc  in  genere  officii  honeste  hactenus  et  cum  utilitate 
clientum  versati  sunt.  Idcirco,  nisi  quid  graviter  obstet,  eosdem 
praeferant  aliis.  lustum  enim  est  et  in  Apostolicae  Sedis  votis,  ut 
concessa  ob  altiores  fines  libertas  in  detrimentum  non  cedat  bene 
meritorum  hominum,  qui  hue  usque  operam  suam  in  Ecclesiae 
servitium  contulerunt. 

Hisce  tibi  significatis,  omnia  fausta  tibi  a  Domino  deprecor. 

Romae,  die  25  Novembris  1908. 

C.  Card.  DE  LAI,  Secretarius. 
L.  |J(  S.  SCIPIO  TECCHI,  Adsessor. 


DECRETUM 

Quo  episcopi  convocantur  ut  consistoriis  intersint  ante  festum 
Ascensionis  D.  N.  I.  C.  habendis. 

Antequam   ad    solemnem   canonizationem    beatorum    Con- 
fessorum  losephi  Oriol  e  clero  Barcinonensi,  et  dementis  Hof- 


ii6  DECREES. 

bauer  e  congregatione  SSmi.  Redemptoris  deveniat,  SSmus. 
Dominus  Noster  Pius  PP.  X,  ceteris  quae  iuxta  canonicas  sanc- 
tiones  requiruntur  expletis,  constituit  insuper  in  re  tanti  momenti 
Episcoporum  sententiam  exquirere.  Quapropter  praesenti  S. 
Congregationis  Consistorialis  decreto  mandat,  ut  omnes  et 
singuli  Praesules,  qui  sunt  intra  centesimum  ab  Urbe  lapidem, 
nisi  grave  aliquid  obstet,  Romam  decem  dies  ante  festum  Ascen- 
sionis  D.  N.  lesu  Christi  petant,  ut  Consistoriis  haberi  solitis 
interesse  possint.  Ceteros  Italiae  et  proximarum  regionum 
Archiepiscopos  et  Episcopos,  ut  romanum  iter  ad  eundem  finem 
aggrediantur,  peramanter  invitat.  Remotiores  vero  de  hac  tarn 
iucunda  et  extraordinaria  solemnitate  certiores  reddit.  Ne 
autem  frequentibus  ad  Urbem  itineribus  nimium  graventur 
Episcopi,  Sanctitas  Sua  benigne  indulget  ut,  qui  hac  occasione 
Romam  adiverint  et  memoratis  solemniis  interfuerint,  exempti 
evadant  ab  obligatione  visitandi  SS.  Limina  prima  proxim& 
vice. 

Datum  Romae  ex  aedibus  Secretariae  eiusdem  sacrae  Con- 
gregationis, die  27  lanuarii  1909. 

C.  Card.  DE  LAI,  Secrctarius. 
SCIPIO  TECCHI,  Adsessor. 


MONITUM 

Rmi.  Archiepiscopi  et  Episcopi  qui,  iuxta  relatum  S.  Congre- 
gationis Consistorialis  convocationis  decretum,  Romae  sacris 
canonizationis  solemniis  intererunt,  oportet  ut  quamprimum 
subscripto  Apostolicarum  Caeremoniarum  Praefecto  (Via  del 
Quirinale  15,  scala  3,  palazzo  Rospigliosi)  per  epistolam  significent 
quo  circiter  die  venturi  sint,  ut  Praesulum  numerus  opportune 
cognoscatur,  et  ipsi  schedulas,  intimationes,  nee  non  a  S.  Rituum 
Congregatione  canonizandorum  acta  pro  Consistoriis,  tempes- 
tive  accipere  possint. 

Ne  vero  Apostolici  cursores  in  schedularum  distributione 
ancipites  haereant  de  Episcoporum  domiciliis,  oportet  ut  ipsi 
Archiepiscopi  et  Episcopi  in  scriptis  eundem  Caeremoniarum 
Praefectum  de  suo  quisque  domicilio  certiorem  faciant. 

lidem  Antistites  secum  deferent  vestes  praelatitias  laneas 
violaceas,  cum  mantelletto  pariter  laneo  violacei  coloris,  bire- 
tum,  rocchetum,  pluviale  simplex  ex  lama  argentea,  sin  minus 
ex  serico  damascene  albo,  amictum,  mitram  lineam  ex  tela  alba, 
et  cappam  laneam  violaceam  pro  Consistoriis,  pellibus  ermel- 
lineis  ornatam. 

Antistites  autem  cardinalitia  dignitate  praefulgentes,  praeter 

vestes  et  cappas  cardinalitias  tarn  rubei  quam  violacei  coloris, 
cum  pellibus  ermellineis,  pro  die  solemnis  canonizationis  habe- 
bunt  calceos  rubeos,  amictum,  planetam  albam  opere  phrygio 
aureo  distinctam,  mitram  serico  damascenam  cum  vimpa,  et 
superpelliceo  pro  capellano  caudatario,  qui  induct  vestem  seri- 
cam  violaceam,  cum  crocea  lanea  violacei  pariter  coloris. 

De  mandate  SSmi.  D.  N.  Papae. 
Romae  die  14  Februarii  1909,  Dominica  in  Sexagesima. 

FRANCISCUS  RIGGI, 
L.  j%  S.  Pronot.  Ap.,  Caerem.  Praefectus. 


DUBIUM. 

De  f acultate  dispensandi  presbyteros  ab  irregularitate  vel  a  titulo 
sacrae  ordinationis. 

Proposito  dubio,  utrum  facultas  concedendi  clericis,  iam  in 
sacro  presbyteratus  ordine  constitutis,  dispensationem  ab  irre- 
gularitate, vel  a  titulo  sacrae  ordinationis,  spectet  ad  Congrega- 
tionem  de  Sacramentis,  an  potius  ad  Congregationem  Concilii ; 
sacra  Congregatio  Consistorialis,  omnibus  rite  perpensis,  re- 
spondendum  censuit :  Spectare  ad  S.  Congregationem  Concilii. 

Datum  Romae,  ex  aedibus  Secretariae  eiusdem  sacrae  Con- 
gregationis  Consistorialis,  die  27  Februarii  1909. 

SCIPIO  TECCHI,  Adsessor. 
L.  ©S. 

»  * 

CONGREGATION   FOR  THE   AFFAIRS   OF   RELIGIOUS 
COMMUNITIES. 

DECRETUM 

Quo  iure  et  qua  ratione  Religiosi  Sodales   stipis   quaeritaadae 
ministerium  obire  possint  et  valeant. 

De  eleemosynis  colligendis  gravis  quaestio,  quae  iam  anteactis 
saeculis  non  semel  agitata  fuit,  hodie  praesertim,  ob  peculiaria 
rerum  ac  temporum  adiuncta,  in  praxi  maiores  ac  frequentiores 
praesefert  difficultates.  Quibus  ut  occurreret,  S.  Congregatio 
Episcoporum  et  Regularium,  omnibus  mature  perpensis,  die 
27  Martii  1896  promulgavit  Decretum  Singulari  quidem,  quo  col- 
ligendarum  eleemosynarum  ministerium  opportunis  pro  hodierna 
humanae  societatis  conditione  communiebatur  cautelis.  Atta- 
men  mulierum  dumtaxat  respiciebat  sodalitates.  Quo  autem  et 
virorum  Institutis  Religiosis  melius  provideretur,  eidem  Sacrae 
Congregation!,  in  plenario  consessu  die  8  Maii  anni  1908  habito^ 

visum  est  pro  his  quoque  nonnullas  apponere  quaestuationum 
normas  ;  quas,  ex  Secretaria  supradictae  S.  Congregationis  Epis- 
coporum  et  Regularium  acceptas,  Sacra  Congregatio  Negotiis 
Religiosorum  Sodalium  praeposita,  de  mandate  SSmi.  Dni. 
Nostri  Pii  Divina  Providentia  PP.  X.,  public!  iuris  facit. 

I. — QUOAD  ORDINES  MENDICANTES. 

1.  Regulares,  qui  Mendicantes  vocantur  et  sunt,  ex  institutione 
Sedis  Apostolicae  cum  sola  licentia  Superiorum  suorum  eleemosy- 
nas  quaerere  valeant  in  Dioecesi,  ubi  erectus  est  Conventus. 
Ordinariorum  licentia  necessario  censenda  est  data  in  ipso  actu 
quo  Conventus  fundationi  consensum  praebuerunt. 

2.  Si  vero  iidem  Regulares  extra  Dioecesim,  ubi  Conventus 
habent,    stipem  quaeritare  velint,   Ordinarii   illius   Dioeceseos 
licentia,  per  suos  Superiores  in  scriptis  obtenta  indigent. 

3.  Ordinarii,  praecipue  limitrophes,  hanc  licentiam   absque 
gravioribus  urgentioribusque  causis  ne  denegent,  si  aliquis  Con- 
ventus ex  quaestuatione  in  sola  Dioecesi  ubi  erectus  est,  vivere 
nullimode  possit,  ut  in  parvis  Dioecesibus  contingere  solet. 

4.  Quae  licentia  intelligitur  habitualis,  usque  nempe  ad  expres- 
sam  revocationem  ;  quae  quidem  revocatio,  ut  par  est,  nonnisi 
legitimis  de  causis,  iisque  tantum  perdurantibus,  facienda  est. 

5.  Ut  Mendicantes  praefato  iure  gaudeant,  per  seipsos,  non 
autem   per  personas   Ordini   extraneas,   eleemosynas  colligere 
debent. 

6.  Regulares  quaestuantes  semper  secum  habere  debent  litteras 
authenticas,   quibus  constet   de  debita   facultate  deque  officio 
quaestuationis  sibi  commisso.     Quas  litteras  Parochis  ultro  ex- 
hibere  tenentur  ;  necnon  Ordinariis,  quoties  ab  ipsis  requirantur. 

7.  Non  licet  Superioribus  Regularibus  ad  hoc  opus  mittere  nisi 
Religiosos  aetate  et  animo  matures ;  numquam  eos  qui  studiis 
adhuc  incumbunt. 

8.  Religiosi  eleemosynas  collecturi  ne  pergant  soli  sed  bini, 
praesertim   extra   urbem,  seu  locum   ubi  habent  Conventum, 
seclusa  gravisnecessitatis  causa  ;  quoin  casu  quaestuarius publice 
notus  sit  oportet  atque  aetate,  virtute  ac  Fidelium  existimatione 
omnino  commendatus. 

9.  Porro  extra  locum  Conventuum  quaestuantes,  apud  Paro- 
chos,  vel  apud  alios  clericos  saeculares,  vel  regulares,  aut,  iis 
deficientibus,  apud  aliquem  pium  benefactorem,  Christiana  hon- 
estate  et  virtute  conspicuum,  divertant. 

10.  Extra  propriam  domum  ne  maneant  ultra  mensem,  si  in 
propria  Dioecesi,  non  ultra  duos,  si  in  alia  eleemosynas  quaerant ; 
neque  iidem  denuo  mittantur,  nisi  postquam  per  unum,  vel  re- 
spective per  duos  menses,  vitam  communem  iuxta  Regulam  et 

Constitutiones  in  Conventu  exegerint,  prout  uno  vel  duobus 
mensibus  extra  claustra  degere  debuerunt. 

11.  Qui  in  ipso  loco,  ubi  situs  est  Conventus,  stipem  corrogant, 
noctu  exta  propriam  domum  nequaquam  manebunt. 

12.  Religiosi  quaestuantes  semper  ilia,  qua  decet,  humilitate, 
modestia,  munditie  eniteant ;  saecularium.praesertim  mulierum 
cuiuscumque  sint  conditionis,  familiaritatem  caveant ;  loca  suae 
professioni  minime  congrua  omnino  devitent ;  pietatem  sincere 
foveant  atque  spiritualia  exercitia  in  Religione  ipsorum  solita, 
pro  viribus  fideliter  adimpleant. 

13.  Superiores  Regulares,  graviter  onerata  eorum  conscientia, 
ne  omittant  quaestuariis  suis  normas  agendi,  quas  prudentia 
suadet,  opportunas  praescribere. 

14.  Si  vero,  quod  absit,  Regulares  quaestuantes  notorie  deli- 
querint,   Fidelibus  scandalum    praebuerint,   vel   etiam   contra 
legitimam    prohibitionem   eleemosynas   colligere    ausi    fuerint, 
Ordinarius  loci  iubeat  eos  in  propriam   domum   redire,  atque 
etiam  tamquam  Sedis  Apostolicae  Delegatus,  Superiores  moneat, 
ut  illos  corrigant  et  pro  gravitate  scandali  puniant ;  quod  si  secus 
fecerint,  quam  primum  ad  Sanctam  Sedem  recurrat. 

II. — QUOAD  ORDINES  VEL  INSTITUTA  RELIGIOSA  NON 
MENDICANTIUM. 

1.  Religiosi  sive   Ordinum  sive   Congregationum  iuris  Pon- 
tificii,  qui  privilegio  quaeritandi  eleemosynas  neque  vi  propriarum 
Constitutionum  a  S.  Sede  approbatarum,  neque  vi  Apostolicae 
concessionis  gaudent,  veniam  Apostolicae  Sedis  impetrare  debent, 
ut  quaestuationes  instituere  valeant ;  praeterea  licentiam  per  suos 
Superiores  ab  Ordinario  loci  obtinere  tenentur,  nisi  forte  S.  Sedes 
in  hoc  expresse  et  specialiter  iuri  Episcopi  derogaverit,  quod  num- 
quam  praesumi  potest,  sed  indubitatis  documentis  probari  debet. 

2.  Religiosi   vero  qui  sunt    iuris    Dioecesani,   opus    colligendi 
eleemosynas  nequaquam   aggredi  poterunt,  nisi  licentiam  ob- 
tinuerint  turn  ab  Ordinario  loci  in  quo  resident,  turn  etiam,  si 
extra  Dioecesim  propriae  residentiae  abituri  sint,  ab  Ordinario 
loci  in  quo  stipem  quaerere  desiderant. 

3.  Ordinarii  autem  locorum,  si  opportunum  visum  fuerit,  pro 
unaquaque  Domo  cuiusque  Religiosi  suae  Dioeceseos  Instituti, 
sive  iuris  Pontificii  sive  iuris  Dioecesani,  emendicato  viventis, 
limites  quaestuationis  constituere  possunt  et  respective  servandos 
curare,  praesertim  ubi  sunt  Conventus  Regularium  nomine  et  re 
Mendicantium ;   nee  huiusmodi  Religiosis  non   Mendicantibus 
quaeritandi  licentiam  concedant,  nisi  sibi  constet  de  vera  Domus 
vel  Pii  Operis  necessitate,  cui  alio  modo  occurri  nequeat ;  et  si 
necessitatibus  provided  potest  per  quaestuationem  in  loco  vel 


120  DECREES. 

districtu,  in  quo  Religiosi  resident,  aut  intra  Dioecesim,  insti- 
tuendam,  ampliorem  licentiam  nequaquam  concedant. 

4.  Ordinarius  porro  illius  Dioeceseos,  ad  quam  isti  Religiosi 
aliarum  Dioeceseon  eleemosynas  quaesituri  accedant,  collectas 
eis  minime  permittat,  nisi  prius  per  se  vel  per  suos  ad  hoc  Dele- 
gates, praeter  litteras  obedientiales  proprii  Supericris,  facultatem, 
vel  Apostolicae  Sedis,  si  sunt  iuris  Pontificii,  vel  proprii  Ordinarii, 
si  sunt  iuris  dioecesani,  recognoverit  et  huius  Decreti  praescriptis 
conformem  invenerit. 

5.  Insuper  Ordinarius  sedulo  advertat,  utrum  qui  pro  Mis- 
sionibus  exteris  subsidia  quaerunt,  praeter  litteras  commendatitias 
Vicarii  vel  Praefecti  Apostolici  respectivae  Missionis  et  litteras 
obedientiales  Moderatoris  Generalis  proprii  Instituti,  habeant 
quoque  facultatem  a  S.  Congregatione  de  Propaganda  Fide  in 
forma  authentica  recenter  datam. 

6.  Licentiam  colligendi  eleemosynas  Ordinarii  concedant  gratis 
et  in  scriptis,  notatis  semper  (sive  ad  calcem  litterarum  obedien- 
tialium  sive  in  documento  separate)  turn  nominibus  Religiosorum, 
qui   ad   colligendas  eleemosynas  designati  sunt,  turn   nomine 
Ordinis  vel  Instituti  ad  quod  pertinent,  turn  loco  et  tempore  pro 
quibus  licentia  valitura  sit. 

7.  Licentias  loco  et  tempore  generales  Religiosis  huiusmodi 
nequaquam  concedent  Ordinarii,  sed  potius  invigilabunt,  ne  sive 
quaestuantes,  sive  praetextu  quaestuationis,    extra    propriam 
domum  maneant  ultra  mensem,  si  in  propria  Dioecesi,  aut  ultra 
duos  menses  si  in  aliena  eleemosynas  quaerant ;  neve  iidem  denuo 
mittantur,  nisi  postquam  per  unum,  respective  duos  menses,  in 
suo  Conventu  degerint,  prout  uno  vel  duobus  mensibus  foris 
manserant. 

8.  Ut  Religiosi  Ordinarioruna  facultate  colligendi  eleemosynas 
uti  valeant,  id  per  se,  non  per  alios  facere  debent. 

9.  Ad  haec  et  ipsi  fideliter  observent,  quae  supra  pro  Religiosis 
Ordinum  Mendicantium  sancita  sunt,  parte  I,  art.  6,  7,  8,  9,  u, 

12,  13. 

10.  In  casu  tandem,  quo  hi  Religiosi  quaestuantes  contra 
legitimam  prohibitionem  eleemosynas  collegerint,  vel,  quod  Deus 
avertat,  male  se  gesserint  scandalove  Fidelibus  fuerint,  Ordi- 
narius loci,  etiam  tamquam  Sedis  Apostolicae  Delegatus,  eos  pro 
gravitate  delicti  et  scandali  opportunis  remediis  coerceat  et  in 
propriam  domum  a  suis  Superioribus  puniendos  remittat. 

Datum  Romae,  ex  Secretaria  supradictae  Sacrae  Congrega- 
tionis  Negotiis  Religiosorum  Sodalium  praepositae,  in  Festo 
Praesentationis  B.  M.  V.,  die  21  Novembris  1908. 

Fr.  I.  C.  Card.  VIVES,  Pvaefectus. 

D.  LAURENTIUS  JANSSENS,  O.  S.  B.,  Secretarius. 

Edicitur  denuo  explorandatn  esse  monialium  voluntatem  ante 
votorum  solemnium  nuncupationem. 

Beatissime  Pater, 

Fr.  Bonaventura  Marrani,  Procurator  Generalis  Ordinis 
Fratrum  Minorum,  se  ad  Sanctitatis  Tuae  pedes  humillime 
provolvit  et,  ut  plurium  tarn  Ministrorum  Provincialium  quam 
Monialium  sui  Ordinis  dubiis  occurrat,  sequentia  exponit : 

Sacra  Tridentina  Synodus,  sess.  XXV,  cap.  17,  De  Regul.  haec 
quoad  vestitionem  Monialium  earumque  professionem  constituit : 
1  Libertati  professionis  virginum  Deo  dicandarum  prospiciens, 
'  S.  Synodus  statuit  atque  decernit  ut  puella  quae  habitum 
'  regularem  suscipere  voluerit...  non  ante  eum  suscipiat,  nee 
'  postea  ipsa  vel  alia  professionem  emittat  quam  exploraverit 
'  Episcopus  vel,  eo  absente  vel  impedito,  eius  Vicarius  aut 
'  aliquis...  ab  eis  deputatus  virginis  voluntatem  diligenter,  an 
'  coacta,  an  seducta  sit,  an  sciat  quid  agat." 

Quum  vero  Summus  Pontifex  Leo  f.r.  XIII,  per  Decretum 
S.  Congregationis  Episcoporum  et  Regularium  die  3  Maii  1902 
latum,  edixerit  ut,  non  secus  quam  in  religionibus  virorum  etiam 
in  Sanctimonialium  monasteriis,  in  quibus  solemnia  nuncupantur 
vota ,  praemittantur  solemnibus  votis  simplicia,  triennium  saltern 
duratura,  hinc  sequens  dubium  exortum  est,  cuius  congruam  in 
editis  iam  ipsius  Decreti  declarationibus  solutionem  minime 
reperit : 

"  Num  ante  professionem  votorum  solemnium  sanctimonialis 
cuius  voluntas  ante  vestitionem  professionemque  votorum  sim- 
plicium  iuxta  S.  Cone.  Tridentini  praescripta  fuerit  legitime 
explorata,  denuo  sit  exploranda  ?  " 

Super  quibus  humillimus  Orator  opportunam  declarationem 
reventer  postulat. 
Et  Deus,  etc.... 

Ex  audientia  SSmi.  habita  ab  infrascripto  Cardinali  S.  Con- 
gregationi  de  Religiosis  Praefecto,  die  iglanuarii  1909:  Sanctitas 
Sua,  re  mature  perpensa,  supra  relato  dubio  responded  man- 
davit  prout  sequitur  :  Attenta  rations  solemnitatis  votorum,  iteranda 
est  exploratio  voluntatis  singularum  monialium  ante  votorum  solemnium 
nuncupationem. 

Datum  Romae,  ex  Secretaria  eiusdem  S.  Congregationis 
negotiis  Religiosorum  Sodalium  praepositae,  die,  mense  et  anno 
ut  supra. 

Fr.  I.  C.  Card.  VIVES,  Pracjectus. 

D.  LAURENTIUS  JANSSENS,  O.S.B.,  Secretarius. 

CONGREGATION     OF    THE     INDEX. 

Prohibitio  quorumdam  Librorum. 
Feria  II,  die  4  lanuarii  1909. 

Sacra  Congregatio  Emorum.  ac  Rmorum.  S.R.E.  Cardinalium 
a  SSmo.  Domino  Nostro  Pio  PP.  X.  Sanctaque  Sede  Apostolica 
Indici  librorum  pravae  doctrinae,  eorumdemque  proscription!, 
expurgationi  ac  permissioni  in  universa  Christiana  republica 
praepositorum  et  delegatorum,  habita  in  palatio  Apostolico 
Vaticano  die  4  lanuarii  1909,  damnavit  et  damnat,  proscripsit 
proscribitque,  atque  in  Indicem  librorum  prohibitorum  referri 
mandavit  et  mandat  quae  sequuntur  opera  : 

JEHAN  DE  BONNEFOY,  Les  lemons  de  la  defaite,  on  la  fin  d'un 
Catholicisms.  Paris,  Librairie  critique  E.  Nourry,  1907. 

—  Vers  Vunite  de  croyance.     Ibid.,  1907. 

—  Le  catholicisme  de  demain.     Ibid.,  1908. 

HENRI  LORIAUX,  L'autorite  des  Evangiles.  Question  fondamentale. 
Paris,  Emile  Nourry,  1907. 

JEAN  VRAI,  Ephemerides  de  la  Papaute.  Paris,  Fischbacher, 
1904. 

T.  SMYTH-VAUDRY,  C.Pr.,  The  Christ -Founded  Order  of  the 
Secular  Priesthood.  Montreal,  Larell  and  Son,  1906. 

ROMOLO  MURRI,  /  problemi  dell1  Italia  contemporanea.  Vol.  I. 
La  politica  clericale  e  la  democrazia.  Ascoli  Piceno,  Gius.  Cesari ; 
Roma,  Societa  naz.  di  Cultura,  1908. 

MELCHIOR  CANAL,  Elements  de  psychologic  concrete  et  de  meta- 
physique.  Toulouse,  Edouard  Privat ;  Paris,  Henri  Didier, 
1907. 

Itaque  nemo  cuiuscumque  gradus  et  conditionis  praedicta 
opera  damnata  atque  proscripta,  quocumque  loco  et  quocumque 
idiomate,  aut  in  posterum  edere,  aut  edita  legere  vel  retinere 
audeat,  sub  poenis  in  Indice  librorum  vetitorum  indictis. 

EMMANUEL  BARBIER,  decreto  S.  Congregationis,  edito  die 
25  Maii  1908,  quo  quidam  libri  ab  eo  conscripti  notati  et  in 
Indicem  librorum  prohibitorum  inserti  sunt,  laudabiliter  se 
subiecit. 

Quibus  SSmo.  Domino  Nostro  Pio  Papae  X  per  me  infra- 
scriptum  Secretarium  relatis,  Sanctitas  Sua  decretum  probavit, 
et  promulgari  praecepit.  In  quorum  fidem,  etc. 

Datum  Romae,  die  5  lanuarii  1909. 

F.  Card.  SEGNA,  Praefectus. 
L.  i%4  S.  THOMAS  ESSER,  O.P.,  a  Secretis. 

CONGREGATION  OF  RITES. 

Congregatio  Servorum  Dei  causis  minoris  moment!  pertractandis 

constituitor. 

Instaurato,  ad  pristina  gerenda  munera,  Tribunal!  Sacrae 
Rotae  Romanae  per  Constitutionem  Apostolicam  "  Sapient! 
consilio"  diei  29  lunii  huius  labentis  anni  1908,  ac  proinde 
reservatis,  iuxta  decretum  seu  declarationem  Sacrae  Congrega- 
tionis  Consistorialis  diei  27  Novembris  nuper  elapsi,  peculiaribus 
dispensationibus  dd.  23  Octobris  1878,  et  19  Decembris  1905, 
quibus  demandatum  fuerat  Rmis.  Praelatis  Auditoribus  officium 
discutiendi  ac  iudicandi  in  Comitiis  Sacrorum  Rituum  Congre- 
gationis  Ordinariis  Rotalibus  Causas  minoris  moment!  Servorum 
Dei,  nempe  de  fama  sanctitatis  in  genere,  de  non  Cultu,  de 
validitate  ac  relevantia  processuum  aliasque  similes,  Sanctissi- 
mus  Dominus  Noster  Pius  Papa  X,  referente  infrascripto 
Cardinali  Sacrae  Rituum  Congregation!  Praefecto,  ad  easdem 
causas  pertractandas  Congregationem  particularem  constituere 
dignatus  est,  quam  constare  voluit  ex  aliquot  Emis.  ac  Rmis. 
Patribus  sacris  tuendis  Ritibus  praepositis,  nempe  Praefecto, 
Ponente  aliisque  quinque  a  Sacra  Rituum  Congregatione  de- 
signandis,  nee  non  ex  Rmis.  Praelatis  Officialibus  ipsius  Sacrae 
Congregationis,  nempe  Protonotario  apostolico,  Secretario,  Pro- 
motore  Fide!  ac  Subpromotore.  Contrariis  non  obstantibus 
quibuscumque  etiam  special!  mentione  dignis. 

Die  9  Decembris  1908. 

S.  Card.  CRETONI,  Praefectus. 
t  D.  PANICI,  Archiep.  Laodicen.,  Secretarius. 


CONCORDIEN. 

An  usus  celebrandi  super  altaribus  quorum  mensa  ex  pluribus 
lapidibus  constat  continuari  possit. 

Rmus.  Dnus.  Franciscus  Isola,  Episcopus  Concordien.  in 
visitatione  pastoral!  reperiit  quaedam  altaria  consecrata  uti  fixa, 
quorum  mensa  ex  pluribus  lapidibus  simuliunctis  constat,  aliqua 
vero  similia  cum  mensa  item  ex  pluribus  partibus  composita,  sed 
in  cuius  medio  extat  lapis  quadratus  in  quo  reconditae  sunt 
sacrae  reliquae,  vulgo  pietva  sacra ;  alia  demum  consecrata  uti 
fixa  quorum  mensa  in  medio  nititur  super  basi  ex  muro,  vel  ex 
coctis  lateribus  quae  in  centro  continet  sacras  reliquias.  Quare 
idem  Rmus.  Episcopus  a  Sacra  Rituum  Congregatione  reverenter 
expostulavit : 

An  continuari  possit  usus  celebrandi  super  dictis  altaribus. 

Et  Sacra  Rituum  Congregatio,  ad  relationem  subscript!  secre- 
tarii,  exquisito  Commissionis  liturgicae  suffragio,  re  sedulo  per- 
pensa  ita  rescribendum  censuit. 

I.  Quoad  altaria  priora  pro  gratia  sanationis  dummodo  sepul- 
chrum  sit  integrum  ex  lapide. 

II.  Quoad  altaria  secundo  loco  descripta  Orator  acquiescat. 

III.  Quoad  postrema,  infra  tempus  iudicio  ipsius  Episcopi 
determinandum  eadem  ad  normam  iuris  reducantur,  vel  per  par- 
vum  lapidem  consecratum,  vel  (si  nullum  in  ecclesia  consecrata 
sit  altare  fixum),  per  totius  mensae  cum  stipitibus  consecra- 
tionem.     Atque  ita  rescripsit,  declaravit   atque   indulsit.     Die 
13  Novembris  1908. 

S.  Card.  CRETONI,  Praefectus. 
t  D.  PANICI,  Archiep.  Laodicen.,  Secretarius. 


COMPOSTELLANA. 

An,  vi  consuetudinis,  sacerdotum  cadavers  casula  vel  planeta 
nigri  coloris  induere  liceat. 

Emus,  et  Rmus.  Dnus.  Cardinalis  losephus  M.  de  Herrera  y 
de  la  Iglesia  a  Sacrorum  Rituum  Congregatione  sequentis  dubii 
resolutionem  reverenter  expetivit,  nimirum  : 

Quum  in  Rituali  Romano,  tit.  VI,  "  De  Exequiis "  sub 
num.  1 1  haec  legantur  :  "  Sacerdos  quidem  super  talarem  vestem, 
amictu,  alba,  cingulo,  manipulo,  stola  et  casula,  seu  planeta 
violacea  sit  indutus  "  quumque  ex  consuetudine  generali  vigente 
in  Archidioecesi  Compostellana,  cadavera  sacerdotum  induantur 
planeta  seu  casula  nigri  coloris,  quaeritur  :  An  vi  consuetudinis 
liceat  cadavera  sacerdotum  induere  casula  vel  planeta  nigri 
coloris  ? 

Et  Deus  etc... 

Sacra  Rituum  Congregatio,  ad  relationem  subscripti  Secretarii, 
audito  Commissionis  liturgicae  suffragio,  re  sedulo  perpensa,  pro- 
posito  dubio  ita  respondendum  censuit :  Affirmative,  attenta 
praesertim  consuetudine  et  Rubrica  Ritualis  Romani,  quae  prae- 
scribens  paramenta  violacea,  in  casu  non  excludit  nigra.  Atque 
ita  rescripsit  die  20  Novembris  1908. 

S.  Card.  CRETONI,  Pratfectus. 
f  D.  PANICI,  Archiep.  Laodicen.,  Secretarius. 

COMPOSTELLANA. 

Quaedam  solvuntur  dubia  circa  aliquorum  iastrumentorum 
in  inusica  sacra  usum. 

Hodiernus  Rrnus.  Praeses  Commissionis  dioecesanae  de  Musica 
sacra  ab  Emo.  et  Rmo.  Dno.  Cardinal!  losepho  M.  de  Herrera  y 
de  la  Iglesia,  Archiepiscopo  Compostellano  constitutae,  a  Sacro- 
rum  Rituum  Congregatione  reverenter  expostulavit. 

I.  An  in  musica  sacra  organica  admitti  possint  instrumenta 
oboes,  clarinetes,  trombones  nuncupata  ? 

II.  An  instrumenta  vulgo  timbales  seu  tympanos  sint  habenda 
uti  fragorosa  et  strepitantfa  ? 

III.  An  eadem  permitti  possint  in  musica  et  orchestra  re- 
ligiosa  ? 

Et  Sacra  eadem  Congregatio  ad  relationem  subscript!  secre- 
tarii,  exquisita  specialis  Commissionis  de  Musica  et  cantu  sacro 
sententia,  ita  respondendum  censuit : 

Ad  I.  Possunt  tolerari  instrumenta  musicae  Oboes  et  Clarinetes, 
dummodo  moderate,  et  obtenta  pro  quovis  opere  ab  Ordinario 
licentia,  adhibeantur. 

Ad  II.  Provisum  est  in  art.  19  instructionis  Pontificiae  de 
musica  sacra,  29  Novembris  1903 ;  et  omnino  servetur  artic.  16 
eiusdem  instructionis. 

Ad  III.  negative. 

Atque  ita  rescripsit  die  13  Novembris  1908. 

S.  Card.  CRETONI,  Praefectus. 
t  D.  PANICI,  Archiep.  Laodicen.,  Secretarius. 


ANDRIEN. 
De  consecratione  Altaris. 

Rmus.  Dnus.  Sebastianus  Giorgio,  caeremoniarius  Rmi.  Dni. 
Episcopi  dioeceseos  Andriensis,  de  eiusdem  consensu,  Sacrorum 
Rituum  Congregationi  sequentia  dubia,  pro  opportuna  solutione, 
humiliter  exposuit ;  nimirum : 

In  Ecclesia  Matrice  S.  Sabini,  civitatis  Canosae,  dioeceseos 
Andrien.  nuper  erectum  est  Altare  quod  undequaque  per  se  stat, 
ad  formam  Altaris  Papalis,  et  cuius  mensa  marmorea  sustenta- 
tur  a  quatuor  columellis  item  marmoreis,  subtus  vero  est  omnino 
vacuum,  nee  destinatur,  prout  in  casu  decreti  n.  3741  Tridentina, 
20  Decembris  1890,  ad  recipiendam  arcam  ligneam  paramentis 
asservandis.  Hinc  quaeritur : 

I.  An  supradescriptum  Altare  consecrari  possit  ? 

II.  Et  quatenus  affirmative  ad  primum,  ubi  facienda  sit  unctio 
Chrismatis  praescripta  in  fronte  Altaris  ? 

Et  Sacra  Rituum  Congregatio,  ad  relationem  subscript!  Secre- 
tarii,  audito  Commissionis  liturgicae  suffragio,  omnibusque  sedulo 
perpensis,  ita  respondendum  censuit : 

Ad  I.  Affirmative,  iuxta  plura  decreta. 

Ad  II.  Unctio  Chrismatis,  in  modum  crucis,  fiat  in  fronte,  seu 
in  medio  spissitudinis  anterioris  mensae. 

Atque  ita  rescripsit,  die  6  Novembris  1908. 

S.  Card.  CRETONI,  Praefectus. 
t  D.  PANICI,  Archiep.  Laodicen.,  Secrctarius. 


VICARIATUS  APOSTOLICI  HONG-KONG. 

An,  peculiaribus  in  adiunctis  expositis,  sacerdos  celebraus  et 
ministri  coram  SSmo.  publice  adoratione  ostenso  sacra  f  acientes 
stare  vel  genuflectere  debeant. 

Rmus.  Dnus.  Dominicus  Pozzoni,  Episcopus  tit.  Tavian.  et 
Vicarius  Apostolicus  missionis  Hong- Kong,  a  Sacrorum  Rituum 
Congregatione  sequentis  dubii,  ob  maiorem  perspicuitatem  ali- 
quantulum  reformati,  authenticam  solutionem  reverenter  expos- 
tulavit ;  nimirum : 

Utrum  in  functione  quae  coram  Sanctissimo  Eucharistico 
Sacramento  publice  exposito  peragitur,  dum,  ante  Hymnum 
Tantum  ergo,  cantantur  alii  Hymni,  vel  Antiphona  Regina  Coeli, 
tempore  paschali,  vel  canticum  Magnificat,  per  anni  decursum, 
sacerdos  celebrans  et  ministri  stare  debeant  aut  manere  genu- 
flexi? 

Et  Sacra  Rituum  Congregatio,  ad  relationem  subscript!  Secre- 
tarii,  exquisita  Commissionis  Liturgicae  sententia,  re  sedulo 
perpensa  rescribendum  censuit :  Affirmative  ad  primam  partem, 
negative  ad  secundam. 

Atque  ita  rescripsit  die  6  Novembris  1908. 

S.  Card.  CRETONI,  S.  R.  C.  Praefectus. 
t  D.  PANICI,  Archiep.  Laodicen.,  Secretarius. 


NEO-EBORACEN. 
De  mulierum  cantu  cum  modo  in  Ecclesiis  permittendo. 

Nuperrime  sacrorum  Rituum  Congregation!  ea  quae  sequuntur, 
pro  opportuna  declaratione,  rite  ac  reverenter  exposita  sunt, 
nimirum  : 

Per  omnes  fere  regiones  Statuum  foederatorum  Americae 
septentrionalis,  nomine  chori  designatur  solummodo  quidam 
coetus  paucorum  cantorum  turn  foeminarum  quum  virorum,  qui 
seliguntur  ad  officium  textus  liturgicos  intra  Missas  solemnes 
cantandi.  Hie  chorus,  seu  coetus  virorum  ac  mulierum,  seu 
puellarum,  in  loco  eius  soli  usui  destinato  extra  cancellos,  immo 
plerumque  longissime  ab  altari  positus  est,  nee  alius  habetur 
chorus  qui  textus  liturgicos  cantet  vel  recitet.  Hinc  quaeritur, 
utrum  ratione  habita  decreti  de  cantu  mulierum  in  ecclesiis 
(Angelopolitana  17  lanuarii  1908),  quo  concessum  fuit  ut  intra 
christifideles  viri  et  pueri,  quantum  fieri  potest,  suam  partem 
divinis  laudibus  concelebrandis  conferant,  haud  exclusis  tamen, 
maxime  ipsorum  defectu,  mulieribus  et  puellis,  talem  chorum 
seu  coetum  virorum  ac  mulierum  supradescriptum,  in  loco  ab 
altari  remotissimo  positum,  et  chori  liturgici  fungentem  officio, 
posthac  adhibere  liceat. 

Et  Sacra  Rituum  Congregatio,  ad  relationem  subscript!  Sec- 
retarii,  exquisitis  utriusque  Commissionis  tarn  liturgicae  quam 
de  musica  et  cantu  sacro  suffragiis,  omnibus  maturo  examine 
perpensis,  propositae  quaestioni  ita  respondendum  censuit : 
Prout  exponitur,  negative,  et  ad  mentem.*  Die  18  Decembris 
1908. 

S.  Card.  CRETONI,  Praefectus. 
L.  |J<  S.  t  D.  PANICI,  Archiep.  Laodicen.,  Secretaries. 


INSTRUCTIO 
Pro  Editoribus  Librorum  Liturgicorum  cum  cantu  Qregoriano. 

Quo  tutius  pleniusque  possit  obtineri  in  sacra  liturgia  etiam 
quoad  cantum  optanda  uniformitas,  merito  statutum  est  ut,  in 
iis  etiam  quae  ad  singula  Ecclesiarum  Propria  pertinent,  eidem 
Officio  vel  Missae  eadem  regulariter  adoptetur  melodia,  ac 
proinde  ut  ante  approbationem  a  Sacra  Rituum  Congregatione 
rite  petendam,  iisdem  revisoribus  cuncta  subiiciantur,  quatenus 
illi  testari  possint  non  tantum  de  servatis  artis  Gregorianae 
regulis,  sed  etiam  de  constante  melodiarum  ea,  quae  requiritur, 
unitate. 

Die  27  Novembris  1908. 

S.  Card.  CRETONI,  Praefectus. 
t  D.  PANICI,  Archiep.  Laodicen.,  Secretarius. 

*  Mens  est,  ut  viri  a  mulieribus  et  puellis  omnino  sint  separati,  vitato 
quolibet  inconvenient!,  et  onerata  super  his  Ordinariorum  conscientia. 

De  nutriendis  lampadibus  corain  SSmuni.  Sacramentum  in 
defectu  olei. 

Nuper  expostulatum  est  a  sacra  Rituum  Congregatione :  an 
lampades,  quae  ardere  debent  ante  altare  et  tabernaculum  in 
quo  asservatur  sanctissimum  Eucharistiae  sacramentum,  nutriri 
possint  ex  cera  apum,  saltern  in  maxima  parte,  quae  adhibetur 
in  candelis  praescriptis  ad  Missae  celebrationem,  iuxta  mentem 
decreti  S.  R.  C.  Plurium  dioecesium  diei  14  Decembris  1904. 

Et  sacra  eadem  Congregatio,  ad  relationem  subscript!  Secre- 
tarii,  exquisita  Commissionis  liturgicae  sententia,  omnibus 
accurate  perpensis  proposito  dubio  ita  respondendum  censuit : 
In  defectu  olei  tolerari  posse  ;  et  remittendum  esse  prudentiae 
Episcopi,  iuxta  decretum  n.  3121  Plurium  dioecesium  i4lulii  1864, 

Atque  ita  rescripsit,  die  27  Novembris  1908. 

S.  Card.  CRETONI,  Praefectus. 
L.  jj|  S.  f  D.  PANICI,  Archiep.  Laodicen.,  Secretarius. 


Decretum    Beatificationis    et    Canonizationls   Yen.    Servae  Dei 
IOANNAE  DE  ARC  Virginia  Aurelianensis  puellae  nuncupatae. 

SUPER    DUBIO 

An,  stante  approbation  virtutum  et  tvium  miraculorum  Tuto  procedi 
possit  ad  solemnem  eiusdem  Ven.  Servae  Dei  Beatificationem. 

Virorum,  qui  militari  laude  antecellunt,  etsi  summa  sit  apud 
homines  opinio  ac  dignitas,  nihilominus  vix  accidit  ut  eorum 
non  sint  obscurata  trophaea,  sive  propter  causam  inique  suscep- 
tam,  sive  propter  abusum  victoriae,  sive  denique  ob  hanc  ipsam 
nimis  magno  emptam  planeque  luctuosam.  Pulcherrimus 
omnium  triumphus  illorum  est,  qui  sibi  primum  imperare  suisque 
cupiditatibus  inferre  bellum  didicerunt ;  deinde,  si  oportuerit 
arma  etiam  terrena  conferre,  vires  omnes  nervosque  ab  religione 
sumunt,  cum  regio  vate  canentes :  5*  consistant  adversum  me 
castra,  non  timebit  cor  meum :  (ps.  XXVI).  Purissima  igitur  luce 
renidet  admirandae  virginis  Arcensis  vexillum,  in  quo  non  tarn 
inscribi  possit  "  Gesta  Dei  per  Francos,"  quam  potius :  Cadet 
Assur  in  gladio  non  viri  (Is.  XXXI.  8).  Pro  fideli  enim  gente, 
nova  bella  elegit  Dominus  (ludith.  v.  8),  immissaque  in  aciem  filia 
plebis  contra  hostes  gallici  nominis  de  caelo  dimicatum  est  (Ib.  v.  20). 

Qui  res  gestas  magnanimae  pientissimaeque  puellae  Aure- 
lianensis omni  exuunt  divinae  virtutis  instinctu,  ad  humanae 
tantum  opis  facultatem  eas  dimetientis,  hi  profecto  ignorare 
videntur,  hinc  quae  fuerit  feminae  sanctitas,  hinc  quae  patrata 
per  ipsam  inaudita  facinora ;  utraque  res  enim  altera  alterius  ope 

confirmatur.  Venerabilis  autem  Dei  serva  loanna  turn  intra 
domesticos  parietes  atque  in  custodia  gregis,  turn  in  castrorum 
tumultu,  timebat  Deum  valde,  nee  evat  qui  loqueretur  de  ilia  verbum 
malum  :  (ludith.  VII,  21).  In  sua  vero  innocentia  et  modestia, 
cum  relic  uarum  comitatu  virtutum,  prodigia  facientem  Dominum 
invocavit,  qui,  non  secundum  annorum  potentiam,  sed,  pvout  ipsi  placet, 
dat  dignis  victoriam  (Ib.  VI T I,  21).  Nee  in  media  militari  licentia 
quidquam  detrimenti  passa  est  eius  virtus,  caelesti  custode  ipsam 
protegente,  ut  in  ludh.  XIII,  20  :  Custodivit  me  angelus  eius,  et 
hinc  euntem  et  ibi  commorantem  et  inde  hue  revertentem.  Quod  si 
adiuncta  spectentur  singula,  quibus  ipsa  non  muliebre  opus 
absolvit,  sive  militaris  prudentia,  sagacia,  consilium,  sive  multi- 
plex rerum  cognitio,  praesertim  divinarum,  sive  arcanorum 
prospicentia,  sive  cetera  denique  superna  dona  iuxta  illud 
Isaiae  XLV,  3  ;  dabo  tibi  thesauros  absconditos  et  arcana  secretorum ; 
ea  omnia  profecto  divinitus  acta  esse  patebit,  de  humilique 
puella,  ad  humanae  confusionem  superbiae,  fuisse  dictum  a 
Domino :  admirationem  faciam  populo  huic  miraculo  grandi  et 
stupendo  (Is.  XXIX,  14.) 

Insignis  haec  Virgo  vixit  adhuc  in  ore  hominum  usque  ad 
saecularis  celebritatis  honores  ei  recens  exhibitos.  Nunc  vero 
beatis  addenda  caelicolis,  multo  nobis  vivet  utilior,  impetratura 
patriae  suae,  de  qua  optime  meruit,  robur  antiquae  Fidei ; 
catholicae  autem  Ecclesiae,  cuius  fuit  studiosissima,  solamen  ex 
reditu  tot  errantium  filiorum.  Interim  Deo  confirmante  novis 
prodigiis  famam  tantae  sanctitatis,  post  editum  decretum  de 
approbatione  virtutum  in  gradu  summo,  agitata  iterum  causa  est 
et  peculiaris  instituta  quaestio  super  tribus  miraculis,  a  Deo  per 
Ven.  Dei  Servam  loannam  patratis,  de  quibus  SSmus.  D.  N. 
Pius  PP.  X,  decreto  edito  idibus  Decembribus  superioris  anni 
constare  edixit. 

Unum  supererat,  iuxta  sacri  huius  Fori  statuta,  inquirendum  ; 
utrum  Beatorum  Caelitum  honores  Ven.  Servae  Dei  loannae  De 
Arc  Tuto  decerni  possent.  Itaque  in  generali  conventu  SS.  RR. 
Congregationis  habito  coram  SSmo.  D.  N.  Pio  Papa  X,  pridie 
idus  lanuarias  volventis  anni  Rmus.  Cardinalis  Dominicus 
Ferrata,  Causae  Relator,  discutiendum  dubium  proposuit :  An, 
stante  approbatione  virtutum  et  trium  miraculorum  Tuto  procedi  possit, 
ad  solemnem  Ven.  Servae  Dei  loannae  De  Arc  Beatificationem,  Rmi. 
Cardinales  et  PP.  Consultores,  suffragium  singuli  ediderunt. 
SSmus.  vero  Pater,  ab  aperienda  mente  Sua  abstinuit  distulitque 
supremum  iudicium  in  alium  diem,  monitis  qui  aderant,  ut  in  re 
tarn  gravi  caeleste  lumen  implorarent. 

Tandem  hodierno  laetissimo  die,  per  solemnia  divinae  Fami- 
liae  lesu,  Mariae,  loseph,  Idem  SSmus.  Pater,  Sacra  Hostia  pien- 

tissime  litata  in  domestico  Sacello,  nobiliorem  aulam  Vaticanam 
ingressus  ac  pontificio  solio  assidens,  ad  Se  accersivit  Rmos. 
Cardinales  Seraphinum  Cretoni  SS.  RR.  Congregation!  Prae- 
fectum  et  Dominicum  Ferrata,  Causae  Relatorem,  una  cum 
R.  P.  Alexandro  Verde  S.  Fidei  Promotore,  meque  infrascripto 
a  Secretis,  iisque  adstantibus  solemniter  pronunciavit :  Tuto 
procedi  posse  ad  solemnem  Ven,  Sfrvae  Dei  loannae  De  Arc  Bea- 
tificationem. 

Hoc  autem  Decretum  publici  iuris  fieri,  in  acta  SS.  Rituum 
Congregations  referri,  litterasque  Apostolicas  sub  plumbo  de 
Beatificationis  solemnibus  in  patriarcali  Basilica  Vaticana,  ubi 
primum  licuerit  habendis,  expediri  iussit,  nono  Calendas  Feb- 
ruarias  anno  millesimo  noningentesimo  nono. 

SERAPHINUS  Card.  CRETONI,  5.  R.  C.  Praefectus. 
f  DIOMEDES  PANICI,  Archiep.  Laod.,  5.  R.  C.  Sccretarius. 
L.       S. 


SANCTIMONIALIUM  ORDINIS  S.  BENEDICTI. 
Officium  B.M.V.  in  sabbato. 

Moniales  Ordinis  S.  Benedicti  apud  Princethorfie,  dioecesis 
Birminghamiensis  in  Anglia,  vigore  privilegii  olim  sibi  concessi, 
Officium  B.  M.  V.  ut  in  Communi  Sanctorum,  omnibus  sabbatis 
non  aliter  impeditis,  sub  ritu  semiduplici  recitare  solent.  Quibus- 
dam  autem  temporibus,  scilicet  ab  Adventu  usque  ad  Nativi- 
tatem  Domini,  a  Nativitate  Domini  usque  ad  Purificationem,  et 
a  Pascha  usque  ad  Pentecosten,  Evangelium  eiusdem  Officii 
minime  cum  Evangelic  Missae  B.  M.  V.  eisdem  temporibus 
assignatae  concordat.  De  facto  Officium  tale,  ab  Adventu 
usque  ad  Nativitatem  Domini,  et  a  Nativitate  Domini  usque  ad 
Purificationem  nondum  usque  hue  recitandum  occurrit,  saepius 
vero  tempore  paschali.  Ut  ergo  hoc  tempore  paschali  Officium 
Missae  concordet,  dictae  moniales  Evangelium  Stdbant  cum 
Homilia  S.  Augustini,  ut  in  festo  VII  Dolorum  B.  M.  V. 
(feria  VI  post  Dom.  Passionis)  et  Responsoria  de  Communi 
B.M.V.  legunt.  Orto  iam  dubio  de  hac  ratione  agendi,  eaedem 
moniales  a  sacrorum  Rituum  Congregatione  humiliter  petunt  ut 
dubia  sequentia  solvere  dignetur,  nimirum  : 

I.  An  in  sabbatina  recitatione   Officii  B.  M.  V.  Evangelium 
Loquente  cum  Homilia  de  Communi  semper  recitandum  sit. 

II.  Si  vero  negative,  quaenam   sint   Evangelia,   Homilia  et 
Responsoria  iis  variis  temporibus  recitanda,  nempe :  (a)  ab  Ad- 
ventu usque  ad  Nativitatem  Domini ;  (b)  a  Nativitate  Domini 
usque  ad  Purificationem  ;  (c)  a  Pascha  usque  ad  Pentecosten. 

Sacra  porro  Rituum  Congregatio,  ad  relationem  subscript! 
Secretarii,  exquisite  voto  Commissionis  liturgicae,  re  sedulo 
perpensa  ita  respondendum  censuit : 

Ad  I.  Providebitur  in  II. 

Ad  II.  Responsoria  sint  semper  ut  in  festis  B.  Mariae  Virginis 
per  annum,  cum  Evangeliis  et  Homiliis :  (a)  e  feria  IV  Quatuor 
Temporum  Adventus ;  (b)  e  die  infra  Octavam  Nativitatis  Domini 
Vides  festinare  pastores  (30  Decembris) ;  et  (c]  e  priori  festo  Septem 
Dolorum  B.  M.  V. 

Atque  ita  rescripsit,  die  22  lanuarii  1909. 

S.  Card.  CRETONI,  Praefectiis. 
L.  ijl  S.  t  D.  PANICI,  Archiep.  Laodicen.,  Secntavius. 


MONITUM 
Circa  Edenda  et  Publicanda  Acta  Servorum  Dei  vel  Beatorum. 

Acta  quae  respiciunt  vitam,  virtutes  et  prodigia  Servorum  Dei 
vel  Beatorum,  quorum  causis  beatificationis  et  canonizationis 
manus  apposuit  sacra  Rituum  Congregatio,  typis  edi  ac  publici 
iuris  fieri  nequeunt,  inconsulta  eadem  sacra  Congregatione,  et 
absque  licentia  nikil  obstat  R.  P.  D.  Promotoris  sanctae  fidei,  vel 
Adsessoris  ipsius  sacri  Consilii. 

Datum   Romae   ex   Secretaria  SS.  Rituum   Congregationis, 
12  Febr.  1909. 
L.  )Jl  S.  t  D.  PANICI,  Archiep.  Laodicen.,  Secretarius. 


MECHLINIEN. 
DECRETUM. 

Confirmationis  Cultus  ab  immetnorabili  tempore  praestiti  Yen. 
Servo  Dei  loanni  Rusbrochio  canonico  regular!  beato  nun- 
cupate. 

Venerabilis  loannes  Rusbrochius,  ita  a  vico  natali  Van-Reus- 
broeck  prope  Halle,  in  Brabantia,  nuncupatus,  anno  1293  in 
lucem  editus  est.  Adhuc  puer,  relicta  domo  paterna  ac  patria, 
Bruxellas  adiit  ubi  penes  sacerdotem  consanguineum  litteris 
addiscendis  operam  dedit.  Pietate  singular!  ac  vitae  integritate 
ita  eluxit,  ut  totum  Deo  divinisque  rebus  se  mancipatum  osten- 
deret.  Annis  studiisque  progredientibus,  dignus  est  habitus  qui 
ad  sacerdotium  eveheretur.  Illud  mirabile  narratur  quod  ipsa 
die  qua  primum  sacrum  litaverat,  mater  iampridem  defuncta 
loanni  se  videndam  exhiberet,  filiique  precibus  suam  a  piacu- 

laribus  flammis  liberationem  acceptam  referret.  Pius  ac  doctus 
sacerdos  tarn  voce  quam  scriptis  Ecclesiae  Christi  doctrinam 
cum  evangelicis  consiliis  docuit  ac  praedicavit,  eamque  adversus 
errorestunc  grassantes  praesertim  haeresim  Liberovium  Spirituum 
iam  a  Viennensi  Concilio  damnatam,  strenue  vindicavit.  Inte- 
rim sacras  exercitationes  in  populis  fovet  ac  provehit,  ut  ipsi 
satagerent  per  bona  opera  certam  vocationem  et  electionem 
facere ;  atque  haec  facientes  non  peccarent.  Solitudinis  aman- 
tissimus  in  eremum  cui  Vallis  Viridis  nomen  erat,  infra  fines 
Mechliniensis  Archidioecesis,  se  recepit.  Illic  socios  habuit 
loannem  Hincart  et  D.  Franconem  de  Frigido  Monte,  canonicos. 
Cum  iis  degens  in  paupertate  et  simplicitate  coenobium  exstruxit, 
simulque  instituit  Congregationem  Windesimensem  Canoni- 
corum  Regularium  S.  Augustini  cuius  Ipse  primus  extitit  prior 
generalis.  In  solitudine  assiduae  orationi  et  contemplationi  va- 
cabat,  praesertim  penes  arborem  quae  aliquoties  ob  eius  fervorem 
ignita  ac  irradians  visa  est.  Unde  merito  vocatus  est  a  Ven. 
Cardinal!  Bellarmino  "  vir  divinae  contemplationi  addictissimus"  et 
a  Dionysio  Cartusiano  "  mirabilis  viv  et  divinitus  unctus"  Eius 
scripta  mirifice  testantur  qua  religione,  quo  pietatis  affectu  se 
aliosque  excitabat  ad  Dei  beneficia  recogitanda,  ad  SS.  Eucha- 
ristiae  sacramentum  adorandum,  et  ad  Deiparam  Virginem 
colendam  atque  imitandam.  Unde  de  Rusbrochio  Grotius 
scribere  non  dubitavit :  "  nee  sanctiorem  in  vita  nee  religiosiorem  in 
scriptis  meminisse"  Et  Beatus  Petrus  Canisius  in  suo  martyro- 
logio  inter  Sanctos  et  Beatos  recensuit  etiam  B.  loannem  Rus- 
brochium.  Ob  eximiam  sanctitatem  loannes  et  Dei  et  Deiparae 
Virginis  visionibus  pluries  recreatus  fuisse  narratur,  denique 
lethali  atque  insanabili  morbo  correptus,  annis  et  meritis  plenus 
ea,  quam  Ipse  praedixerat,  die  secunda  Decembris  anno  1381 
ad  caelestem  patriam  evolavit.  Fama  sanctitatis  quam  servus 
Dei  vivens  sibi  adepta  fuerat,  post  obitum  ac  in  decursu  temporis 
adeo  invaluit,  ut  de  ea  in  ecclesiastica  Curia  Mechliniensi  anno 
1624  Processus  Informativus  adornatus  fuerit  quern,  signata 
prius  Commissione,  mox  Apostolica  subsecuta  est  Inquisitio 
anno  1626  instituta,  qui  quidem  Processus  in  Archive  Vaticano 
sacrae  Rituum  Congregationis  asservantur.  Anno  autem  1786 
die  27  Maii  in  Sacrorum  Rituum  Congregatione  Ordinaria,  in- 
stantibus  Cappellanis  Ecclesiae  Collegiatae  Bruxellensis  Ss. 
Michaeli  et  Gudulae  dicatae,  de  Festo  cum  officio  et  missa  cele- 
brando  in  honorem  Ven.  Servi  Dei  Rusbrochii,  Beati  nuncupati, 
actum  est,  Ponente  Emo.  Cardinali  Boschi  Maiori  Poenitenti- 
ario.  Quum  vero  Processus  supradicti  baud  satis  essent  ad 
probandum  cultum  publicum,  ecclesiasticum  et  constantem  cum 
fama  sanctitatis  Ven.  Servo  Dei  exibitum  seu  casum  exceptum 

a  decretis  sa.  me.  Urbani  Papae  VIII,  Sacra  eadem  Congregatio 
rescripsit :  dilata,  et  audiatur  S.  Fidei  Promoter,  facta  potestate 
quaestionem  iterum  proponendi  cum  animadversionibus  ipsius 
Promotoris  et  responsionibus  Advocati.  Neque  enim  de  Festo 
cum  Officio  et  Missa  agi  poterat  quin  prius  memoratus  cultus 
rite  recognitus  fuisset.  Verum  quidem  est  quod  ob  causas 
praesertim  extrinsecas,  inter  quas  recensendae  turn  iniqua  ac 
violenta  suppressio  monasterii  Vallis  Viridis  per  Imperatorem 
losephum  II,  turn  sacrilega  dispersio  reliquiarum  Ven.  Servi 
Dei  per  impias  cohortes  militares  Reipublicae  Gallicanae,  et 
cultus  aliquid  detrimenti  passus  est,  et  quaestio  inchoata  per 
diuturni  temporis  spatium  interrupta  siluit.  Sed  quum  de  felici 
ipsius  quaestionis  exitu  summopere  speraret  Causae  Postulator 
fel.  rec.  Torquatus  Armellini  Societatis  lesu,  eiusdem  Causae 
reassumptionem  ab  Apostolica  Sede  petiit  atque  obtinuit  an. 
1890,  in  statu  tamen  et  terminis  in  quibus  ipsa  Causa  erat  annis 
1625-1634,  quando  decreta  Urbani  Papae  VIII  evulgata  fuere. 
Hinc  Litterae  remissoriales  et  compulsoriales  expeditae  sunt  ad 
Processum  Apostolicum  cum  subsequenti  sententia  in  eccle- 
siastica  Curia  Mechliniensi  conficiendum  super  memorato  cultu 
seu  casu  excepto  comprobando  sive  per  testium  depositiones, 
sive  per  idonea  documenta  authentica.  Hisce  Actis  Processu- 
alibus  expletis  et  Romam  ad  Sacram  Rituum  Congregationem 
delatis  validisque  habitis,  instante  hodierno  Causae  Postulatore 
Rmo.  P.  Camillo  Beccari,  Societatis  lesu,  supplicia  vota  etiam 
depromente  Emi.  et  Rmi.  Dni.  Cardinalis  Desiderati  Mercier, 
Archiepiscopi  Mechliniensis,  necnon  R.  D.  Parochi  S,  Clementis 
ubi  peculiaris  cultus  erga  Ven.  Rusbrochium  viget,  et  cleri 
populique  Bruxellensis,  imo  totius  Archidioecesis,  Emus,  et 
Rmo.  Dnus.  Card.  Sebastianus  Martinelli  ipsius  Causae  Ponens 
seu  Eelator,  in  Ordinario  Sacrorum  Rituum  Congregationis 
Coetu,  subsignata  die  ad  Vaticanum  coacto,  sequens  dubium 
discutiendum  proposuit :  "  An  sententia  lata  a  Rmo.  ludice  sub- 
delegato  ab  Emo.  ac  Rmo.  D.  Cardinali,  Archiepiscopo  Mechlini- 
ensi, super  cultu  publico  ecclesiastico  ab  immemorabili  tempore 
praestito  Ven.  Servo  Dei,  seu  de  casu  excepto  a  decretis  sa.  me. 
Urbani  Papae  VIII,  sit  confirmanda,  in  casu  et  ad  effectum  de 
quo  agitur  ?  "  Atque  Emi.  et  Rmi.  Patres  Sacris  tuendis  Ritibus 
praepositi,  post  relationem  ipsius  Emi,  Ponentis,  audito  etiam 
voce  et  scripto  R.  P.  D.  Alexandro  Verde  Sanctae  Fidei  Pro- 
mot  ore,  re  sedulo  perpensa  rescribendum  censuerunt :  "At- 
tends omnibus,  constare  de  casu  excepto."  Die  i  Decembris 
1908. 

Quibus  omnibus  Sanctissimo  Domino  Nostro  Pio  Papae  X 
per  infrascriptum  Cardinalem   Sacrae   Rituum   Congregationi 

Praefectum  relatis,  Sanctitas  Sua  Rescriptum  ipsius  Sacri 
Consilii  ratum  habuit  et  confirmavit,  die  9,  eisdem  mense  et 
anno. 

SERAPHINUS  Card.  CRETONI,  5.  R.  C.,  Praejectus. 
t  D.  PANICI,  Archiep.  Laodicen.,  S.  R.  C.,  Secretarius. 
L.  ®  S. 

De  non  impertienda  benedictione  nuptial!  extra  missam. 

Rmus.  Dnus.  Santinus  Maria  de  Silva  Coutinho,  Archie- 
piscopus  Belemensis  de  Para,  sacrorum  Rituum  Congregation! 
ea  quae  sequuntur  reverenter  exposuit : 

lam  multis  abhinc  annis,  in  archidioecesi  Belemensi  de  Para 
in  Brasilia,  consuetude  viget  celebrandi  matrimonia  post  meri- 
diem vel  sub  nocte,  quae  magis  invaluit  post  introductam  legem 
civilis  matrimonii,  quo  fit  ut  coniuges  saepisisime  negligant  et 
omittant,  benedictionem  nuptialem  in  Missa  alio  tempore  reci- 
pere.  Hinc  quaeritur  :  an,  attentis  expositis,  et  pro  dicta  dioe- 
cesi,  in  matrimoniis  celebrandis,  benedictio  nuptialis,  prout  in 
Missa  pro  sponso  et  sponsa,  etiam  extra  Missam  in  posterum 
impertiri  possit  ? 

Et  sacra  eadem  Congregatio,  ad  relationem  subscripti  Secre- 
tarii,  exquisito  Commissionis  liturgicae  suffragio,  re  sedulo  per- 
pensa,  proposito  postulato  respondendum  censuit :  Negative. 

Atque  ita  rescripsit,  die  12  Februarii  1909. 

S.  Card.  MARTINELLI,  Praefectus. 
L.  ^  S.  t  D.  PANICI,  Archiep.  Laodicen.,  Secretarius. 


CONGREGATION     FOR     EXTRAORDINARY    AFFAIRS. 

Declaratio  de  conditione  filiorum  qui  parentes  habent  mixtos  seu 
mestitios,  quoad  privilegia  Americae  Latinae  concessa  per 
Litteras  Apostolicas  Trans  Oceanum  die!  10  Aprilis  1897. 

Ex   AUDIENTIA   SANCTISSIMI. 

Die  15  Septembris  1908. 

Proposito  dubio,  an  filii  mixtonim  seu  mestitiorum  gaudeant 
privilegiis  Americae  Latinae  a  f.r.  Leone  PP.  XIII  per  Litteras 
Apostolicas  Trans  Oceanum  diei  18  Aprilis  iSgyconcessis  SSmus. 
Dnus.  N.  Pius  Papa  X,  referente  me  infrascripto  sacrae  Congre- 
gationis  Negotiis  ecclesiasticis  extraordinariis  praepositae  Secre- 
tario,  haec  quae  sequuntur  declaranda  censuit : 

Filii  mixtorum  seu  mestitionim  praefatis  privilegiis  uti  valent, 

dummodo  ambo  parentes  vere  mixti  seu  mestitii  sint,  idest  uterque 
eorum  seiunctim  absolutam  medietatem  sanguinis  indici  vel 
nigritici  habeat. 

Et  ita  Sanctitas  Sua  publicari  et  servari  mandavit,  contrariis 
quibuscumque  minime  obfuturis. 

Datum  Romae,  ex  Secretaria  eiusdem  sacrae  Congregationis, 
die,  mense  et  anno  praedictis. 
L.  |J<  S.  R.  SCAPINELLI,  Secretarius. 


CONGREGATION   OF   STUDIES. 

Epistola  ad  Rmos.  Ordinarios  qua  linguam  latinam  in  clericorum 
institutione  neglectam,  S.  5.  C.  vehementer  conqueritur,  et 
de  eius  studio  ac  usu  generalem  legem  edicit. 

Rme.  Domine, 

Vehementer  sane  dolemus  quod  accepimus  linguam  latinam 
in  quibusdam  Seminariis  ita  negligi  ut  a  disciplinis  non  solum 
Philosophiae  et  luris  canonici,  sed  etiam  ab  ipsa  universa 
Theologia  remota  esse  videatur.  Quod  discipulis,  iis  praesertim 
qui  subtiliori  et  exquisitiori  ratione  in  magnis  Lycaeis  ad  has 
disciplinas  applicaturi  sunt,  maximum  afiert  detrimentum. 

Ipsi  quidem  omittimus  quantopere  et  expetenda  et  colenda  ea 
esset  a  Clero — cui  litteratum  esse  nunquam  dedecuit — quippe 
cum  latinae  litterae  secundum  graecas  ceterarum  sint  fons  et 
fundamentum. 

At  illud  in  primis,  quod  maximi  momenti  et  ponderis  est, 
notari  atque  animadverti  volumus,  linguam  latinam  iure  meri- 
toque  dici  et  esse  linguam  Ecclesiae  propriam.  Et  profecto  hac 
lingua,  si  quando  necessitas  exigat,  Sacerdotes  disiunctarum 
diversarumque  civitatum  colloqui  et  scribere  inter  se  solent  ad 
sensa  mentis  pandenda,  quae  aliter  inter  se  pandere  non  possent. 
Hac  lingua,  in  quam  sacri  libri  veteris  novique  Testamenti  versi 
sunt,  Clerus  canonicas  recitat  precationes,  Sacrum  facit 
omnesque  sacros  ritus  et  caeremonias,  quas  Liturgia  praescribit, 
exequitur.  Quin  etiam  hac  lingua  Summus  Pontifex  et  Sacra 
Consilia  Ecclesiae  negotiis  curandis  in  litteris  actisque  omnibus 
edendis  utuntur.  Accedit  quod  quos  doctissimos  libros  Sancti 
Patres  Ecclesiaeque  Doctores  latini  scripsere,  eos  et  huic  linguae 
commendarunt. 

Sed  praeterea  lingua  latina  cum  Philosophiae,  turn  sacrarum 
disciplinarum  lingua  facile  dicenda  est.  Cum  enim  ipsius  vis 
et  natura  ea  sit,  ut  aptissima  existimetur  ad  difficillimas  subti- 
lissimasque  rerum  formas  et  notiones  valde  commode  et  perspicue 

explicandas,  hac  perpetuo  usi  sunt  a  media  quae  vocatur  aetate 
usque  ad  totum  saeculum  XVIII  eademque  usque  adhuc  uti 
solent  et  scriptores  in  libris  scribendis  sive  de  Theologia,  sive  de 
lure  Canonico,  sive  de  ipsa  Philosophia  et  magistri  in  iisdem 
docendis  disciplinis. 

Quapropter,  quum  ex  his  quae  diximus  satis  appareat  summa 
sacrorum  alumnis  huius  linguae  cognitione  opus  esse,  hoc 
S.  Consilium  Studiis  regundis  etiam  atque  etiam  hortatur  cum 
magistros,  ut  ad  normam  Constitutionis  Leonis  PP.  XII  "Quod 
divina  Sapientia,"  tit.  VI,  cap.  82-84,  hac  lingua  disciplinas 
tradant,  turn  discipulos,  quo  alacrius  pleniusque,  secundum 
Litteras  Encyclicas  "  Depuis  le  jour,"  die  8  mens.  Sept.  an.  1899 
a  Summo  Pontifice  Leone  PP.  XIII  datas,  in  huius  linguae 
studium  incumbant,  prout  sacra  studia  potissimum  apud  Archi- 
gymnasia  requirunt. 

Firma  spe  freti  fore  ut  AmplitudoTua  omni  ope  et  opere  eniti 
velit,  ut  nostris  his  optatis  quam  optime  satisfiat,  dum  Te 
oramus  ut  has  litteras  acceptas  Nobis  significes,  peculiari  cum 
observantia  Tibi  omnia  fausta  a  Deo  O.  M.  adprecamur. 

Datum  e  S.  Congregatione  Studiorum,  Kal.  lul.  a.  1908. 

Amplitudini  Tuae 
Addictissimi 

FRANCISCUS  Card.  SATOLLI,  Praefectus. 
L.  |J|  S.  ASCENSUS  DANDINI,  Secretarius. 

*    » 


CONGREGATION    OF    BISHOPS    AND    REGULARS. 

Abbatl  General!  Ordinis  Cisterciensium  cappae  magnae 

privilegium  impertitur. 
Beatissime  Padre, 

II  P.  Vicario  Generate  dell'Ordine  dei  Cisterciensi  della  Comune 

Osservanza,  a   nome  anche  degli  altri  Vicari ,  umilmente 

implora  che  la  S.  V.  benignamente  si  degni  concedere  al  P.  Abate 
Generale  dell'Ordine  il  privilegio  della  Cappa  Magna,  con  tutte 
le  facolta,  grazie  e  prerogative  che  vi  sono  annesse. 

Che  della  grazia. 

Ex  Audientia  diei  21  lunii  1908,  Sanctitas  Sua  benigne  ex- 
cipiens  preces  Vicariorum  Generalium  Congregationis  Cister- 
ciensis  Communis  Observantiae  privilegium  Cappae  Magnae  P. 
Abbati  Generali  impertiri  dignata  est. 

Romae,  die  et  anno  ut  supra. 

D.  Card.  FERRATA,  Praefectus. 
L.  >Jj  S.  PH.  GIUSTINI,  Secretarius. 

CONGREGATION   OF  THE    SACRAMENTS. 

Petitio  legitimationis  prolis  requiritur  in  dispensatione  ex  causis 

inhonestis. 

Sacrae  Congregation!  de  disciplina  Sacramentorum  sequens 
dubium  propositum  fuit :  an,  iuxta  tenorem  formularum  sacrae 
Congregationis  de  disciplina  Sacramentorum,  in  concessione  dis- 
pensationum  ab  impedimentis  matrimonialibus  ex  causis  in- 
honestis iritelligi  debeat  tacite  concessa  Ordinario  etiam  facultas 
declarandi  legitimam  prolem  susceptam  ante  executionem  dis- 
pensationis  et  celebrationem  matrimonii. 

Eadem  S.  Congregatio,  re  mature  perpensa,  respondere  cen- 
suit:  Negative,  sed  requiri  ut  prolis  legitimatio  ab  oratoribus 
petatur  eaque  in  rescripto  concedatur. 

Datum  Romae  ex  aedibus  eiusdem  S.  Congr.,  die  29  lanuarii 
1909. 

D.  Card.  FERRATA,  Praefectus. 
L.  j%  S.  PH.  GIUSTINI,  Secretarius. 


OFFICE   OF   THE   SACRED    PENITENTIARY. 

De  censuris  propter  bona  ecclesiastica  in  Qalliis  usurpata 

Ordinarius  Lucionensis,  ad  pedes  Sanctitatis  Vestrae  provo- 
lutus,  sequentes  difficultates  humillime  proponit : 

i°.  Locatarios  qui,  conductione  inita  cum  administratore 
civili  vel  cum  alio  iniusto  detentore,  bona  ecclesiastica  usurpata 
occupant  atque  fructus  ex  eis  percipiunt  excommunicationem 
incurrere  a  Cone.  Trident,  latam  (Sess.  xxin,cap.  xi  de  Reform.) 
plerique  auctores  docent,  quidam  tamen  negant. 

2°.  Executores,  qui  per  applicationem  legis  civilis,  ecclesi- 
astica bona  occupant  et  vendunt,  eadem  feriri  censura  declaravit 
S.  Poenitentiaria  13  Nov.  1863  dicens:  "Attends  occupationi- 
bus  .  .  .  quibus  regius  oeconomatus  operam  suam  praestare 
tenetur,  quaeque  absque  ecclesiasticarum  censurarum  incursu 
fieri  nequeunt  .  .  ."  Sed  eadem  S.  Congr.  respondit  17  Sept. 
1906  excommunicationem  non  incurrere  eum  qui  libere  accepit 
munus  alicuius  communitatis  religiosae  bona  secundum  novam 
gallicam  legem  expediendi,  cum  tamen  talis  liquidatoris  munus 
sit  spolium  exsequendi  atque  bona  occupandi  et  vendendi 
nomine  Gubernii,  immo  et  in  proprios  usus,  salarii  colore  partim 
convertendi. 

3°.  Emptores  fructuum,  qui  sibi  acquirunt,  etiam  in  quantitate 
notabili,  fructus  naturales  ex  bonis  ecclesiasticis  usurpatis  pro- 
venientes  minime  incurrere  praedictam  censuram  plures  dicunt. 

Ut  tuto  dirigantur  conscientiae  turn  fidelium  turn  pastorum  in 
hisce  difficultatibus  versatae,  praedictus  Ordinarius  enixe 
postulat  sequentium  dubiorum  solutionem  : 

I.  Utrum  locatarii,  qui,  conductione  inita  cum  administratore 
civili  aut  cum  alio  illegitimo  detentore,  bona  ecclesiastica  occu- 
pant, excommunicationem  a  Cone.  Trid.  latam  incurrant,  vel 
tantum  peccent  contra  iustitiam  et  teneantur  ad  restitutionem  ? 

II.  Utrum,  non   obstante  mente  S.  Poenitentiariae  13  No- 
vembris  1863,  exsecutores  seu  liquidatores,  qui  usurpationem 
consummando    bona    ecclesiastica    aut    religiosa  occupant    et 
vendunt  atque  ex  iis  quaestum  absumunt,  ab  excommunicatione 
immunes  sint  ? 

III.  Utrum  emptores  fructuum  naturalium  ex  bonis  ecclesi- 
asticis  usurpatis  provenientium,  si  tamen  hos  fructus  percipiant 
in  notabili  quantitate,  eamdem  censuram  incurrant  vel  saltern 
ad  restitutionem  teneantur  ? 

S.  Poenitentiaria,  mature  consideratis  expositis,  circa  prae- 
missa  respondet : 

Ad  I.  Locatarios  excommunicationem  incurrere,  et  ad  restitu- 
tionem, iuxta  normas  a  theologis  traditas,  teneri. 

Ad  II.  Liquidatores  quatenus  nomine  Gubernii  bona  usurpata 
administrant,  eorumque  venditionem  procurant,  non  incurrere 
censuram ;  si  vero  partem  bonorum  immobilium  sibi  retineant, 
earn  incurrere. 

Ad  III.  Emptores  fructuum  naturalium,  qui  publicae  vendi- 
tioni  exponuntur,  absolvi  posse,  imposita  eisdem  aliqua  elee- 
mosyna  in  favorem  congregationum  ad  quas  bona  pertinent, 
quatenus  emerint  pretio  quod  inferius  sit  iusto. 

Datum  Romae  in  S.  Poenitentiaria,  die  5  Augusti  1907. 

A.  C  ARC  AN  i,  Regens. 
F.  CHERUBINI,  Substitutus. 


LITTERAE 

Ad    Ordinaries    Oalliarum,   de  Compositionibus  Quoad  Bona 
Ecclesiastica. 

Venerabilibus  in  Christo  Patribus  Galliae  Ordinariis,  salutem 
et  sinceram  in  Domino  caritatem. — Neminem  sane  latet  quanta 
animi  fortitudine  et  constantia  SSmus.  Dnus.  Noster  Pius  divina 
providentia  PP.  X  sacrosancta  Ecclesiae  iura  adseruerit  et 
iniquas  leges  postremis  hisce  annis  in  Gallia  latas  reprobaverit 
ac  damnaverit.  Idem  vero  Summus  Pontifex  apprime  sollicituE 
pro  salute  animarum,  quae  suprema  lex  est  et  ultimus  finis,  cui 
terrena  omnia  subordinari  oportet,  memor  caritatis  Christi 


DECREES.  139 

Domini,  de  quo  scriptum  fuit :  "  Calamum  quassatum  non  con- 
teret,  et  linum  fumigans  non  extinguet,"  luculenter  ostendit 
infirmitati  debilium,  quoad  fieri  potest,  indulgendum  esse,  ut 
errantes  in  viam  aeternae  salutis  revocari  queant. 

Hunc  porro  in  finem  tributae  fuerunt,  per  litteras  ab  Emo. 
Cardinal!  a  secretis  Status  datas  die  24  Septembris  1907,  omni- 
bus et  singulis  Venerabilibus  in  Christo  Patribus  Galliarum 
Ordinariis  amplae  facultates  pro  iis,  qui  propriae  conscientiae 
consulere  cupiant  postquam  bona  Ecclesiae  erepta  qualicumque 
titulo  acceperint,  vel  bona  ipsa,  honestis  de  causis,  acquirere 
postulent. 

Quo  autem  melius  innotescat  mens  Summi  Pontificis  in  supra- 
dictis  facultatibus  tribuendis,  simulque  habeatur  nor  ma  certa 
eas  interpretandi  et  practice  applicandi,  Sanctitas  Sua  huic  S. 
Poenitentiariae  speciali  mandato  commisit,  ut  cum  praelaudatis 
Galliarum  Ordinariis  gommunicaret  ea  quae  sequuntur,  quaeque 
in  audientia  diei  15  huius  mensis  ipsa  Sanctitas  Sua  expresse 
probavit. 

Nihil  videlicet  timendum  est,  ne  ex  aequa  compositione 
iniustis  bonorum  Ecclesiae  detentoribus  concessa  ipsius  Eccle- 
siae iura  in  se  pessumdentur  seu  minuantur.  Primum  enim  per 
huiusmodi  compositionem  nullatenus  relevantur  praecipui  spoli- 
atores  seu  auctores  iniquarum  legum,  quarum  vi  bonorum 
Ecclesiae  direptio  et  alienatio  consummata  fuit.  Deinde,  tan- 
turn  abest  ut  ea  compositio  obligationem  integre  restituendi  pro 
ipsis  iniustis  detentoribus  vel  dimteatur  vel  solum  dissimulet,  ut 
earn  potius  praesupponat,  atque  ostendat  in  Ecclesia  ius  plene 
vigens  earn  exigendi.  Si  quidem  qui  per  benignam  composi- 
tionem alicuius  rei  partem  condonat,  eo  ipso  ostendit  omni- 
modam  sibi  esse  facultatem  de  ea  re  libere  disponendi ;  qui 
autem  compositionem  petit  vel  solummodo  acceptat,  debitum 
suum  manifeste  recognoscit  et  profitetur. 

Quae  cum  ita  sint,  sedulo  cavendum  est  ne  forte  per  rigidiorem 
quamdam  agendi  rationem,  hac  in  re,  suprema  Romani  Ponti- 
ficis auctoritas  circa  bona  Ecclesiae  temporalia  coarctari  vide- 
atur,  atque  insuper  adiuvetur  ipsum  consilium  impiorum,  qui 
eo  demum  spectant,  ut  animas  pretioso  D.  N.  I.  C.  sanguine 
redemptas  in  aeternum  perdant.  Multi  enim  sunt  in  Gallia, 
quorum  in  mente  fidei  lumen  non  penitus  extinctum  est,  qui 
tamen,  impellente  temporalis  lucri  cupidine,  bona  Ecclesiae 
direpta  accipere  non  dubitarunt.  Hi  autem  si  toto  poenarum  et 
obligationum  rigore  urgeri  se  senserint,  harum  difficultate  territi, 
potius  in  peccato  insordescere,  quam  iustis  S.  Matris  Ecclesiae 
querimoniis  satisf acere  eligent.  Contingere  etiam  potest  ut,  immi- 
nente  mortis  periculo,  propinqui  seu  haeredes  moriturorumnegent 

morem  gerere  postulantibus  sacerdotem  confessarium,  veriti  ne 
eius  hortatu  morituri  ipsi  de  Integra  bonorum  Ecclesiae  restitutione 
rite  disponant ;  atque  ita  fiet  ut  miseri,  non  obtenta  admissorum 
absolutione,  ac  non  sine  gravi  scandalo  e  vivis  decedant.  Contra, 
per  benigniorem  compositionem  dum  spiritual!  debilium  bono 
consulitur,  aliqua  saltern  ex  parte  resarciuntur  Ecclesiae  damna, 
maiorque  affulget  spes  fore  ut  etiam  renitentiores,  facili  recon- 
ciliationis  conditione  allecti,  ad  salutarem  poenitentiam  bonam- 
que  frugem  serius  ocius  deveniant. 

Recolendum  quoque  est  censurarum  finem  non  esse  solam 
criminis  vindictam,  sed  praecipue  resipiscentiam  delinquentium. 

Hinc  factum  est  ut,  in  similibus  adiunctis,  Summi  Pontifices, 
licet  immutabilia  Ecclesiae  iura  alte  proclamaverint,  aequam 
tamen  compositionem  semper  et  benignissime  permiserint ;  quem- 
admodum  peregisse  constat,  inter  alios,  lulium  III,  anno  1554, 
cum  Anglis;  Clementem  XI,  anno  1714,  cum  Saxonibus ; 
Pium  VII,  superiore  saeculo,  cum  ipsis  Gallis ;  et  nuperrime 
Pium  IX  ac  Leonem  XIII  cum  Italis. 

Ceterum  normae  peculiares  in  concedenda  compositione  ser- 
vandae  adeo  perspicue  definitae  sunt  in  praefatis  litteris  Emi. 
Cardinalis  a  secretis  Status,  ut  nulla  videantur  indigere  declara- 
tione.  Si  qua  tamen  in  praxi  oborta  fuerit  dubitatio,  pronum 
erit  recurrere  ad  hanc  ipsam  S.  Poenitentiariam,  quae  singulis, 
uti  par  est,  absque  mora  faciet  satis. 

Datum  Romae  ex  S.  Poenitentiaria,  die  16  lanuarii  1909. 

S.  Card.  VANNUTELLI,  Poenitentiarius  Maior. 
L.  ?fc  S.  I.  PALICA,  Secvetarius. 

Venerabilibus  Fratribus  Patriarchis,  Primatibus,  Archiepiscopis, 
Episcopis  aliisque  locorum  Ordinariis  pacem  et  communionem 
cum  Apostolica  Sede  habentibus. 

PIUS   PP.  X. 

Venevabiles  Fratres,  salutem  et  Apostolicam  benedictionem. 

Communium  rerum  inter  asperas  vices  additasque  nuper 
domesticas  calamitates,  quibua  animus  Noster  dolore  premitur, 
plane  recreat  ac  reficit  christiani  populi  universi  recens  conspi- 
ratio  pietatis,  quae  adhuc  esse  non  desinit  spectaculum  mundo  et 
angelis  et  hominibus  (i),  a  praesenti  facie  malorum  forte  excitata 
promptius,  sed  ab  una  denique  causa  profecta,  lesu  Christi 
Domini  Nostri  caritate.  Quum  enim  huius  nominis  digna  virtus 
nulla  in  terris  exstiterit  nee  possit  esse  nisi  per  Christum,  Ipsi 
uni  accepti  referendi  sunt  fructus  qui  ab  ea  dimanant  inter 
homines  etiam  in  fide  remissiores  aut  religioni  infensos,  in  qui- 
bus  si  quod  exstat  vestigium  verae  caritatis,  id  omne  humanitati 
a  Christo  illatae  debetur,  quam  ipsi  totam  exuere  et  a  Christiana 
societate  propulsare  nondum  valuerunt. 

Hac  tanta  contentione  quaerentium  Patri  solatia  et  fratribus 
opera  in  communibus  et  privatis  aerumnis,  commotis  Nobis  vix 
verba  suppetunt,  quibus  grati  animi  sensus  exprimamus.  Quos 
etsi  non  semel  singulis  testati  sumus,  baud  remorari  voluimus 
gratiae  publice  referendae  officium  exsequi,  apud  vos  primum, 
Venerabiles  Fratres,  et  per  vos  apud  fideles  omnes,  quicumque 
sunt  vigilantiae  vestrae  concrediti. 

Sed  libet  etiam  gratum  animum  profited  palam  filiis  carissimis, 
qui,  ex  omnibus  terrarum  orbis  partibus,  tot  ac  tarn  praeclaris 
amoris  et  observantiae  significationibus  quinquagenariam  sacer- 
dotii  Nostri  memoriam  sunt  prosequuti.  Quae  quidem  humani- 
tatis  officia,  non  tarn  Nostra,  quam  Religionis  et  Ecclesiae  causa 
delectarunt,  quod  impavidae  fidei  testimonium  exstiterint  et 
quasi  publica  honoris  significatio  Christo  Ecclesiaeque  debiti, 
per  obsequium  ei  exhibitum,  quern  Dominus  familiae  suae  prae- 
positum  voluit.  Sed  et  alii  idem  genus  fructus  haud  mediocris 

(i)  I.  Cor.,  IV,  9. 

causam  laetitiae  attulerunt.  Nam  et  saecularia  solemnia  institu- 
tarum  in  America  Septemtrionali  dioecesium  occasionem  obtu- 
lerunt  inynortales  Deo  gratias  agendi  ob  additos  catholicae 
Ecclesiae  tot  filios ;  et  Britannica  insula  nobilissima  spectaculo 
fuit  ob  instauratum  suos  intra  fines  pompa  mirifica  honorem 
Eucharistiae  sanctissimae,  adstante  Venerabilium  Fratrum 
Nostrorum  corona  cum  ipso  Legato  Nostro  ac  populo  con- 
fertissimo ;  et  in  Galliis  afHicta  Ecclesia  lacrimas  detersit  mirata 
splendidos  August!  Sacramenti  triumphos,  Lourdensi  maxime 
in  urbe,  cuius  celebritatis  origines  gavisi  sum  us  quinquagenario 
apparatu  solemn!  fuisse  commemoratas.  Ex  his  aliisque  norint 
omnes  persuasumque  habeant  catholici  nominis  hostes,  splendi- 
diores  quasdam  caeremonias,  exhibitum  Augustae  Dei  Matri 
cultum,  honores  ipsos  Pontifici  Summo  tribui  solitos,  eo  tandem 
spectare  ut  in  omnibus  magnificetur  Deus;  ut  sit  omnia  et  in 
omnibus  Christus  (i) ;  ut,  regno  Dei  in  terris  constituto,  sempiterna 
comparetur  homini  salus. 

Exspectandus  divinus  hie  de  singulis  ac  de  universa  hominum 
societate  triumphus  non  alius  est  nisi  aberrantium  a  Deo  ad  Ip- 
sum  reversio  per  Christum,  ad  hunc  autem  per  Ecclesiam  suam  ; 
quod  quidem  Nobis  esse  propositum,  vel  primis  Nostris  Apos- 
tolicis  Litteris  E  supremi  Apostolatus  Cathedra  (2),  et  saepe  alias, 
aperte  declaravimus.  Hunc  reditum  cum  fiducia  suspicimus ;  ad 
hunc  maturandum  consilia  Nostra  sunt  et  vota  conversa,  tam- 
quam  ad  portum,  in  quo  praesentis  etiam  vitae  procellae  con- 
quiescant.  Atque  hoc  nimirum  quod  publice  redditi  Ecclesiae 
honores  velut  indicio,  Deo  bene  iuvante,  sint  redeuntium  gentium 
ad  Christum  et  Petro  Ecclesiaeque  arctius  adhaerentium,  officia 
humilitati  Nostrae  persoluta  libenti  gratoque  animo  excepimus. 

Haec  autem  cum  Apostolica  Sede  caritatis  necessitudo  etsi 
non  eodem  semper  aut  ubique  se  gradu  prodidit  nee  uno  signifi- 
cationis  genere,  nihilominus  divinae  Providentiae  consilio  factum 
videtur,  ut  eo  devinctior  exstiterit,  quo  iniquiora,  uti  modo  sunt, 
tempora  sive  sanae  doctrinae,  sive  sacrae  disciplinae,  sive  Ec- 
clesiae libertati  decurrerunt.  Coniunctionis  id  genus  exempla 
sancti  viri  praebuerunt  iis  tempestatibus,  quum  aut  exagitaretur 
Christ!  grex,  aut  aetas  vitiis  difflueret ;  quibus  malis  opportune 
Deus  obiecit  illorum  virtutem  atque  sapientiam.  Ex  iis  unum 
commemorare  hisce  Litteris  maxime  iuvat,  cuius  in  honorem  hoc 
ipso  anno  apparantur  saecularia  solemnia,  expleto  a  beatissimo 
eius  exitu  octavo  saeculo.  Is  est  Augustanus  doctor  Anselmus, 
catholicae  veritatis  adsertor  et  sacrorum  iurium  propugnator 

Coloss.,  Ill,  ii. 

Encyclica,  diei  4  Octobris  MDCCCCIII. 

acerrimus,  turn  qua  monachus  et  Abbas  in  Gallia,  turn  qua  Can- 
tuariensis  Archiepiscopus  et  Primas  in  Anglia.  Nee  alienum 
esse  arbitramur,  post  acta  splendido  ritu  solemnia  doctorum 
Gregorii  Magni  et  loannis  Chrysostomi,  quern  alterum  occiden- 
talis,  alterum  orientalis  Ecclesiae  iubar  admirati  suspicimus, 
aliud  intueri  sidus,  quod  si  a  prioribus  dijfert  in  clariiate  (i),  illo- 
rum  tamen  progressiones  aemulando,  baud  infirmiorem  lucem 
exemplorum  doctrinaeque  diffundit.  Quin  etiam  eo  potentiorem 
quodammodo  dixeris,  quo  nobis  propior  Anselmus  aetate,  loco, 
indole,  studiis,  et  quo  magis  accedunt  ad  horum  similitudinem 
temporum  sive  luctae  genus,  sive  pastoralis  actionis  forma  ab 
ipso  in  usum  deducta,  sive  instituendi  ratio,  per  se,  per  discipulos 
tradita  et  scriptis  maxime  confirmata,  ex  quibus  habita  est 
norma  ad  defensionem  christianae  religionis,  animantm  profectum,  et 
omnium  theologornm,  qui  sacras  litteras  scholastica  methodo  tradiderunt 
(2).  Quare  sicut  in  noctis  caligine  aliis  occidentibus  stellis,  aliae 
ut  munduni  illustrent  oriuntur,  sic  ad  Ecclesiam  illustrandam 
Patribus  filii  succedunt,  inter  quos  beatus  Anselmus  velut  claris- 
simum  sidus  effulsit. 

Ac  vere  quidem  in  media  aevi  sui  caligine,  vitiorum  error- 
umque  laqueis  impliciti,  optimo  cuique  inter  aequales  visus  est 
suae  fulgore  doctrinae  ac  sanctitatis  praelucere.  Fuit  enim  fidei 
princeps  et  decus  Ecclesiae . . .  gloria  pontificalis,  qui  sui  temporis 
omnes  vicerat  electos  egregiosque  viros  (3). — Idem  et  sapiens  et  bonus  et 
sevmone  refulgens,  ingenio  clams  (4)  cuius  fama  eo  usque  progressa 
est,  ut  merito  scriptum  sit,  non  fuisse  in  terris  quemquam,  qui 
dicer e  vellet :  me  minor  Anselmus  est  similisve  mihi  (5)  ;  acceptus  ob 
haec  regibus,  principibus,  Pontificibus  Maximis.  Nee  suis 
modo  sodalibus  ac  fideli  populo,  sed  cams  habebatur  hostibus  ipse 
suis  (6).  Ad  eum  etiam  turn  Abbatem  litteras  existimationis  et 
benevolentiae  plenas  misit  magnus  ille  ac  fortissimus  Pontifex 
Gregorius  VII,  quibus  se  et  Ecclesiam  catholicam  eius  orationibus 
commendabat  (7).  Eidem  Urbanus  II.  religionis  ac  scientiae  praero- 
gativam  adseruit  (8).  Pluribus,  iisque  amantissimis  litteris,  Pas- 
chalis  II  reverentiam  devotionis,  fidei  robur  et  piae  sollicitudinis  instan- 
tiam  extulit  laudibus,  eius  auctoritate  religionis  ac  sapientiae  (9) 
facile  adductus  ut  fraternitatis  suae  postulationibus  annueret 


(i)  I.  Cor.,  XV,  41. 
2)  Breviar.     Rom.,  die  21  Aprilis. 

Epicedion  in  obi  turn  Ansel  mi. 

In  Epitaphio. 

5)  Epicedion  in  obitum  Anselmi. 

6)  Ibid. 

7)  Breviar.    Rom.,  die  21  Aprilis. 

In  libro  II  Epist.  S.  Anselmi,  ep.  32. 

In  lib.  Ill  Epist.  S.  Anselmi,  ep.  74  et  42. 

quern  praedicare  non  dubitavit  omnium  Angliae  episcoporum 
sapientissimum  ac  religiosissimum. 

Nee  tamen  aliud  esse  sibi  videbatur  nisi  contemptibilis  homun- 
cio,  ignotus  homunculus,  homo  parvae  nimis  scientiae,  vita  pec- 
cator.  Cumque  de  se  tarn  demisse  sentiret,  non  hoc  tamen 
impediebatur  quominus  alta  cogitaret,  contra  ea  quae  malis 
moribus  opinionibusque  depravati  homines  iudicare  solent,  de 
quibus  sacrae  literae;  Animalis  ...  homo  non  percipit  ea  quae  sunt 
spiritus  Dei  (i).  Illud  vero  plus  habet  admirationis,  quod  eius 
magnitudo  animi  et  invicta  constantia,  tot  molestiis,  impugna- 
tionibus,  exsiliis  tentata,  ea  cum  lenitate  fuit  et  gratia  coniuncta, 
ut  vel  ipsorum  iram  frangeret  qui  ei  succenserent,  eorumque 
sibi  benevolentiam  conciliaret.  Ita,  quos  eius  causa  gravabat  lau- 
dabant  tamen  quod  bonus  ipse  foret  (2). 

Fuit  igitur  in  eo  admirabilis  quaedam  earum  partium  con- 
spiratio  et  consensus,  quas  plerique  falso  arbitrantur  secum  ipsas 
necessario  pugnare  nee  ullo  pacto  posse  componi ;  nudo  candori 
consociata  granditas,  animo  excelso  modestia,  fortitudini  suavitas, 
pietas  doctrinae ;  adeo  ut,  quemadmodum  in  instituti  sui  tiro- 
cinio,  ita  etiam  in  omni  vita,  mirum  in  modum  tamquam  sanctitatis  et 
doctrinae  exemplar  ab  omnibus  haberetur  (3). 

Neque  vero  duplex  haec  Anselmi  laus  intra  domesticos  parietes 
aut  magisterii  se  fines  continuit,  sed,  quasi  e  militari  tabernaculo, 
processit  in  solem  et  pulverem.  Nancto  enim  quae  diximus 
tempora,  pro  iustitia  et  veritate  fuit  ei  dimicandum  acerrime. 
Cumque  naturae  vi  ad  ea  studia  ferretur  maxime  quae  in  rerum 
contemplatione  versantur,  in  plura  et  gravia  negotia  coniectus 
est,  et,  sacro  assumpto  regimine,  in  medium  devenit  rerum  cer- 
tamen  atque  discrimen.  Et  qui  miti  ac  suavi  erat  ingenio,  studio 
tuendae  doctrinae  ac  sanctitatis  Ecclesiae  compulsus  est  a  tran- 
quillae  vitae  iucunditate  recedere,  principum  virorum  amicitiam 
gratiamque  deserere,  dulcissima  vincula,  quibus  cum  sodalibus 
religiosae  familiae  sociisque  laboris  episcopis  iungebatur,  abrum- 
pere,  diuturnis  conflictari  molestiis,  omne  genus  angustiis  premi. 
Gravissimis  enim  odiis  ac  periculis  circumseptum  locum  exper- 
tus  est  Angliam,  ubi  enixe  illi  obsistendum  fuit  regibus  ac  prin- 
cipibus,  quorum  arbitrio  erant  Ecclesiae  sortes  gentiumque  per- 
missae  ;  ignavis  aut  indignis  officio  sacro  ministris  ;  optimatibus 
plebique  rerum  omnium  ignaris  atque  in  pessima  quaeque  vitia 
ruentibus ;  imminuto  nunquam  ardore,  quo  fidei,  morum,  Eccle- 
siae disciplinae  ac  libertatis,  eiusque  propterea  doctrinae  ac 
sanctitatis  exstitit  vindex;  plane  dignus  hoc  altero  memorati 

(1)  I.  Cor.  II,  14. 

(2)  Epicedion  in  obitnm  Anselmi. 
(3)^Breviar.    Rom.,  die  21  Aprilis. 

Paschalis  praeconio  :  Deo  autem  gratias,  quia  in  te  semper  episcopalis 
auctoritas  perseverat,  et  inter  barbaros  positus,  non  tyrannorum  violentia, 
non  potentum  gratia,  non  incensione  ignis,  non  effusione  manus  a  veritatis 
annuntiatione  desistis.  Et  rursus :  Exultamus,  inquit,  quia  gratia  Dei 
tibi  praestante  auxilium,  te  nee  minae  concutiunt  ncc  promissa  sustol- 
lunt  (i). 

Ex  his  omnibus,  Venerabiles  Fratres,  aequum  est  Nos  etiam 
cum  Decessore  Nostro  Paschali,  lapsis  ab  ilia  aetate  saeculis 
octo,  laetitiam  percipere,  eiusque  voci  resonare,  gratias  Deo 
persolventes.  Simul  vero  cohortari  vos  iuvat  ad  hoc  sanctitatis 
doctrinaeque  lumen  intuendum,  quod,  in  Italia  ortum,  Gallis 
affulsit  plus  annos  triginta ;  Anglis  supra  quindecim ;  Ecclesiae 
denique  universae  communi  praesidio  ac  decori  fuit. 

Quod  si  opere  et  sermone  excelluit  Anselmus,  hoc  est,  si  vitae 
pariter  doctrinaeque  palaestra,  si  contemplandi  vi  et  agendi 
alacritate,  si  dimicando  fortiter  et  sectando  pacern  suaviter, 
splendidos  Ecclesiae  triumphos  comparavit  et  insignia  in  civilem 
societatem  beneficia  contulit,  haec  omnia  ex  eo  sunt  repetenda, 
quod  in  omni  vitae  cursu  doctrinaeque  ministerio  Christo  et  Eccle- 
siae quam  firmissime  adhaeserit. 

Haec  mentibus  defigenda  curantes  in  tanti  Doctoris  com- 
memoratione  solemni,  praeclara  inde  hauriemus,  Venerabiles 
Fratres,  et  quae  admiremur  et  quae  imitemur  exempla.  Pluri- 
mum  quoque  ex  ea  contemplatione  accedet  roboris  ac  solatii  ad 
sacri  ministerii  partes,  arduas  plerumque  ac  sollicitudinis  plenas, 
viriliter  explendas,  ad  impense  curandum  ut  omnia  instaurentur 
in  Christo,  ut  in  omnibus  formetur  Christus  (2),  maxime  in  iis,  qui 
in  spem  sacerdotii  succrescunt ;  ad  constanter  propugnandum 
Ecclesiae  magisterium ;  ad  obnitendum  strenue  pro  Christi 
sponsae  libertate,  pro  sanctitate  iuris  divinitus  constituti,  pro 
iis  denique  omnibus  quaecumque  sacri  Principatus  defensio 
postulat. 

Nee  enim  vos  latet,  Venerabiles  Fratres,  quod  saepe  Nobis- 
cum  complorastis,  quam  tristia  sint  in  quae  incidimus  tempora, 
et  rerum  Nostrarum  quam  sit  iniqua  conditio.  Ipsius  doloris, 
quern  ex  publicis  infortuniis  incredibilem  cepimus,  refricatum 
est  vulnus  probrosis  criminationibus  clero  conflatis,  quasi  segnem 
adiutorem  in  ea  se  calamitate  praebuerit ;  interiectis  impedimen- 
tis  ne  benefica  Ecclesiae  virtus  pateret  miseris  filiis ;  eius  ipsa 
materna  cura  et  providentia  contempta.  Alia  plura  silemus, 
quae  in  Ecclesiae  perniciem  aut  versute  et  callide  agitata  sunt, 
aut  nefario  ausu  patrata,  publici  violatione  iuris,  atque  omni 

(1)  In  lib.  Ill,  Epist.  S.  Anselmi,  ep.  44  et  74. 

(2)  Galat.,  IV,  19. 


146  LITTERAE     ENCYCLICAE. 

naturalis  aequitatis  et  iustitiae  lege  despecta.  Idque  iis  in  locis 
accidisse  gravissimum  est,  in  quae  illatae  ab  Ecclesia  humani- 
tatis  abundantior  amnis  influxit.  Quid  enim  tarn  inhumanum 
quam  ut  e  filiis,  quos  Ecclesia  quasi  primogenitos  aluit  fovitque 
in  ipso  suo  vel  flore  vel  robore,  non  dubitent  quidam  in  Matris 
amantissimae  sinum  sua  tela  convertere  ? — Nee  est  cur  admo- 
dum  recreet  aliarum  conditio  regionum,  ubi  varia  quidem  belli 
facies  est,  furor  idem,  aut  iam  exardescens,  aut  ex  occultae 
coniurationis  tenebris  mox  erupturus.  Hoc  enim  est  consiliorum 
ultimum,  apud  gentes  in  quas  maiora  christianae  religionis  bene- 
ficia  promanarunt,  omnibus  iuribus  Ecclesiam  despoliare;  cum 
ipsa  sic  agere,  quasi  non  sit  genere  ac  iure  perfecta  societas, 
qualem  naturae  nostrae  Reparator  instituit ;  huius  regnum  ex- 
cindere,  quod  etsi  praecipue  ac  directo  animos  attingit,  hand 
minus  ad  horum  sempiternam  salutem  quam  ad  civilis  utilitatis 
incolumitatem  pertinet ;  omnia  moliri  ut  imperantis  Dei  loco 
effrena  dominetur,  mentito  libertatis  nomine,  licentia.  Dumque 
id  assequantur,  ut  per  dominatum  vitiorum  et  cupiditatum 
pessima  omnium  instauretur  servitus,  ac  praecipiti  cursu  cives 
ad  extrema  delabantur  ; — miscros  autem  facit  populus  peccatum  (i) 
— clamitare  non  cessant :  nolumus  hunc  regnare  super  nos  (2).  Hinc 
religiosorum  sodalium  sublatae  familiae,  quae  magno  semper 
Ecclesiae  praesidio  atque  ornamento  fuerunt,  et  humanitatis 
doctrinaeque  sive  inter  barbaras  gentes  sive  inter  excultas  pro- 
vehendae  principes  exstiterunt ;  hinc  prostrata  et  afflicta  chris- 
tianae beneficentiae  instituta  ;  hinc  habiti  ludibrio  sacri  ordinis 
viri,  quibus  aut  ita  obsistitur  ut  eorum  plane  coneident  vires, 
aut  ad  publica  magisteria  vel  omnino  intercluditur  vel  satis  im- 
peditur  iter ;  aut  in  institutione  iuventutis  nullae  relictae  sunt 
partes  ;  hinc  Christiana  omnis  actio  publicae  utilitatis  intercepta  ; 
egregii  e  populo  viri  catholicam  fidem  apertius  profitentes,  nullo 
in  honore  numerove  positi,  procacibus  iniuriis  lacessiti,  exagitati 
quasi  genus  infimum  atque  abiectissimum,  serius  ocius  visuri 
diem,  quo,  recrudescente  hostili  vi  legum,  nee  sibi  licebit  in 
rebus  ullis  misceri,  quibus  publica  vitae  actio  continetur.  Huius 
interim  auctores  belli,  tarn  atrociter  callideque  suscepti,  non  alia 
dictitant  se  causa  moveri,  nisi  libertatis  amore  ac  studio  prove- 
hendae  humanitatis,  quin  etiam  patriae  caritate,  haud  secus 
mentiti  atque  ipsorum  parens,  qui  hoinicida  erat  ab  initio,  qui  cum 
loquitur  mendacium,  ex  propriis  loquitur,  quia  mendax  est  (3),  et  in 
Deum  atque  in  hominum  genus  inexpiabili  odio  succensus.  Pro- 
tervae  sane  frontis  homines,  qui  verba  dare  nituntur  et  incautis 


i 


1)  Prov..  XIV,  34. 

2)  Luc.,  XIX,  14. 

3)  loan.  VIII,  44. 

auribus  insidias  facers.  Nee  enim  eos  dulcis  amor  patriae  aut 
anxia  de  populo  cura,  aut  ulla  recti  honestique  species  ad  ne- 
farium  bellum  impellunt,  sed  vesanus  in  Deum  furor  in  eiusque 
admirandum  opus,  Ecclesiam.  Ex  concepto  eiusmodi  odio,  tam- 
quam  ex  venenato  fonte,  scelerata  ilia  consilia  erumpunt  Eccle- 
siae  opprimendae  summovendaeque  a  coniunctione  societatis 
humanae ;  inde  ignobiles  voces  clamitantium  earn  esse  demor- 
tuam,  quam  nihilominus  oppugnare  non  desinuot ;  quin  etiam 
eo  audaciae  insaniaeque  procedunt,  ut  omni  libertate  spoliatam 
criminari  non  dubitent  quod  in  hominum  genus,  quod  in  rem- 
publicam  utilitatis  conferat  nihil.  Idem  infensus  animus  efficit, 
ut  illustriora  Ecclesiae  atque  Apostolicae  Sedis  beneficia  vel 
astute  dissimulent,  vel  silentio  praetereant ;  forte  etiam  occa- 
sionem  arripiant  iniiciendae  suspicionis  et  influendi  callido  arti- 
ficio  in  aures  animosque  multitudinis,  acta  dictave  singula 
Ecclesiae  aucupantes  eaque  traducentes  quasi  totidem  impen- 
dentia  civitati  pericula,  quum  contra  dubitari  non  possit,  quin 
germanae  libertatis  et  exquisitioris  humanitatis  incrementa  a 
Christo  maxime,  per  Ecclesiam,  profecta  sint. 

In  huius  impetum  belli,  ab  externis  hostibus  illati,  a  quibus 
alibi  quidem  acie  apertaque  dimicatione,  astu  alibi  abstrusisque  insidiis, 
attamen  ubique  Ecclesiam  oppugnari  conspicimus,  ut  vigiles  essent 
curae  vestrae  conversae,  Venerabiles  Fratres,  quum  saepe  alias 
turn  vos  praecipue  monuimus  allocutione  in  sacro  Consistorio 
habita  XVII  Cal.  lanuarias  anno  MDCCCCVII. 

Verum  haud  severe  minus  quam  dolenter  denuntiandum 
cohibendumque  Nobis  est  aliud  belli  genus,  intestini  quidem  ac 
domestici,  sed  eo  funestioris  quo  latet  occultius.  Hanc  mach- 
inati  sunt  pestem  perditi  quidam  filii,  in  ipso  Ecclesiae  sinu  de- 
litescentes  ut  eum  dilacerent.  Horum  tela  in  Ecclesiae  animam, 
tamquam  in  trunci  radicem,  coniiciuntur,  et  certo  ictu  ac  desti- 
nato  feriant.  Est  enim  ipsis  propositum  christianae  vitae  doc- 
trinaeque  turbare  fontes ;  sacrum  fidei  depositum  dinpere ;  per 
pontificiae  auctoritatis  et  episcoporum  contemptum  divinae  in- 
stitutionis  fundamenta  convellere ;  novam  Ecclesiae  formam 
imponere,  novas  leges,  nova  iura  describere,  prout  pessimarum 
quas  profitentur  opinionum  portenta  desiderant ;  totam  denique 
divinae  Sponsae  deformare  faciem,  vano  fulgore  perculsi  recen- 
tioris  cuiusdam  humanitatis,  hoc  est,  falsi  nominis  scientiae,  a 
qua  cavere  iterate  nos  iubet  Apostolus  his  verbis  :  Videte  ne  quis 
vos  decipiat  per  philosophiam  et  inanem  fallaciam  secundum  traditionem 
hominum,  secundum  elementa  mundi  et  non  secundum  Christum  (i).2'B?C°' 

Hac  philosophiae  specie  atque  inani  eruditionis  fallacia,  ad 

(i)  Coloss.,  II,  8. 

ostentationem  parata  et  cum  summa  iudicandi  audacia  coniuncta, 
capti  nonnulli  evanutrunt  in  cogitationibus  suis  (i),  et  bonam  conscien- 
tiam  ...  repellentes,  civcafidem  naufragaverunt  (2) ;  alii  ancipiti  cogi- 
tatione  distracti,  opinionum  quasi  fluctibus  obruuntur,  nee  ipsi 
sciunt  ad  quod  litus  appellant ;  alii  otio  et  litteris  abutentes, 
difficiles  nugas  inani  labore  consectantur ;  quo  fit  ut  a  studio 
rerum  divinarum  et  a  sinceris  doctrinae  fontibus  abducantur. 
Neque  vero  exitiosa  ista  labes,  quae  ab  incensa  morbosae  novi- 
tatis  libidine  modevnismi  nomen  accepit,  etsi  denuntiata  saepius, 
et  ipsa  fautorum  intemperantia  suis  integumentis  nudata,  cessat 
gravi  detrimento  esse  christianae  reipublicae.  Latet  virus  inclu- 
sum  in  venis  atque  in  visceribus  huius  nostrae  societatis,  quae  a 
Christo  et  ab  Ecclesia  descivit ;  maxime  vero  uti  cancer  serpit 
inter  succrescentem  sobolem,  cui  et  rerum  experientia  minima 
est  et  insita  ingenio  temeritas.  Nam,  cur  ita  se  gerant,  non  ea 
sane  causa  est  quod  solida  polleant  exquisitaque  doctrina  ;  siqui- 
dem  rationem  inter  et  fidem  nulla  potest  esse  vera  dissensio  (3) ; 
sed  quod  ipsi  de  se  mirabiliter  sentiunt ;  quod  pestifero  quodam 
huius  aetatis  afflati  spiritu,  sub  impure  quasi  caelo  crassoque 
vivunt ;  quod  rerum  sacrarum  cognitionem,  quam  aut  nullam 
habent  aut  confusam  atque  permixtam,  stulta  cum  arrogantia 
coniugunt.  Cui  contagioni  fovendae  sublata  in  Deum  fides  ab 
eoque  defectio  alimenta  suppeditant.  Nam  quos  caeca  ista  no- 
varum  rerum  libido  transversos  agit,  ii  facile  putant  satis  esse 
sibi  virium,  ut,  vel  aperte  vel  simulate,  iugum  omne  divinae 
auctoritatis  excutiant  et  religionem  sibi  fingant  iuris  naturae 
finibus  fere  circumscriptam  ac  suo  cuiusque  ingenio  accomoda- 
tam,  quae  christianae  speciem  nomenque  mutuetur.  re  autem  ab 
ipsius  vita  et  veritate  quam  longissime  abest. 

Atque  ita  ex  aeterno  bello  adversus  divina  omnia  suscepto 
nova  bella  seruntur,  mutata  dimicandi  ratione ;  idque  eo  pericu- 
losius,  quo  callidiora  sunt  arma  fictae  pietatis,  ingenui  candoris, 
incensae  voluntatis,  qua  factiosi  homines  nituntur  amice  com- 
ponere  res  disiunctissimas,  hoc  est  labilis  humanae  scientiae  de- 
liramenta  cum  fide  divina,  et  cum  saeculi  nutantis  ingenio 
Ecclesiae  dignitatem  atque  censtantiam. 

Haec  Nobiscum  conquesti,  Venerabiles  Fratres,  non  idcirco 
animum  despondetis  nee  spem  omnem  abiicitis.  Compertum 
vobis  est,  quam  gravia  christianae  reipublicae  certamina  re- 
motiores  aetates,  quamquam  huic  nostrae  dissimiles,  attulerint. 
Qua  in  re  iuverit  in  Anselmi  tempora  mentem  animumque 


(1)  Coloss.,  II,  8. 

(2)  Rom.,  I,  21.  • 

(3)  I.  Tim.,  I,  19. 

(4)  Concil.  Vatic.,  Constit.  Dei  films,  cap. 

referre,  quantum  ex  annalibus  constat,  sane  difficillima  fuit  enim 
vere  dimicandum  pro  aris  et  focis,  hoc  est,  pro  public!  sanctitate 
iuris,  pro  libertate,  humanitate,  doctrina,  quarum  rerum  tutela 
uni  erat  Ecclesiae  commissa  ;  cohibenda  principum  vis,  quibus 
commune  erat  ius  et  fas  omne  miscere ;  extirpanda  vitia,  ex- 
colendae  mentes,  ad  civilem  cultum  revocandi  homines,  veteris 
immanitatis  nondum  obliti ;  excitanda  cleri  pars  aut  remissius 
agentis  aut  intemperantius  ;  cuius  ordinis  baud  pauci,  principum 
arbitrio  et  pravis  artibus  electi,  horum  dominatui  tamquam 
send  subesse  atque  in  omnibus  morigerari  solerent. 

Hie  erat  rerum  status  in  iis  maxime  regionibus  quibus 
in  iuvandis  maiorem  Anselmus  operam  curamque  collocavit,  sive 
doctoris  magisterio,  sive  exemplo  religiosae  vitae,  sive  Archie- 
piscopi  ac  Primatis  assidua  vigilantia  et  industria  multiplici. 
Eius  namque  singularia  beneficia  in  primis  expertae  sunt  Galliae 
provinciae  ac  Britannicae  insulae,  paucis  ante  saeculis  illae  in 
potestatem  redactae  Normannorum,  hae  in  sinum  Ecclesiae 
receptae.  Utraque  gens,  crebris  agitata  seditionibus  externisque 
bellis  divexata,  causam  relaxandae  disciplinae,  quum  principibus 
eorumque  imperio  subiectis,  turn  clero  populoque  attulerunt. 

His  de  rebus  graviter  queri  nunquam  destiterunt  eius  aevi 
summi  viri,  quo  in  numero  vetus  Anselmi  magister  idemque  in 
Cantuariensi  sede  decessor,  Lanfrancus  ;  at  potissimum  Roman! 
Pontifices,  quorum  unum  commemorasse  sit  satis,  invicto  animi 
robore  virum,  iustitiae  propugnatorem  impavidum,  Ecclesiae 
iurium  ac  libertatis  constantem  adsertorem,  pervigilem  disci- 
plinae cleri  custodem  ac  vindicem,  Gregorium  septimum. 
Horum  studia  et  exempla  aemulatus  Anselmus,  doloris  vocem 
altius  attollens,  ad  suae  principem  gentis,  qui  ipso  propinquo  et 
amico  gloriari  solebat,  haec  scribit :  Videtis,  mi  charissime  domine, 
qualiter  mater  nostra  Ecclesiae  Dei,  quam  Dens  pulchram  amicam  et 
dilectam  sponsam  suam  vocat,  a  malis  principibus  conculcatur ;  quo- 
modo  ab  his,  quibus  ut  advocatis  ad  tuitionem  a  Deo  commendata  est,  ad 
eorum  aeternam  damnationem  tribulatur ;  qua  praesumptione  in  proprios 
usus  ipsi  usurpaveruut  res  eius  ;  qua  crudelitate  in  servitutem  redigunt 
libertatem  eius  ;  qua  impietate  contemnunt  et  dissipant  legem  et  religionem 
eius.  Qui  cum  dedignantur  Apostolici  decretis  (quae  ad  robur  Christianas 
religionis  facit)  esse  obedientes,  Petro  utique  apostolo,  cuius  vice  fun- 
gitur,  imo  Christo,  qui  Petro  commendavit  suam  Ecclesiam,  se  probant 
esse  inobedientes...  Omnes  namque  qui  nolunt  subiecti  esse  legi  Dei, 
absque  dubio  deputantur  inimici  Dei  (i).  Haec  Anselmus ;  cuius 
utinam  voces  pronis  auribus  excepissent,  non  modo  qui  fortissimo 
illi  principi  successerunt,  eiusque  nepotes  verum  etiam  alii 

(i)  Epist.,  lib.  III.  ep.  65. 


150  LITTERAE    ENCYCLICAE. 

reges  ac  populi,  quos  tanto  amore  complexus  est,  tot  praesidiis 
communivit  ac  beneficiis  exornavit. 

Tantum  interim  abfuit  ut  in  eum  excitatae  molestiarum  pro- 
cellae,  direptiones,  exsilia,  conflictationes,  praesertim  in  episcopi 
munere,  virtutis  eius  nervos  eliderent,  ut  ipsum  Ecclesiae  atque 
Apostolicae  Sedi  arctius  devinxerint.  Quare  ad  memoratum 
Pontificem  Paschalem  scribens,  angustiis  pressus  curisque  dis- 
tentus :  non  timeo,  inquit,  exilium,  non  paupertatem,  non  tormenta, 
non  mortem,  quia  ad  haec  omnia,  Deo  confortante,  paratum  est  cor  meum 
pro  Apostolicae  Sedis  obedientia  et  Matris  meae  Ecclesiae  Christi  liber- 
tate  (i).  Ad  patrocinium  et  opem  Cathedrae  Petri  confugit,  eo 
consilio,  ne  unquam  veligionis  ecclesiasticae  et  apostolicae  anctoritatis 
constantia  aliquatenus  per  me  aut  pvoptev  me  debilitetur,  prout  litteris 
datis  ad  illustres  Ecclesiae  Romanae  antistites  duos  ipse  signi- 
ficat.  Rationem  autem  causamque  subiicit,  in  qua  pastoralis 
fortitudinis  ac  dignitatis  conspicua  Nobis  eminet  nota  :  Malo  enim 
mori  et,  quamdiu  vivam,  omni  penuria  in  exilio  gravari,  quam  ut  videam 
honestatem  Ecclesiae  Dei,  causa  mei  aut  meo  exemplo,  ullo  modo  violari  (2). 

Ecclesiae  igitur  honestas  ilia,  libertas,  integritas,  tria  haec 
dies  noctesque  sancti  viri  obversantur  animo;  pro  harum  in- 
columitate  Deum  effusis  lacrimis,  precibus,  sacrinciis  fatigat ; 
his  provehendis  vires  omnes  intendit  et  resistendo  acriter  et 
patiendo  viriliter ;  haec  actione,  scriptis,  voce  tuetur.  Ad  earn 
defensionem  sodales  religiosos,  antistites,  clerum  populumque 
fidelem  suavibus  iisque  gravibus  excitat  verbis,  usus  etiam  seve- 
rioribus  in  eos  principes,  qui  Ecclesiae  iura  et  libertatem  ingenti 
cum  sua  suorumque  iactura  proculcarent. 

Nobiles  illae  sacrae  libertatis  voces,  quum  valde  hoc  tempore 
opportunae,  turn  dignae  plane  sunt  iis,  quos  Spintus  Sanctus 
posuit  episcopos  regere  Ecclesiam  Dei  (3),  ne  turn  quidem  fructu 
vacuae  quum,  vel  ob  intermortuam  fidem  vel  collapses  mores 
vel  praeiudicatas  opiniones,  obseratis  auribus  excipiuntur.  Ad 
nos  potissimum,  Venerabiles  Fratres,  uti  probe  nostis,  divina 
ilia  monitio  refertur  :  Clama,  ne  cesses,  quasi  tuba  exalta  vocem  tuam 
(4) ;  idque  maxime  ubi  etiam  Altissimus  dedit  vocem  suam  (5),  per 
naturae  fremitum  terrificasque  calamitates  expressam  ;  vocem 
Domini  concutitntis  terram  ;  ingratam  nostris  auribus  vocem  alte 
insonantem,  quod  aeternum  non  sit,  nihil  esse :  Non  enim  habemus 
hie  manentem  civitatem,  sed  futuram  inquirimus  (6) ;  iustitiae  vocem 

(1)  Epist.,  lib.  Ill,  ep.  73. 

(2)  Ibid.,  lib.  IV,  ep.  47. 

(3)  Act.,  XX,  28. 

i4)  Isai.,  LVIII,  i. 
5)  Ps.,  XVII.  14. 
6)  Hebr.,  XIII,  14. 

pariterque  misericordiae,  devias  nationes  ad  recti  boniqua  trami- 
tem  revocantis.  In  huiusmodi  publicis  infortuniis  altius  nobis 
extollenda  vox  est ;  grandia  fidei  documenta  non  infirmis  modo 
inculcanda,  sed  summis  et  beate  viventibus,  et  gentium  arbitris 
et  adscitis  in  consilia  regendarum  civitatum ;  proponendae 
omnibus  firmissimae  illae  sententiae,  quarum  veritatem  cruentis 
historia  notis  confirmavit,  cuius  generis  haec  :  Miseros  autem 
facit populos  pcccatum  (i). — Potentes  autem  potenter  tormenta,  paticntur 
(2) ;  atque  item  quod  est  in  Ps.  II :  Et  nunc  reges  intelligite,  erudi- 
miniqui  iudicatis  terram...  Apprehendite  disciplinam,  ne  quando  iras- 
catur  Dominus,  et  pereatis  de  via  iusta.  Harum  autem  commina- 
tionum  exitus  exspectandi  sunt  acerbissimi,  quum  publica 
grassatur  iniquitas,  quum  ab  iis  qui  praesunt  et  a  reliquis  civibus 
in  eo  delinquitur  maxime,  quod  e  medio  pellitur  Deus  et  a 
Christi  Ecclesia  desciscitur;  qua  ex  duplici  aversions  rerum 
omnium  perturbatio  sequitur  et  infinita  prope  miseriarum  seges 
quum  singulis  turn  universae  reipublicae. 

Quod  si  talium  scelerum  affines  esse  silendo  et  acquiescendo 
possumus,  prout  non  raro  fit  etiam  a  bonis,  sacri  pastores  sibi 
quisque  dicta  putent  aliisque  opportune  commendent  quae  ad 
potentissimum  Flandriae  principem  ab  Anselmoscripta  leguntur : 
Precor,  obsecro,  moneo,  consult),  et  fidelis  animae  vestrae,  mi  Domine, 
et  ut  in  Deo  vere  dilecte,  ut  nunquam  aestimetis  vestrae  celsitudinis 
minui  dignitatem,  si  sponsae  Dei  et  mains  vestrae  Ecclesiae  amatis  et 
defenditis  libertatem ;  nee  putetis  vos  humiliari,  si  earn  exaltatis,  nee 
credatis  vos  debilitari  si  earn  roboratis.  Videte,  circumspicite  ;  exempla 
sunt  in  promptu  ;  considerate  principes  qui  illam  impugnant  et  concul- 
cant,  ad  quid  projiciunt,  ad  quid  deveniunt  ?  Satis  patet ;  non  eget  dictu 
(3).  Quod  idem  luculentius  etiam  expressit,  pari  vi  ac  suavitate 
verborum,  his  ad  Balduinum  regem  Hierosolymitanum  scriptis : 
Ut  fidelissimus  amicus  precor  vos  moneo,  obsecro  et  Deum  oro  quatemts 
sub  lege  Dei  vivendo  voluntatem  vestram  voluntati  Dei  per  omnia  sub- 
datis.  Tune  enim  vere  regnatis  ad  vestram  utilitatem,  si  regnatis 
secicndum  Dei  voluntatem.  Ne  putetis  vobis,  sicut  multi  mali  reges 
faciunt,  Ecclesiam  Dei^  quasi  domino  ad  serviendum  esse  datam,  sed 
sicut  advocato  et  defensori  esse  commendatam.  NIHIL  MAGIS  DILIGIT 

DEUS  IN  HOC   MUNDO  QUAM    LIBERTATEM    ECCLESIAE    SUAE.       Qlli 

ei  volunt  non  tarn  prodesse  quam  dominari,  procul  dubio  Deo  probantur 
adversari.  Liberam  vult  esse  Deus  sponsam  suam,  non  ancillam.  Qui 
earn  sicut  filii  matrem  tractant  et  honorant,  vere  se  filios  eius  et  filios 
Dei  esse  probant.  Qui  vero  illi  quasi  subditae  dominantur,  non  filios, 
sed  alienos  se  faciunt,  et  ideo  iuste  ab  haereditate  et  dote  illi  promissa 

(1)  Prov.,  XIV,  34. 

(2)  Sap.,  VI,  7. 

(3)  Epist.,  lib.  IV,  ep.  12. 

exhaeredantiir  (i). — Ita  esancto  Viri  pectore  fervidus  in  Ecclesiam 
amor  erumpit ;  ita  etninet  studium  libertatis  tuendae,  qua  nihil 
est  magis  in  gerenda  Christiana  republica  necessarium,  nihil  Deo 
carius,  ut  ab  eodem  egregio  Doctore  affirmatum  est  brevi  ilia  et 
vibranti  sententia  :  nihil  magis  diligit  Dens  in  hoc  mundo  quam 
liberiatem  Ecclesiae  suae.  Nee  est  quidquam,Venerabiles  Fratres, 
quo  mens  anim usque  Noster  pateat  apertius,  quam  verborum 
quae  retulimus  crebra  usurpatio. 

Ab  ipso  pariter  mutuari  monita  libet  ad  principes  proceresque 
conversa.  Sic  enim  ad  reginam  Angliae  Matildam  scribit :  Si 
recte,  si  bene,  si  efficaciter  ipso  actu  vitltis  redden  grates,  considerate 
reginam  illam  quam  de  mundo  hoc  sponsam  sibi  illi  placuit  eligere... 
Hanc,  inquam,  considerate...  hanc  exaltate,  honor  ate,  defendite,  ut  cum 
ilia  et  in  ilia  sponsa  Deo  placeatis  et  in  aeterna  beatitudine  cum  ilia 
regnando  vivatis  (2).  Turn  vero  maxime  quum  in  filium  aliquem 
terrena  potestate  inflatutn  incideritis,  aut  amantissimae  Matris 
oblitum,  aut  suave  eius  imperium  detrectantem,  haec  memoria 
ne  excidant :  Ad  vos  pertinet...  tit  hate  et  huiusmodi... frequenter  op- 
portune importune  suggeratis  ;  et  ut  non  dominum,  sed  advocatum,  non 
privignum,  sed  filium  se  probet  esse  Ecclesiae  consulatis  (3).  Nostri 
namque  muneris  est,  idque  praecipue  nos  decet,  alia  haec  nobili 
paternoque  sensu  ab  Anselmo  dicta  suadere  atque  in  hominum 
animis  defigenda  curare  :  Cum  audio  aliquid  de  vobis  quod  Deo  non 
placet  et  vobis  non  expedit,  si  vos  monere  negligo,  nee  Deum  timeo,  nee 
vosdiligo  sicut  debeo  (4). — Si  autem  auditum  sit  nobis  quia  ecclesias, 
quae  in  manu  vestra  sunt,  aliter  tractatis  quam  illis  expediat  et  animae 
vestrae,  tune  Ansel  mum  imitati,  debemus  iterum  rogare  et  consulere 
et  monere,  ut  haec  non  negligenter  mente  pertractetis,  et  si  quid  vobis 
conscientia  vestra  in  his  corrigendum  testabitur,  corrigere  festinetis  (5). — 
Nihil  enim  est  contemnendum  quod  corrigi  possit,  quia  Deus  exigit  ab 
omnibus,  non  solum  quod  male  agunt,  sed  etiam  quod  non  corrigunt  mala 
quae  corrigere  possunt.  Et  quanto  potentiores  sunt  ut  corrigant,  tanto 
districtius  exigit  ab  illis  Deus,  ut  secundum  potestatem  misericorditer 
impensam  bent  velint  et  faciant...  Si  autem  non  omnia  simul potestis,  non 
debetis  propter  hoc  quin  a  melioribus  ad  meliora  studeatis  proficere,  quia 
bona  proposita  ft  bonos  conatus  Deus  solet  benigne  perficere  et  beata  pleni- 
tudine  retribuere  (6). 

Haec  aliaque  id  genus,  ab  ipso  fortiter  sapienterque  regum  et 
potentissimorum  hominum  auribus  inculcata,  sacris  pastoribus 

(1)  Epist.,  lib.  IV,  ep.  8. 

(2)  Epist.,  lib.  Ill,  ep.  57. 

(3)  Ibid.,  ep.  59. 

(4)  Ibid,  lib.  IV,  ep.  52. 

(5)  Epist.,  lib.  IV,  ep.  52. 

(6)  Ibid.,  lib.  Ill,  ep.  142. 

Ecclesiaeque  principibus  apprime  conveniunt,  quibus  veritatis, 
iustitiae,  religionis  est  commissa  defensio.  Multa  quidem  attulit 
impedimenta  dies,  totque  Nobis  iniecti  sunt  laquei,  ut  iam  vix 
reliquus  sit  locus  ubi  liceat  expedite  ac  tuto  versari.  Dum  enim 
impunitae  rerum  omnium  licentiae  fraena  remittuntur,  acri 
pertinacia  compedibus  Ecclesia  constringitur,  et,  retento  ad 
ludibrium  libertatis  nomine,  novis  in  dies  artibus  omnis  vestra 
clerique  actio  praepeditur,  ita  ut  nihil  habeat  admirationis,  quod 
non  omnia  simul  potcstis  ad  homines  ab  errore  et  vitiis  revocandos, 
ad  malas  consuetudines  removendas,  ad  veri  rectique  notiones 
in  mentibus  inserendas,  ad  Ecclesiam  denique  tot  pressam 
angustiis  relevandam. 

Sed  est  cur  animum  erigamus.  Vivit  enim  Dominus 
efficietque  ut  diligentibus  Deum  omnia  cooperentur  in  bonum  (i). 
Ipse  a  malis  bona  derivabit,  eo  splendidiores  largiturus  Ecclesiae 
triumphos,  quo  pervicacius  nisa  est  opus  Eius  intercipere 
humana  perversitas.  Est  hoc  admirabile  divinae  Providentiae 
consilium  :  hae  sunt  in  praesenti  rerum  ordine  investigabiles  viae 
eius  (2) ; — non  enim  cogitationes  meae,  cogitationes  vestrae,  neque  viae  vestrae, 
viaemeae,  dicit  Dominus  (3), — ut  ad  Christi  similitudinem  Ecclesiae 
in  dies  propius  accedat  et  expressam  referat  Ipsiusimaginem,  tot 
ac  tanta  perpessi,  ita  ut  quodammodo  adimpleat  ea  quae  desunt 
passionum  Christi  (4).  Quocirca  eidem  in  terris  militanti  haec  est 
divinitus  constituta  lex,  ut  contentionibus,  molestiis,  angustiis 
perpetuo  exerceatur,  quo  vitae  genere  queat  per  multas  tribula- 
tiones  .  .  .  intrare  in  regnum  Dei  (5),  et  Ecclesiae  in  caelo 
triumphant!  tandem  aliquando  se  adiungere. 

Ad  rem  Anselmus  Matthaei  locum  ilium :  Compulit  lestis 
discipulos  sues  ascendere  in  naviculam,  sic  explanat :  luxta  mysticam 
intelligentiam  summatim  describitur  Ecclesiae  status  ab  adventu 
Salvatoris  usque  ad  finem  saeculi .  .  .  Navis  igitur  IN  MEDIO 
MARIS  IACTABATUR  FLUCTiBus,  dum  lesus  in  montis  cacumine 
moraretur ;  quia  ex  quo  Salvator  in  caelum  ascendit,  sancta  Ecclesia 
magnis  tribulationibus  in  hoc  mundo  agitata  est,  et  variis  persecutionum 
turbinibus  pulsata,  ac  diver  sis  malorum  hominum  pravitatibus  vexata, 
vitiisque  multimode  tentata.  ERAT  ENIM  EI  CONTRARIUS  VENTUS 
quia  flatus  malignorum  spirituum  ei  semper  adversatur,  ne  ad  portum 
salutis  perveniat ;  obruere  earn  nititur  fluctibas  adversitatum  saeculi, 
omnes  quas  valet  contrarietates  ei  commovens  (6). 

(1)  Rom.,  VIII,  28. 

(2)  Ibid.,  XI,  33. 

(3)  Isai.,  LV,  8. 

(4)  Coloss.,  I,  24. 

(5)  Act.,  XIV,  21. 

(6)  I.  loan.,  V,  19. 

Vehementer  igitur  errant  qui  Ecclesiae  statum  sibi  fingunt  ac 
sperant  omnium  perturbationum  expertem,  in  quo,  rebus  ad 
voluntatem  fluentibus,  nullo  repugnante  sacrae  potestatis 
auctoritati  atque  imperio,  frui  liceat  quasi  otio  iucundissimo. 
Turpius  etiam  decipiuntur  qui,  falsa  et  inani  spe  ducti  potiundae 
huiusmodi  pads,  Ecclesiae  res  et  iura  dissimulant,  privatis 
rationibus  postponunt,  iniuste  deminuunt,  mundo,  qui  totus  in 
maligno  positus  est  (i),  assentantur  per  speciem  captandae  gratiae 
fautorum  novitatis  et  conciliandae  iisdem  Ecclesiae,  quasi  lucis 
cum  tenebris  aut  Christi  cum  Belial  ulla  possit  esse  conventio. 
Sunt  haec  aegri  somnia,  quorum  vanae  species  fingi  nunquam 
desierunt,  nee  desinent  quamdiu  aut  ignavi  milites  erunt,  qui, 
simul  ac  viderint  hostem,  abiecto  scuto  fugiant,  aut  proditores, 
qui  festinent  cum  inimico  pacisci,  hoc  est  in  re  nostra,  cum  Dei 
atque  humani  generis  hoste  infensissimo. 

Vestrum  igitur  est,  Venerabiles  Fratres,  quos  christianae 
plebis  pastores  ac  duces  divina  Providentia  constituit,  curare  pro 
viribus  ut  in  pravum  hunc  morem  prona  aetas  omittat,  flagrante 
tarn  saevo  in  Religionem  bello,  turpi  socordia  torpescere,  neutris 
in  partibus  esse,  per  ambages  et  compromissa  divina  atque 
humana  iura  pervertere,  insculptamque  in  animo  retineat  certam 
illam  ac  definitam  Christi  sententiam  :  Qui  non  est  mecum,  contra 
me  est  (2).  Non  quod  paterna  caritate  abundare  minime 
oporteat  Christi  ministros,  ad  quos  maxime  pertinent  Pauli 
verba :  omnibus  omnia  factus  sum,  ut  omnes  facerem  salvos  (3),  aut 
quod  nunquam  deceat  paullum  etiam  de  suo  iure  decedere, 
quantum  liceat  et  animorum  postulet  salus.  Offensionis  huius 
nulla  cadit  in  vos  certe  suspicio,  quos  Christi  caritas  urget. 
Verum  aequa  ista  deditio  nullam  habet  violati  officii  reprehen- 
sionem,  atque  aeterna  veritatis  et  iustitiae  fundamenta  ne 
minimum  quidem  attingit. 

Sic  nempe  factum  legimus  in  Anselmi,  seu  potius  in  Dei 
Ecclesiaeque  causa,  pro  qua  illi  tamdiu  fuit  ac  tarn  aspere 
dimicandum.  Itaque,  composito  tandem  diuturno  dissidio 
Decessor  Noster,  quern  saepe  memoravimus,  Paschalis,  his  eum 
verbis  extollit:  Hoc  nimirum  tuae  caritatis  gratia  tuarumque 
orationum  instantia  factum  credimus,  ut  in  hac  parte  populum  ilium,  cui 
tua  sollicitudo  praesidet,miseratiosupernarespiceret. — De  paterna  vero 
indulgentia,  qua  idem  Summus  Pontifex  sontes  excepit,  haec 
habet:  Quod  autem...adeo  condescendimus,  et  effectu  et  compassione 
factum  noveris,  ut  eos  qui  iacebant  erigere  valeamus.  Qui  enim  stans 
iacenti  ad  sublevandum  manum  porrigit,  nunquam  iacentem  erigit,  nisi  et 


(1)  Horn.,  III. 

(2)  Matth.,  XII,  ac 
&)  I  Cor.,  IX,  22. 

ipse  curvetur.     Ceterum,  quamvis  casui  propinquare  inclinatio  videatur, 
statum  tamen  rectitudinis  non  amittit  (i). 

Haec  Nobis  vindicantes  a  piissimo  Decessore  Nostro  ad 
Anselmi  solatium  prolata,  dissimulare  nolumus  tamen  anxias 
animi  dubitationes,  quibus  vel  optimi  inter  sacros  pastores 
aliquando  distinentur  in  ancipiti  consilio  aut  remissius  agendi 
aut  resistendi  constantius.  Cuius  rei  argumento  esse  possunt 
angores,  trepidationes,  lacrimae  sanctissimorum  hominum, 
quibus  magis  explorata  erat  animorum  regiminis  gra vitas 
receptique  in  se  periculi  magnitudo.  Luculentum  vero 
testimonium  Anselmi  vita  suppeditat,  cui  a  grato  pietatis  et 
studiorum  secessu,  ad  amplissima  munia,  difficillimis  temporibus, 
uti  diximus,  adscito,  fuerunt  acerbissima  quaeque  subeunda. 
Cumque  tot  curis  esset  implicitus,  nihil  magis  verebatur,  quam 
ne  suae  populique  saluti,  Dei  honori,  Ecclesiae  dignitati  satis 
foret  per  se  consultum.  His  autem  cogitationibus  conflictatum 
animum,  eumdemque  propter  defectionem  plurimorum,  e  numero 
etiam  sacrorum  antistitum,  gravi  dolore  incensum  nihil  magis 
recreabat,  quam  collocata  in  Dei  ope  fiducia  et  quaesitum  in 
Ecclesiae  sino  perfugium.  Itaque  in  naufragio  positus...procellis 
irruentibus,  ad  sinum  mains  Ecclesiae  confugiebat,  a  Romano 
Pontifice  petens  pium  et  promptum  adiutorium  et  solamen  (2).  Divino 
autem  fortasse  consilio  factum  est,  ut  singulari  sapientia  et 
sanctitate  vir  tot  adversis  urgeretur.  Per  eas  enim  aerumnas 
exemplo  ac  solatio  nobis  esse  potuit  in  sacro  ministerio 
laborantibus  et  in  maximas  dimcultates  coniectis,  ita  ut  unicuique 
nostrum  liceat  idem  sentire  ac  velle  quod  Paulus  :  Libenter... 
gloriabor  in  infirmitatibus  meis,  ut  inhabitet  in  me  virtus  Christi. 
Propter  quod  placeo  mihi  in  infirmitatibus  meis...  ;  cum  enim  infirmov. 
tune  potens  sum  ($).  His  non  aliena  sunt  quae  ad  Urbanum  II 
scribit  Anselmus  :  Sancte  Pater,  doleo  me  esse  quod  sum,  doleo  me  non 
esse  quod  fui.  Doleo  me  esse  episcopum,  quia  peccatis  meis  facientibus 
non  ago  episcopi  officium.  In  loco  humili  aliquid  agere  videbar ;  in 
sublimi  positus  praegrandi  onere  pressus,  nee  mihi  fructum  facio,  nee 
utilis  alicui  existo.  Oneri  quidem  succumbo,  quia  virium,  virtutum, 
industriae,  scientiae  tanto  officio  competentium  inopiam,  plusquam 
credibile  videatur,  patior.  Curam  importabilem  cupio  fugere,  pondus 
relinquere  ;  Deum  e  contrario  timeo  offendere.  Timor  Dei  illud  me 
suscipere  compulit,  timor  idem  onus  idem  me  retinere  compellit...Nunc, 
quia  voluntas  Dei  me  latet,  et  quid  agam  nescio,  errabundus  suspiro,  et 
quern  rei  finem  imponere  debeam  ignoro  (4). 

(1)  In  libro  III  Epist.  S.  Anselmi,  ep.  140. 

(2)  Epist.,  lib.  Ill,  ep.  37. 

(3)  Cor.,  XII,  9,  10. 

(4)  Epist.,  lib.  Ill,  ep.  37. 

Divinae  sic  bonitati  placuit,  vel  eximiae  sanctitatis  viros  non 
ignorare,  quae  sua  sit  naturalis  innrmitas,  ut  persuasum  sit 
omnibus,  si  quid  ipsi  praeclare  egerint,  id  supernae  virtuti  esse 
totum  tribuendum,  atque  ut  per  animi  demissionem  adducantur 
homines  ad  Ecclesiae  auctoritatem  impensiore  studio  colendam. 
Id  Anselmo  aliisque  contigit  episcopis  pro  Ecclesiae  libertate  ac 
doctrina  dimicantibus,  duce  Sede  Apostolica ;  qui  obedientiae 
suae  hunc  fructum  retulerunt,  ut  ex  certamine  victores 
discederent,  suoque  exemplo  divinam  sententiam  confirmarent : 
vir  obediens  loquetur  victoriam  (i).  Consequendi  autem  huiusmodi 
praemii  spes  maxima  illis  affulget,  qui  Christi  personam  gerenti 
sincere  animo  pareant  in  iis  omnibus,  quae  aut  regimen 
animorum  spectent  aut  administrationem  christianae  reipublicae 
aut  alia  cum  his  aliqua  ratione  coniuncta :  quoniam  de  Sedis 
Apostolicae  auctoritate  pendent  filiorum  Ecclesiae  directiones  et  con- 
cilia (2). 

Hoc  genere  laudis  Anselmus  quantumpraestiterit,  quo  ardore, 
qua  fide  coniunctionem  cum  Petri  Sede  retinuerit,  ex  his  licet 
colligere,  quae  ad  eumdem  Paschalem  Pontificem  ab  eo  scripta 
leguntur :  Quanta  studio  mens  mea  Sedis  Apostolicae  reverentiam  et 
obedientiam  pro  sua  possibilitate  amplectatur,  testantur  multae  et 
gravissimae  tribulationes  cordis  mei,  soli  Deo  et  mihi  notae...A  qua 
intentione  spero  in  Deo,  quia  nihil  est  quod  me  retrahere  possit. 
Quapropter  in  quantum  mihi  possibile  est,  omnes  actus  meos  eiusdem 
auctoritatis  dispositions  dirigendos,  et  ubi  opus  est,  corrigendos  volo 
committere  (3). 

Eamdem  viri  firmissimam  voluntatem  acta  eius  omnia  et 
scripta  testantur,  in  primisque  litterae  illae  suavissimae,  quas 
caritatis  calamo  scriptas  (4)  dicit  memoratus  Decessor  Noster 
Paschalis.  Nee  vero  suis  ipse  litteris  pium  modo  adiutorium  et 
solamen  implorat  (5),  sed  non  intermissas  preces  adhibiturum  se 
Deo  pollicetur,  ut  cum  ad  Urbanum  II.  Beccensis  Abbas  scri- 
beret  his  verbis  amantissimis  usus :  Pro  vestra  et  Romanae 
Ecclesiae  tribulatione,  quae  nostra  et  omnium  vere  fidelium  est,  non 
cessamus  or  are  Deum  assidtie,  ut  mitiget  vobis  a  diebus  malis,  donee 
fodiatur  peccatori  fovea.  Et  certi  sumus,  etiamnum  nobis  moram 
videatar  facer e,  quoniam  non  relinquet  virgam  peccatorum  super  sortem 
iustorum  ;  quia  haereditatem  suam  non  derelinquet,  et  portae  inferi  non 
prevalebunt  adversus  earn  (6). 

1)  Prov.,  XXI,  28. 

2)  Epist.,  lib.  IV,  ep.  i. 

3)  Ibid.,  ep.  5. 

4)  In  lib.  Ill  Epist.  S.  Anselmi,  ep.  74. 
-  Ibid.,  ep.  37- 

In  libro  II  Epist.  S.  Anselmi,  ep.  33. 

Quibus  aliisque  id  genus  ab  Anselmo  scriptis  mirifice  delectamur, 
turn  ob  instauratam  viri  memoriam,quo  nemo  sane  huic  Apostolicae 
Sedi  devinctior,  turn  ob  excitatem  recordationem  coniunctissimae 
voluntatis  vestrae,  Venerabiles  Fratres,  in  dimicationis  non  dis- 
pari  genere,  litteris  aliisque  officiis  quamplurimis  declaratae. 

Mirum  profecto  quantum  roboris  ac  firmitatis  accepit, 
desaevientibus  longo  saeculorum  cursu  in  christianum  nomen 
procellis,  coniunctionis  ista  necessitudo,  qua  sacrorum  antistites 
et  fidelis  grex  arctius  in  dies  Romano  Pontifici  adhaeserunt  ad 
haec  usque  tempora,  quibus  ardor  ille  adeo  succrevit,  ut  divino 
quodam  prodigio  videantur  voluntates  hominum  in  tantum 
consensum  potuisse  coalescere.  Quae  quidem  amoris  et 
obsequii  conspiratio  dum  Nos  plurimum  erigit  planeque 
confirmat.  Ecclesiae  decori  est  ac  praesidio  validissimo.  Sed 
hoc  nempe  maior  in  nos  antiqui  serpentis  invidia  conflatur,  quo 
praestantius  est  delatum  beneficium  ;  eoque  graviores  in  nos  irae 
colliguntur  impiorum  hominum,  quo  acrius  hi  rei  novitate 
percelluntur.  Nee  enim  simile  quidquam  in  reliquis  consocia- 
tionibus  admirantur,  nee  facti  rationem  cernunt  ullam,  sive  a 
publicis  causis  sive  ab  alia  quavis  humana  re  petitam,  nee  secum 
reputant  sublimem  Christi  precationem,  cum  discipulis 
postremum  discumbentis,  eventu  comprobatam. 

Summa  igitur  ope  niti  oportet,  Venerabiles  Fratres,  ut  apte 
cohaerentia  cum  capite  membra  solidiore  in  dies  nexu  obstrin- 
gantur,  divinarum  rerum  ratione  habita,  non  terrestrium,  ita  ut 
omnes  unum  simus  in  Christo.  Ad  hunc  finem  si  velis  remisque 
contendemus,  functi  erimus  optime  delato  nobis  officio  provehendi 
Christi  operis  et  regni  eius  in  terris  dilatandi.  Hue  spectat 
suavis  ilia  petitio,  qua  Ecclesia  caelestem  Sponsum  urget  assidue, 
in  qua  Nostrorum  summa  votorum  continetur  :  Pater  sancte, 
serva  eos  in  nomine  tuo,  quos  dedisti  mihi,  ut  sint  unum  sicut  et  nos  (i). 

Hae  autem  industriae  propositam  habent  defensionem,  non 
modo  contra  externas  impugnationes  in  acie  dimicantium  ut 
Ecclesiae  iura  et  libertatem  labefactent,  sed  etiam  contra 
domestici  atque  intestini  belli  pericula,  cuius  rei  superius  incidit 
mentio,  quum  doluimus  esse  genus  hominum  quoddam,  qui 
subdolis  opinionum  commentis  nitantur  Ecclesiae  formam  ac 
naturam  ipsam  immutare  penitus,  doctrinae  integritatem  violare, 
disciplinam  omnem  pessumdare.  Serpit  adhuc  per  hos  dies 
memoratum  illud  virus  infecitque  non  paucos,  etiam  sacri 
ordinis  homines,  praesertim  iuvenes,  inquinato,  uti  diximus  quasi 
acre  afflatos,  quos  effrenata  novitatis  libido  praecipites  agit  ac 
respirare  non  sinit. 

(i)  loan.,  XVII,  it. 

Sunt  etiam  in  his  qui,  tardioris  ingenii  et  intemperantis  animi 
spectaculum  exhibentes,  quidquid  affert  incrementi  dies  iis 
disciplinis  quae  in  adspectabilis  naturae  investigatione  versantur 
et  ad  praesentis  vitae  utilitatem  aut  commoditatem  pertinent,  ea, 
tamquam  nova  tela,  in  veritatem  divinitus  traditam,  per  summam 
astutiam  et  arrogantiam  intorqueant.  Hi  meminerint,  incautae 
novitatis  fautorum  quam  variae  fuerint  ac  discrepantes  sententiae 
de  rebus  ad  agnitionem  animi  et  ad  moderandam  vitam  plane 
necessariis,  cognoscantque,  hanc  esse  humanae  superbiae 
constitutam  poenam,  ut  constent  sibi  nunquam,  et  in  ipso  cursu 
ante  obruantur,  quam  portum  veritatis  conspicere  potuerint. 
Sed  hi  fere  ne  ipso  quidem  sui  exemplo  didicerunt  de  se  tandem 
sentire  demissius  atque  amovere  consilia  .  .  .  et  omnem  alti- 
tudinem  extollentem  se  adversus  scientiam  Dei,  et  in  captivitatem 
yedigentes  omnem  intellectum  in  obsequium  Christi  (i). 

Quin  etiam  a  nimia  arrogantia  in  contrarium  vitium  delapsi 
sunt,  earn  philosophandi  rationem  secuti,  quae,  de  omnibus 
dubitando,  quasi  noctem  quamdam  rebus  offundit,  et  agnosticismum 
professi  cum  errorum  comitatu  multiplici  atque  infinita  prope 
sententiarum  varietate  inter  se  mire  pugnantium  ;  quo  opinionum 
conflictu  evanuerunt  in  cogitationibus  suis  .  .  .  dicentes  enim  se  esse 
safiientes,  stulti  facti  sunt  (2). 

Grandibus  interim  ac  fucatis  istorum  verbis,  novam  sapientiam 
quasi  caelo  delapsam  reconditasque  discendi  vias  pollicentium, 
iuvenum  pars  labare  paulatim  atque  averti  coepit ;  quod  idem 
olim  accidit  Augustino,  manicheorum  fraudibus  circumvento. 
Verum  de  funestis  hisce  insanientis  sapientiae  magistris,  de 
ipsorum  ausibus,  deceptionibus,  fallaciis  satis  diximus  in 
Encyclicis  Litteris  datis  die  VIII  mensis  Septembris  anno 
MDCCCCVII,  quarum  initium  Pascendi  dominicis  gregis. 

Illud  hoc  loco  animadvertisse  iuverit,  quae  memoravimus 
pericula,  graviora  quidem  nunc  esse  atque  imminere  propius  ; 
non  tamen  iis  penitus  absimilia  quae  Anselmi  tempore  Ecclesiae 
doctrinae  impendebant.  Considerandum  praeterea,  pari  prope- 
modum  nobis  praesidio  ac  solatio  esse  posse  Anselmi  doctrinam 
ad  tutelam  veritatis,  atque  apostolicum  eius  robur  ad  Ecclesiae 
iurium  ac  liber tatis  defensionem. 

Atque  heic  persequi  omittentes  quaenam  remotae  illius  aetatis 
humanitas,  qui  cleri  populique  cultus,  breviter  attingemus 
creatum  eo  tempore  ingeniis  periculum  duplex,  eo  quod  in 
opposita  extrema  decurrerint. 

Fuerunt  enim  inepti  homines  et  vani,  qui  leviter  ac  permixte 

(1)  II  Cor.  X,  4.  5. 

(2)  Rom.,  I,  21,  22. 

eruditi,  cognitionum  indigesta  mole  gloriarentur,  inani  philo- 
sophiae  vel  dialecticae  specie  decepti.  Hi  quidem  per  inanem 
fallaciam  scientiae  nomine  obtectam,  spernebant  sacras  auctori- 
tates,  nefanda  temeritate  audcnt  disputare  contra  aliquid  eorum  quae 
fides  Christiana  confitetur  .  .  .  et  -  potius  insipienti  superbia  indicant 
nuliatenus  posse  esse  quod  nequeunt  intelligere,  quam  humili  sapientia 
fateantur  esse  multa  posse  quae  ipsi  non  valeant  comprehendere  .  .  . 
Solent  enim  quidam  cum  coeperint  quasi  cornua  confidents  sibi  scientiae 
producers,  nescientes  quod  si  quis  aestimat  se  scire  aliquid,  nondum 
cognovit  quemadmodum  oporteat  eum  scire,  antequam  habeant  per  soli- 
ditatem  fidei  alas  spirituales ,  praesumendo  in  altissimas  de  fide  quaes,- 
tiones  assurgere.  Unde  fit  ut  dum  praepostere  prius  per  intellectum 
conantur  ascendere,  in  multimodos  errores  per  intellectus  defectum 
cogantur  descendere  (i).  Atque  horum  similia  exempla  complura 
hodie  quocue  versantur  ante  oculos. 

Alii  contra,  remissions  animi,  multorum  casu  perculsi  qui 
naufragium  in  fide  fecerunt,  et  periculum  veriti  scientiae  quae 
infiat,  eo  devenerunt  ut  omnem  philosophiae  usum,  forte  etiam 
solidam  quamvis  de  sacris  rebus  disputationem  defugerent. 

Media  inter  utramque  partem  catholica  consuetudo  consistit, 
aeque  aversata  et  priorum  arrogantiam,  a  Gregorio  IX  aevo 
insequenti  reprehensatn,  qui  spiritu  vanitatis  ut  uter  distenti  .  .  . 
fidem  conantur  plus  debito  ratione  adstruere  naturali .  .  .  adul- 
terantes  verbum  Dei  philosophorum  figmenlis  (2),  et  horum  negligen- 
tiam,  qui  nulla  investigandi  veri  cupiditate  trahuntur,  neque 
curant  per  fidem  ad  intellectum  proficere  (3),  praesertim  si  eorum 
oificii  ratio  postulet  catholicae  fidei  contra  tot  congestos  errores 
defensionem. 

Ad  quam  suscipiendam  divinitus  excitatus  videtur  Anselmus, 
ut  exemplo,  voce,  scriptis  tutum  iter  ostenderet,  christianae 
sapientiae  latices  ad  commune  bonum  derivaret  duxque  esset  ac 
norma  doctoribus,  qui  post  ipsum  sacras  litteras  scholastica  methodo 
tradiderunt  (4),  quorum  ipse  praecursor  merito  est  nuncupatus  et 
habitus. 

Quamquam  haec  non  ita  sunt  accipienda  quasi  Augustanus 
doctor  primo  statim  gressu  fuerit  philosophiae  ac  theologiae 
fastigia  consequutus  aut  ad  summorum  virorum  Thomae  ac 
Bonaventurae  famam  processerit.  Horum  enim  sapientiae 
seriores  fructus  multa  dies  et  coniunctus  magistrorum  labor 
maturarunt.  Ipsemet  Anselmus,  qua  erat  modestia  sapientium 

(1)  S.  Anselm.,  De  fide  Trinitatis,  cap.  2. 

(2)  Gregor.  IX,  Epist.  "Tacti  dolore  cordis"  ad  theologos  Parisian.,  7  lul. 
1228. 

(3)  In  libro  II,  Epist.  S.  Anselmi,  ep.  41. 

(4)  Breviar.  Rom.,  die  21  Aprilis. 

propria,  non  minus  quam  celeritate  ac  subtilitate  mentis,  nihil  a 
se  scriptum  edidit  nisi  oblata  occasione,  aut  aliorum  auctoritate 
compulsus,  monetque  constanter  :  si  quid  diximus  quod  corrigendum 
sit,  non  renuo  correctionem  (i) ;  quin  etiam,  ubi  res  citra  fidem 
posita  sit  et  in  quaestione  versetur,  non  vult  discipulum  sic  his 
quae  diximus  inhaerere  ut  ea  pertinaciter  teneas,  si  quis  validiovibus 
argumentis  haec  destruere  et  divtrsa  valuerit  astruere  ;  quod  si  contigerit, 
saltern  ad  exercitationem  disputando  vobis  haec  profecisse  non  negabis  (2). 

Nihilominus  multo  plura  est  adeptus  quam  aut  ipse  speraret 
aut  alius  quisquam  de  se  polliceretur.  Adeo  namque  profecit, 
ut  eorum  qui  sequuti  sunt  gloria  nihil  eius  laudi  detraxerit,  ne 
ipsius  quidem  Thomae  nobilitas,  quamvis  huic  non  omnia 
probata  fuerint  ab  ipso  conclusa,  alia  etiam  retractata  sint 
planius  atque  perfectius.  Anselmo  tamen  hoc  maxime 
tribuendum,  quod  is  investigationi  straverit  viam,  timidiorum 
suspiciones  diluerit,  incautos  a  periculis  tutos  praestiterit, 
pertinacium  cavillatorum  damna  propulsaverit,  qui  ab  ipso  sic 
iure  designantur :  illi  .  .  .  nostri  temporis  dialectici,  imo  dialectice 
haeretici  (3),  quorum  intellectus  esset  suis  deliramentis  et  ambi- 
tioni  mancipatus. 

De  extremis  hisce  ait  :  Quumque  omnes,  ut  cautissime  ad  sacrae 
paginae  quaestiones  accedant,  sint  commonendi,  illi  utique  nostri  temporis 
dialectici  .  .  .  prorsus  a  spiritualium  quaestionum  disputatione  sunt 
exsufflandi,  Quam  vero  subdit  ratio,  apte  cadit  in  hodiernos 
eorum  imitatores,  a  quibus  absurda  ilia  recinuntur :  In  eorum 
quippe  animabus  ratio,  quae  et  princeps  et  iudtx  omnium  debet  esse  quae 
sunt  in  homine,  sic  est  in  imaginationibus  corporalibus  obvoluta,  ut  ex  eis 
se  non  possit  evolvere  nee  ab  ipsis  ea,  quae  ipsa  sola  et  pura  contemplari 
debet,  valet  discernere  (4).  Nee  aliena  videntur  huic  tempori  verba, 
quibus  id  genus  philosophos  ridet,  qui  quoniam  quod  credunt 
intelligere  non  possunt,  disputant  contra  eiusdem  fidei  a  sanctis  Patribus 
confirmatam  veritatem  ;  velut  si  vespertiliones  et  noctuae  non  nisi  in  node 
caelum  videntes,  de  meridianis  solis  radiis  disceptent  contra  aquilas  solem 
ipsum  irreverberato  visu  intuentes  (5).  Quapropter  et  hoc  loco  et 
alibi  (6)  depravatam  eorum  opinionem  reprehendit,  qui  philo- 
sophiae  plus  aequo  concedentes,  ius  illi  adserebant  theologiae 
campum  pervadendi.  Huic  insaniae  se  opponens  egregius 
Doctor  suos  cuique  fines  constituit  utrique  disciplinae,  ac  satis 
monet,  quodnam  sit  munus  et  omcium  rationis  naturalis  in  rebus 

1)  Cur  Deus  homo,  lib.  II,  cap.  23. 

2)  De  Grammatico,  cap.  21  sub  finem. 

3)  De  fide  Trinitatis,  cap.  2. 

4)  De  fide  Trinitatis,  cap.  2. 

5)  Ibid. 

(6)  II  libro  II  Epist.  S.  Anselmi,  ep.  41. 

quae  doctrinam  divinitus  revelatam  attingunt :  Fides  . .  . 
nostra,  inquit,  contra  impios  ratione  defendenda  est. — At  quomodo  et 
quousque  ? — Verba  quae  sequuntur  aperte  declarant :  illis  .  .  . 
rationabiliter  ostendendum  est  quam  irrationabiliter  nos  contemnant  (i). 
Philosophiae  igitur  munus  est  praecipuum,  in  perspicuo  ponere 
fidei  nostrae  rationabile  obsequium,  et,  quod  inde  consequitur, 
officium  adiungendae  fidei  auctoritati  divinae  altissima  mysteria 
proponent!,  quae  plurimis  testata  veritatis  indiciis,credibiliafacta 
simt  nimis.  Longe  aliud  ab  hoc  theologiae  munus  est,  quae 
divina  revelatione  nititur  et  in  fide  solidiores  efficit  eos  qui 
christiani  nominis  honore  se  gaudere  fatentur ;  nullus  quippe 
thristianus  debet  disputare  quomodo,  quod  catholica  Ecclesia  corde  credit 
et  ore  confitetur,  non  sit ;  sed  semper  eamdemfidem  indubitanter  tenendo, 
amando  et  secundum  illam  vivendo,  humiliter  quantum  potest,  quaerere 
rationem  quomodo  sit.  Si  potest  intelligere,  Deo  gratias  agat ;  si  non 
potest,  non  immittat  cornua  ad  ventilandum,  sed  submittat  captit  ad 
venerandum  (2). 

Quum  agitur  vel  theologi  quaerunt  vel  fideles  petunt  de  fide 
nostra  rationes,  non  his  fundamentis,  sed  revelantis  Dei 
auctoritate  nituntur,  hoc  est,  ut  habet  Anselmus :  sicut  rectus  ordo 
exigit  ut  profunda  christianae  fidei,  quae  mysteria  dicuntur,  credam^^s 
priusquam  ea  praesumamus  ratione  discutere,  ita  negligentia  mihi 
videtur,  si,  postquam  confirmati  sumus  in  fide,  non  studemus  quod 
credimus  intelligere  (3).  De  ilia  profecto  intelligentia  loquitur,  de 
qua  Vaticana  Synodus  (4) ;  alio  enim  loco  sic  disserit :  Quamvis 
post  Apostolos,  sancti  Patres  et  Doctores  nostri  multi  tot  et  tanta  de  fidei 
nostrae  ratione  dicant  .  .  .  non  omnia  quae  possent,  si  diutius 
vixissent,  dicere  potuerunt,  et  veritatis  ratio  tarn  ampla  tamque  profunda 
est,  ut  a  mortalil  us  nequeat  exhauriri  ;  et  Dominus  in  Ecclesiae  sua, 
cum  qua  se  esse  usque  ad  consummationem  saectdi  promittit,  gratiae  suae 
dona  non  desinit  impertiri.  Et  ut  alia  taceam,  quibus  sacra  pagina  nos 
ad  investigandam  rationem  invitat,  ubi  dicit :  nisi  credideritis  non 
intelligetis,  aperte  nos  monet  intentionem  ad  intellectum  extendere,  cum 
docet  qualitev  ad  ilium  debeamus  proficere.  Nee  est  praetereunda 
ratio  quam  addit  extremam  :  inter  fidem  et  speciem  intellectum  quern 
in  hoc  rita  capimus,  esse  medium,  ideoque  quanta  aliquis  ad  ilium 
proficit,  tanto  cum propinquare  speciei  ad  quam  omnes  anhaelamus  (5). 

Solida  haec, — ut  alia  praetereamus, — per  Anselmum  philo- 
sophiae  ac  theologiae  iacta  sunt  fundamenta ;  haec  in  posterorum 
usum  ab  ipso  fuit  studiorum  ratio  proposita,  quam  sequuti 

(1)  In  lioro  II  Epist.  S.  Anselmi,  ep.  41. 

(2)  De  fide  Trinitatis,  cap.  2. 

(3)  Cur  Deus  homo,  lib.  I,  cap.  2. 

(4)  Constit.  Dei  films,  cap.  4. 

(5)  De  fide  Trinitatis,  Praefatio. 

deinde  sapientissimi  viri  Scholasticorum  principes,  in  quibus 
maxime  doctor  Aquinas,  magnis  incrementis  ditarunt,  illustra- 
runt,  expoliverunt,  ad  eximium  Ecclesiae  decus  atque  prae- 
sidium.  Haec  autem  de  Anselmo  commemorasse  placuit, 
Venerabiles  Fratres,  quod  optatam  Nobis  occasionem  attulerunt 
vos  iterum  cohortandi  ut  saluberrimos  christianae  sapientiae 
fontes,  ab  Augustano  doctore  primum  reclusos,  ab  Aquinate 
locupletatos  uberrime,  sacrae  iuventuti  pervios  esse  curetis. 
Qua  in  re  memoria  ne  excidant  quae  Decessor  Noster  fel.  rec. 
Leo  XIII  (i),  Nosque  ipsi  documenta  dedimus,  quum  saepe 
alias,  turn  etiam  Encyclicis  Litteris  die  VIII  mensis  Septembris 
anno  MDCCCCVII,  queis  initium  Pascendi dominicigregis.  Patent 
heu  nimium  ruinae,  quae,  neglectis  hisce  studiis  aut  nee  certa 
nee  tuta  via  susceptis,  effossae  sunt,  quum  non  pauci,  etiam  e 
clero,  nee  idonei  nee  parati,  minime  dubitarint  praesumendo 
in  altissimas  de  fide  quaestiones  assurgere  (2).  Quae  una  cum 
Anselmo  lugentes,  eius  verba  usurpamus,  ita  graviter  monentis : 
Nemo  ergo  se  tern  ere  immergat  in  condensa  divinarum  quaestionum,  nisi 
prius  firmus  sit  in  soliditate  fidei,  conquisita  morum  et  sapientiae  gravi- 
tate, neper  multiplicia  sophismatum  diverticula  incauta  levitate  discur- 
rens,  aliqua  tenaci  illaqueetur  falsitate  (3).  Cui  levitati  si  faces 
accedant  cupiditatum,  ut  fere  fit,  actum  est  de  studiis  gravio- 
ribus  ac  de  integritate  doctrinae.  Inflati  enim  insipiente  superbia, 
qualem  in  haeretice  dialecticis  dolet  Anselmus,  contemptui  habent 
sacras  auctoritates,  id  est  divinas  Litteras,  Patres,  Doctores,  de 
quibus  verecundioris  ingenii  iudicium  non  esse  poterit  aliud  nisi 
hoc  :  Nee  nostris  nee  futuris  temporibus  ullum  illis  parent  in  veritatis 
contemplatione  speremus  (4).  Nee  maiore  in  pretio  habent  Ecclesiae 
monita  vel  Pontificis  Maximi,  eos  ad  meliorem  frugem  revocare 
conantium,  pro  rebus  dare  verba  solliciti  et  in  fictum  obsequium 
proni,  quo  fuco  auctoritatem  sibi  et  plurimorum  gratiam  con- 
cilient.  Fore  autem  ut  hi  ad  saniora  consilia  se  referant  vix 
ulla  spes  affulget,  quod  ei  dicto  audientes  esse  detrectent,  cui 
domino  et  Patri  universae  Ecclesiae  in  terra  peregrinantis  . .  divina 
Providentia ....  vitani  et  fidem  christianam  custodiendam  et  Ecclesiam 
suam  regendam  commisit ;  ideoque  ad  nullum  alium  rectius  refertur, 
si  quid  contra  catholicam  fidem  oritur  in  Ecclesia,  ut  eius  auctoritate 
corrigatur ;  nee  ulli  alii  tutius,  si  quid  contra  errorem  respondetur, 
ostenditur,  ut  eius  prudentia  examinetur  (5).  Atque  utinam  per- 
duelles  isti,  qui  se  candidos,  apertos,  omnis  officii  retinentissi- 

(1)  Encyc].  Aeterni  Patris  diei  4  August!  MDCCCLXXIX. 

(2)  De  fide  Trinitatis,  cap.  2. 

(3)  Ibid. 

(4)  De  fide  Trinitatis,  Praefatio. 

(5)  Ibid. 

mos,  usu  rerum  et  religionis  praeditos,  operosa  fide  pollentes  tarn 
facile  profitentur,  sapienter  ab  Anselmo  dicta  percipiant,  eius 
exemplo  institutoque  se  gerant,  idque  maxime  in  animo  defigant : 
Prius  ergo  fide  mundandum  est  cor . . .  et  prius  per  praeceptorum  Domini 
custodiam  illuminandi  sunt  ocitli . .  .  et  prius  per  humilem  obedientiam 
testimoniorum  Dei  debemus  fieri  parvuli,  ut  discamus  sapientiam. . .  Et 
non  solum  ad  intelligendum  altiora  prohibetur  mens  ascendere  sine  fide  et 
mandatorum  Dei  obedientia,  sed  etiam  aliquando  datus  intellectus  sub~ 
trahitur  et  fides  ipsa  subvertitur,  neglecta  bona  conscientia  (i). 

Quod  si  turbulent!  homines  ac  protervi  pergent  causas  errorum 
ac  dissidii  serere,  doctrinae  sacrae  patrimonium  diripere,  violare 
disciplinam,  venerandas  consuetudines  habere  ludibrio,  quas 
velle  convellere  genus  est  haeresis  (2),  ipsam  denique  divinam  Eccle- 
siae  constitutionem  funditus  evertere  ;  iam  videtis,  Venerabiles 
Fratres,  quam  sit  Nobis  advigilandum  ne  tarn  dira  pestis 
christianum  gregem,  adeoque  teneriores  foetus,  inficiat.  Hoc  a 
Deo  non  intermissis  precibus  flagitamus,  interposito  Augustae 
Dei  Matris  patrocinio  validissimo,  deprecatoribus  etiam  adhibitis 
triumphantis  Ecclesiae  beatis  civibus,  praesertim  Aoselmo, 
christianae  sapientiae  fulgido  lumine  ac  sacrorum  iurium  omnium 
incorrupto  custode  strenuoque  vindice.  Quern  gratum  est 
iisdem  compellare  verbis,  quibus  etiam  turn  in  terris  degentem 
compellat  sanctissimus  Decessor  Noster  Gregorius  VII :  Quoniam 
fructuum  tuorum  bonus  odor  ad  nos  usque  redoluit,  quam  dignas  grates 
Deo  referimus,  et  te  in  Christi  dilectione  ex  corde  amplectimur,  credentes 
pro  certo,  tuorum  studiorum  exemplis  Ecclesiam  Dei  in  melius  promoveri, 
et  tuis  similiumque  tibi  precibus  etiam  ab  instantibus  periculis,  Christi 
subveniente  misericordia,  posse  eripi...  Unde  volumus  tuam  tuorumque 
fraternitatem  assidue  Deum  orare,  ut  Ecclesiam  suam  et  Nos,  qui  ei  licet 
indigni  praesidemus,  ab  instantibus  haereticorum  oppressionibus  eripiat, 
et  illos,  errore  dimisso,  ad  viam  veritatis  reducat  (3). 

Talibus  freti  praesidiis  et  studio  vestro  confisi,  apostolicam 
benedictionem,  caelestis  auspicem  gratiae  et  singularis  Nostrae 
benevolentiae  testem,  vobis  omnibus,  Venerabiles  Fratres,  uni- 
versoque  clero  et  populo  singulis  commisso  peramanter  in  Domino 
impertimus. 

Datum  Romae  apud  S.  Petrum,  in  festo  S.  Anselmi,  die  21 
mensis  Aprilis  anno  MDCCCIX,  Pontificatus  nostro  sexto. 

PIUS  PP.  X. 


1)  De  fide  Trinitatis,  cap.  2. 

2)  S.  Anselm.,  De  nuptis  consanguineorum,  cap.  i. 

3)  In  libro  II  Epist.  S.  Anselmi,  ep.  31. 

I. 

Pontificium  Institutum  biblicum  in  urbe  erigitur. 

PIUS  PP.  X. 

Ad  perpetuam  rei  memoriam.  —  Vinea  electa  sacrae  Scripturae 
ut  uberiores  in  dies  fructus  turn  EcclesiaePastoribustum  fidelibus 
universis  afferret,  iam  indeab  exordiis  apostolici  Nostri  regiminis, 
Decessorum  Nostrorum  vestigiis  insistentes,  omni  ope  con- 
tendimus.  Instabatenim  in  primis  praesens  Ecclesiae  necessitas, 
ex  eo  maxime  parta,  quod  de  disceptationibus  biblicis  confusae 
essent  usque  quaque  ac  perturbatae  mentes.  Urgebat  etiam 
conceptum  animo  Nostro  desiderium,  itemque  nativum  muneris 
Nostri  officium  provehendi  pro  viribus  studium  sacrarum  Scrip- 
turarum,  comparandique,  catholicis  praecipue  iuvenibus,  catho- 
lica  studiorum  subsidia,  ne  cum  ingenti  sanae  doctrinae  dis- 
crimine  ad  heterodoxos  se  conferrent  redirentque  modernistarum 
spiritu  imbuti. 

His  talibus  Ecclesiae  malis  efficacia  et  nova  remedia  opposi- 
turus  maioraque  studiorum  biblicorum  incrementa  curaturus, 
illud  iam  pridem  Leo  XIII  r.m.  animo  spectavit,  athenaeum 
biblicum  in  Urbe  constituere,  quod  altioribus  magisteriis  omnique 
instrumento  eruditionis  biblicae  ornatum,  copiam  praesertim 
excellentium  magistrorum  ad  exponendos  in  scholis  catholicis 
divinos  Libros  praeberet. 

Salutare  ac  frugiferum  Decessoris  Nostri  propositum  Nos 
quidem  avide  complexi,  iam  litteris  Nostris  Scripturae  sanctae, 
die  xxin  Februarii  mensis  anno  MDCCCCIV  datis,  monuimus,  per- 
commodum  Nobis  consilium  videri  huiusmodi  athenaei  biblici  in 
Urbe  condendi,  quo  "  delecti  undique  adolescentes  convenirent, 
scientia  divinorum  eloquiorum  singulares  evasuri,"  illud  ad- 
dentes,  spem  bonam  Nos  certamque  forere  fore  ut  eius  perficien- 
dae  rei  facultas,  quae  tune  quidem  Nobis,  non  secus  ac  De- 
cessori  Nostro  deerat,  aliquando  ex  catholicorum  liberalitate 
suppeteret. 

Itaque  quod  felix  faustumque  sit  reique  catholicae  bene  vertat 
pontificium  Institutum  biblicum  in  hac  alma  Urbe,  apostolica 
Nostraauctoritate,  tenore  praesentium,  motu  proprio,  de  certaque 

scientia  ac  matura  deliberatione  Nostris,  erigimus,  eiusque  leges 
ac  disciplinam  has  esse  statuimus : 

Finis  pontificio  biblico  Institute  sit  ut  in  Urbe  Roma  alliorum 
studiorum  ad  Libros  sacros  pertinentium  habeatur  centrum, 
quod  efficaciore,  quo  liceat,  modo  doctrinam  biblicam  et  studia 
omnia  eidem  adiuncta,  sensu  Ecclesiae  catholicae  promoveat. 

Ad  hunc  finem  spectat  in  primis  ut  selecti  ex  utroque  clero 
atque  ex  variis  nationibus  adolescentes,  absolute  iam  ordinario 
philosophiae  ac  theologiae  cursu,  in  studiis  biblicis  ita  perficiantur 
atque  exerceantur,  ut  ilia  postmodum  tarn  privatimquam  publice, 
turn  scribentes  cum  docentes,  profited  valeant,  et  gravitate  ac 
sinceritate  doctrinae  commendati,  sive  in  munere  magistrorum 
penes  catholicas  scholas,  sive  in  officio  scriptorum  pro  catholica 
veritate  vindicanda,  eorum  dignitatem  tueri  possint. 

Ad  eumdem  finem  pertinet  ut  turn  magistri  atque  alumni 
Institute  adscripti,  turn  auditores,  turn  etiam  hospites,  qui  extra- 
ordinarium  in  Institute  studiorum  cursum  in  disciplinis  biblicis 
proficere  cupiant,  omnibus  praesidiis  adiuventur,  quae  ad  studia 
laboresque  id  genus  opportuna  censeantur. 

Denique  Instituti  fine  continetur  ut  sanam  de  Libris  sacris 
doctrinam,  normisabhac  S.  Sede  Apostolica  statutis  vel  statuendis 
omnino  conformem,  adversus  opiniones,  recentiorum  maxime, 
falsas,  erroneas,  temerarias  atque  haereticas  defendat,  promulget, 
promoveat. 

Ut  Institutum  id  quod  spectat  assequi  valeat,  omnibus  ad  rem 
idoneis  praesidiis  erit  instructum. 

Quare  complectetur  in  primis  lectiones  atque  exercitationes 
practicas  de  re  biblica  universa.  Ac  primo  quidem  loco  eae 
materiaetractandaeerunt,  quibus  alumni  muniantur  ad  faciendum 
doctrinae  suae  coram  pontificia  Commissione  biblica  periculum. 
His  accedent  lectiones  atque  exercitationes  de  quaestionibus 
peculiaribus  ex  interpretatione,  introductione,  archaeologia,  his- 
toria,  geographia,  philologia  aliisque  disciplinis  ad  sacros  Libros 
pertinentibus.  Addetur  methodica  et  practica  informatio  alum- 
norum,  qua  ad  disputationes  biblicas  ratione  scientifica  pertrac- 
tandas  instruantur  et  exerceantur.  Praeterea  publice  de  rebus 
biblicis  conierentiae  adiicientur,  ut  communi  quoque  multorum 
necessitati  atque  utilitati  prospiciatur. 

Alterum  summopere  necessarium  praesidium  erit  biblica 
bibliotheca,  quae  opera  potissimum  antiqua  et  nova  complectetur 
necessaria  vel  utilia  ad  verum  in  disciplinis  biblicis  profectum 
comparandum,  et  ad  fructuose  peragenda  ordinaria  doctorum 
alumnorumque  in  Institute  studia.  Accedet  museum  biblicum, 
seu  rerum  earum  collectio  quae  ad  sacras  Scripturas  et  anti- 
quitates  biblicas  illustrandas  utiles  esse  dignoscantur. 

Tertium  subsidium  erit  series  variorum  scriptorum,  nomine 
et  auctoritate  Instituti  promulganda,  ex  quibus  alia  eruditis 
investigationibus,  alia  defendendae  circa  Libros  sacros  catho- 
licae  veritati,  alia  spargendis  ubique  sanis  de  re  biblica  doctrinis 
proderunt. 

De  constitutione  atque  ordinatione  Instituti  quae  sequuntur 
edicimus : 

I.  Pontificium  Institutum  biblicum  ab  Apostolica  Sede  im- 
mediate dependeat  eiusque  praescriptis  legibusque  regatur. 

II.  Instituti  regimen  nominando  a  Nobis  praesidi  credatur  : 
hie,   commissi  sibi  muneris  vi,   gerat  Instituti   personam,    de 
rebusque    gravioribus   universis,    quae    Institutum    attingant, 
ad   Nos  referat,   Nobisque  regiminis   sui   rationem   quotannis 
reddat. 

III.  Professores  ordinarii  constituant  Instituti  consilium,  quod 
una  cum  praeside  provehendis  Instituti  ipsius  bono  et  incremento 
operam  navabit. 

IV.  Supremam  studiorum  et  regiminis  Instituti  normam  et 
regulam  principia  et  decreta  constituent  per  Sedem  Apostolicam 
et  pontificiam  biblicam  Commissionem  edita  vel  edenda.     Quae 
principia  atque  decreta  ut  fideliter,  integre  sincereque  servent  et 
custodiant,  speciali  se  obligatione  teneri  se  universi  intelligant, 
qui  ad  pontificium  hoc  Institutum  biblicum  quovis  modo  per- 
tineant  atque  ad  studia  biblica  in  ipso  Institute  incumbant. 

Quae  ad  constitutionem  atque  ordinationem  Instituti  huius 
biblici  propius  spectent,  ea  in  propriis  Instituti  legibus,  his  litteris 
Nostris  adiunctis,  enucleatius  declaramus. 

Haec  volumus,  edicimus,  statuimus,  decernentes  praesentes 
litteras  firmas,  validas,  efficaces  semper  existere  et  fore  suosque 
plenarios  et  integros  effectus  sortiri  et  obtinere,  illisque  ad  quos 
spectat  et  in  posterum  spectabit  in  omnibus  et  per  omnia  plenis- 
sime  suffragari  sicque  in  praemissis  per  quoscumque  iudices 
ordinaries  et  delegates  iudicari  et  definiri  debere,  atque  irritum 
esse  et  inane  si  secus  super  his  a  quoquam  quavis  auctoritate 
scienter  vel  ignoranter  contigerit  attentari.  Non  obstantibus 
contrariis  quibuscumque. 

Datum  Romae  apud  S.  Petrum  sub  anulo  Piscatoris,  die  vn 
Maii  MDCCCCIX,  Pontificatus  Nostri  anno  sexto. 

L.  ijl  S.  R.  Card.  MERRY  DEL  VAL,  a  Secretis  Status. 

LEGES. 
Pontificio  Institute  biblico  regendo. 

TIT.  I. — De  studiis  in  Institute  peragendis. 

1.  Peragendorum  in  Institute  studiorum  materia  ea  in  primis 
est  quae  ad  academicos  gradus,  a  pontificia  Commissione  biblica 
coaferendos,  requiritur.     Fas  praeterea  erit  de  disceptationibus 
universis,  ad  profectum   disciplinae  biblicae   pertinentibus,   in 
Instituti  ipsius  scholis  disserere. 

2.  Habendae  in  Institute  scholaetriplicis generis sint :  lectiones, 
exercitationes  practicae,  conferentiae  publicae. 

3.  In  lectionibus  pars  aliqua  disciplinae  biblicae,  nee  nimis 
amplis  nee  nimis  arctis  circumscripta  limitibus,  ratione  scientifica 
alumnos  proponatur,  ut  ita  in  studiis  adiuventur  et  ad  subse- 
quentes  labores  fructuose  exantlandos  sedulo  instruantur. 

4.  Practicae  exercitationes  triplicem  habeant  sibi  propositum 
finem  :  (a)  quod  ad  materiam  studiorum,  viam  sternere  ad  argumen- 
tum  aliquod  altius   noscendum,   subsidiis   litterariis  propositis, 
rationibus  illustratis,  difficultatibus  solutis ;   (b)  quod  ad  formam, 
edocere  omnes    familiaremque,    institutione    et    usu,    reddere 
scientificam  methodum  in  studiis  servandam  ;  (c)  quod  ad  praxim, 
exercitationibus  viva   voce   aut    scripto   habendis,    alumnorum 
quoque  excitare  activam  assiduamque  operam  eorumque  facul- 
tates  scientificas  ac  paedagogicas  evolvere. 

5.  Conferentiae  publicae  occurrant  in  primis  communi  mul- 
torum  necessitati  atque  utilitati.     Hae  tamen   alumnis   etiam 
Instituti  multiplicem  poterunt  fructum  afferre,  quum  rationem 
ipsis  ostendant  disputationes  biblicas  mode  scientifico  simul  et 
populari,  multorumque   intellectui  accommodate,  pertractandi, 
suppeditentque  provectioribus  opportunitatem  se  practice  exer- 
citandi  in  hoc  perutili  dicendi  genere,  hac  nostra  potissimum 
aetate  summopere  necessario. 

6.  Pro  universis  biblicis  studiis,  tam  in  scholis  quam  privatim 
peragendis  Institutum  alumnis  offeret  commodam  laborum  supel- 
lectilem  omniaque  eruditionis  biblicae  instrumenta. 

TIT.  II. — De  rcgimine  Instituti. 

7.  Regimen   Instituti  spectat  ad  praesidem,  qui,  sui  muneris 
vi,  Instituti  personam  gerit. 

8.  Praeses  a  Summo  Pontifice  nominatur,   audita   relatione 
Praepositi  generalis  Societatis  lesu,  qui  tres  pro  eo  munere  can- 
didates ipsi  proponet. 

9.  Praesidis   adiutor   et  socius   munere   fungatur   a  secretis 
Instituti,  et  in  rebus  ordinariis  vices  gerat  absentis  vel  impediti 
praesidis. 

10.  Pro  bibliothecae  cura  gerenda  et  ceteris  externis  rebus 
ordinances,  bibliothecarius   et  custos   aliique  idonei  socii   de- 
signentur. 

11.  Praeses  de  omnibus  gravioribus  Instituti  rebus  ad  Aspos- 
tolicam  Sedem  referat,  et  ipsi  Sedi  regiminis  sui  rationem  quo- 
tannis  reddat. 

TIT.  III. — De  magistris  Instituti. 

12.  Lectiones,  exercitationes  et  conferentiae  certis  temporibus 
habeantur   ac  dirigantur  ab   Instituti  magistris.     Hi  vero  vel 
ordinarii  professores  vel  extraordinarii  lectores  erunt. 

13.  Professores  ordinarii  de  consensu  Apostolicae  Sedis  per 
Praepositum  generalem  Societatis  lesu  nominentur. 

14.  Lectores  extraordinarii,  postquam  plures   per  annos  in 
officio  docendi  se  probaverint,  ad  ordinarii  professoris  munus> 
servatis  servandis,  ascendere  poterunt. 

15.  Magistri  omnes  etiam  extra  lectiones  atque  exercitationes 
practicas  alumnis  praesto  erunt  eosque  in  disciplinae  biblicae 
studiis  adiuvabunt  ac  dirigent.     Scriptis  quoque  suis  propositum 
Institute  finem  assequendum  curabunt,  illudque  maxime  cave- 
bunt,  ne  in  variasac  dissitas  doctrinae  investigationes  abstracti, 
mature  laborum  suorum  fructu  destituantur. 

TIT.  IV. — De  celebrantibus  Instituti  scholas. 

16.  luvenes  studiis  biblicis  in  Institute  operam  navantes,  ad 
tres  classes  pertinere  poterunt;  nam  aut  alumni  proprie  dicti 
erunt,  aut  auditores  inscripti  aut  hospites  liberi. 

17.  In  numerum  alumnorum  proprie  dictorum  non  admittentur 
nisi  qui  sint  in  sacra  theologia  doctores,  cursumque  philosophiae 
scholasticae  integre  absolverint.     Alumni  omnes  ita  expleant  in 
Institute  regulariter  studiorum  cursum  ut  sead  periculum  coram 
pontificia  Commissione  biblica  faciendum  parent. 

1 8.  Auditores  inscribi  possunt  qui  integrum  philosophiae  ac 
theologiae  cursum  absolverint. 

19.  Ceteris  studiosis,  tamquam  hospitibus  liberis,  ad  lectiones 
audiendas  aditus  pateat. 

20.  Alumni  atque  auditores  frequentes  assidue  esse  diligen- 
tiamque  servare  tam  in  lectionibus  quam  in  exercitationibus 
Instituti  teneantur. 

TIT.  V. — De  Ubliotheca  Instituti. 

21.  Bibliotheca  Instituti  ita   instruatur  ut  ordinariis  studiis 
atque  elucubrationibus  tam  doctorum  quam  discipulorum  neces- 
saria  atque  utilia  praebeat  litteraria  subsidia. 

22.  Quare  complectatur  in  primis  opera  sanctorum  Patruro 

aliorumque  interpretum  catholicorum  et  praestantiorum  acatho- 
licorum  de  biblicis  disciplinis. 

23.  Peculiar!  ratione  bibliotheca  instruatur  praecipuis  operibus 
encyclopaedicis  et  periodicis   recentioribus    ad   Biblica   perti- 
nentibus. 

24.  Praeter  magistros,   Instituti  alumni  atque  auditores  ad 
usum  bibiothecae  ordinarium  prae  ceteris  admittantur.  Ordinario 
bibliothecae  usu  sint  reliqui  interdict!. 

25.  Quum  bibliotheca  in  id  debeat  maxime  inservire  ut  studia 
ipso  in  Institute  peragantur,  libros  et  scripta  periodica  in  alium 
locum  asportare  nefas  erit. 

Ex  aedibus  vaticanis,  die  vn  Maii  a.  MDCCCCIX. 

De  speciali  mandate  Sanctissimi 
L.  %  S.  R.  Card.  MERRY  DEL  VAL,  a  Secvetis  Status. 


CONSTITUTIO 

de  civili  Veto  sen  Exclusiva  uti  vocant  in  electione  Summi 
Pontificte. 

PIUS  EPISCOPUS 

SERVUS    SERVORUM    DEI. 

Ad  perpetuam  rei  memonam. 

Commissum  Nobis,  Deo  sic  disponente,  universae  Ecclesiae 
regendae  munus  serio  admonet  ut  pro  viribus  caveamus  ne  ex 
alienae  potestatis  incursu  ea  libertas  quidquam  detrimenti  capiat, 
qua  Christus  in  commune  bonum  ipsam  donavit,  quamque  tot 
evangelii  praecones,  tot  sanctissimi  antistites,  tot  illustres  Deces- 
sores  Nostri  verbo,  scriptis,  effuso  etiam  sanguine  propugnarunt. 
Quorum  exemplis  et  auctoritate  permoti,  ubi  primum  hanc  Petri 
Cathedram,  licet  impares,  ascendimus,  Apostolici  officii  Nostri 
esse  duximus  in  id  maxime  incumbere,  ut  vita  Ecclesiae  libere 
omnino  explicetur,  omni  externo  interventu  remoto,  prout  ipsam 
evolvi  divinus  Institutor  voluit,  atque  excelsa  eius  missio  omnino 
requirit. 

lam,  si  qua  est  in  Ecclesiae  vita  functio  quae  huiusmodi 
libertatem  postulet  maxime,  ilia  profecto  censenda  talis,  quae  in 
Romani  Pontificis  electione  versatur ;  siquidem  salus,  non  unius 
membri,  sed  totius  corporis  agitur,  cum  de  capite  consulitur  (i). 

Huic  plenae  libertati  in  Sammo  Pastore  eligendo  opponitur  in 
primis  civile  illud  Veto,  a  supremis  nonnullarum  civitatum  rec- 

(i)  Greg.  XV  Constit.  "  Aiterni  Patris  "  in  proem. 

toribus  baud  semel  prolatum,  quo  tentatur  aditum  ad  Supremum 
Pontificatum  alicui  praecludere.  Id  si  aliquoties  accidit,  Aposto- 
licae  tamen  Sedi  probatum  est  nunquam.  Quin  etiam  Romani 
Pontifices,  in  iis  quae  de  habendo  Conclavi  constituerunt,  nihil 
paene  maiore  contentione  studiove  conati  sunt,  quam  ut  externae 
cuiusvis  potestatis  interventum  a  sacro  Cardinalium  Senatu  ad 
Pontificem  eligendum  vocato  propulsarent.  Rem  plane  declarant 
Constitutiones  "In  eligendis"  Pii  IV;  " Aetemi  Patris"  Gre- 
goriiXV; — "  Apostolatus  officium"  ClementisXII; — in  priraisque 
Pii  IX,  "  In  hac  sublimi " — "  Licet  per  Apostolicas  "  et  "  Consulturi." 

Verum,  quandoquidem  et  experientia  docuerit,  hactenus  con- 
stituta  ad  impediendum  civile  Veto,  seu  Exclusivam  non  ita  votis 
respondisse,  et  ob  mutata  temporum  adiuncta  huiusmodi  civilis 
potestatis  immixtio  nostra  aetate  multo  videatur  magis  omni 
rationis  et  aequitatis  fundamento  destituta,  idcirco  Nos,  pro 
Apostolico  Nobis  commisso  munere,  et  Praedecessorum  Nostro- 
rum  vestigiis  inhaerentes,  re  mature  deliberata,  certa  scientia  et 
proprio  motu,  civile  Veto,  sive  Exclusivam,  quam  dicunt,  etiam 
sub  forma  simplicis  desiderii,  itemque  omnes  interventus,  inter- 
cessiones  quaslibet  omnino  reprobamus,  edicentes  licere  nemini, 
ne  supremis  quidem  civitatum  moderatoribus,  quovis  praetextu 
se  interponere  aut  ingerere  in  gravi  negotio  electionis  Romani 
Pontificis. 

Quamobrem  in  virtute  sanctae  obedientiae,  sub  interminatione 
divini  iudicii  et  poena  excommunicationis  latae  sententiae 
speciali  modo  reservatae  future  Pontifici,  omnes  et  singulos 
S.R.E.  Cardinales,  tarn  praesentes  quam  futures,  pariterque 
Secretarium  S.  Collegii  Cardinalium  aliosque  omnes  in  Conclavi 
partem  habentes,  prohibemus,  ne,  quovis  praetextu,  a  quavis 
civili  potestate  munus  recipiant  Veto  sive  Exclusivam,  etiam  sub 
forma  simplicis  desiderii,  proponendi,  ipsumve  hoc  Veto,  qualibet 
ratione  sibi  cognitum,  patefaciant  sive  universo  Cardinalium 
Collegio  simul  congregate,  sive  singulis  purpuratis  Patribus 
sive  scripto,  sive  ore,  sive  directe  ac  proxime,  sive  oblique  ac 
per  alios.  Quam  prohibitionem  extendi  volumus  ad  memoratos 
omnes  interventus,  intercessiones  aliosque  modos  quoslibet, 
quibus  laicae  potestates  cuiuslibet  gradus  et  ordinis  voluerint 
sese  in  Pontificis  electione  immiscere. 

lisdem  denique,  quibus  Decessores  Nostri,  vocibus,  S.  R.  E. 
Cardinales  vehementur  hortamur,  ut  in  eligendo  Pontifice, 
Principum  saecularitim  inter cessionibus  cetensque  mundanis  respectibus 
minime  attentis  (i),  sed  unice  Dei  gloriam  et  Ecclesiae  bonum 

(i)  Pii  IV  Constit.  "  In  eligendis,"  §  26  ;  Clem.  XII  Constit.  "  Apostolatus 
tifficium,"  §  5. 

prae  oculis  habentes,  in  eum  sua  vota  conferant  quern  universal! 
Ecclesiae  fructuose  utiliterque  gubernandae  prae  ceteris  idoneum 
in  Domino  iudicaverint.  Volumus  etiam  Nostras  has  Litteras 
una  cum  aliis  id  genus  Constitutionibus  legi  coram  omnibus  in 
prima  Congregatione  post  obitum  Pontificis  haberi  solita  ;  rursus 
post  ingressum  in  Conclave  ;  item  cum  quis  ad  purpurae  hono- 
rem  fuerit  evectus,  interposito  sacramento  de  religiose  retinendis 
iis,  quae  in  praesenti  Constitutione  decreta  sunt. 

Contrariis  quibuscumque,  etiam  speciali  vel  specialissima 
mentione  dignis,  minime  obstantibus. 

Nulli  ergo  hominum  liceat  hanc  paginam  Nostrae  inhibitionis, 
mandati,  declarationis,  innodationis,  voluntatis,  admonitionis, 
hortationis,  praecepti  infringere  vel  ei  ausu  temerario  contraire. 
Si  quis  autem  hoc  attentare  praesumpserit,  indignationem  Omni- 
potentis  Dei,  et  Sanctorum  Petri  et  Pauli  Apostolorum  Eius  se 
noverit  incursurum, 

Datum  Romae  apud  Sanctum  Petrum  anno  Incarnationis 
Dominicae  millesimo  nongentesimo  quarto,  die  20  lanuarii, 
Pontificatus  Nostri  anno  primo. 

PIUS  PP.  X. 

Duodecim  Civitates  ex  Archidioecesi  Chicagiensi  dismembrantur 
et  ex  his  nova  dioecesis  erigitur  quae  nomen  e  civitate  epis- 
copali  Rockfordiensis  habebit. 

PIUS   PP.  X 

Ad  futuvam  rei  memoriam. 

Quae  rei  sacrae  procurationi  melius  gerendae  faciant,  atque 
catholico  nomini  provehendo  aeternaeque  fidelium  saluti  curan- 
dae,  bene,  prospere,  feliciterque  eveniant,  ea  ut  sedulo  studio 
prestemus,  Nos  admonet  supremi  Apostolatus  munus,  quo  in 
terris,  licet  immeriti,  divinitus  fungimur.  lamvero  cum  Venera- 
bilis  Frater  lacobus  E.  Quigley  Archiepiscopus  Chicagiensis  in 
Statibus  foederatis  Americae  septemtrionalis  Nos  enixe  flagita- 
verit  ut  ad  incrementum  religionis  et  ad  maius  christiani  populi 
spirituale  bonum  nova  dioecesis  in  provincia  ecclesiastica  Chi- 
cagiensi erigeretur,  per  divisionem  suae  nimis  extensae  archi- 
dioecesis,  cumque  Venerabiles  Fratres  Episcopi  comprovinciales 

eiusdem  petition!  unanimi  consensu  adhaeserint;  Nos  de  hac 
proposita  divisione  ac  de  novae  huius  dioeceseos  erectione  agentes 
cum  Venerabilibus  Fratribus  Nostris  S.  R.  E.  Cardinalibus  ne- 
gotiis  Propagandae  Fidei  praepositis,  perpensis  omnibus  rerum 
adiunctis,  nee  non  attento  voto  Venerabilis  Fratris  Diomedis 
Falconio  Delegati  Apostolici  in  praefata  regione,  oblatis  hisce 
precibus  annuendum  libenti  quidem  animo  existimavimus.  Quae 
cum  ita  sint,  omnes  et  singulos,  quibus  Nostrae  hae  litterae 
favent,  a  quibusvis  excommunicationis  et  interdict!  aliisque 
ecclesiasticis  sententiis,  censuris  et  poenis,  si  quas  forte  in- 
currerint,  huius  tantum  rei  gratia  absolventes  et  absolutos  fore 
censentes,  motu  proprio  atque  ex  certa  scientia  et  matura  de- 
liberatione  Nostris  deque  Apostolicae  potestatis  plenitudine, 
praesentium  tenore,  distractis  ex  archidioecesi  Chicagiensi  duo- 
decim  sequentibus  civitatibus,  nempe  Mac  Henry,  Kane,  Kendall, 
Boon*,  de  Kalb,  Lee,  Whiteside,  Ogle,  Carrol,  Winnebago,  Joe  Daviess 
et  Stephenson,  ex  his  novam  dioecesim  erigimus  cum  episcopali 
residentia  in  civitate  Rockford  appellata,  a  qua  ipsa  nomen  Rock- 
fordiensis  habebit,  et  cum  cathedratico  pro  sua  episcopali  mensa, 
discrete  arbitrio  Episcopi  imponendo.  Decernentes  praesentes 
litteras  firmas,  validas  et  efficaces  existere  et  fore,  suosque 
plenarios  et  integros  efiiectus  sortiri  et  obtinere,  illisque  ad  quos 
spectat  et  spectare  poterit  in  omnibus  et  per  omnia  plenissime 
suffragari,  sicque  in  praemissis  per  quoscumque  indices  ordi- 
narios  et  delegates  iudicari  et  definiri  debere,  atque  irritum  et 
inane,  si  secus  super  his  a  quoquam,  quavis  auctoritate,  scienter 
vel  ignoranter  contigerit  attentari.  Non  obstantibus  Nostra  et 
Cancellariae  Apostolicae  regula  de  iure  quaesito  non  tollendo 
aliisque  Constitutionibus  et  ordinationibus  Apostolicis  ceterisque ' 
special!  licet  atque  individua  mentione  et  derogatione  dignis,  in, 
contrarium  facientibus  quibuscumque. 

Datum   Romae  apud  S.  Petrum  sub  annulo  Piscatoris  die 
xxvn  Septembris  MDCCCCVIII,  Pontificatus  Nostri  anno  sexto. 

L.  j%  S.  R.  Card.  MERRY  DEL  VAL. 


DECREES. 

CONGREGATION     OF    THE     HOLY    OFFICE. 

De  pueri  lesu  numismis  benedictione. 

Die  18  Martii  1909. 

SSmus.  D.  N.  D.  Pius  divina  providentia  PP.  X,  in  audientia 
R.  P.  D.  Adsessori  S.  Officii  impertita,  sacerdotibus  universis, 
turn  saecularibus  turn  regularibus,  rite  facultate  pollentibus 
benedicendi  coronas,  rosaria,  cruces,  crucifixes,  parvas  statuas 
ac  SS.  numismata  eisque  adplicandi  indulgentias  apostolicas 
nuncupatas,  potestatem  quoque  fecit  adnectendi  SS.  numismati- 
bus,  quae  imaginem  infantis  D.  N.  lesu  Christi  praeseferunt, 
etiam  indulgentiam  quinquaginta  dierum,  defunctis  quoque 
adplicabilem,  toties  a  christifidelibus  lucrandam,  quoties  ipsi, 
corde  saltern  contrito  ac  devote  aliquod  ex  huiusmodi  numisma- 
tibus  deosculantes,  invocationem  Sancte  puev  lesu,  benedic  nos 
recitaverint  ;  nee  non  plenariam  indulgentiam  ab  iis  acquiren- 
dam,  qui  unum  ex  memoratis  numismatibus  in  mortis  articulo 
deosculati  fuerint,  simulque,  confessi  ac  sacra  communione  re- 
fecti  vel  saltern  contriti,  sanctissimum  lesu  nomen  ore,  si 
potuerint,  sin  minus  corde,  devote  invocaverint,  et  mortem  tam- 
quam  peccati  stipendium  de  manu  Domini  patienter  susceperint. 
Praesenti  in  perpetuum  valituro,  absque  ulla  Brevis  expeditione. 
Contrariis  quibuscumque  non  obstantibus. 

ALOISIUS  Can.  GIAMBENE,  Substitutus  pro  Indulgentiis. 
L.  £<  S.  

Cardinalium  ac  Episcoporum  annulum  deosculantibus  indulgentia 
quinquaginta  dierum  conceditur. 

Die  18  Martii  1909. 

SSmus.  D.  N.  D.  Pius  divina  providentia  PP.  X,  in  audientia 
R.  P.  D.  Adsessori  S.  Officii  impertita  universis  christifidelibus, 
corde  saltern  contrito  ac  devote,  annulum  EE.  PP.  Cardinalium 
vel  RR.  PP.  Archiepiscoporum  et  Episcoporum  deosculantibus, 
indulgentiam  quinquaginta  dierum  defunctis  quoque  adplicabi- 
lem benigne  concessit.  Praesenti  in  perpetuum  valituro  absque 

ulla   Brevis   expeditione.      Contrariis  quibuscumque  non  ob- 
stantibus. 

ALOISIUS  Can.  GIAMBENE,  Substitutus  pro  Indulgentiis. 
L.  ^  S.  _ 

Adnectitur  Indulgentia  cuidam  Oration!  Coram  5.5.  Sacramento 

Recitandae. 

Die  18  Martii  1909. 

SSmus.  D.  N.  D.  Pius  div.  prov.  PP.  X,  in  audientia  R.  P.  D. 
Adsessori  S.  Officii  impertita,  indulgentiam  trecentorum  dierum, 
animabus  in  Purgatorio  degentibus  etiam  adplicabilem,  benigne 
concessit,  semel  quocumque  anni  die  ab  universis  Christifidelibus 
lucrifaciendam,  qui,  corde  saltern  contrito  ac  devote,  sequentem, 
orationem  coram  SSmo.  Eucharistiae  sacramento  recitaverint  : 
"  Te,  lesu,  verum  Deum  et  hominem  hie  in  sancta  Eucharistiae 
praesentem,  in  genua  humillime  provolutus,  cum  fidelibus  terrae 
et  Sanctis  coeli  mente  coniunctus,  adoro  ;  ac  pro  tanto  beneficio 
intime  gratus,  te,  lesu,  infinite  perfectum  atque  infinite  amabilem, 
ex  toto  corde  diligo.  Da  mihi  gratiam,  ne  ullo  modo  te  umquam 
offendam,  atque  ut,  tua,  hac  in  terra,  eucharistica  praesentia 
recreatus,  ad  tua  aeterna  ac  beata  in  coelis  praesentia  una  cum 
Maria  perfruendum  merear  pervenire.  Amen." 

Praesenti  in  perpetuum  valituro,  absque  ulla  Brevis  ex?pe- 
ditione.  Contrariis  quibuscumque  non  obstantibus. 

ALOISIUS  Can.  GIAMBENE,  Substitutus  pro  Indulgentiis. 


De  titulo  missionarii  apostolic!  et  de  facultatibus  iisdem 
missionaries  tribuendis. 

Feria  IV,  die  21  Aprilis  1909. 

In  Congregatione  general!  S.  R.  et  U.  I.  habita  ab  Emis.  ac 
Rmis.  DD.  Cardinalibus  inquisitoribus  generalibus,  quoad  con- 
cessionem  tituli  Missionarii  apostolici  in  locis  iurisdictioni  S. 
Congregationis  de  Propaganda  Fide  non  subiectis,  et  facultates 
iisdem  Missionariis  elargiendas,  praehabito  voto  RR.  Consul- 
torum,  iidem  Emi.  ac  Rmi.  DD.  decreverunt  : 

Cum  ad  honorem  sacri  ministerii  nee  non  ad  Apostolicae  Sedis 
dignitatem  omnino  exigatur,  ut  nullus  perinsigni  Missionarii 
apostolici  titulo  decoretur,  qui  hac  non  fuerit  undique  dignus 
nuncupatione,  vel  illam  nondum  suis  laboribus  promeruerit,  nullus 
sacerdos  praefato  titulo  in  posterum  insignietur  : 

i.°  nisi  authenticum  documentum  exhibuerit,  ex  quo  resultet, 
ipsum  coram  examinatoribus  a  legitimo  superiore  deputatis 

form  ale  examen  subisse  de  competent!  theologica  et  philosophica 
doctrina,  deque  peritia  ad  sancte,  fructuose  et  decor e  prae- 
dicandum  verbum  Dei  sacrasque  dandas  missiones ;  atque 
favorabile  prorsus  ab  iisdem  examinatoribus  testimonium  re- 
tulisse,  et  a  superiore  suo  legitimam  approbationem  simul 
reportasse ; 

2.°  nisi  ad  excipiendas  sacramentales  utriusque  sexus  fidelium 
confessiones  ab  Ordinario  loci,  in  quo  moram  nempe  stabilem 
sive  ultimam  trahit  orator,  iam  fuerit  legitime  approbatus ; 

3.°  nisi  saltern  per  decem  annos  sacris  missionibus  aliisque 
praedicationibus,  ac  praesertim  extra  limites  interdum  suae  dioe- 
ceseos,  cum  laude  vacaverit  atque  intenderit ;  de  qua  re  Ordinarii 
locorum  fidem  indubiam  in  scriptis  fecerint,  testantes  pariter, 
oratorem  statutis  ab  Apostolica  Sede  circa  sacram  praedica- 
tionem  normis  constanter  adhaesisse,  et  irreprehensis  moribus 
apud  populum  se  probasse ; 

4.°  nisi  commendatus  fuerit  per  litteras,  ad  sacram  Congrega- 
tionem  S.  Officii  directe  transmittendas  ab  Ordinario  loci,  ubi 
habituale  domicilium  tenet  orator  ;  et  si  agatur  de  sacerdote 
regulari,  consensus  etiam  et  commendatio  in  scriptis,  ut  supra, 
sui  superioris  generalis  accesserit. 

Decreverunt  insuper  iidem  Emi.  ac  Rmi.  DD. : 

5.°  sacerdos,  qui  ab  hac  S.  S.  Congregatione  Missionarii 
apostolici  titulo  decoratus  fuerit,  huiusmodi  titulo  et  adnexis 
indulto  et  facultatibus  nonnisi  ad  libitum  Sanctae  Sedis  gaudere 
valeat,  nee  non  sub  directione  et  dependentia  Ordinariorum 
locorum,  in  quibus  missiones  per  eum  fieri  contigerit,  quibus 
omnino  parere  debeat,  ac  licentiam  prius  cum  facultatibus  ab  eis 
recipere ; 

6.°  indultum  et  facultates  ab  hac  eadem  S.  Congregatione  una 
cum  titulo  Missionarii  apostolici  concedenda,  ilia  tantummodo 
erunt,  quae  in  elencho  huic  decreto  adnexo  continentur;  ac 
praeter  ilia  nullum  peculiare  privilegium,  nulla  habitus  dis- 
tinctio,  neque  ulla  a  proprio  Ordinario  exemptio  tributa  cen- 
seantur ; 

7.°  super  rescriptum  huius  S.  S.  Congregationis,  quo  alicui 
sacerdoti  titulus  Missionarii  cum  adnexis  indulto  et  facultatibus 
tribuitur,  litterae  apostolicae  in  forma  Brevis,  vita  naturali  ora- 
toris  perdurante  valiturae,  expediantur. 

Insequenti  vero  Feria  V  eiusdem  mensis  et  anni,  in  solita 
audientia  R.  P.  D.  Adsessori  impertita,  facta  de  his  omnibus 
relatione  SSmo.  Dno.  nostro  D  Papae  Pio  X,  eadem  Sanctitas 
Sua  ea  omnia,  quae,  uti  supra,  Emi.  Patres  decreverunt,  benigne 
approbavit  et  confirmavit. 
L.  jfc  S.  A.  Can.  GIAMBENE,  Substitutus  pro  Indulgentiis. 

INDULTUM    ET   FACULTATES. 

Quae  una  cum  titulo  missionarii  apostolici  a  5.  S.  Congregatione 
S.  Officii  conceduntur. 

i.°  Indultum  personale  altaris  privilegiati  quater  in  hebdo- 
mada,  dummodo  simile  privilegium  pro  alia  die  obtentum  non 
fuerit,  atque  intuitu  huiusmodi  indulti  nihil  praeter  consuetam 
eleemosynam  percipiatur ; 

2.°  facultatem  benedicendi  extra  Urbem,  ac  de  consensu  Ordi- 
narii,  privatim  quandocumque,  publice  vero  tempore  tantummodo 
Adventus,  Quadragesimae,  spiritualium  exercitiorum  ac  sacrarum 
missionum,  quo  sacras  conciones  ad  populum  habebit,  coronas, 
rosaria,  cruces,  crucifixes,  parvas  statuas  ac  sacra  numismata, 
eisque  adplicandi  indulgentias  apostolicas  nuncupatas,  ut  in 
postremo  elencho  edito  typis  S.  Congregationis  de  Propaganda 
Fide  die  28  Augusti  1903,  necnon  adnectendi  coronis  precatoriis 
indulgentias  a  S.  Birgitta  dictas  ; 

3.°  facultatem  benedicendi  unico  crucis  signo,  de  consensu 
Ordinariorum,  coronas  iuxta  typum  coronarum  SSmi.  Rosarii 
B.  Mariae  V.  confectas,  eisque  adnectendi  indulgentiam  quingen- 
torum  dierum,  defunctis  quoque  adplicabilem,  a  christifidelibus 
lucrandam,  quoties,  aliquam  ex  eisdem  coronis  manu  gerentes, 
orationem  dominicam  vel  angelicam  salutationem  devote 
recitaverint ; 

4.°  facultatem  impertiendi  cum  crucifixo  at  unico  crucis  signo 
in  postrema  concione  Quadragesimae,  Adventus,  sacrarum  mis- 
sionum et  spiritualium  exercitiorum  benedictionem  nomine  Summi 
Pontificis,  cum  adnexa  plenaria  indulgentia,  ab  universis  christi- 
fidelibus lucrifacienda,  qui,  confessi  ac  sacra  synaxi  refecti,  post- 
remae  eidem  concioni  adfuerint,  et  quinque  saltern  conciones 
praefatis  temporibus  habitas  audierint ;  facta  etiam  facultate 
fidelibus  lucrandi indulgentiam  ducentorum  dierum,  quoties  alicui 
ex  eisdem  concionibus  interfuerint ; 

5.°  facultatem  benedicendi  cruces,  tempore  sacrarum  mis- 
sionum erigendas,  eisque  adplicandi  indulgentiam  trecentorum 
dierum,  toties  a  christifidelibus  lucrandam,  quoties  ipsi  ora- 
tionem dominicam  cum  angelica  salutatione  et  Gloria  Patri 
etc.  in  memoriam  passionis  D.  N.  lesu  Christi,  ante  quamlibet 
ex  praefatis  crucibus  corde  saltern  contriti  ac  devote  re- 
eitaverint ; 

6.°  facultatem  impertiendi  christifidelibus  morti  proximis,  ser- 
yatis  forma  et  ritu  Constitutionis  s.  m.  Benedict!  XIV  quae 
incipit  Pia  Mater,  benedictionem  cum  adnexa  plenaria  indulgentia, 
lucranda  ab  iisdem  fidelibus,  qui,  confessi  ac  sacra  synaxi  refecti, 

vel  saltern  contriti,  SSmum.  lesu  nomen  ore,  si  potuerint,  sin 
minus  corde,  devote  invocaverint,  et  mortem  tamquam  peccati 
stipendium  de  manu  Domini  patienter  susceperint. 


CONGREGATION  OF  RITES. 

Litaniae  in  honorem  S.  loseph  adprobantur,  et  tercentis  Indul- 
gentiarum  diebus  ditantur. 

URBIS  ET  ORBIS. 

Sanctissimus  Dominus  Noster  Pius  Papa  X,  inclytum  patri- 
archam  S.  Joseph,  divini  Redemptoris  patrem  putativum,  Deiparae 
Virginis  sponsum  purissimum  et  Catholicae  Ecclesiae  potentem 
apud  Deum  patronum,  cuius  glorioso  nomine  a  nativitate  deco- 
ratur,  peculiar!  atque  constante  religione  ac  pietate  complectitur. 
Hinc  supplicibus  enixisque  votis  et  precibus  plurium  Sacrorum 
Ecclesiae  Antistitum  et  Praepositorum  ordinum  religiosorum, 
praeeunte  Abbate  generali  Cisterciensium  reformatorum,  libenter 
obsecundans,  suorum  decessorum  fel.  rec.  Pii  IX  et  Leonis  XIII 
exempla,  acta  et  decr'eta  de  cultu  ipsius  S.  loseph  edita,  toto 
animo  ac  voluntate  per  hoc  novum  Decretum  prosequi  statuit. 
Eapropter  quo  omnes  et  singuli  Christifideles,  cuiusvis  sexus, 
status  et  conditionis,  cum  filiali  ac  religioso  affectu  ac  firma 
solidaque  spe  eximias  Nazarenae  Familiae  nutritii  et  custodis 
virtutes  frequenter  recolant  ac  studiose  imitentur,  validamque 
opem,  praesenti  tern  pore  humanae  familiae  ac  societati  congru- 
entem,  iteratis  invocationibus  ferventer  implorent,  Litanias  in 
honorem  S.  loseph  Sacrorum  Rituum  Congregationis  examini 
ac  iudicio  subiectas,  atque  ab  ipsa  dignas  adprobatione  recog- 
nitas,  de  eiusdem  Sacrae  Congregationis  consulto,  ac  referente 
infrascripto  Cardinali  Praefecto  et  Ponente,  Apostolica  sua 
Auctoritate  adprobavit ;  easque  in  vulgus  edi,  atque  in  libris 
liturgicis,  post  alias  Litanias  iam  adprobatas,  inseri  ita  indulsit, 
ut  in  universa  Ecclesia  turn  private,  turn  publice,  recitari  et 
decantari  valeant.  Insuper  eadem  Sanctitas  Sua  omnibus  et 
singulis  Christifidelibus  has  Litanias  in  honorem  sancti  patri- 
archae  loseph  persolventibus.  tercentum  dierum  indulgentiam 
semel  in  die  lucrandam,  et  Animabus  in  expiatorio  carcere  de- 
tentis  etiam  applicabilem,  benigne  concessit.  Contrariis  non 
obstantibus  quibuscumque.  Die  18  Martii  1909. 

SEBASTIANUS  Card.  MARTINELLI,  5.  R.  C.  Praefectus. 

t  DIOMEDES  PANICI,  Archiep.  Laodicen.,  S.  R.  C.  Secretariat. 

L.       S. 

Kyrie,  eleison. 

Christe,  eleison. 

Kyrie,  eleison. 

Christe,  audi  nos. 

Christe,  exaudi  nos. 

Pater  de  coelis  Deus,  miserere  nobis. 

Fili,  Redemptor  mundi,  Deus,  ,, 

Spiritus  sancte  Deus,  ,, 

Sancta  Trinitas  unus  Deus,  „ 

Sancta  Maria,  ora  pro  nobis. 

Sancte  Joseph,  ,, 

Proles  David  inclyta,  ,, 

Lumen  Patriarcharum,  „ 

Dei  Genitricis  sponse,  ,, 

Custos  pudice  Virginis,  ,, 

Filii  Dei  nutritie,  ,, 

Christi  defensor  sedule,  ,, 

Almae  Familiae  praeses,  ,, 

Joseph  iustissime,  „ 

Joseph  castissime,  ,, 

Joseph  prudentissime,  „ 

Joseph  fortissime,  ,, 

Joseph  obedientissime,  ,, 

Joseph  fidelissime,  ,, 

Speculum  patientiae,  ,, 

Amator  paupertatis,  ,, 

Exemplar  opificum,  „ 

Domesticae  vitae  decus,  „ 

Custos  virginum,  ,, 

Familiarum  columen,  ,, 

Solatium  miserorum,  ,, 

Spes  aegrotantium,  ,, 

Patrone  morientium,  ,, 

Terror  daemonum,  ,, 

Protector  sanctae  Ecclesiae,  ,, 

Agnus  Dei,  qui  tollis  peccata  mundi,  — parce  nobis  Domine. 

Agnus  Dei,  qui  tcllis  peccata  mundi, —exaudi  nos  Domine. 

Agnus  Dei,  qui  tollis  peccata  mundi, —  miserere  nobis. 

y.  Constituit  eum  dominum  domus  suae. 

1$?.  Et  principem  omnis  possessionis  suae. 

OREMUS. 

Deus,  qui  infallibili  providentia  beatum  Joseph  sanctissimae 
Genitricis  tuae  sponsum  eligere  dignatus  es :  praesta,  quaesumus ; 
ut  quern  protectorem  veneramur  in  terris,  intercessorem  habere 

mereamur  in  coelis :  Qui  vivis  et  regnas  in  saecula  saeculorum. 
Amen. 

MINORICEN. 

De  Vicarii  Oeneralls  super  dignitates  ac  Canonicos  vestibus  baud 
indutos  sacris  praecedentia. 

Hodiernus  Rmus.  Episcopus  Minoricensis  in  Hispania  a  sacra 
Rituum  Congregatione  sequentium  dubiorum  solutionem  reveren- 
ter  expostulavit,  nimirum  : 

I.  An  Vicarius  generalis  procedere  debeat  ante  omnes  dig- 
nitates  et   canonicos,   dummodo   non  sint  parati   sacris    para- 
mentis  ? 

II.  An   Vicario  generali  habitu  vicariali  induto  danda   sit 
praecedentia  semper  et  ubique  supra  omnes  dignitates  et  cano- 
nicos sacris  vestibus  non  indutos  ? 

Et  sacra  eadem  Congregatio,  ad  relationem  subscript!  Secre- 
tarii,  audito  etiam  voto  Commissionis  liturgicae,  respondendum 
censuit : 

Ad  I  et  II.  Affirmative,  iuxta  decreta. 

Atque  ita  rescripsit,  die  10  lunii  1904. 

S.  Card.  CRETONI,  Pvaefectus. 
L  ^(  S.  ID.  PANICI,  Archiep.  Laodicen.,  Secretarius. 


LUCEN. 
Aegrotantium  lecticae  benedictionls  formula. 

y.  Adiutorium  nostrum  in  nomine  Domini. 
1^.  Qui  fecit  coelum  et  terram. 
y.  Dominus  vobiscum. 
1$.  Et  cum  spiritu  tuo. 

OREMUS. 

Domine  lesu  Christe,  Fili  Dei  vivi,  qui,  dum  peregrinabaris 
in  terris,  pertransibas  benefaciendo  et  sanando  omnem  languorem 
et  omnem  infirmitatem  in  populis,  quique  hominem  paralyticum, 
iacentem  in  lecto,  ad  salutem  mentis  et  corporis  restituisti ; 
respice,  quaesumus,  ad  fidem  et  ad  sensus  commiserationis 
servorum  tuorum,  qui,  animati  spiritu  verae  caritatis,  qua  tu 
eis  exemplo  praeivisti,  et  quam  in  praeceptum  traduxisti,  vehi- 
culum  hoc  ad  instar  lectuli  artificiose  exstrui  vcluerunt,  eo  fine, 
ut  ad  locum  curationis  vel  aptissime  deferri  possint  quicumque 
aut  vulneribus  sint  affecti  aut  quavis  infirmitate  detineantur. 
Aegrotis  igitur,  qui  hoc  componuntur  vehiculo,  quod  nunc  in 

tui  nominis  virtute  benedicimus,  esto,  mitissime  lesu,  in  itinere 
solatium,  in  periculis  tutamen,  in  doloribus  refrigerium.  Praesta, 
ut  iidem,  tuis  Angelis  comitantibus,  ad  curationis  sedem  tran- 
quillo  cursu  perveniant,  ibique  pristinam  sanitatem  recuperent, 
eaque,  te  miserante,  per  intercessionem  sanctissimae  tuae  Matris 
Mariae,  percepta,  abeuntes  in  domos  suas,  honorificent  et  mag- 
nificent te  Deum  verum :  Qui  cum  Patre  et  Spiritu  Sancto  vivis 
et  regnas  in  saecula  saeculorum. 

37.  Amen. 

Sanctissimus  Dominus  noster  Pius  Papa  decimus,  supplicia 
vota  Emi.  et  Rmi.  Dni.  Cardinalis  Benedicti  Lorenzelli,  Archie- 
piscopi  Lucen.,  ab  infrascripto  Cardinal!  sacrorum  Rituum  Con- 
gregationi  Praefecto  relata  peramanter  excipiens,  suprascriptam 
formulam  benedictionis  vehiculi  aegrotis  in  locum  curationis 
traducendis,  ab  eodem  sacro  Consilio  revisam,  benigne  approbare 
dignatus  est;  itemque  potestatem  fecit  ipsi  Emo.  et  Rmo. 
Antistiti  permittendi  sacerdotibus,  intra  fines  ipsiusmet  archi- 
dioceseos,  usum  eiusmodi  formulae  pro  enuntiata  benedictione. 
Contrariis  non  obstantibus  quibuscumque.  Die  8  lulii  1908. 

S.  Card.  CRETONI,  Praefectus. 
L.  jjl  S.  t  D.  PANICI,  Archiep.  Laodicen.,  Secretarius. 


ATREBATEN. 
De  quorumdam  altarium  reconciliatione. 

Rmus.  Dnus.  Alfridus  Williez,  Episcopus  Atrebaten.,  sacro- 
rum Rituum  Congregationi  reverenter  exposuit,  in  sua  dioecesi 
nonnulla  haberi  altaria  fixa,  quae  pristinam  consecrationem 
amiserunt,  quia  tabula  separata  fuit  a  basi.  Sed  quum  in  casu 
non  fuerit  apertum  sepulcrum  reliquiarum,  idcirco  idem  Rmus. 
Episcopus  orator  postulavit,  utrum  sufficiat  sancto  chrismate 
inungere  coniunctiones  mensae  cum  basi  in  quatuor  angulis, 
recitatis  duabus  brationibus  Maiestatem  tuam  et  Suppliers  te  de- 
precamur,  iuxta  Pontificate  Romanum  ? 

Et  sacra  Rituum  Congregatio,  ad  ralationem  subscript!  Se- 
cretarii,  exquisita  Commissionis  liturgicae  sententia,  reque  se- 
dulo  expensa,  rescribendum  censuit:  Affirmative,  de  speciali 
gratia,  ad  mentem  decreti  n.  3829,  Gnesnen.,  8  lunii  1894,  a(^  *• 

Atque  ita  rescripsit  et  indulsit,  die  12  Martii  1909. 

Fr.  S.  Card.  MARTINELLI,  Praefectus. 
L.  |»J(  S.  |  D.  PANICI,  Archiep.  Laodicen.,  Secretavius. 

BUSCODUCEN. 
Plura  solvuntur  dubia,  5.  RR.  Cong,  proposita. 

Rev.  Dnus.  A.  Hermus,  professor  in  Institute  Surdomutorum 
loci  GestelS.  Michaelis,  et  kalendarista  dioecesis  Buscoducensis  in 
Hollandia,  de  consensu  Rmi.  sui  Episcopi,  a  sacra  Rituum  Con- 
gregatione  insequentium  dubiorum  solutionem  humillime  ex- 
postulavit,  nimirum : 

I.  Num  in  Missa  Rogationum  in  festo   S.  Marci  et  tribus 
diebus   Rogationum,  occurrentibus  in  festo  duplicis  secundae 
classis,  duplicis  maioris  vel  minoris,  si  in  ecclesia  unica  tantum 
celebratur  Missa,  post  commemorationem  duplicis,  tertio  loco 
addenda  sit  oratio  de  tempore  v.  g.  Concede,  si  nulla  alia  com- 
memoratio  est  facienda  ? 

II.  An  hoc  idem  obtineat  in  Missa  pro  sponso  et  sponsa  cele- 
branda  in  duplici  maiori  vel  minori  ? 

III.  In  Institute  Surdomutorum  loci  Gestel  S.  Michaelis  uni- 
cum  tantum   habetur  oratorium,  in  quo  Missae    celebrantur. 
Portam   ad  viam   publicam   non  habet,  et   nonnisi  occasion e 
quarumdam  solemnitatum,  v.  g.  primae  communionis  alumno- 
rum,  vel  de  speciali  licentia  superioris,  extranei  in  illud  admit- 
tuntur ;   quaeritur ;   utrum,   attento  S.  R.   C.  decreto   Ordinis. 
Fratrum  Minorum  provinciae  Germaniae  inferioris,  10  Novembris 
1906,  post  mortem  alicuius  alumni,  in  dicto  oratorio,  singulo 
die  ab  obitu   usque   ad  sepulturam,  exceptis  diebus  in  citato 
decreto  enumeratis,  pro  illo  defuncto  legi  possint  Missae  de 
requie,  quamdiu  nempe  corpus  praesens  est  in  domo ;  an  vere 
semel  tantum  ? 

IV.  Et  si  semel  tantum,  utrum  eiusmodi  Missae  tantum  dici 
possint  in  die  funeris,  quasi  concomitantes  Missam  solemnem 
exsequialem ;  an  vero  insuper  in  una  ex  diebus  sepulturam  cum 
Missa  exsequiali  praecedentibus  ? 

V.  Si   solemnes   exsequiae  cum    Missa   exsequiali  in   dicto 
oratorio,  die  sepulturae,  pro  illo  defuncto  habentur  ;  an  insuper 
in  eodem  oratorio  Missam  de  requie  pro  eo  lie  eat  cantare  prima 
die  post  eius  obitum  non  liturgice  impedita,  ad  normam  decreti 
S.  R.  C.  Labacen.  28  Aprilis  1902,  ad  X  ? 

VI.  In  tota  dioecesi  Buscoducensi,  ex  indulto  apostolico  et 
de  praescripto  Ordinarii,  iam  ab  anno  1853  Officia  votiva  SSmi. 
Sacramenti  pro  feria  V,  et  Immaculatae  Conceptionis  B.  M.  V. 
pro  Sabbato,  non  impeditis  festo  novem  lectionum,  extra  tamen 
Adventum,  Quadragesimam,  Quatuor  Tempora  et  Vigilias,  ritu 
duplici  recitantur ;  quaeritur,   utrum  supradictis  diebus  liceat 
clero  ad  libitum  dicere  Missas  de  requie;  an  legere  teneatur 
Missas  conformes  Officio  votivo  ? 

VII.  Sacerdos,  die,  in  qua,  iuxta  tit.  v.  n.  i  vel  2  Rubricarum 
Missalis,  in  Missa  de  feria  vel  simplici  commemoratio  pro  de- 
functis  est  facienda,  legit  Missam  privatam  votivam  S.  Antonii ; 
num  etiam  in  eiusmodi  Missa  votiva  commemoratio  pro  defunctis 
est  facienda  ? 

VIII.  Dioecesi  Buscoducensi  concessum  est  pro  die  28  lanuarii 
Officium  proprium  cum  Missa  propria  S.  luliani  Episcopi  et 
Confessoris,  adprobatum  et  concessum  dioecesi  Conchensi.  Haec 
vero  Missa  non  reperitur  in  novis  editionibus  Missalis  romani  et 
Gradualis;  quaeritur,  an  in  posterum,  pro  gratia,  dici  possit 
Missa  Statuit,  approbata  pro  dioecesibus,  quibus  non  extenditur 
praedictum  Officium  proprium  ? 

IX.  Dominica  Quinquagesimae  et  biduo  sequenti,  in  pluribus 
locis  dioecesis  Buscoducensis  habetur  exercitium  Quadraginta 
Horarum,  quin  tamen  forma  Instructionis  Clementinae  stricte 
observetur,  quum  nocte  SSmum.  Sacramentum  in  tabernaculo 
recondatur :    quaeritur :    i°  num,   durante  pio    hoc  exercitio, 
cantica  in  lingua  vernacula  coram  Sanctissimo  in  ostensorio 
exposito  canere  liceat  ?  2°  num  durante  tali  expositione  in  altari 
maiori,  in  altaribus  lateralibus  atque  in  sacellis  eiusdem  ecclesiae 
liceat  celebrare  Missas  de  requie,  diebus  quibus  tales  Missae 
per  Rubricas  permittuntur  ? 

X.  Utrum  preces  et  hymni  liturgici,  v.  g.   Introitus,  Com- 
munio,  hymnus  Lauda  Sion,  a  choro  musicorum  in  lingua  ver- 
nacula cantari  possint  infra  Missam  privatam ;  an  vero  eiusmodi 
cantica  tantum  prohibita  sint  coram  Sanctissimo  exposito,  ad 
normam  decreti  S.  R.  C.  n.  3537  Leavenworthien.,  27  Februarii 
1882,  ad  III? 

XI.  In  quibusdam   locis   dioecesis  festo  S.  Thomae  a  Vil- 
lanova,  proprio  die  impedito,   ab   Ordinario    iuxta   Rubricas 
assignata  est,  tarnquam  fixa,  dies  3  Octobris.     Quum  vero  hodie 
festum  SS.  Angelorum  custodum  non  amplius  celebretur  die 
2  Octobris,    sed    prima    Dominica    mensis    Septembris,   dies 
2   Octobris  iam   nunc  libera  evasit  pro  assignatione  alicuius 
festi  perpetuo  impediti ;  quaeritur,  an  nunc  mutari  debeat  dies 
fixa  S.  Thomae,  et  ei  assignanda  sit,  tanquam  fixa,  dies  2  Octo- 
bris ? 

Sacra  porro  Rituum  Congregatio,  ad  relationem  subscript! 
Secretarii,  exquisito  Commissionis  liturgicae  suffragio,  atque 
omnibus  accurato  examine  perpensis,  ita  respondendum  cen- 
suit : 

Ad  I  et  II.  Dilata. 

Ad  III  et  IV.  Standum  decreto  Ordinis  Fmtvum  Minomm  pro- 
vinciae  Gevmaniae  inferioris,  10  Novembris  1906,  ad  I,  quoad  i  et 
2  quaestionem. 

Ad  V.  Servetur  decretum  Labacen.,  28  Aprilis  1902,  ad  X. 

Ad  VI.  Affirmative  ad  primam  partem  ;  Negative  ad  secundara, 
in  casu,  iuxta  decreta  n.  1858,  Bergomen.,  24  Novembris  1691, 
et  n.  3792,  Strigonien.,  30  August!  1892,  ad  VI. 

Ad  VII.  Affirmative  iuxta  Rubricas  et  decretum  n.  2077  Ordinis 
E vemitarum  sancti  A  ugustini,  13  Augusti  1701;  et  quidem  penul- 
timo  loco  inter  orationes  omnes,  quae  eadem  die  tarn  ex  Rubri- 
carum  praecepto,  quam  ex  Ordinarii  mandato,  aut  ad  Celebrantis 
placitum  adiungantur,  iuxta  Rubricas  generales  Missalis  romani, 
tit.  VII,  n.  6. 

Ad  VIII.  Non  expedire ;  et  Missa  retineatur,  quae  respondet 
Officio  iam  concesso. 

Ad  IX.  Quoad  primam  quaestionem,  affirmative,  nisi  agatur  de 
textibus  proprie  liturgicis  et  de  functionibus  insuper  stricto 
censu  liturgicis.  Quoad  alteram  quaestionem,  negative  in  omni- 
bus; quia  expositio,  in  casu,  uti  pro  causa  publica  censetur 
effecta. 

Ad  X.  Negative  ad  primam  partem,  iuxta  decretum  relatum 
n.  3537,  Leavenworthien.,  27  Februarii  1882,  ad  III ;  ad  secundam 
iam  provisum  in  prima. 

Ad  XL  Negative,  sed  posse,  si  dies  2  Octobris  iuxta  Rubricas 
et  decreta,  festo  reponendo  S.  Thomae,  etiam  in  reformatione 
perpetui  kalendarii  dioecesani  competeret ;  secus  non  posse,  sed 
exspectandum  esse  tempus  reformationis  praefatae. 

Atque  ita  rescripsit,  die  31  Martii  1909. 

Fr.  S.  Card  MARTINELLI,  Praefectus. 
L.  |J<  S.  t  D.  PANICI,  Archiep.  Laodicen.,  Secretarius. 


DECRETUM   SEU   INSTRUCTIONES. 

Circa  Cantus  concinnandos  atque  edendos,  officia  propria 
alicuius  ecclesiae  vel  instituti  respicientes. 

Sacra  Rituum  Congregatio  necessarium  atque  opportunum 
iudicavit,  quasdam  instructions  seu  leges  circa  cantus  con- 
cinnandos atque  edendos,  Officia  propria  alicuius  ecclesiae  vel 
instituti  respicientes,  statuere  ac  evulgare.  Quae  quidem  in- 
structiones  seu  leges,  in  audientia  diei  24  vertentis  mensis  Martii 
a  sanctissimo  Domino  nostro  Pio  Papa  X  approbatae  ac  sancitae, 
sunt  quae  sequuntur : 

i°  Praeter  cantus,  qui  in  editione  vaticana  habentur,  alii  exstant 
non  pauci,  qui,  quum  et  ipsi  ad  usum  liturgicum,  licet  peculiaris 
tantum  loci,  pertineant,  propterea  omnino  debent  (deer,  n  Aug. 
19°5i  V,  VI)  ad  formam  Gregorianam  concinnari,  aut  certe 

reduci,  ut  inde  possint  sacrorum  Rituum  Congregationis  appro- 
batione  muniri. 

2°  Istiusmodi  cantus,  quamvis  non  universam  spectent  Eccle- 
siam,  nihilominus  in  potestatem  cedunt  Sedis  Apostolicae,  quae 
eos  approbando  facit  suos,  ac  pleno  prorsus  iure  potitur  de  forma 
usuque  eorum  admittendis,  tollendis,  limitandis  et  ita  quidem 
moderandis,  ut  cantus  etiam  proprii  singularum  ecclesiarum  cum 
typicis  et  inter  se  concordent. 

3°  Nee  tamen  ista  suprema  Sedis  Apostolicae  potestas  super 
liturgicas  cantilenas  impedit,  quominus  firma  maneant  posses- 
soribus  consueta  proprietatis  iura,  scilicet : 

(a)  Ordinario,    super    ecclesiae    suae    Proprium,     sumptum 
quidem  universe;   minime  vero    in   partes,    nisi    omnino   spe- 
ciales ; 

(b)  auctori  vel  editori  primo,  si  agatur  de  melodiis  vel  de 
aliquo  Proprio  cuipiam  ecclesiae  non  reservatis,  ut  esset  v.  g. 
Kyrie  in  Ordinario  Missae  extra  editionem  typicam  approbatum, 
aut  Proprium  regionale ;  quae  tamen  decennio  elapso,  publici 
iuris  fiant,  salvo  semper  Sedis  Apostolicae  dominio. 

4°  Praedictorum  autem  iurium  usus  sic  temperetur,  ut  nullus 
Ordinarius,  auctor  vel  editor  obstare  queat,  quominus  alii,  si 
conditiones  infra  notatas  impleant,  aliquem  cantum  proprium, 
suo  verborum  contextu,  ut  par  est,  instructum,  typis  pariter 
evulgent. 

5°  Quivis  editor,  cantus  huiusmodi  typis  mandare  cupiens,  ad 
id  admittatur  a  legitimo  possessore,  dummodo  huic  fidem  faciat : 
(a)  de  sufficient!  ad  rem  perficiendam  facultate  et  peritia ;  (b)  de 
praestanda  eidem  possessori  debita  remuneratione,  cuius  scilicet 
pretium  excedere  nequeat  duplum  expensae  ad  primam  con- 
fectionem  requisitae. 

6°  De  moderatoribus  supremis  alicuius  religiosi  instituti 
idem  valeat  quod  supra  de  Ordinariis  sancitum  est,  pecu- 
liaribus  tamen  servatis  privilegiis  a  Sancta  Sede  antehac 
concessis. 

Contrariis  non  obstantibus  quibuscumque,  Die  24  Martii  1909. 

Fr.  S.  Card.  MARTINELLI,  Praefectus. 
L.  >J<  S.  t  D.  PANICI,  Archiep.  Laodicen.,  Secntarius. 


DECRETUM 

Praepositum  typicae  edition!  vaticanae  off icii  def unctorum  cum 
cantu  Oregoriano. 

De  mandato  SSmi.  Dni.  nostri  Pii  Papae  X,  sacra  Rituum 
Congregatio  declarat  ac  statuit  praesentem  Officii  defunctorum 

editionem  vaticanam,  quae  cantum  Gregorianum  exhibet,  ab  ipso 
SSmo.  Dno.  nostro  feliciter  restitutum,  uti  authenticam  ac  typicam 
habendam  esse,  atque  ab  omnibus  Romanae  Ecclesiae  ritu 
utentibus  in  posterum  observandam.  Quaevis  ideo  eiusdem 
Officii  nova  editio,  typis  evulganda,  huic  adamussim  conformis 
esse  debet.  Contrariis  non  obstantibus  quibuscumque. 
Die  12  Maii  1909. 

F.  S.  Card.  MARTINELLI,  Praefectus. 
L.  iji  S.  t  D.  PANICI,  Archiep.  Laodicen,,  Secretarius. 


CONGREGATION  OF  THE  SACRAMENTS. 

PARMEN.  ET  ALIARUM 

De  facultate  dispensandi  ab  impedimentis  matrimonialibus 
imminente  mortis  periculo. 

Ante  editum  decretum  Ne  temere  diei  n  mensis  August!  anno 
MDCCCCVII  De  sponsalibus  et  matrimonio,  satis  iam  fuerat  eorum 
necessitati  provisum,  qui  miserrime  in  concubinatu  viventes 
iidemque  in  gravissimo  mortis  periculo  constituti,  impedimento 
aliquo  matrimonium  dirimente  prohiberentur,  quominus  rite 
nuptias  inirent.  Nam  per  litteras  S.  Officii  datas  die  xx  mensis 
Februarii  anno  MDCCCLXXXVIII,  et  per  sequutam  declarationem 
die  ix  mensis  lanuarii  anno  MDCCCLXXXIX,  facultas  Ordinariis 
concedebatur,  quae  parochis  etiam  subdelegari  habitualiter 
posset,  dispensandi  in  iis  adiunctis  ab  impedimentis  quoque 
publicis  matrimonium  ecclesiastico  iure  dirimentibus,  excepto 
sacro  presbyteratus  ordine  et  affinitate  lineae  rectae  ex  copula 
licita  proveniente. 

Cum  autem  in  art.  vn  praefati  decreti  Ne  temeve  sancitum 
fuerit,  "  imminente  mortis  periculo,  ubi  parochus  vel  loci  Ordi- 
narius  vel  sacerdos  ab  alterutro  delegatus  haberi  nequeat,  ad 
consulendum  conscientiae  et  (si  casus  ferat)  legitimationi  prolis, 
matrimonium  contrahi  valide  et  licite  posse  coram  quolibet  sacer- 
dote  et  duobus  testibus " ;  Ordinarius  Parmensis  ac  plerique 
aliorum  locorum  Ordinarii  a  S.  Congregatione  de  disciplina 
Sacramentorum  postularunt,  ut,  etiam  hoc  in  casu,  animarum 
saluti  consuleretur,  si  forte  dirimens  aliquod  impedimentum 
obstaret  quominus  matrimonium  rite  contraheretur. 

Re  mature  perpensa  in  Congregatione  generali  diei  vn  mensis 
Maii  anno  MDCCCCIX,  et  ralatis  omnibus  SSmo.  D.  N.  Pio  divina 
providentia  Papae  X,  in  audientia  habita  ab  infrascripto  eiusdem 
S.  Congregationis  a  secretis  die  ix  mensis  maii  anno  MDCCCCIX, 

Sanctitas  Sua,  benigne  excipiens  votum  Emorum.  Patrum, 
declarare  dignata  est  ac  decernere,  quemlibet  sacerdotem,  qui 
ad  normam  art.  vn  decreti  Ne  temeve,  imminente  mortis  periculo, 
ubi  parochus  vel  loci  Ordinarius  vel  sacerdos  ab  alterutro  dele- 
gatus  haberi  nequeat,  coram  duobus  testibus  matrimonio  adsistere 
vaiide  ac  licite  potest,  in  iisdem  rerum  adiunctis  dispensare 
quoque  posse  super  impedimentis  omnibus  etiam  publicis  matri- 
monium  iure  ecclesiastico  dirimentibus,  exceptis  sacro  presby- 
teratus  ordine  et  affinitate  lineae  rectae  ex  copula  licita. 

Datum  Romae  ex  aedibus  eiusdem  S.  Congregationis  die  xiv 
mensis  Maii  anno  MDCCCCIX. 

D.  Card.  FERRATA,  Praefectus. 
L.  ^  S.  Ph.  GIUSTINI,  a  Sccretis. 

